
Lui Eliot A. Cohen, 
cu admiraţie, afecţiune şi nesfârşită gratitudine 


În America, viata pare să curgă mai repede decât în orice 
altă tara de pe planetă şi fiecărei generații i se promite 
mai mult decât va primi, situație care creează, în fiecare 
generație, o furie fără margini, furia unor oameni care nu 
pot simţi, sub picioarele lor, un teren solid. 


— James Baldwin, Notes of a Native Son 


Introducere 


„Fără Războiul Rece, care mai e raţiunea de a fi 
american?” 


Harry „Rabbit” Angstrom, personajul romancierului John 
Updike, reprezentând omul de rând de la sfârşitul secolului 
XX, a pus această întrebare chiar atunci când „lunga luptă 
crepusculară” scădea în intensitate. După mai bine de un 
sfert de secol, întrebarea directă a lui Rabbit aşteaptă încă 
un răspuns definitiv. De fapt, trecerea timpului nu a făcut 
decât să semene confuzie în această privinţă: mai există 
vreo rațiune de a fi american? 


În perioada în care Războiul Rece lua sfârşit, surogatul lui 
Updike nu era singurul care simţea că suferise o pierdere. 
Pe la \4A-, Războiul Rece devenise mai mult decât o 
simplă situaţie sau circumstanta. Era o stare de spirit. 
Asemenea lui Rabbit, majoritatea americanilor ajunseseră 
să creadă că existenţa conflictului era ceva garantat. Ca şi 
calota glaciară polară sau statutul baseballului ca ocupaţie 
preferată a americanilor în timpul liber, Războiul Rece 
dobândise aspectul unei stări permanente. De aceea, 
dispariţia lui i-a surprins nepregatiti pe compatrioţii lui 
Rabbit. Cei însărcinaţi cu gestionarea Războiului Rece au 
fost încă şi mai surprinşi. Operaţiunea căreia îi dedicaseră 
întreaga lor carieră dispăruse brusc. Aceasta fusese o 
eventualitate pe care aparatul de securitate tot mai extins 
al Statelor Unite, el însuşi un produs al cruciadei 
anticomuniste, nu reuşise să o anticipeze. 


Desigur, la un anumit nivel surpriza nu putea fi mai 
plăcută. In competiţia epică dintre Vest si Est, dintre 


oamenii cu frică de Dumnezeu şi ateii comunişti, dintre 
democraţie şi totalitarism, „tabăra noastră” învinsese. Un 
război nuclear total fusese evitat. Cauza libertăţii, pe care 
americanii erau convinşi că o întruchipează, triumfase. 
Victoria era decisivă, devastatoare şi fără echivoc. 


Însă, din altă perspectivă, încetarea Războiului Rece era 
cum nu se poate mai debusolanta. In \9AV, un important 
consilier al liderului sovietic Mihai Gorbaciov îi avertizase 
pe americani: „Suntem pe cale să vă facem un lucru 
groaznic - suntem pe cale sa vă privam de un inamic”.2 
Odată ce Uniunea Sovietică şi-a încetat existenţa, 
americanii au rămas nu doar fără un inamic, ci fără măcar 
un cadru general pentru înţelegerea lumii şi a locului lor în 
ea. Vreme de decenii, Războiul Rece oferise, chiar într-un 
mod imperfect, o aparenţă de ordine şi coerenţă. Colapsul 
comunismului zguduise din temelii acest cadru. Acolo 
unde existaseră un scop anume şi o predictibilitate, nu mai 
era nimic din toate acestea. 


Câştigarea Războiului Rece îi pusese pe americani în faţa 
unei situaţii comparabile cu cea cu care se confruntă un 
tip norocos, care câştigă la loteria Mega Milioanelor: în 
mijlocul unui aparent noroc chior se ascunde potenţialul 
unui dezastru monumental. Folosirea judicioasă a acelui 
noroc şi evitarea capcanelor unei bogății dobândite peste 
noapte necesită prudenţă şi conştiinţă de sine - lucru 
deloc uşor de demonstrat când vila, maşina de lux şi 
vacanţa exotică pe care le-ai dorit întotdeauna sunt acum 
la îndemâna ta. 


În mod similar, sfârşitul Războiului Rece le-ar fi putut oferi 
americanilor un răgaz, mai ales că problemele imediate 
aveau o semnificaţie mult mai mare decât vilele, maşinile 
şi vacantele de lux. Cel putin în teorie, momentul ar fi 


impus reflectarea asupra câtorva întrebări de prim ordin: 
Care este sensul libertăţii? Ce anume ne permite libertatea 
să facem? Ce obligaţii ne impune ea? Pe cine sau pe ce 
exclude ea? 


Desigur, americanii se luptaseră cu asemenea întrebări cu 
mult înainte de momentul 1776, răspunsurile lor evoluând 
de-a lungul timpului. Dar, în cele câteva decenii de Război 
Rece, exigenţele rivalitatii Est-Vest oferisera un motiv de a 
înfrâna impulsurile explorării celor mai îndepărtate graniţe 
ale libertății. Cu excepţia periferiei lumii politice 
americane, majoritatea cetăţenilor acceptau avertismentul 
alarmant al Washingtonului, care-i anunţa că vieţile lor 
sunt primejduite grav. În ierarhia prioritatilor nationale, 
întâmpinarea acestei amenințări - adică apărarea 
libertăţii, în locul extinderii ei - a manifestat tendinţa de a 
dobândi întâietate în faţa altor consideraţii. 


Afirmând asta nu înseamnă că sugerez că americanii ar fi 
fost o naţiune obedientă în cursul Războiului Rece. După 
anii 1950, consideraţi, în mod eronat, ca un deceniu de 
conformism, şi până la anii 1980, dominați de doctrina 
Reagan, controversele şi crizele interne au fost constante. 
Printre chestiunile care i-au energizat sau i-au înfuriat pe 
americani s-au numărat libertăţile civile, cursa înarmărilor 
nucleare, războaiele prost gestionate, de origine dubioasă, 
provocările la adresa tradiţiilor artistice, radicalismul de 
stânga sau de dreapta, materialismul cras, care a 
coexistat cu sărăcia larg răspândită şi o serie întreagă de 
probleme care ardeau mocnit, legate de rasă, sex şi gen. 
Dar, pe tot parcursul perioadei, o perspectivă comună, 
axată pe rezistenţa în fata amenințării comuniste, a 
dăinuit. Pentru cei mai mulţi cetăţeni, în cea mai mare 
parte a timpului, Războiul Rece în sine a fost suficient 
pentru a explica „raţiunea de a fi american”. 


Prăbuşirea Imperiului Sovietic, între 1989 şi 1991, a răpit 
acestei perspective chiar şi ultimele sale vestigii de 
autoritate. Rareori sau poate chiar niciodată, tranziţia de 
la o perioadă istorică la alta s-a petrecut atât de brusc, cu 
un set de demarcaţie atât de precis şi cu asemenea 
implicaţii profunde. Parcă peste noapte, disciplina pe care 
Războiul Rece o impusese a dispărut. Absurditatea definirii 
realităţii ca o alegere (ori comunist - ori mort, ori sclav - 
ori liber, ori bun - ori rău) a devenit acum strident de clară. 
Impactul asupra ambițiilor şi aşteptărilor americane a fost 
ca îndepărtarea regulatorului de turație dintr-un motor cu 
combustie internă. Brusc, clapeta regulatoare s-a deschis. 
Viitorul părea mai promiţător ca niciodată până atunci, 
oferind americanilor o gamă aparent nesfârşită de opţiuni 
şi implicând doar puţine constrângeri evidente. Totul 
părea posibil. 


încrezători că se anunţa o epocă de creştere economică, 
militară şi culturală americană fără precedent, membrii 
unei elite ametite de succes au renunţat la orice precauţie. 
Ei au pus la punct - şi au promulgat - un nou consens, 
constând din patru elemente. 


Primul dintre aceste elemente a fost globalizarea sau, mai 
precis, neoliberalismul global. In esenţa sa cea mai pura, 
globalizarea viza crearea de prosperitate: capitalismul 
corporatist nerestrictionat, într-o lume deschisă fluxului de 
bunuri, capital, idei şi oameni, avea să genereze 
prosperitate la o scară de neimaginat până atunci. 


Al doilea element a fost leadershipul global, un eufemism 
pentru hegemonie sau, şi mai simplu, pentru imperialism. 
În esenţă, leadershipul global se reducea la ordine: forţa 
militară invincibilă avea să permită Statelor Unite să 
dirijeze şi să păzească o ordine postcolonială, dar implicit 


imperialistă, favorabilă intereselor şi valorilor americane. 
Prin exercitarea leadershipului global, Statele Unite aveau 
să implementeze globalizarea. Ordinea şi belşugul urmau 
să meargă mână în mână. 


Al treilea element al consensului a fost libertatea, un 
termen stravechi, acum drastic revizuit. Noua conceptie a 
libertăţii sublinia autonomia, prohibitiile morale 
traditionale fiind declarate demodate, iar indepartarea 
constrângerilor crescând numărul opţiunilor. Ordinea si 
belşugul, alăturate, aveau să garanteze libertatea, 
eliberând americanii de temerile existenţiale privind 
siguranţa şi supraviețuirea pe care pamantenii mai putin 
privilegiați erau încă obligaţi să le trăiască. 


Elementul final al  consensului a fost supremaţia 
prezidenţială, ocupantului Biroului Oval fiindu-i acordate 
prerogative cvasimonarhice şi un statut cvasimonarhic. 
Suprematia prezidenţială a presupus, implicit, o revizuire 
radicală a ordinii politice. Deşi încă tratată ca un text 
sacru, Constituţia nu mai descria sistemul de guvernare 
actual al naţiunii americane. Dispăruse, efectiv, conceptul 
unei guvernări federale constând în trei ramuri cu puteri 
egale. Asigurând prosperitatea naţiunii şi a siguranţei 
americanilor în fata amenințărilor externe, interpretând 
sensul libertăţii, preşedintele a devenit centrul spre care 
gravitau toate celelalte elemente, subiectul marilor 
speranţe, dar şi ţinta oprobriului general, dacă nu reuşea 
să îndeplinească aşteptările care-l aduseseră în funcţie. 


Laolaltă, toate aceste elemente au constituit un fel de 
sistem de operare. Scopul acestui sistem de operare, 
nevăzut, dar luat de mulţi drept bun, era cimentarea 
pentru totdeauna a supremaţiei Statelor Unite si 
întronarea stilului de viaţă american drept destin suprem 


al omenirii. Potrivit calendarului, sfârşitul secolului XX, 
numit frecvent „secolul american”, se apropia pe atunci de 
sfârşit. Totuşi, cu Războiul Rece încheiat în asemenea 
condiţii favorabile, scena părea montată pentru o 
prelungită Epocă Americană. 


Aceasta însă nu avea să vină. Statele Unite au risipit rapid 
avantajele dobândite în urma câştigării Războiului Rece. 
Evenimentele derulate pe plan intern şi internaţional au 
pus la încercare acest consens post-Razboi Rece, 
demascându-i contradicţiile şi expunându-i premisele ca 
iluzorii. Deşi globalizarea a permis unora să prospere 
masiv, ea i-a lăsat pe mulţi alţii tot mai săraci, alimentând 
o inegalitate incredibilă. Afirmarea leadershipului global a 
oferit militarilor americani numeroase ocazii de a explora 
teritorii exotice şi nefamiliare, dar puţini puteau confunda 
rezultatele, măcar aproximativ, cu cele implicate de 
crearea unor dominioane - cu atât mai mult cu cât 
intervenţiile SUA nu erau urmate de instalarea păcii şi a 
armoniei în teritoriile respective. În schimb, americanii au 
ajuns să accepte războiul ca pe ceva obişnuit. Si, desi 
imboldul către obţinerea împuternicirii individuale a 
eliminat constrângerile, el a făcut prea puţin pentru a 
promova binele comun. O concepţie mai largă asupra 
libertăţii a adus cu sine un iz de nihilism. Cât despre 
promovarea primului om în stat ca lider vizionar, acest 
lucru a generat o serie de dezamăgiri, înainte să producă o 
implozie, în noiembrie 2016. 


Momentul post-Război Rece, care a debutat la începutul 
anilor 1990 şi a cuprins administratiile lui Bill Clinton, 
George W. Bush şi Barack Obama, s-a dovedit remarcabil 
de scurt. În 2016, numeroşi americani ajunseseră, nu fără 
motiv, la concluzia că întregul consens post-Război Rece 
era iremediabil defect. Neoliberalismul globalizat, 


hegemonia militarizată, împuternicirea individuală si 
preşedinţii ridicaţi la statut de regi le fuseseră de folos 
altora, dar nu americanilor de rând. De asemenea, aceştia 
din urmă au remarcat, din nou nu fără motiv, că elitele 
instituţionale care aderau la acest consens, inclusiv liderii 
ambelor partide politice americane, erau surzi la plângerile 
lor şi le ignoraseră suferinţa. 


Oferindu-i ţara lui Donald Trump, aceşti americani au 
semnalat prin aceasta faptul că repudiau însuşi consensul. 
Faptul că Trump nu a oferit nimic care să pară, măcar pe 
departe, o alternativă raţională, a făcut alegerea lui ca 
preşedinte cu atât mai remarcabilă. El a fost un candidat- 
protest, ales în urma unui vot-protest. Din această 
perspectivă, alegerile prezidenţiale din 2016 au marcat un 
punct de cotitură istoric, comparabil, ca semnificaţie, cu 
căderea Zidului Berlinului, din urmă cu un sfert de secol. 


Epoca iluziilor caută să înțeleagă ce s-a întâmplat între 
aceste două borne de hotar. Citatul din scriitorul James 
Baldwin, care deschide această carte, exprimă eficient 
tema ei de căpătâi: promisiunile făcute, dar încălcate, 
aşteptările ridicate, dar nefructificate, cetățenii indignati 
care nu-şi mai găsesc locul în societatea americană. 


Capitolul 1. America lui Al, 
Fred, Homer şi a mea 


Donald Trump s-a născut în iunie 1946, ca fiu al unui bogat 
dezvoltator imobiliar din New York. Eu m-am născut 13 
luni mai târziu la Normal, Illinois. Părinţii mei, ambii 
veterani ai celui de-al Doilea Război Mondial, nu erau nici 
pe departe bogaţi. Când m-am născut eu, tatăl meu urma 


facultatea graţie unui program special, destinat veteranilor 
de război, în vreme ce mama, fostă asistentă medicală în 
armată, muncea pentru a întreţine întreaga familie. În 
majoritatea privintelor, Trump şi cu mine nu am avut (şi 
nici nu avem) aproape nimic în comun. 


Dar, oricât de mult ne-ar fi diferențiat amănuntele, el si cu 
mine eram, dintr-un anumit punct de vedere, născuţi în 
acelaşi loc, guvernat de anumite afirmaţii identificabile. 
Chiar atunci începând să ia o formă concretă, acele 
afirmaţii au informat America postbelică. Ele au descris un 
mod de viaţă şi au definit ce însemna să fii american. Ele 
au conferit prerogative şi au distribuit beneficii. Şi, nu în 
ultimul rând, ele au plasat Statele Unite pe fluxul istoriei. 
Metafizic vorbind, chiar dacă nu ne-am întâlnit niciodată, 


Trump şi cu mine suntem, cumva, înrudiţi - bărbaţi 
heterosexuali albi, ajunşi la maturitate într-o epoca în care 
bărbaţilor heterosexuali albi li s-a acordat, înaintea 


tuturor, dreptul de a pretinde privilegiile anunţate de un 
Secol American, care tocmai atunci îşi intra în ritm. 


La momentul naşterii lui Trump şi al naşterii mele, 
americanii de rând, indiferent de rasa, genul şi orientarea 
lor sexuală, nu doreau nimic altceva decât să depăşească 
încercările trecutului recent - cu cât mai devreme, cu atât 
mai bine. Mobilizarea naţiunii pentru războiul total, un 
proces direcționat de la Washington, avusese nevoie de 
ani întregi pentru a putea fi realizată. Demobilizarea, 
dirijată de jos în sus, s-a petrecut practic peste noapte, 
când forţele armate ale SUA aproape s-au dezintegrat. 
După capitularea Japoniei, în septembrie 1945, o explozie 
de nesupunere civică total diferită de oricare alta în istoria 
SUA, s-a răspândit în rândurile forţelor armate, un 
eveniment cu atât mai remarcabil cu cât nu a avut o 
structură precisă şi nici lideri. Soldatii-cetateni ai Americii 


erau sătui de război şi de primit ordine. În condiţiile în care 
milioane de militari au cerut să-şi dea jos uniformele, iar 
cei dragi ai lor s-au făcut ecoul acestor cereri, autorităţile 
de la Washington nu au avut altă opţiune decât să se 
conformeze.! 


Într-un timp extrem de scurt, sensul libertăţii postbelice s- 
a centrat pe renunţarea la serviciul militar şi reîntoarcerea 
acasă. Pentru veterani, acasă însemna posibilitatea 
revenirii la normalitate. Deşi reacomodarea cu viaţa de 
civil ar fi putut atrage după sine provocări, acestea puteau 
fi depasite. Filmul care a dominat gala Oscarurilor în anul 
naşterii lui Trump a oferit asigurări în această privinţă. 


Regizat de William Wyler, cu un scenariu de Robert 
Sherwood, Cei mai frumoşi ani ai vieţii noastre spune 
povestea a trei veterani - Al, Fred şi Homer - întorşi de 
peste mări chiar atunci când gustul dulce al victoriei 
începe să facă loc frustrărilor vieţii cotidiene. Toţi trei sunt 
dornici să se întoarcă la viaţa din Boone City, deşi simultan 
se tem de ce îi aşteaptă acolo. Toţi trei sunt albi, 
identitatea etnică sau afilierea religioasă nefiind precizate. 
Toţi trei sunt marcați de traumele fizice sau psihice ale 
războiului. Totuşi, ei au o atitudine decentă, cerând doar 
partea care li se cuvine. Sunt trei oameni obişnuiţi, care au 
depăşit provocări extraordinare: unul este un mărunt 
angajat al unei bănci, care se întoarce de pe frontul din 
Pacific ca sergent al unui pluton de infanterie, al doilea 
este un barman ridicat la gradul de căpitan, care a 
efectuat misiuni pe un bombardier B-17, deasupra 
Germaniei naziste, iar al treilea un tânăr recrut în Marină, 
care şi-a pierdut ambele braţe din cauza unui incendiu la 
bordul vasului. 


Pe parcursul filmului, fiecare dintre cei trei protagonişti 
trece prin încercări dure, pe care le depăşeşte cu hotărâre 
şi curaj (precum şi cu ajutorul unei femei bune). Implicit, în 
mesajul optimist al filmului este acest subtext: speranţele 
şi visurile acestor oameni modeşti sunt ele însele modeste. 
În America clasei de mijloc, reprezentată de Boone City, 
libertatea nu este stridentă. Ea nu este arogată cu emfază 
şi nici nu este ostilă normelor percepute. Libertatea relevă 
o direcţie şi conferă o motivaţie. 


Într-un sens direct, Al, Fred şi Homer nu se aşteaptă la mai 
mult decât cred că ar putea obţine. Aşa cum spune Fred, 
barmanul transformat în pilot de avion, „Tot ce-mi doresc 
este o slujbă bună, un viitor liniştit, o căsuţă suficient de 
mare pentru mine şi soţia mea - dă-mi toate astea şi mă 
voi simţi perfect reabilitat”.2 Dar Wyler nu se margineste la 
a vedea dacă veteranii întorşi de pe front pot obţine o 
slujbă bună şi îşi pot permite o căsuţă suficient de mare. 
Cele câteva fire epice ale scenariului său se concentrează 
asupra acestei îngrijorări împărtăşite de eroii lui: dacă 
relaţiile profunde întrerupte sau distruse de război pot fi 
restabilite sau, dacă nu restabilite, înlocuite. Până la urmă, 
el dă un răspuns afirmativ la această întrebare. La 
momentul scenei finale a filmului, „cei mai frumoşi ani” ai 
vieţii ar putea, de fapt, să se afle în viitor, un 
deznodământ fericit validând cadrul moral, cultural şi 
politic pentru care însuşi filmul depune mărturie. 


Ideea aici nu este nici de a denigra, nici de a idealiza acest 
cadru, ci doar de a-i recunoaşte atracţia. Cei mai frumoşi 
ani ai vieţii noastre prezintă libertatea americana 
postbelică la punctul ei de origine, când adevărurile încă 
mai păstrau o aparentă permanenţă. Faptul că la 
întoarcerea dintr-un război care le-a răsturnat lumea cu 
susul în jos Al, Fred şi Homer ar vrea ca lucrurile să fie 


repuse la locul lor, acolo unde fuseseră când ei plecaseră 
pe front, nu este deloc surprinzător. Şi nu este 
surprinzătoare nici dorinţa lor de stabilitate, predictibilitate 
şi normalitate. 


În oraşul imaginat de Wyler, normele preexistente, nu în 
ultimul rând cele determinând statutul individual, merită 
respect. „Libertatea de a nu face un lucru” dobândeşte 
întâietate în faţa „libertăţii de a face un lucru”. Aproape 
din necesitate, accesul la acest paradis nepretentios este, 
prin urmare, limitat, femeile fiind acceptate doar ca 
personaje auxiliare, iar persoanele de culoare aproape 
complet excluse. În ciuda unor astfel de restricţii - sau 
poate datorită lor - acest portret cinematografic al 
Americii postbelice în chiar primele ei zile a rezonat cu toţi 
cei dornici să cheltuiască doi dolari pentru un bilet la film. 


Şi de ce nu? Filmul era o oglindă, o reprezentare a locurilor 
şi oamenilor care corespundea cu ceea ce numeroşi 
americani de rând doreau să vadă, pe când lăsau în urmă 
o perioadă istorică şi intrau într-o alta. El oferea asigurări 
că, în ciuda recentelor transformări, nimic esenţial nu se 
schimbase. Satisfacţiile vieţii centrate pe un mariaj stabil, 
o familie completă şi o muncă cinstită rămâneau lejer 
disponibile, mai ales pentru cei care avuseseră norocul să 
se nască albi, bărbaţi şi heterosexuali. Aşa cum se 
exprima la acel moment criticul Robert Warshaw, în 
publicaţia Partisan Review, filmul Cei mai frumoşi ani ai 
vieţii noastre oferea un mesaj de încurajare, 
„impresionând spectatorul prin demnitatea şi caracterul 
semnificativ ale experienţei americane «tipice» (propria sa 
experienţă) şi făcându-l să simtă o anumită încredere că 
problemele existenţei americane (propriile lui probleme) 
pot fi rezolvate prin implementarea virtuţilor «simple» şi 
«americane»,,.3 


Din punctul de vedere al zilelor noastre, am putea avea 
îndoieli că America descrisă în Cei mai frumoşi ani ai vieţii 
noastre chiar a existat vreodată. Totuşi, cei care se 
înghesuiau să vadă filmul atunci când el a fost realizat 
credeau altceva. În deceniile următoare, adică în epoca 
postbelică, omologii din viaţa reală ai lui Al, Fred şi Homer, 
inclusiv părinţii mei şi, poate, chiar şi cei ai lui Donald 
Trump, au continuat să aibă această convingere. Al Doilea 
Război Mondial - Războiul Bun, chiar înainte ca această 
sintagmă să pătrundă în uzul comun - a rămas un punct 
de referinţă fix, un principiu călăuzitor. Păstrarea a ceea ce 
națiunea câştigase a constituit un imperativ categoric. 


Foster şi Henry intră în scenă 


Dar conservarea acestei situaţii necesita, cel mai probabil, 
efort. Membrii elitei politice insistau deja că America nu-şi 
putea permite să se culce pe lauri. În faţa ei se aflau noi 
pericole, pe care americanii nu îndrăzneau să le ignore. 
Chiar în săptămâna în care s-a născut Donald Trump, de 
pildă, revista Life, pe atunci la apogeul influenţei sale, a 
publicat un lung eseu semnat de John Foster Dulles, prin 
care acesta îşi transmitea „Ideile privind politica externă a 
Uniunii Sovietice şi ce trebuie facut în privinţa ei”.4 Era un 
semn că aspiraţiile modeste ale locuitorilor din Boone City 
n-aveau să fie suficiente. 


Degajând deja autoritatea secretarului de stat care urma 
să devină, Foster, cum îi spuneau prietenii şi colegii, era o 
întruchipare a politicii externe a sistemului politic 
american în privinţa Estului. Cu mai puţin de un an în 
urmă, încheierea triumfală a celui de-al Doilea Război 


Mondial dusese la materializarea celor mai dragi visuri ale 
instituţiilor, propulsând Statele Unite în postura de putere 
dominantă a planetei. Chiar şi aşa, perspectiva lui Dulles 
era inexorabil sumbră. Deşi Germania nazistă dispăruse, 
iar Japonia imperială fusese învinsă, Statele Unite se 
confruntau acum cu o altă ameninţare comparabilă. 
Kremlinul, avertiza el, deja făcea presiuni pentru crearea 
unei largi „Pax Sovietica”. Rusia şi America se aflau pe un 
curs de coliziune, ambițiile sovietice amenințând direct tot 
ceea ce americanii susțineau şi pretuiau. Prin urmare, era 
de datoria Statelor Unite „să reziste tuturor manifestărilor 
expansioniste ale politicii sovietice”. Eşecul de a face asta 
ar fi însemnat un dezastru total. „Să presupunem că liderii 
sovietici nu vor putea fi convinşi să-şi schimbe programul”, 
scria Dulles. Rezultatul inevitabil ar fi fost „o alunecare 
lentă fie spre capitulare, fie spre război”. 


„Dacă trecutul poate fi considerat o călăuză”, adăuga el, 
„va fi război.” Evitarea unei asemenea perspective 
groaznice avea să necesite o acţiune concertată sau, după 
cum se exprima Dulles, „o demonstraţie afirmativă că 
societatea noastră liberă încă posedă calităţile necesare 
supravieţuirii”. Atitudinea, exprimată la doar nouă luni 
după ziua victoriei în faţa Japoniei, a fost o articulare 
tranşantă a temei folosite cu un succes notabil în 
următoarele câteva decenii, pentru a ţine populaţia 
americană în acord cu linia oficială: forţe externe nocive 
reprezentau o ameninţare iminentă la însăşi adresa 
supravieţuirii libertăţii. 


Dulles a cerut americanilor să înfrunte fatis aceasta nouă 
primejdie, „dând de înţeles în mod clar, fără nici un dubiu, 
că ei sunt pregătiţi să accepte sacrificii personale pentru a 
contribui la supraviețuirea libertăţii în lume”. Omologii din 
viaţa reală ai lui Al, Fred şi Homer ar fi putut crede că 


misiunea lor era îndeplinită. John Foster Dulles avea însă o 
altă opinie: lupta pentru libertate era abia la început. 
Susținerea acestei lupte necesita ca Statele Unite să preia 
conducerea în efortul comun de opoziţie fata de 
totalitarismul sovietic. 


Un prezbiterian devotat, deşi dur, Dulles a încadrat 
această misiune în termeni spirituali. Pentru a învinge 
duşmanii păgâni trebuia ca americanii să rămână o nație 
cu frica lui Dumnezeu. Dacă oamenii nu erau disciplinati 
de credinţă, avertiza el, libertatea nu devenea altceva 
decât o scuză pentru „autosatisfacţie”, o tentatie la care 
Dulles sugera că propriii compatrioți ar fi fost foarte 
susceptibili. „In asemenea circumstanţe”, atrăgea atenţia 
Dulles, „libertatea este periculoasă.” Doar prin temperarea 
exercitării libertăţii puteau americanii să asigure păstrarea 
acesteia. 


Dar revista în care veritabila predică a lui Dulles a apărut 
propovăduia o cu totul altă evanghelie. Linia editorială de 
la Life se raporta exclusiv la autosfactie. Dulles îi putea 
îndemna pe concetăţenii lui să se supună voinţei lui 
Dumnezeu (şi, prin extensie, autorităţii Washingtonului). În 
ceea ce îi privea pe ei însă, redactorii care realizau Life în 
fiecare săptămână, sub îndrumarea editorului Henry Luce, 
îşi încurajau cititorii să facă altceva: să apuce cu ambele 
mâini toată fericirea pe care o puteau obţine acum, când 
națiunea supravietuise crizei economice prelungite şi 
războiului mondial. Numărul din 10 iunie 1946, care 
conţinea şi reţeta lui Dulles în domeniul politicii externe, 
nu făcea excepţie. 


Pe copertă, tânăra actriţă Donna Reed poza într-o postură 
cât se poate de ispititoare. In interior se puteau citi 
amestecul obişnuit de articole şi poveşti din Life, 


acoperind o gamă diversă, de la dezastre naturale 
(inundaţiile din regiunea Susquehanna) şi crime oribile (un 
criminal se afla încă în libertate în Texarkana) la ciudatenii 
(un eseu fotografic al studenţilor angajaţi într-un 
experiment „de testare a săruturilor pentru a pune în 
evidenţă prezenţa microbilor”) şi informaţii incitante 
despre noutăţile din modă, divertisment şi politică. 


Principalul articol al săptămânii celebra dezvoltarea 
postbelică explozivă, care deja transforma California într- 
un „tărâm al soarelui auriu şi al ocaziilor de aur”. Veteranii 
se înghesuiau către statul prin care trecuseră atât de mulţi 
oameni, în timpul războiului. Forfota şi promisiunile 
atractive se aflau pretutindeni, raporta Life. „Crânguri de 
nuci şi livezi de piersici sunt defrişate pentru a face loc 
proiectelor imobiliare, sălilor de cinema şi 
cinematografelor în aer liber.” Norocul îi favoriza pe cei 
care aveau curajul de a-l căuta, inclusiv contractorii care 
transformau tramvaie abandonate în apartamente 
improvizate, închiriate cu 25 de dolari pe săptămână. 
Viitorul statului de aur strălucea - cel puțin pentru foştii 
militari albi al căror elan antreprenorial alesese să-l 
evidentieze revista Life. 


Toate acestea faceau parte din practicile publicitare ale 
Life, ca si reclamele care dadeau viata aproape fiecarei 
pagini din revistă si reîntăreau mesajul de belşug material 
disponibil tuturor americanilor. Chemarea la arme a lui 
Dulles era împănată cu reclame la săpun facial, şampon, 
ulei de păr, apă de gură, cosmetice, deodorante, apă de 
colonie şi alte produse de uz personal. Pentru cei care 
aveau probleme de sănătate existau reclame la leacuri 
pentru migrene, constipatie, arsuri solare şi micoze. 


Alte reclame lăudau cele mai noi accesorii vestimentare 
pentru femei - ciorapi de nailon, desuuri, costume de baie, 
şi, pentru bărbaţi, camasi „moi ca o batistă”, dar „profund 
masculine”. Pentru firile sofisticate, Life oferea reclame la 
whiskey-ul preferat de „bărbaţii care-şi fac planuri de 
anvergură”. Pentru cei grăbiţi şi stresaţi se făcea 
publicitate ţigărilor, o imagine infatisand o mamă agitată 
confruntându-se cu adolescentul ei rebel. „Când poznele 
juniorului merită o dojană”, titra reclama, „De ce să fii 
nervoasă? Aprinde-ti mai bine o ţigară Old Gold.” 


Intretesute printre aceste reclame erau promisiuni 
ştiinţiifice care îi asigurau pe americani că vor duce vieţi 
mai lungi, mai bune şi mai pline de împliniri. Graţie 
„practicării eugeniei pe câmpurile cultivate”, compania 
producătoare Jolly Green Giant garanta acum 
uniformitatea boabelor din fiecare conservă de porumb. lar 
în fiecare sâmbure „încrucişat corect şi crescut corect” se 
aplica, potrivit publicitarilor, „paternitatea planificată” în 
agricultură. 


Promisiunea unei vieţi mai bune era îndeplinită şi prin cele 
mai noi dispozitive casnice, care garantau uşurinţă în 
utilizare, confort şi sfârşitul tuturor corvoadelor casnice. 
Ustensilele electrocasnice din bucătărie însemnau „un nou 
tip de libertate”. Pentru divertisment, Life promova o 
gamă largă de radiouri, fonografe şi un aparat cu totul 
nou, numit televizor. Deocamdată însă, automobilul 
rămânea rege - de aici şi tramvaiele învechite, disponibile 
pentru reprofilare. O reclamă în culori strălucitoare, pe o 
pagină întreagă, proclama sedanul Clipper de la Packard 
„Maşina de lux numărul 1 a Americii!” 


În alte ţări ale lumii, greutăţile războiului impuseseră 
raţionalizări menite să continue multi ani. Life îşi asigura 


cititorii că în America rationalizarea se sfârşise definitiv. 
John Foster Dulles putea predica concetatenilor lui să se 
pregătească de sacrificii, alegându-L pe Dumnezeu, nu pe 
Mamona. Cel puţin implicit, Life contracara, dând de 
înţeles că sacrificiul devenise „neamerican”. Cât despre 
renunţarea la deliciile acestei lumi pentru a câştiga 
intrarea în lumea de apoi, alegerea putea fi amânată sau 
chiar evitată cu abilitate. 


William Wyler, John Foster Dulles şi paginile revistei Life, 
condusă de Henry Luce, au reprezentat trei definiţii foarte 
referitorare la şi aparent ireconciliabile referitoare la ceea 
ce implica sau permitea libertatea americană postbelică. 
Versiunea Boone City, o pictură de Norman Rockwell pe 
peliculă de celuloid, era centrată pe salvarea cuceririlor 
greu obţinute. Interpretarea dată de ea libertăţii era legată 
de un trecut idealizat. Dulles concepea libertatea în 
termenii unui iminent duel ideologic. Păstrarea ei - o 
presupunere în cel mai bun caz nesigură - avea să 
necesite eforturi proaspete, într-un mod susţinut. 
Dimpotrivă, pentru editorii şi publicitarii de la Life 
libertatea era materială, tangibilă, găsindu-şi exprimarea 
în acel abundent flux de produse care inunda piaţa 
americană acum, că războiul luase sfârşit. Era o libertate 
centrată pe satisfacerea unei game de gusturi şi de 
dorinţe în continuă dezvoltare. 


Din punctul nostru de vedere, am putea găsi deficienţe în 
toate cele trei concepţii. Nici una nu a dat atenţie decât în 
treacăt unor probleme care ulterior vor deveni două dintre 
cele mai delicate chestiuni morale ale epocii moderne - 
anume Holocaustul şi Hiroshima. Americanii percepuseră 
al Doilea Război Mondial ca pe un eveniment maniheist, 
reunind tot ceea ce era bun împotriva a tot ceea ce era 
malefic. Acum, după ce Hitler fusese eliminat de pe scenă, 


iar Statele Unite se bucurau, chiar şi efemer, de un 
monopol nuclear, americanii nu păreau deloc înclinați sa 
se mai gândească la cauzele care provocaseră războiul, la 
desfăşurarea sau moştenirea lăsată de el. Cel mai mult 
pentru ei conta doar rezultatul conflictului. 


Versiunile postbelice ale libertăţii erau deficitare şi în alte 
privinţe. In fiecare dintre ele, rasa, genul şi sexualitatea 
figurau abia în treacăt sau chiar nu figurau deloc. Nici una 
dintre ele nu acorda o atenţie serioasă preocupărilor 
legate de mediu sau de drepturile omului, aşa cum 
înţelegem astăzi aceste chestiuni. Cât priveşte 
diversitatea, incluziunea socială sau multiculturalismul - 
probleme aflate acum în prim-planul politicii americane - 
până şi aceşti termeni erau străini. 


Intelectualii spun nu 


Dar, indiferent de neajunsurile şi de contradicţiile sale 
interne, această concepţie cu trei fațete despre libertate - 
păstrând (sau prefacandu-se că păstrează) valorile 
convenţionale, opunându-se comunismului şi lansându-se 
simultan într-o orgie a consumului - a definit națiunea în 
sânul căreia Donald Trump şi cu mine ne-am născut şi 
ulterior ne-am maturizat. În perioada cuprinsă între 
mijlocul anilor 1940 şi anii 1980, pe când el şi cu mine am 
trecut de la pruncie la copilărie, apoi la adolescenţă şi, în 
cele din urmă, la viaţa adultă, majoritatea americanilor a 
nutrit, în cea mai mare parte a timpului, convingerea că 
toate cele trei versiuni ale libertăţii postbelice la care ei 
subscriau puteau coexista într-un echilibru dificil. Faptul că 


națiunea lor putea fi concomitent virtuoasa şi puternică şi 
delirant de bogată părea nu doar plauzubil, ci esenţial. 


„America înainte de toate”, strigătul de luptă al celor care, 
înainte de 7 decembrie 1941, se opuseseră intrării SUA în 
al Doilea Război Mondial, ieşise din gratii, aparent pentru 
totdeauna. Şi totuşi, afirmaţia că Statele Unite trebuiau să 
se situeze pe primul loc în toate domeniile a fost cea pe 
care cei mai mulţi cetăţeni americani au luat-o, pur şi 
simplu, de bună. În ochii lor, privilegiul a devenit drept. 


Dar nu toată lumea era de acord, desigur. Din anii 1950 şi 
până în anii 1980, o cohortă de scriitori, artişti şi critici 
sociali au pus la îndoială faptul că asemenea aşteptări 
erau fezabile, compatibile sau chiar dezirabile. Sfidand 
perspectiva postbelică, membrii intelectualitatii au scris 
cărţi şi articole, au editat reviste, au făcut filme, au 
compus muzică, s-au produs în public, au organizat 
expoziţii, au adus contraargumente şi în general au stârnit 
vâlvă. Daca Al, Fred şi Homer au acordat atenţie măcar 
unei frânturi din acest tumult este însă altă discuţie. 


În mod cert însă, din când în când anumite introspectii 
deosebit de penetrante, reduse adesea la un slogan 
atractiv, şi-au găsit poate loc în discursul public. 
Dezvăluirile referitoare la autoritatea atotpătrunzătoare a 
unei elite de putere, folosirea pseudo-evenimentelor 
pentru a manipula realitatea sau implicaţiile subtile ale 
culturii narcisismului ar putea stârni vâlvă la Berkeley, 
Cambridge şi în Manhattan, ar putea atrage în treacăt 
atenţia la Washington, D.C. şi ar putea trezi ecouri chiar şi 
în provinciile mai mici din Chicagoland, unde am crescut 
eu. Dar impactul practic al acestor idei a fost slab. 
Ajungerea la o înţelegere mai profundă a forţelor care 


modelează politica şi societatea americană a produs 
rareori o schimbare reală. 


Cere-le americanilor care au crescut în timpul Războiului 
Rece să-i identifice pe Mickey Mantle, Willie Mays sau 
Duke Snider şi ai şanse mari să primeşti răspunsul corect. 
Cere-le să-i identifice pe C. Wright Mills, Daniel Boorstin 
sau Christopher Lasch şi probabil vei primi o privire mirată. 
Nu din cauză că aceşti profeti americani au fost lipsiţi de 
onoare, chiar dacă au rămas mult în urma campionilor din 
domeniu. Ceea ce le-a lipsit a fost însă ţinta. Aşadar, din 
anii 1950 şi până în anii 1980, în timp ce Mills, Boorstin şi 
Lasch îşi scriau cărţile, elita de putere a înflorit, pseudo- 
evenimentele au proliferat şi înclinațiile narcisiste ale 
culturii americane s-au adâncit. 


Nu vreau nici pe departe să sugerez că acordul la care s-a 
ajuns în cursul scurtei tranzitii de la al Doilea Război 
Mondial şi Războiul Rece, cu libertatea definită ca un 
melanj de valori tradiţionale, anticomunism vehement şi 
materialism înclinat spre plăceri, a hrănit un sentiment de 
satisfacţie sau de serenitate printre cetăţenii de rând. De 
fapt, Mills, Boorstin şi Lasch s-au numărat printre scriitorii 
care au distins şi au folosit cu abilitate un atotpătrunzător 
sentiment de anxietate, exprimat mai ales în temerile (de 
obicei reprimate) privind izbucnirea celui de-al Treilea 
Război Mondial. In cursul Războiului Rece, pacea, 
prosperitatea şi ordinea morală existentă au fost toate 
pretuite, dar fiecare a părut fragilă. 


Nu vreau să sugerez nici că acordul postbelic a fost 
insensibil la schimbare. Dimpotrivă, când presiunile au 
impus o acomodare, el s-a dovedit uimitor de maleabil. 
Dar, în anumite privinţe, mergând de la cursa înarmărilor 
nucleare şi drepturile omului la libera exprimare şi 


normele sexuale, schimbarea s-a produs în modalităţi care 
au lăsat intacte principalele lui elemente. În tot acest timp, 
convingerile la care Al, Homer şi Fred aderau şi-au păstrat 
o poziţie privilegiată. America a rămas un loc unde cei mai 
multi oameni profesau credinţa în virtuțile de modă veche, 
în vreme ce consimteau la campania globală a 
Washingtonului împotriva comunismului şi, simultan, se 
lăsau pradă unui apetit insatiabil pentru a dobândi si a 
consuma. 


Doar un singur eveniment a ameninţat să răstoarne acest 
aranjament precar sau, cel puţin pentru o vreme, a părut 
să o facă. Acest eveniment a fost Războiul din Vietnam. 
Fiind episodul central al crizei numite „Anii '60”, războiul a 
divizat națiunea şi mai ales generaţia „baby boom” căreia 
Donald Trump şi cu mine îi apartinem. Dar natura divizării 
nu a fost aceea care a părut să fie atunci. Doar odată cu 
trecerea timpului a devenit clară adevărata ei natură. 


Din 1965 şi până în 1972, când trupele americane au 
luptat în Vietnam, diviziunea a părut să existe între cei 
care susțineau războiul si cei care i se opuneau sau, în 
rândurile „boomer”-ilor, între cei care au luptat în Vietnam 
(ca mine, de exemplu) şi cei care au refuzat să fie înrolați. 
Însă, privind retrospectiv, s-a dovedit că acest construct 
pro-război/antirăzboi are doar o semnificaţie trecătoare. 
Adevăratul clivaj - cel durabil - s-a produs între boomer-ii 
care vedeau Vietnamul ca un eveniment ce necesita din 
partea lor o poziţie hotărâtă, fie pentru, fie împotriva lui, şi 
cei care considerau războiul doar o pacoste în care nu 
merita să se implice, căci reprezenta un potenţial obstacol 
în atingerea propriilor ambiţii. 


Desigur, Donald Trump a decis să se alăture celei de-a 
doua tabere. Dacă numeroasele lui amânări ale stagiului 


militar, mai întâi pentru „pinteni calcaneeni”, apoi pentru 
„continuarea studiilor” constituie o formă de evitare a 
recrutării ar fi imposibil de spus acum.” Ceea ce putem 
afirma cu siguranţă este că, într-o chestiune considerată 
pe afirma largă drept problema definitorie a acelei epoci, 
Trump a tăcut mâlc. Mulţi dintre contemporanii lui au 
luptat în Vietnam. Alţii au protestat împotriva războiului. El 
a rămas ferm pe margine, pariind, implicit, că pe termen 
lung războiul nu va conta şi că, odată conflictul din 
Vietnam încheiat, America va reveni, în mare parte, la 
ceea ce fusese anterior. 


Trump n-a fost nici pe departe singurul care a pus acest 
pariu - pariu care s-a dovedit a fi unul abil. 


Supusă presiunilor, dar încă intactă, mentalitatea 
postbelică a supravieţuit Războiului din Vietnam. Cei care 
nu se implicaseră, precum Trump, nu au fost pedepsiţi 
nicicum. Şi, pe măsură ce războiul dispărea din amintire, o 
mare parte din energia stocată de evenimentele din Anii 
'60 se disipa sau era redirecţionată către obiective banale. 
Națiunea americană a mers mai departe, schimbată doar 
superficial de haosul şi de frământările pe care le suferise. 


Dick şi Ron pun lucrurile la punct 


Nimic nu ilustrează mai bine procesul prin care starea de 
normalitate postbelică a fost restabilită decât mandatele 
lui Richard Nixon şi Ronald Reagan. În cursul Războiului 
Rece, doar trei preşedinţi au reuşit să obţină câte două 
mandate. Nixon şi Reagan au fost doi dintre aceştia. 
Succesul lor electoral a fost meritat: Nixon şi Reagan au 
fost, în fapt, cei mai consecventi lideri executivi americani 


de la sfârşitul secolului XX, chiar dacă evenimente mai 
recente au diminuat puternic moştenirea lăsată de ei. 


Mulţi americani de azi îl critică vehement pe Nixon, în timp 
ce mulţi şi-l amintesc cu bucurie pe Reagan. Din 
perspectiva obiectivelor noastre, reputatiile lor personale 
sunt irelevante, ca şi greşelile făcute atunci când s-au aflat 
la putere. Privind retrospectiv, scandalul Watergate, care a 
dus la demisia lui Nixon, nu s-a dovedit a fi mai 
semnificativ decât scandalul Monica Lewinsky, care, un 
sfert de secol mai târziu, a dus la punerea sub acuzare a 
lui Bill Clinton. Acelaşi lucru ar putea fi spus şi despre 
bizarul scandal Iran-Contra, o tentativă secretă şi ilegală a 
Casei Albe de a încerca să ofere arme regimului teocratic 
iranian, fapt care, la acel moment, a prejudiciat grav 
reputaţia lui Reagan. Oricare ar fi infracțiunile, greşelile si 
erorile lor de judecată, Nixon şi Reagan au reuşit să 
împiedice prăbuşirea acordului politic postbelic, în timp ce 
Vietnamul şi Anii 1960 îi expuseseră vulnerabilitatile. 


Nixon, strategul pragmatic şi cinic, a reuşit asta prin 
reîncadrarea (şi astfel perpetuarea) Războiului Rece şi prin 
implementarea unui program de reforme interne care a 
sprijinit „centrul vital” al politicii americane, în detrimentul 
extremelor de stânga şi de dreapta. Vizita sa neaşteptată 
în China lui Mao Zedong, întreprinsă în 1972, a făcut dintr- 
o ţară comunistă până atunci inamică un potenţial aliat şi 
a transformat Războiul Rece dintr-o tot mai absurdă 
cruciadă ideologică într-o competiţie geopolitică având un 
oarecare temei plauzibil în realitate.  Ficţiunea 
„comunismului de monolit” a dispărut pentru totdeauna, 
fiind înlocuită de o expresie mult mai concretă a ceea ce 
Statele Unite detestau: Uniunea Sovietică şi umilii săi 
aliaţi. Cu posibila excepţie a Doctrinei Monroe, iniţiativa lui 
Nixon în privinţa Chinei (care, între altele, a deschis SUA 


către China) rămâne cel mai creativ gambit din istoria 
politicii externe americane. 


Pe plan intern, Nixon a afişat o înclinaţie către activism 
care ar putea fi comparată cu politica Noua Înţelegere 
promovată de Franklin Roosevelt. Printre iniţiativele 
majore ale administraţiei sale s-au numărat: încetarea 
recrutării militare obligatorii în favoarea unei aşa-numite 
„forţe voluntare”; crearea Agenţiei de Protecţie a Mediului 
şi a Administrației pentru Sănătate si Siguranță 
Ocupationala; legiferarea proiectelor privind stoparea 
poluării aerului şi protejarea speciilor pe cale de dispariţie; 
lansarea „războiului împotriva cancerului”. adoptarea 
„acţiunii afirmative” pentru promovarea ocaziilor egale în 
domeniul angajării forţei de muncă; impunerea unui 
control asupra salariilor şi preţurilor, într-o încercare de a 
diminua inflația; abandonarea standardului de aur; 
dezvoltarea securităţii sociale; creşterea cheltuielilor 
federale pentru programele Medicaid şi Medicare şi pentru 
tichete de masă. 


Deşi Nixon era republican, el a sfidat în mod obişnuit linia 
conservatoare, ortodoxă, a partidului său, mergând, la un 
moment dat, atât de departe încât să afirme că „acum 
suntem cu toţii keynesieni”.? Nu toate programele initiate 
de Nixon şi-au atins scopul intenţionat (sau cel puţin 
expus). Dar, aşa cum se întâmplase şi cu Franklin 
Roosevelt, reformismul nixonian a înlăturat alternative mai 
radicale şi astfel a servit unor obiective în esenţă 
conservatoare. In august 1974, când a părăsit funcţia 
prezidenţială într-un mod ruşinos, Nixon reuşise să alunge 
cele mai importante ameninţări la adresa acordului 
postbelic. Mai presus de orice, deşi Războiul Rece se 
schimbase substanţial, acest lucru a rămas farul călăuzitor 
al politicii americane. 


Reagan a continuat să construiască pe temelia pusă de 
Nixon, redând acestui acord strălucirea morală pierdută 
între asasinarea lui John F. Kennedy şi a lui Martin Luther 
King, din anii 1960, şi spectacolul Watergate, din deceniul 
care a urmat. Un ideolog aparent încăpățânat la preluarea 
mandatului, Reagan s-a dovedit a fi surprinzător de 
flexibil, în special prin acceptarea ca sincere a semnalelor 
venite din interiorul a ceea ce el numea „imperiul răului”, 
semnale relevând că liderii sovietici erau dornici să pună 
capăt Războiului Rece. Dar, în alte aspecte importante, 
întregul mandat prezidenţial al lui Reagan a fost un 
pseudoeveniment, realizările sale bazându-se pe crearea 
şi manipularea cu dibăcie a imaginilor. Venind dupa 
faptele mârşave ale lui „Dick cel şiret”, moliciunea lui 
Gerald Ford şi puritanismul lui Jimmy Carter, 
comportamentul jovial al lui Reagan şi abilitatea lui, 
şlefuită la Hollywood, de a adopta posturi şi atitudini 
diferite, în funcţie de ocazie, i-au permis fostului actor să 
reînvie credinţa americanilor în acordul postbelic. Aceasta 
a fost una dintre realizările sale de căpătâi. 


Ca preşedinte, Reagan a proclamat valorile Boone City, a 
reafirmat lupta pe care John Foster Dulles îi îndemnase pe 
cititorii revistei Life să o poarte, în urmă cu patru decenii, 
şi i-a asigurat pe americani că prosperitatea constituia 
dreptul lor din naştere. Acestea au fost temele la care 
„Marele Comunicator” a revenit iar şi iar, în cei opt ani de 
mandat. 


Citându-l pe John Winthrop, el a afirmat că misiunea 
naţiunii americane, chemarea ei istorică era de a servi ca 
„un oraş în vârful unui munte”, răspândind lumina sa 
asupra întregii creaţii. Inspirându-se din Tom Paine, el le-a 
spus compatriotilor că aveau „puterea de a pune iar 
temeliile lumii, de la început” - remodelând întreaga lume 


dupa propria imagine a Americii. Imitându-l pe Franklin 
Roosevelt, a insistat că actuala generaţie de americani 
avea „o întâlnire cu destinul” şi, prin urmare, era chemată 
să acţioneze. lar toate acestea, i-a asigurat el pe 
americani, erau în acord cu voinţa Domnului. „Ne putem 
îndoi”, spunea Reagan în ziua când a acceptat 
nominalizarea din partea republicanilor, in \9A-, „că doar 
Providența Divina a aşezat acest pământ, această insulă a 
libertăţii, aici, ca un adăpost pentru toţi acei oameni care 
tânjesc să respire aerul libertăţii?”10 


Pentru Reagan, gloriile trecutului american ofereau 
garanţia unui viitor încă şi mai glorios. Subliniind 
dimensiunea marţială a acestui trecut, el a redat poveştii 
americane o sacralitate pe care evenimentele din anii 
1960 şi 1970 o diminuaseră. Sacrificiile făcute de soldaţii 
americani la „Belleau Wood, Argonne, Plaja Omaha, 
Salerno şi în cealaltă parte a lumii, la Guadalcanal, 
Tarawa, Pork Chop Hill, Chosin Reservoir şi în sute de 
câmpuri de orez şi jungle dintr-un loc numit Vietnam”, au 
stat mărturie dorinţei naţiunii de a-şi îndeplini chemarea. 


În discursul său de adio, preşedintele a revenit la aceste 
laitmotive pentru ultima dată. Citându-l din nou pe 
Winthrop, Reagan a recunoscut că „am vorbit despre 
oraşul strălucitor toată viata mea politică”. El îl descria 
acum ca pe un „oraş mândru şi înalt, construit pe stânci 
mai puternice decât oceanele, bătut de vânturi, 
binecuvântat de Dumnezeu şi populat de oameni de toate 
felurile, trăind în armonie şi pace; un oraş cu porturi libere, 
care zumzăie de creativitate şi comerţ”. 


„Şi cum rezistă oraşul în această noapte de iarnă?”, se 
întreba el, în concluzie. „După 200 de ani, două secole, 
oraşul încă rămâne puternic şi adevărat, pe stânca de 


granit, iar strălucirea sa a rămas neclintita, indiferent de 
furtunile abătute peste el. lar oraşul este încă un far, încă 
este un magnet pentru toţi cei care trebuie să aibă 
libertate, pentru toţi pelerinii din toate locurile pierdute 
care se îndreaptă, trudind prin întuneric, către casă." 


Istoria Americii cuprinde paşi gresiti, ambiguitati si orori pe 
care Reagan a ales sa nu le recunoasca. Versiunea lui 
favorita a acestei istorii era, in cel mai bun caz, doar o 
fictiune iscusita. 


Chiar si eu ştiam asta. Dar, daca abordarea lui Reagan în 
privinţa trecutului Americii nu era întru totul adevărată, ea 
era, în schimb, extrem de utilă. lar acest lucru îmi era 
suficient. jucam pe atunci un mărunt rol în eforturile 
armatei americane de a depăşi diferitele probleme apărute 
în Vietnam. Reagan a sprijinit (şi a finanţat cu 
generozitate) proiectul căruia eu şi restul corpului ofițeresc 
îi eram profund devotați. El a furnizat mijloacele necesare 
pentru însănătoşirea armatei şi a subliniat, cât se poate de 
clar, convingerea lui că efortul era unul meritat. L-am 
votat pe Reagan de două ori. La fel au făcut cei mai mulţi 
militari americani. 


Contemporanul meu, Donald Trump, acum implicat în 
lumea afacerilor imobiliare de lux, a fost mai puţin 
impresionat. În bestsellerul lui din 1987, The Art of the 
Deal, el îl considera, dispretuitor, pe Reagan, „nimic 
altceva decât un actor”, sugerând că unii americani, cel 
puţin, „începeau să se întrebe dacă există ceva dincolo de 
acel zâmbet al lui”. În acelaşi an, Trump a plătit pentru o 
pagină întreagă de publicitate în ziarele New York Times, 
Washington Post şi Boston Globe, adresându-se „poporului 
american”. Manifestul lui Trump, care l-a costat aproape 
100 000 de dolari, evita să-l critice direct pe Reagan, 


întrucât nu pomenea numele acestuia. Dar îl acuza implicit 
pe preşedinte pentru că permisese ca americanii să fie 
luaţi de fraieri. „Să facem Japonia, Arabia Saudită şi alte 
tari să plătească pentru protecţia pe care noi le-o 
asigurăm ca aliaţi”, cerea Trump. 


Să-i ajutăm pe fermierii noştri, pe bolnavii noştri, pe 
oamenii fără adăpost de la noi luând o parte din cel mai 
mare profit creat vreodată de maşini - maşini fabricate şi 
întreţinute de noi. Să „taxăm” aceste naţiuni bogate, nu 
America. Să punem capăt uriaşelor deficite, să reducem 
taxele noastre şi să lăsăm economia Americii să crească 
nestânjenită de costul apărării celor care-şi pot permite 
lesne să ne plătească fiindcă le apărăm libertatea. Să nu 
mai îngăduim nimănui să râdă de tara noastră.13 


Aici, Trump a oferit o mostră din neopopulismul de tip 
„America înainte de toate”, destinat să-l propulseze într-o 
zi la Casa Albă, chiar dacă atunci condiţiile nu erau încă 
propice pentru o revigorare populistă. În definitiv, Reagan 
îi asigurase pe americani că Statele Unite impuneau din 
nou respect şi îşi îndeplineau rolul încredinţat de 
providenta. Aşadar, turul de forţă al lui Trump nu a reuşit 
să şubrezească în mod hotărâtor nici consensul postbelic 
dominant, nici propria poziţie a lui Reagan. Desigur, ajunşi 
acum la vârsta a treia, Al, Fred şi Homer preferau mai mult 
un californian care-şi făcea autocritica, precum Reagan, 
decât un newyorkez care se lăuda, ca Trump. Când 
Gipper! a părăsit Casa Albă, popularitatea lui în rândul 
americanilor era extrem de ridicată, în vreme ce Trump se 


1 Porecla dată lui Reagan încă din perioada când era actor (n.tr.). 


cufunda într-o succesiune de afaceri riscante, care aveau 
să-l facă să piardă milioane de dolari.+4 


Când a trebuit să-l aleagă pe succesorul lui Reagan, 
americanii au optat, deloc surprinzător, pentru omul care 
servise cu loialitate, timp de opt ani, ca vicepreşedinte. In 
noiembrie 1988, George H.W. Bush l-a zdrobit pe Michael 
Dukakis, candidatul democratilor, obţinând 426 din cele 
538 de voturi ale electorilor si impunându-se electoral în 
40 din cele 50 de state americane. Bush era un 
experimentat luptător din timpul Războiului Rece, pe care 
se putea conta că va duce mai departe moştenirea lui 
Reagan. Şi, ca fiecare dintre predecesorii săi, de la Harry 
Truman încoace, el făcuse parte din armata americană. De 
fapt, Bush îşi servise cu vitejie ţara, luptând ca pilot de 
avion în Pacific, unde aparatul său fusese doborât, iar el 
salvat în urma unei operaţiuni dramatice. Alegerea lui a 
însemnat un vot pentru continuitate şi pentru păstrarea 
cursului. 


„Bate un nou vânt”, declara el la preluarea mandatului, în 
ianuarie 1989, „şi o naţiune reîmprospătată de libertate 
este gata să meargă mai departe”. Drumul spre înainte 
părea clar. 


Ştim ce funcţionează: libertatea funcţionează. Ştim ce este 
just: libertatea este justă. Ştim cum să asigurăm o viaţă 
mai dreaptă şi mai prosperă pentru omul de pe Pământ: 
prin pieţe libere, libertatea cuvântului, alegeri libere şi 
exercitarea liberei voințe, neingradita de stat. 


În această privinţă, noul vânt a servit să revalideze ceea 
ce Bush numea „vechile idei” pe care el le caracteriza 


drept „atemporale”. Printre valorile specifice pe care ela 
ales să le sublinieze se numărau „sentimentul datoriei, al 
sacrificiului, implicarea şi un patriotism care îşi găseşte 
exprimarea în a lua parte şi în a se implica”.15 Ca si 
Reagan în 1981, Bush a introdus în discursul său inaugural 
o rugăciune către divinitate. Şi de ce n-ar fi făcut asta, de 
vreme ce americanii rămâneau, după propria estimare, 
„poporul ales al lui Dumnezeu”? 


Ni-i putem imagina pe Al, Fred şi Homer stând tolaniti în 
fotoliile lor şi primind cuvintele noului preşedinte cu un 
profund sentiment de confort. Nu doar că la Casa Albă 
ajunsese camaradul lor veteran, dar el afirma cu tărie 
ceea ce ei credeau. Acordul postbelic era, în mod clar, pe 
mâini bune. Preşedintele Bush avea să fie un slujitor fidel 
şi grijuliu a tot ce reprezentase America, de la al Doilea 
Război Mondial încoace. 


De fapt, desigur, Bush avea să fie ultimul veteran din acel 
război şi chiar din orice război american din ultimul secol, 
care urma să devină preşedinte. Cât priveşte acordul 
postbelic, acesta era pe ultima lui sută de metri. In locul 
său avea să apară un nou consens, exprimând spiritul 
epocii post-Război Rece, acum pe cale să înceapă. 


Capitolul 2. Sfârşitul istoriei! 


Puţini americani care au trăit perioada Războiului Rece au 
privit-o cu afecţiune. Şi mai puţini şi-au imaginat că ea se 
va sfârşi vreodată. Aşadar, de îndată ce a trecut de la 
fazele sale acute iniţiale, evidenţiate mai ales prin 


periculoasele confruntări vizând Berlinul şi Peninsula 
Coreeană, Războiul Rece nu s-a desfăşurat efectiv, ci mai 
curând a fost gestionat. În ciuda înfloriturilor retorice 
dramatice, ambele tabere au ajuns să recunoască faptul 
că  împărtăşeau un interes reciproc în evitarea 
Armageddonului, un aspect evidenţiat în mod tranşant de 
Criza rachetelor cubaneze, din 1962. 


Dificultăţile inerente legate de obţinerea chiar şi a acestui 
obiectiv limitat au dat impresia că vor continua mult în 
viitor, ca şi rivalitatea dintre Statele Unite şi Uniunea 
Sovietică, Lumea Liberă şi Blocul Comunist, Vest şi Est. 
Preşedinţii puteau exprima speranţe rituale de realizare a 
păcii pe întreaga planetă, dar misiunea imediată era, pur 
şi simplu, aceea de a ţine sub control competiţia dintre 
superputeri. Se părea ca bipolaritatea avea sa existe 
pentru totdeauna. 


Deşi tensiunile dintre Statele Unite şi URSS s-au diminuat 
la mijlocul anilor 1980, puţini observatori au fost suficient 
de înzestrați cu imaginaţie pentru a concepe o lume în 
care Războiul Rece ar fi putut deveni doar o amintire. 
Pentru profesioniştii din domeniul securităţii naţionale, în 
special pentru cei însărcinaţi să se gândească la lucruri de 
neînchipuit despre al Treilea Război Mondial, singurul gând 
care nu putea fi conceput era perspectiva ca Războiul 
Rece chiar să se sfârşească. 


În 1988, chiar şi în condiţiile în care preşedintele Ronald 
Reagan şi liderul sovietic Mihail Gorbaciov se purtau ca şi 
cum ar fi fost cei mai buni prieteni, propagandiştii 
Pentagonului încă insistau că „îndelungata ambiţie a 
Kremlinului de a deveni puterea mondială dominantă” 
rămăsese intactă, ca şi angajamentul faţă de „o relaţie 
fundamental ostilă”, dictată de „dialectică marxistă”. După 


ce „au dobândit o enormă forţă militară, mult mai mare 
decât ar fi fost necesară pentru apărarea ţării lor”, 
sovieticii continuau chiar atunci „să-şi extindă forţa 
militară”, în mare parte pentru „a-şi satisface ambițiile 
imperialiste”. Astfel se exprima Departamentul Apărării, 
care nu a detectat nici un semn de „renunțare sau măcar 
diminuare a unei strategii militare sovietice inerent 
ofensive”.! 


Un an mai târziu, Imperiul Sovietic făcea implozie, urmat la 
scurtă vreme de Uniunea Sovietică însăşi. Din perspectiva 
Washingtonului, 1989 a reprezentat Anul Zero. Încă o 
dată, la fel ca şi atunci când al Doilea Război Mondial se 
încheiase cu o victorie aparent decisivă, păreau să se 
întrevadă zorii unei noi zile. Din nou toate lucrurile păreau 
posibile, mai ales dacă erai suficient de norocos să te naşti 
american. lar acum nu mai exista nici un adversar totalitar 
care să întunece aceste perspective luminoase. 


Totuşi, chiar pe când Imperiul Sovietic se prabusea, fragilul 
acord intern făurit în tinereţea lui Al, Fred şi Homer se 
risipea şi el. Câtă vreme rezistenţa la o ideologie străină se 
numărase printre priorităţile naţiunii, acordul îşi păstrase 
cel puţin o legitimitate forţată. Dar, de îndată ce sovieticii 
au părăsit scena, caracterul desuet - chiar absurd - al 
acordului a devenit orbitor de evident. 


Câtă vreme acordul a continuat să existe, americanii au 
acceptat explicit sau tacit că Războiul Rece avusese ca 
obiectiv fundamental împiedicarea înăbugşirii libertăţii. În 
1989, acest obiectiv fusese, aparent, îndeplinit, invitându-i 
pe americani să privească şi dincolo de păstrarea, pur şi 
simplu, a libertăţii, şi să ia în considerare şi viitoarele 
ocazii, care dintr-odată păreau nelimitate. 


Annus Mirabilis? 


Epoca post-Război Rece s-a deschis într-o nota de 
optimism euforic. Deloc întâmplător, membrii generaţiei 
baby boom ajungeau exact atunci la apogeul influenţei lor. 
Exponentii de vârf ai acestei generaţii credeau cu tărie în 
destinul Americii de a aduce libertatea cât mai aproape de 
perfecţiune, chiar pe când națiunea dobândea tot mai 
multă putere şi prosperitate. Ei credeau, de asemenea, şi 
în propriile forţe de a accelera îndeplinirea unor asemenea 
speranţe, acum, când Statele Unite nu mai erau stânjenite 
de Războiul Rece. 


Cu câteva decenii în urmă, teologul Reihnold Niebuhr îi 
criticase pe americani pentru că nutreau „visuri privind 
gestionarea istoriei”, considerându-se „tutori ai omenirii în 
pelerinajul acesteia către perfecţiune”. Deznodamantul 
Războiului Rece invalidase, aparent, acum asemenea 
temeri. Însăși istoria îşi transmisese sentinţa: America era 
instrumentul ei ales. 


O astfel de concluzie necesita o întreţinere atentă, ca să 
nu spunem o igienizare a propriului trecut al Americii. 
Chiar şi aşa, această percepţie plină de emfază a Americii 
despre ea însăşi a format baza unei perspective distincte, 
menită să modeleze politica şi cultura Statelor Unite în 
următoarele câteva decenii.  Promulgarea acestei 
perspective a constituit un proiect dirijat de sus în jos. 
Vocile care contau aparțineau membrilor elitei costale, 


absolvenţi ai Ivy League?, mai curând decât ai Big Tens, 
oameni care scriau sau erau abonaţi la New York Times şi 
Washington Post, mai curând decât la Cleveland Plain 
Dealer sau Indianapolis Star, directori executivi angajaţi pe 
Wall Street, nu magazioneri de pe Main Street. 


În această privinţă, arhitecţii noului consens post-Război 
Rece nu se diferenţiau considerabil de elitele care 
dominaseră viaţa americană în timpul Războiului Rece şi, 
la drept vorbind, chiar de la întemeierea Republicii. Ei 
erau, în general, bărbaţi, albi şi, cu rare excepţii, 
beneficiari ai unei origini şi educatii privilegiate. Singurul 
lucru care îi diferenţia de predecesorii lor era relativa lor 
indiferenţă faţă de tradiția religioasă. În vreme ce 
predecesorii lor postbelici afirmau religia iudeo-creştină, 
arhitecţii noului consens aveau o perspectivă laică 
tranşantă. Ei nu se opuneau activ religiei, ci mai curând 
erau nepăsători faţă de aceasta. În mentalitatea lor, religia 
era ceva similar cu colectionarea de timbre sau cultivarea 
de orhidee - o activitate puţin ciudată pentru non- 
entuziaşti, dar tolerată ca fiind, în esenţă, inofensivă. 


În toamna lui 1989, pe când evenimentele dramatice 
dădeau de înţeles până şi celor mai obtuzi sau mai 


2 Grup de opt universităţi din nord-estul Statelor Unite, de mare 
prestigiu academic şi social: Harvard, Yale, Princeton, Columbia, 
Brown, Cornell, Pennsylvania şi Colegiul Dartmouth (n.tr.). 


3 Denumire sub care sunt cunoscute zece importante instituţii de 
învăţământ superior din SUA: Universitatea Michigan, Universitatea de 
Nord-Vest, Universitatea Wisconsin, Universitatea Illinois din Urbana- 
Champaign, Universitatea de Stat Pennsylvania, Universitatea de Stat 
Ohio, Universitatea de Stat Michigan, Universitatea Purdue, 
Universitatea Minnesota, Universitatea Indiana, Universitatea lowa. 
(n.tr.). 


incapatanati că Războiul Rece era, într-adevăr, pe sfarsite, 
Donald Trump era concentrat asupra unor teme mai puţin 
stringente. Afacerile sale - mai precis eforturile de a 
cumpăra compania American Airlines şi de a crea o ligă de 
fotbal profesionist care să concureze cu NFL - nu 
decurseseră aşa cum se aşteptase.3 În orice caz, Trump nu 
era interesat prea mult să observe în ce direcţie bătea 
vântul istoriei. Prioritatea lui era să se autopromoveze, 
atunci şi acolo. Numit „miliardarul poporului” de ziarul 
New York Daily News, Trump se perfectionase în arta de a 
se menţine în atenţia publică în modalităţi care făcuseră 
din el o emblemă a epocii.* 


Definiti de cinism, egoism şi excese, anii 1980 fuseseră un 
„deceniu al lăcomiei”. Aceasta era concluzia la care 
ajunseseră numeroşi observatori ai scenei contemporane. 
Încercarea de a capta esenţa unui deceniu sau a unei 
generaţii într-un singur cuvânt sau o singură sintagmă 
reprezintă o tradiţie jurnalistică datând de mai bine de un 
secol. Ea a început ca un joc pe care oricine avea acces la 
un podium sau o maşină de scris l-ar fi putut juca - ca un 
divertisment nu întru totul serios. Au fost anii 1890 „anii 
veseli”? Poate, dar nu cu mult mai mult decât deceniul 
care a urmat. Au fost tinerii americani din anii 1920 o 
„generaţie pierdută” într-o mai mare măsură decât 
omologii lor din anii 1930? Nimeni nu poate spune cu 
certitudine. Însă, odată începută, această dorinţă de a 
eticheta a persistat. Şi în anii 1980, ca printr-o aclamatie 
populară, lăcomia a devenit cuvântul care a întrunit 
adeziunea generală. 


Modificând printr-un antonim titlul filmului de Oscar al lui 
William Wyler, din 1946, jurnalista Barbara Ehrenhrich a 
analizat perioada şi a numit-o Cei mai urâţi ani ai vieţii 
noastre.” Dacă filmul lui Wyler a părut să capteze esenţa 


perioadei imediat următoare celui de-al Doilea Război 
Mondial, omologul sau din anii \9A- a fost Wall Street, 
regizat de Oliver Stone şi apărut în 1987. Pelicula lui Stone 
era centrată pe un afacerist veros, Gordon Gekko, călăuzit 
după deviza „lăcomia este bună”. In comparaţie cu trufia 
şi extravagantele din viata reală ale lui Trump, Gekko de 
pe ecran părea un fricos. Dar, ca şi Gekko, Trump 
întruchipa valorile care păreau, cel puţin pentru moment, 
să exprime un lucru esenţial despre Statele Unite. 


În octombrie 1989, revista People a încercat să explice 
poziţia lui Trump în cultura contemporană, făcând aluzie la 
potenţiale implicaţii politice. Potrivit revistei, cu poftele şi 
ambițiile sale colosale, Trump oferea americanilor ceva la 
care ei tânjeau: o naţiune „construită pe crezul că fiecare 
dintre noi poate realiza absolut tot ce îşi doreşte dacă are 
suficientă îndrăzneală şi suficient avant”. lată-l pe Trump 
„atacând cu baioneta birocraţia, croindu-şi drum cu sabia 
printre comisiile sociale şi reglementările administrative şi 
azvârlind marmură, oţel şi sticlă către ceruri” şi astfel 
„liniştindu-ne că mitul nostru naţional ar putea fi încă 
adevărat”. Cetăţenii obişnuiţi, de genul cărora citeau 
People, au găsit, evident, o consolare ştiind că „mânarii 
capitalişti americani, uluitor de bogaţi” nu erau o specie 
disparuta.® Cetăţenii care dispretuiau aceasta revistă şi 
cultul venerării celebritatilor, pe care ea îl alimenta, au 
văzut în trufaşul şi uluitor de bogatul Trump tot ceea ce 
urau la modul de viaţă american contemporan. 


Dar, chiar pe când People estima potenţialul politic al lui 
Trump, o nouă sintagmă se impunea, înlocuind-o pe cea 
nouă. Deceniul lăcomiei se încheia cu un an al miracolelor. 


În mod absolut neaşteptat, în noaptea de 4 noiembrie 134 
4, spiritul dominant al epocii a cedat în faţa unui alt spirit, 


cu totul diferit. Aşa cum prăbuşirea bursei, pe 29 
octombrie 1929, a tras cortina asupra unei perioade din 
istoria omenirii şi a inaugurat o altă perioadă, la fel a 
făcut-o şi căderea Zidului Berlinului. După Marele Crah, 
americanii au continuat să bea căzi întregi de gin şi să 
asculte jazz incitant, dar „nebunii ani 'Y.” se încheiaseră. 
La fel, încetarea divizării dintre Berlinul de Vest şi cel de 
Est nu a reuşit să diminueze cu nimic avariţia 
exemplificată de cei asemenea lui Donald Trump. Totuşi, 
atitudinile şi comportamentele considerate până atunci 
drept endemice păreau acum doar accidentale. 


La Berlin se întâmplase ceva uimitor, ceva ce modelul 
interpretativ la modă nu anticipase şi nu putea explica. Cei 
care-şi  arogaseră singuri prerogativele interpretării 
adevăratului sens al evenimentelor s-au grăbit să creeze 
un nou model interpretativ. Şi aşa se face că, într-o clipă, 
scuturarea lanțurilor de către cetăţenii de rând a înlocuit 
risipa ostentativă a celor extrem de bogaţi, drept calitatea 
care definea, aparent, epoca. In timp ce cuvântul relevant 
al zilei, lăcomie, era eliminat, noul cuvânt, libertate, îşi 
intra în rol. 


Fără să ezite un moment, mijloacele de informare în masă 
americane s-au adaptat la noul scenariu. Cele trei reţele 
comerciale care dominau acoperirea mediatică la nivelul 
televiziunilor de ştiri au explicat rapid americanilor ce se 
întâmpla la Berlin. Instantaneu, cei trei oameni care 
prezentau emisiunile de ştiri la posturile rivale şi-au 
concentrat atenţia asupra Zidului Berlinului. Pe 10 
noiembrie, Tom Brokaw de la NBC, Peter Jennings de la 
ABC şi Dan Rather de la CBS - întruchiparea ferchezuită şi 
rafinată a ordinii sociale dominante în America - raportau 
deja de la faţa locului. Prin simpla lor prezenţă, Brokaw, 
Jennings şi Rather afirmau că evoluţiile de la Berlin se 


calificau ca un acord cu adevărat important: când 
principalii prezentatori de ştiri ai celor trei mari televiziuni 
americane apăreau în acelaşi loc, acoperind aceeaşi 
poveste, puteai fi sigur că era vorba despre ceva ce 
necesita atenţia ta. 


Pentru jurnalişti şi politicieni deopotrivă, Zidul însuşi 
servise drept decorul perfect. Straturi de boltari, sârmă 
ghimpată, santinele înarmate şi câini-lupi abia ţinuţi în 
lesă se combinau pentru a constitui o metaforă perfectă 
pentru Războiul Rece. Chiar din acest motiv, de la John F. 
Kennedy („Ich bin ein Berliner!”) la Ronald Reagan 
(„Domnule Gorbaciov, doborati acest zid!”), o succesiune 
de preşedinţi americani dornici să înscrie puncte în sfera 
propagandei au folosit din plin potenta vizuală a acestei 
bariere fizice, denuntand-o ca pe un afront la adresa 
libertăţii, democraţiei şi decentei umane (chiar dacă i-au 
acceptat, în mod tacit, existenţa). 


Acum înconjurat de tineri germani care cântau şi dansau, 
desfăceau sticle de şampanie sau spărgeau zidul cu 
ciocanele, Zidul a suferit o reconceptualizare radicală, în 
timp real, înaintea unei audienţe planetare. „Noaptea 
aceasta este, la Berlin, o noapte a libertăţii”, a explicat 
Brokaw, în timp ce în spatele lui telespectatorii îi puteau 
vedea pe berlinezi savurându-şi victoria. Era „ca la 
Revelion, dar mai bine”.” Cândva un important „obstacol în 
calea libertăţii”, Zidul devenise „irelevant”$, a proclamat 
Jennings. „Cum poţi măsura un asemenea moment uimitor 
în istorie?”, s-a întrebat el.” La New York, crainicul Sam 
Donaldson de la postul de televiziune ABC anunţa că Zidul 
„aproape a dispărut” şi, ca urmare, „lumina libertăţii 
straluceste”.1° Connie Chung, de la CBS, releva 
transformarea brusca a Zidului dintr-un simbol hulit al 


represiunii într-un „monument închinat statornicului vis al 
oamenilor de a fi liberi”.1 


Comentariile din presa scrisă s-au făcut şi ele ecoul unor 
sentimente similare. Potrivit editorialistului de la New York 
Times, Tom Wicker, căderea Zidului Berlinului semnifica „o 
victorie glorioasă pentru Vest şi îngroparea 
comunismului”.!?  Transmiţând de la faţa locului, 
corespondentul ziarului Times, Serge Schmemann, scria că 
evenimentele din Berlin păreau „să spulbere în mare 
măsură opiniile convenţionale şi presupunerile legate de 
lumea postbelică”. Orice s-ar fi întâmplat ulterior, un lucru 
era sigur: „că se schimbase ceva esenţial şi că lucrurile n- 
aveau să mai fie niciodată aceleaşi”.1* Potrivit ziarului New 
Republic, „entuziasmul vecin cu extazul” a constituit 
singurul răspuns acceptabil la doborârea Zidului Berlinului. 
„Există puţine momente în istorie când poţi spune cu toată 
încrederea că răul pierde teren în faţa binelui”, scriau 
editorii TNR. „În Germania de Est, răul se află acum într-o 
retragere stânjenită şi este o retragere a cărei importanţă 
cu greu poate fi considerată exagerată."14 


Acoperirea festivistă a evenimentului de către televiziuni, 
precum şi entuziasmul neabătut al jurnaliştilor din presa 
scrisă exprimau implicit întrebarea pe care doar Brokaw o 
pusese concret: „Să fie acesta începutul unei noi epoci?” 
Dar tonul general al reportajelor nu lăsa multe îndoieli în 
privinţa răspunsului: Da, desigur că era. Se întâmplase 
ceva de proporţii uriaşe, definitiv şi ireversibil, cu implicaţii 
extinse mult dincolo de Berlin. 


Cu toate acestea, iniţial reacţia oficială a Washingtonului a 
fost remarcabil de rezervată. Preşedintele George H.W. 
Bush nu era chiar pregătit să declare că apăruseră zorii 
unei ere noi. In declaraţiile făcute presei acreditate la Casa 


Albă în după-amiaza zilei de 9 noiembrie, el a precizat 
doar că este „foarte mulţumit” de evoluţiile din ziua 
respectivă. Presat să speculeze ce ar putea semnifica 
acele evoluţii, Bush a refuzat să muşte momeala. Nu 
aveau Sa existe predicții şi cu siguranţă nici o atitudine 
exuberantă din partea lui. „Nu vrem să facem zile grele 
nimănui”, le-a spus el reporterilor. „Îi salutăm pe cei care 
pot progresa în privinţa democraţiei. Încurajăm conceptul 
unei Europe unite şi libere.” Bush era mulţumit că pentru 
est-germani „aspiraţiile către libertate păreau să fie mai 
apropiate acum.” Unui reporter bulversat că preşedintele 
nu păreau deosebit de încântat de o asemenea „victorie 
uriaşă pentru tabăra noastră în marea confruntare Est- 
Vest”, Bush i-a replicat, simplu: „Nu sunt un tip emotiv”.15 


Atitudinea de expectativa a preşedintelui american i-a 
înfuriat pe reputatii politologi de la Washington. Pentru 
cunoscutii editorialisti Rowland Evans si Robert Novak, 
„reacţia discretă a preşedintelui fata de cel mai remarcabil 
eveniment al ultimelor patru decenii” sugera o lipsă de 
imaginaţie istorică deranjantă. „Capitularea marxistă” de 
la Berlin vestea, considerau ei, nimic altceva decât „o 
reordonare a lumii”.! O opinie critică publicată în Wall 
Street Journal îl condamna, de asemenea, pe Bush pentru 
pasivitatea lui evidentă. „În timp ce piesele de domino cad 
rând pe rând în Europa de Est”, Statele Unite „nu iau nici o 
măsură, încercând să încetinească ritmul schimbarii.”?” 
Situaţia cerea o schimbare mai amplă şi mai rapidă, cu un 
preşedinte american aflat cu mâna pe volan şi cu piciorul 
pe acceleraţie. 


Editorialista de la Washington Post, Mary McGrory, il 
critica, de asemenea, pe preşedinte pentru evidenta lui 
lipsa de entuziasm. ,,De ce liderul lumii occidentale arata 
de parca si-ar fi pierdut ultimul prieten in ziua cand a 


primit vestea despre căderea Zidului Berlinului?”, se 
întreba ea. „Expresia panicată şi cuvintele serbede ale lui 
Bush în privinţa unui eveniment căruia restul omenirii îi 
ridica rapid osanale au constituit o groaznică dezamăgire, 
într-un moment deosebit al istoriei.” Jurnalista se arăta 
bulversată de incapacitatea preşedintelui american de a 
rosti „un simplu şi fervent, «Sa bată clopotele 
libertatii!»,,* 18 


Remarca lui McGrory, ca şi a altor critici, implica existenţa 
unui acord esenţial în privinţa sensului exact al libertăţii. 
De fapt, nu exista nici un asemenea acord, nici pe plan 
intern, nici pe plan internaţional. Referirile jurnalistice 
obişnuite la libertartea generică implicau, de asemenea, 
că duelul Est-Vest, acum aflat, în mod vizibil, aproape de 
final, fusese centrat pe ideologie, Războiul Rece fiind 
considerat o competiţie între cei favorabili libertăţii şi cei 
care o respingeau. Această abordare putea fi însă 
calificată, în cel mai bun caz, drept o simplificare 
exagerată. lar o asemenea interpretare avea să se 
dovedească, de asemenea, inutilă. 


Încă de la debutul lui, Războiul Rece fusese o confruntare 
nu doar ideologică, ci şi geopolitică. La un anumit nivel, a 
fost o competiţie care a opus capitalismul comunismului, 
ambele orânduiri prezente în nenumărate forme. Văzut din 
această perspectivă, Războiul Rece s-a centrat pe idei şi 


4 Un sfert de secol mai târziu, fiul lui Bush, George W., n-a mai afişat 
deloc reticenta tatălui său. În 2003, în calitatea sa de al patruzeci si 
treilea preşedinte american, Bush Jr. a prezidat invadarea şi ocuparea 
Irakului. Transformarea acestei tari într-o democraţie stabilă s-a 
confruntat cu provocări neaşteptate. Totuşi, în iunie 2004, când un 
consilier i-a înmânat o notă pe care scria, simplu: „Domnule 
preşedinte, Irakul este suveran”, el a scris acest răspuns cu totul 
prematur: „Să bată clopotele libertăţii!” 


valori aparent ireconciliabile. Asigurarea supravieţuirii 
libertăţii - poate chiar promovarea, cu precauţie, a 
avansării sale - a definit obiectivul conflictului. 


Dar, la un nivel diferit, Războiul Rece nu a fost decât 
ultimul conflict dintr-o serie de rivalități între marile puteri, 
rivalități datând de secole. Privit din această perspectivă, 
el s-a centrat pe urmărirea obţinerii dominației. 
Exercitarea controlului, direct sau indirect, asupra 
teritoriului, resurselor şi populațiilor - sau negarea 
controlului de către tabăra adversă - a definit, de 
asemenea, obiectivul conflictului. 


Pe măsură ce Războiul Rece evoluase, de la finele anilor 
1940 până în anii 1980, retorica libertăţii a rămas un 
element central în discursul politic american. Printre 
membrii intelectualitatii, preferinţele apăreau şi dispareau, 
dar nici una nu a înlocuit libertatea ca element definitoriu 
al epocii. Ca „lider al Lumii Libere” desemnat, s-a aşteptat 
ca fiecare preşedinte american să ia atitudine. Şi de la 
Truman la Reagan, nici un preşedinte nu ratase prilejul de 
a face asta, cu diferite niveluri de elocinta. 


Dar, din punct de vedere practic, consideratiile 
geostrategice le-au eclipsat, treptat, pe cele ideologice. 
Din această perspectivă, evoluţiile survenite ca urmare a 
Războiului din Vietnam s-au dovedit cruciale. Când Statele 
Unite s-au aliat cu China comunistă, au făurit alianţă cu 
regimul absolut totalitar din Egipt, iar, în 1979, au sprijinit 
insurgenții islamişti din Afghanistan, ideile şi valorile au 
fost lăsate, în cel mai bun caz, pe plan secund. William F. 
Buckley, editorul conservator al publicaţiei National 
Review, putea  deplânge deschiderea către China, 
considerând-o „o capitulare incredibilă” şi putea regreta 
pierderea „oricărui sentiment de misiune morală în 


lume”.19 În fiecare situaţie însă, factorul determinant 
pentru acţiunile Statelor Unite a fost perspectiva sporirii 
puterii americane în dauna sovieticilor, indiferent de 
compromisurile morale si  contorsiunile ideologice 
implicate. Angajată ca un raţionament pentru politică, 
libertatea poseda o surprinzătoare elasticitate. Ea putea 
justifica aproape orice şi nu interzicea, practic, nimic. 


Dar, când Războiul Rece s-a sfârşit, în cele din urmă, 
amintirile acestor contorsiuni şi compromisuri s-au risipit 
rapid sau, cel puţin, şi-au pierdut importanţa. Modul în 
care conflictul s-a încheiat - cu tinerii germani dansând pe 
Zidul Berlinului - a oferit întregului Război Rece o claritate 
morală retrospectivă pe care acesta nu o merita. 


Istoricii şi politologii pot specula la nesfârşit dacă Războiul 
Rece a fost inevitabil sau ar fi putut fi evitat. Ceea ce 
putem spune cu certitudine este că, desfăşurat de-a lungul 
câtorva decenii, el a generat consecinţe dezastruoase. A 
încurajat ideile absurde şi risipa la o scară colosală, mai 
ales într-o cursă a înarmărilor de o magnitudine uimitoare. 
A stârnit ură, isterie şi intoleranta, creând condiţii pline de 
ocazii pentru demagogi. A influenţat negativ priorităţile 
politice, subordonând bunăstarea popoarelor imperativelor 
securităţii statului. Direct sau indirect, el a oferit un 
pretext pentru crimă şi haos, chiar dacă, de obicei, 
victimele nu au fost cetăţeni ai Statelor Unite sau Uniunii 
Sovietice.20 


Războiul Rece a murdărit orice a atins. Ca un episod din 
istoria lumii, el a fost o tragedie de proporţii epice. De 
aceea, sfârşitul lui ar fi trebuit să cheme la reflecţie, 
remuşcare, căinţă, chiar reparaţii. Dar sentimentul 
dominant nu a permis nimic din toate acestea, cel puţin în 
ceea ce-i priveşte pe majoritatea americanilor. În schimb, 


dintr-o epocă presărată permanent cu anxietate şi 
incertitudine, a izvorât sentimentul că un viitor strălucitor 
se deschide înainte. 


Mari gânditori 


O descriere atent programată a acestui viitor, trasând 
contururile lui esenţiale, a apărut abia recent. Cu doar trei 
luni înainte de deschiderea Zidului Berlinului, un articol 
publicat în National Interest, o revista trimestrială de 
circulaţie restrânsă, apărută la Washington, a stârnit 
senzaţie în rândurile politologilor. Autorul era Francis 
Fukuyama, până atunci un analist politic puţin cunoscut. 
Titlul articolului care i-a adus acestuia o faimă instantanee 
era „Sfârşitul istoriei?” 


Precautul semn de întrebare reflecta o eroare editorială. 
Date fiind pretenţiile expansive ale eseului şi impactul său 
ulterior, un semn al exclamarii, la final, ar fi fost mult mai 
adecvat. 


Ca piatră de hotar în istoria intelectuală a Americii, eseul 
lui Fukuyama se încadrează în categoria scrierilor care 
captează ceva esenţial despre momentul în care apar, 
modelând, în acelaşi timp, aşteptările privitoare la ce 
urmează în viitor. Printre alte exemple distinse, din 
aceeaşi categorie, se numără eseurile „Statele Unite 
privind spre exterior”, de Alfred Thayer Mahan, 
„Semnificaţia frontierei în istoria americană”, de Frederick 
Jackson Turner şi articolul-manifest al poetului Rudyard 
Kipling, „Povara omului alb”. Precedând cu un secol eseul 
lui Fukuyama, fiecare dintre cele trei exemple menţionate 
a avut o influenţă care a depăşit considerabil meritele lui 


literare. Luate separat şi împreună, ele au promovat 
folosirea puterii americane pe o scară tot mai largă. 


Deşi astăzi aproape uitat de publicul larg, Mahan (1840- 
1914) a fost, probabil, cel mai influent militar care a 
îmbrăcat vreodată uniforma Marinei Americane. Mateloti 
ca John Paul Jones, David Farragut (autor al celebrei fraze 
„La naiba cu torpilele, cu toată viteza înainte!”) şi eroul 
celui de-al Doilea Război Mondial, William „Bull” Halsey, şi- 
au dobândit faima graţie faptelor lor de vitejie, în luptele 
de pe mare. Influenţa lui Mahan a derivat nu din ceea ce 
acesta a făcut, ci din ceea ce a scris. Studios absolvent al 
Academiei Navale Annapolis, cu puţină afecţiune faţă de 
mare, dar cu un prestigios talent pentru marketing, el s-a 
impus ca istoric, strateg şi susţinător al unei abordări mai 
incisive a politicii de stat. 


Într-un important articol, apărut în 1890, Mahan identifica 
„existenţa, în lume, a unei nelinişti care are profunde 
semnificaţii” - şi aceasta într-o perioadă când compatrioţii 
lui se obişnuiseră să-i lase pe alţii să se preocupe de 
neliniştile lumii. O asemenea atitudine pasivă nu mai era 
suficientă, insista el. „Indiferent că-şi doresc sau nu, 
americanii trebuie să înceapă acum să privească spre 
exterior.”2+ Pentru Mahan, privitul spre exterior înseamna 
că Statele Unite trebuiau să lase deoparte orice posibilă 
repulsie şi să se implice în problemele globale, afirmându- 
şi poziţia cuvenită printre puterile imperiale existente, o 
schimbare de curs care necesita, potrivit estimărilor sale, 
construirea unei puternice flote. Mesajul lui Mahan a 
rezonat la Casa Albă, pe măsură ce secolul al XIX-lea se 
apropia de sfârşit. El făcea aluzie la o strategie potrivită 
pentru o clasă politică americană care devenea ea însăşi 
tot mai neliniştită. 


Interesele lui Frederick Jackson Turner (1861-1932) au fost 
mai degrabă de natură intelectuală decât strategică. Dar 
introspectia istorică pentru care era faimos a venit în 
completarea pledoariei căpitanului Mahan. 


În 1893, pe când Mahan era deja o celebritate, tânărul 
profesor Turner, care preda pe atunci la Universitatea 
Wisconsin, a ţinut o prelegere care l-a propulsat în atenţia 
generală, oferindu-i o faimă comparabilă cu a lui Mahan. În 
cazul lui Turner, prilejul l-a constituit o reuniune a 
Asociaţiei Americane de Istorie, desfăşurată la Chicago în 
aceeaşi perioadă cu Expoziţia Universală dedicată lui 
Columb. Comemorând 400 de ani de la descoperirea Lumii 
Noi, expoziţia a reprezentat un eveniment major, organizat 
pentru a dezvălui grandioase interpretări istorice. Turner s- 
a ridicat la înălţimea ocaziei. Reflecţiile sale privind 
„Semnificaţia frontierei în istoria americană” au fost 
concise, elegante, cuprinzătoare şi convingătoare. Acolo 
se afla esenţa distilată a istoriei Americii, de la 
întemeierea coloniilor englezeşti până în prezent: 
inexorabila mişcare spre vest a poporului american 
modelase in mod definitoriu caracterul acestuia, 
împărtăşind acele calităţi care-i diferentiau (şi implicit îi 
făceau superiori) pe americani de alte natii. 


Dar recent încheiatul recensământ din As. declarase 
frontiera „închisă”. Speculând asupra implicatiilor acestei 
evoluţii, Turner a ajuns la o serie de concluzii care întăreau 
afirmaţiile lui Mahan. „Poporul Statelor Unite”, scria el, „şi- 
a format caracterul prin neîncetata expansiune care nu 
doar că i-a fost deschisă înainte, ci i-a fost chiar impusă.” 
Doar un „profet pripit”, continua el, ar fi putut „afirma că 
întregul caracter expansiv al vieţii americane a încetat de 
acum definitiv”. Mişcarea spre vest modelase acel 
caracter. Turner era sigur că „energia americană va 


continua să solicite un câmp şi mai vast pentru a se 
exercita”.22 In mod inevitabil, americanii aveau să caute 
noi frontiere. 


O personalitate literară britanică şovină, care şi-a arogat 
dreptul de a-şi consilia rudele americane, Rudyard Kipling 
(1865-1936) ştia şi unde anume se puteau găsi noile 
frontiere: în afară. 


Faima de jurnalist, poet, romancier şi nuvelist a lui Kipling 
era extinsă în toată lumea vorbitoare de engleză. În 
Statele Unite, poziţia sa de comentator politic deriva din 
credinţa, pe atunci comună în cercurile elitei, într-o rasă 
anglo-saxonă identificabilă, angajată într-un proiect comun 
de civilizare a planetei. Evident, americanii se numărau 
printre membrii acelei rase, chiar dacă ei lăsaseră multă 
vreme cele mai grele eforturi necesitate de efort în seama 
Marii Britanii şi a imperiului acesteia. 


Dobândirea de către SUA a unui imperiu maritim în 1898, 
în urma unui scurt război cu Spania, îndeplinea, se pare, 
îndemnurile lui Mahan şi speranţele lui Turner. După 
Kipling, războiul generase, în rândul americanilor, 
chemarea de a începe să îndeplinească partea lor din 
misiunea civilizatoare. Destinul, insista el în celebrul poem 
„Povara omului alb”, cerea acum ca Statele Unite „să 
termine cu copilăriile”. În loc să se preocupe doar de 
propriile probleme, era nevoie ca americanii sa 
împărtăşească beneficiile civilizaţiei $i populațiilor 
înapoiate şi „morocănoase” de pe taramuri indepartate.?? 
Datoria îi chema să facă asta. 


Viziunile exprimate de Mahan, Turner şi Kipling aveau un 
element comun: fiecare observa că o epocă istorică se 
încheiase. Pentru omenire se iveau zorii unei noi epoci, 


aducând cu ei noi imperative, la care, în mod necesar, 
americanii trebuiau să se conformeze, fie că voiau sau nu 
să o facă. Dacă erau înţelepţi, făceau asta de bunăvoie. 


Curând, reflectiile lui Mahan privind puterea navală, 
reîncadrarea de către Turner a istoriei americane şi oda cu 
aspecte rasiste înălţată de Kipling imperiului s-au infiltrat 
în conştiinţa colectivă a naţiunii americane. Diferite, dar 
întărindu-se reciproc, ideile lor au făurit atitudini politice şi 
au contribuit la justificarea acţiunilor - de exemplu, 
construirea unei flote de crucişătoare, invadarea Cubei, în 
1898, şi, curând după aceea, anexarea Filipinelor - pe care 
generaţia anterioară le-ar fi respins ca greşite şi nefireşti. 
Mahan, Turner şi Kipling au exercitat influenţă nu fiindcă 
ideile lor erau corecte, ci fiindcă veneau la timpul potrivit. 
Ele umpleau un gol, satisfăceau o necesitate, chiar înainte 
ca această necesitate să fie pe deplin formată şi 
recunoscută. 


La fel s-a întâmplat cu Francis Fukuyama în momentul 
1989 - annus mirabilis. In cazul lui, necesitatea era de a 
descifra implicaţiile sfârşitului brusc şi neaşteptat al epocii 
postbelice. Ca şi Mahan, Turner şi Kipling înaintea lui, 
Fukuyama a livrat ceea ce momentul cerea. 


„Privind desfăşurarea evenimentelor din ultimul deceniu”, 
începea el, „este greu să eviti sentimentul că în istoria 
omenirii s-a întâmplat ceva extrem de important.” 
Războiul Rece îşi diminuase forţa şi, odată cu acesta, se 
stingea competiţia care devenise secolul XX, competiţie 
opunând „liberalismul politic şi economic” fascismului şi 
comunismului. Consecința a fost „o victorie neabatuta” 
pentru Occident, afirma Fukuyama şi pentru „ideea 
occidentală” a naţiunilor supuse principiilor capitalismului 
democratic laic. Eforturile depuse pentru a găsi 


„alternative sistemice viabile la liberalismul occidental” 
eşuaseră decisiv şi irevocabil. „Evoluţia ideologică a 
omenirii” ajunsese, ca atare, la „punctul final” odată cu 
„universalizarea democraţiei liberale occidentale ca formă 
finală a guvernării umane”.2+ Pe scurt, „tabăra noastră” - 
Occidentul - câştigase partida. Jocul luase sfârşit. 


Fukuyama nu specifica însă ce anume înţelegea el prin 
„Occident”. Termenul, părea el să sugereze, denota mai 
degrabă un construct cultural şi intelectual decât un 
conglomerat de naţiuni. Dar, când venea vorba de forţă, 
Occidentul însemna, în mod evident, Statele Unite, deşi 
considerentele legate de amorul propriu al aliaţilor 
Americii făceau incorectă politic afirmarea fatisa a acestei 
stări de fapt. Pentru a evidenția şi mai clar acest punct de 
vedere, fără Statele Unite nu exista Occident. Prin 
extensie, doar dacă Statele Unite continuau să conducă şi 
să promoveze „ideea occidentală”, istoria care avea să 
urmeze „sfârşitului istoriei” rămânea gestionabilă. 


Ipoteza lui Fukuyama avea două atribute particulare care 
explică de ce ea a captat o atenţie atât de largă pe plan 
mondial. Mai întâi, este vorba de însăşi grandoarea ei. 
Exista o argumentatie amplă, infrumusetata cu referiri la 
filosofi europeni de mult dispăruţi, care lega laolaltă 
trecutul, prezentul şi viitorul pentru a explica aproape 
totul, ajungând la concluzii pe care americanii din cercurile 
de elită le găseau îmbucurătoare. Al doilea atribut era 
acesta: Fukuyama certifica tot ceea ce Statele Unite 
promisese să susţină şi să reprezinte, de-a lungul epocilor, 
eliminând astfel orice nevoie de a gândi măcar că lucrurile 
se puteau face diferit. Principalele instituţii de putere ale 
Americii - Congresul şi ramura executivă, aparatul de 
securitate naţională, băncile şi corporatiile multinaționale, 
universităţile şi mass-media - puteau păstra, pur şi simplu, 


rutina care functionase atât de bine în aducerea istoriei 
până la punctul ei prescris, terminus. 


Cu siguranţă, nu toată lumea s-a alăturat aplauzelor. 
Există o tradiţie, în rândul intelectualitatii americane, de a 
face un spectacol din criticarea celor mai noi teorii, care 
pretind să aibă ultimul cuvânt asupra unui anumit subiect. 
De pildă, în 1947, revista Foreign Affairs a publicat 
„Izvoarele comportamentului sovietic”, un eseu menit să 
explice măsurile luate de sovietici şi să prescrie o strategie 
de „izolare”, ca ripostă necesară din partea SUA.25 Opera 
unui funcţionar, pe atunci cvasinecunoscut, din corpul 
diplomatic american, pe nume George Kennan, eseul a 
generat aclamații instantanee. Curând, Kennan a devenit 
cel mai faimos diplomat american din lume, de la 
momentul când Benjamin Franklin fermeca doamnele din 
Paris şi până în acel moment. 


Totuşi, eseul a generat şi critici dure, mai ales din partea 
influentului comentator politic Walter Lippmann, care a 
insistat că se înşela total Kennan.2® Dar, paradoxal, o 
asemenea atenţie critică n-a făcut decât să crească alura 
intelectuală a lui Kennan, oferind o şi mai mare greutate 
opiniilor sale. Vreme de câteva decenii, „Izvoarele 
comportamentului sovietic” avea să servească drept un 
raţionament universal pentru politicile de securitate 
naţională ale SUA. Asemenea Bibliei, lucrarea avea să 
rămână o sursă incontestabilă de autoritate, chiar şi atunci 
când deja nu o mai citea nimeni. 


Desigur, termenul „implicare” nu poate descrie nici pe 
departe şablonul real de conduită americană, în acele 
decenii. Cel mult, ideile exprimate de Kennan în 1947 au 
conferit o direcție vagă politicilor concepute la 
Washington. Dar, în anii următori, referiri periodice la 


„izolare” au permis funcţionarilor care implementau 
politicile americane să se convingă că erau angajaţi într-o 
acţiune păstrând totuşi o oarecare consistenţă doctrinară. 
Intre timp, Kennan însuşi, îngrozit de cursa înarmărilor 
nucleare şi de politica interventionista a SUA în locuri ca 
Vietnam, avea să-şi dezavueze propria opera.?’ 


Ceva similar s-a petrecut cu Fukuyama la „sfârşitul 
istoriei”. Criticii n-au ratat ocazia de a-i pune argumentele 
la îndoială. Christopher Hitchens, editorialistul de stânga al 
publicaţiei Nation, a luat în derâdere teoria lui Fukuyama, 
considerând-o „o laudă de sine ridicată la statut de 
filosofie”.2® Irving Kristol, părintele fondator al 
neoconservatorismului, n-a apreciat nici el teoria: „Nu cred 
o iotă din ea”, scria el, anticipând „o serie întreagă de 
rebeliuni împotriva democraţiei capitaliste liberale laice”.?° 
Editorialistul de la Time, Strobe Talbott, judeca jocul de-a 
aruncatul unei inel la ţintă, evocat de eseul lui Fukuyama, 
drept o dovadă că „exuberanţa e vecină cu ţicneala”.* Si 
alţii s-au alăturat acestui cor de critici, unii observatori 
speculând chiar că Fukuyama folosise pagini din National 
Interest pentru a pune la cale o farsă elaborată.*! 


Dar, ca şi în cazul teoriei „izolării”, deşi teoria „inelului 
aruncat la ţintă” şi-a pierdut, curând, din însemnătate, 
afirmaţia fundamentală a persistat, dobândind o şi mai 
mare autoritate odată cu trecerea timpului. Acest lucru s-a 
întâmplat nu fiindcă „sfârşitul istoriei” a transmis 
adevăruri demonstrabile, ci pentru că implicaţiile conţinute 
de acea sintagmă erau atât de folositoare. Adevărul a fost 
lăsat deoparte, în favoarea ocaziilor. Aşa cum făcuseră şi 
Mahan, Turner şi Kipling, cu un secol în urmă, Fukuyama a 
articulat o justificare general valabilă pentru proiectul 
american, exact când justificarea anterioară era pe cale să 


expire. Şi nicăieri această nouă justificare nu a fost mai 
bine primită decât în Washington, D.C. 


Teoria lui Fukuyama nu doar că purta eticheta „Fabricat în 
SUA”, ci şi era anume fabricată pentru piaţa americană. 
Desigur, şi ţări ca Danemarca sau Australia ar fi putut 
subscrie la preceptele occidentale. Dar, când Războiul 
Rece a luat sfârşit, danezii şi australienii nu au ajuns la 
concluzia că succesul liberalismului conferea vreo 
prerogativă particulară guvernelor de la Copenhaga sau 
Canberra. Americanii, considerându-se însă cei mai 
importanți susținători ai ideilor occidentale, au pretins 
partea leului din meritele pentru triumf. Celor care făceau 
parte din cercul interior al puterii (sau aspirau să pătrundă 
în el) le-a fost clar că Statele Unite puteau orchestra orice 
istorie doreau, pentru a urma „sfârşitului istoriei”. 
Câştigând partida, „noi” eram la cârmă. Prin expunerea 
unor asemenea aşteptări, Fukuyama le-a învestit cu 
credibilitate. În acest fel, el a lăsat o amprentă 
inconfundabilă asupra erei post-Război Rece, care era pe 
cale de a începe. 


Ca şi Kennan, Fukuyama avea, în timp, să dezavueze 
politicile inspirate de propriile reţete. Dar, deşi 
răzgândirea lui nu este lipsită de interes, ea nu mai contat. 
Contribuţia lui esenţială a fost cea din 1989, când a 
articulat bazele unei teologii laice destinate să modeleze 
atitudinile şi acţiunile americane în deceniile următoare. 
Dacă totuşi consensul post-Război Rece a avut un naş, 
numele lui a fost Francis Fukuyama. 


Capitolul 3. Alungarea celui de- 
al patruzeci şi unulea 


În vreme ce Războiul Rece se sfârşea, Donald Trump era 
preocupat de alte lucruri. În \99-, imperiul său de afaceri 
era în primejdie şi mariajul cu prima soţie era pe cale să se 
destrame.! Dar încercatul mogul imobiliar a revenit în top 
cu o remarcabilă rapiditate. În vremuri de constrângeri 
neprevăzute, absenţa principiilor îmbunătăţeşte 
flexibilitatea. 


Căsătorindu-se cu amanta lui (o altă uniune maritală care 
n-avea să dureze), Trump a renunţat la activele care 
deveniseră pasive, i-a lăsat pe investitori şi pe alţi naivi să 
plătească pierderile şi a readus Organizaţia Trump pe 
profit.2 El a dobândit o gamă largă de noi proprietăţi în 
Manhattan şi în alte zone, toate acestea în timp ce 
rămânea subiectul fascinaţiei tabloidelor. În final, Trump a 
reuşit o revenire spectaculoasă. 


Nu mă interesau însă nici aventurile dubioase ale lui 
Trump şi nici realizările sale. Ca ofiţer activ, aveam alte 
preocupări. În vara lui 1990, am preluat comanda unui 
regiment staționat în Depresiunea Fulda, multă vreme 
considerată o posibilă axă a unei invazii sovietice în 
Germania de Vest. Ca şi Punctul de Control Charlie sau 
Linia de Demarcatie separând cele două Corei, Fulda era 
situată de-a lungul unei „frontiere a libertăţii”. Curând 
după ce am preluat comanda, cele două Germanii s-au 
reunificat. Odată cu asta, frontiera a dispărut. Fulda şi-a 
pierdut semnificaţia geopolitică, devenind doar o haltă pe 


calea ferată Frankfurt-Berlin. Prin „sfârşitul istoriei”, Fulda 
- şi regimentul meu - deveniseră desuete. 


Ca şi cum s-ar fi vrut să se sublinieze aceasta redundanta, 
când o mare parte a trupelor americane încartiruite în 
Germania s-au îndreptat spre Golful Persic, după ce 
autocratul irakian Saddam Hussein a ocupat Kuweitul, în 
august 1990, noi am fost lăsaţi în urmă. A devenit destinul 
nostru ruşinos să trăim campania ulterioară, prin care 
armata lui Saddam a fost alungată din Kuweit, privind 
desfăşurarea evenimentelor la televizor. Abia după ce 
unităţile care luptaseră s-au întors acasă, pentru a primi 
laurii binemeritati, am primit si noi ordin să plecăm în 
deşert. Misiunea noastră era clară: să ne impunem 
prezenţa de-a lungul unei noi „frontiere”, graniţa dintre 
Kuweit şi Irak. Am făcut acest lucru de mântuială. În cursul 
desfăşurării regimentului, un incendiu care a afectat 
vehiculele acestuia a provocat numeroase victime şi 
pagube materiale considerabile, pentru care am fost făcut 
responsabil. Deja avusesem mai mult decât un indiciu că 
îmi alesesem greşit meseria. Dacă aveam nevoie de vreo 
confirmare, aceasta era acolo, în cea mai mare măsură. 


Sfârşitul carierei militare m-a afectat profund pe plan 
personal. Dar s-a dovedit, în acelaşi timp, o eliberare. 
Instituţiile oficiale au tendinţa să înăbuşe gândirea critica. 
Renuntarea la uniformă mi-a oferit o invitaţie deschisă de 
a-mi reevalua înţelegerea istoriei şi a obiectivelor Americii. 
Am început să văd lucrurile într-o cu totul altă lumină. 


Donald Trump nu era făcut să se răzgândească. Până şi în 
toiul unor procese pe care alţii le-ar fi considerat groaznic 
de stânjenitoare, el a rămas netulburat, temerar şi fără să 
se simtă vinovat pentru ceva. El a mers mai departe. 


Insurgentii din 1992 


În zorii epocii post-Război Rece, preşedintele George 
Herbert Walker Bush, ales în 1988, părea aproape sigur că 
va obţine un al doilea mandat. Dar alegătorii au decis 
altfel. Procedând astfel, ei au dat verdictul în privinţa celui 
de-al patruzeci şi unulea preşedinte, asemenea unei 
unităţi militare care apăra Depresiunea Fulda de invazia 
Armatei a Opta Gardă a URSS, după ce ameninţarea 
Războiului Rece şi prezenţa lui deveniseră desuete. 


Bush a adus la bun sfârşit o epoca pe care el o intelesese 
pe deplin. Recompensa lui a fost să fie alungat, când 
americanii au considerat ca inadecvată capacitatea lui de 
a explica şi de a trata cu ceea ce urma să vină. Intr-una 
dintre principalele îndatoriri ale oricărui preşedinte - aceea 
de a interpreta momentul şi a-i percepe implicaţiile pentru 
Statele Unite şi întreaga lume - el eşuase lamentabil. 
Aşadar, în locul lui Bush, americanii au ales un politician 
incredibil de înzestrat, care a canalizat perspectiva post- 
Război Rece şi şi-a asumat-o. 


Interesele şi priorităţile lui Bush erau îndreptate „spre 
exerior”, către lumea largă, şi nu „spre interior”, către 
America de acasă. Dar el nici nu a pretins altceva 
vreodată. În cursul deceniilor lungi cât îşi slujise ţara, el 
dobândise o mulţime de cunoştinţe despre felul cum 
funcţiona lumea - sau cel puţin despre felul cum păruse să 
funcţioneze din anii 1940 până anii 1980. Într-adevăr, 
Bush a ajuns în funcţia supremă fiind deja versat în 
practicarea politicii de stat - a fost ultimul preşedinte 
american care a posedat o asemenea calificare. 


În privinţa politicii externe, Bush a realizat mai mult decât 
orice alt preşedinte de după Franklin Roosevelt, reuşind 
asta într-o perioadă de timp remarcabil de scurtă. Prin 
felul cum a gestionat încheierea Războiului Rece şi în 
special cum a asigurat că Germania reunificată avea să 
rămână ferm ancorată în Occident, el s-a comportat 
exemplar. Declarând că anexarea Kuweitului de către 
Saddam Husseim „nu va dura”, el a lansat o chemare 
viguroasă şi a adormit suspiciunile că ar fi fost doar un 
„om de paie” care, aşa cum îl acuza banda desenată 
Doonesbury, a lui Gary Trudeau, „şi-a delegat altcuiva 
barbatia”.* Indiferent ce altceva ar fi putut spune criticii 
despre Bush Senior, americanii ştiau că lui nu-i lipseau 
totuşi curajul şi loialitatea. 


Campania militară ulterioară, demarată pentru eliberarea 
Kuweitului, nu doar că a fost încununată de succes, dar s-a 
încheiat cu mult mai puţine victime americane decât se 
preconizase. Pentru o vreme, Operaţiunea „Furtună în 
Deşert” a ocupat un loc în panoplia celor mai mari victorii 
americane din toate timpurile. Dacă nu era menţionată în 
aceeaşi categorie cu bătăliile de la Gettysburg sau Iwo 
Jima, cu siguranţă se ridica la acelaşi nivel cu bătălia din 
Golful Manila, unde comandorul Dewey distrusese flota 
spaniolă din Pacific, în 1898. 


Bush folosise cu abilitate victoria din deşert, care îi 
ridicase rata de popularitate la un nivel de-a dreptul 
stratosferic - 89%.5 Ca şi cum asta n-ar fi fost de ajuns, în 
cea mai bună tradiţie a „diplomaţiei canonierelor”, 
specifică SUA, el l-a alungat de la putere şi pe dictatorul 
panamez (şi fost colaborator al CIA), Manuel Noriega, în 
urma unei intervenţii armate uluitor de rapide. Toate 
acestea s-au întâmplat în mai puţin de doi ani. 


Chiar în timp ce acumula aceste victorii, preşedintele 
declara că zăreşte şi alte lucruri, mai bune, la orizont - ca, 
de pildă, „o nouă ordine mondială”. În această nouă 
ordine, promitea el, toate naţiunile aveau să fie „mai 
eliberate de amenințarea terorii, mai puternice în 
obţinerea dreptăţii şi mai sigure în căutarea păcii”. Toate 
aveau să „prospere şi să trăiască în armonie”. Rezultatul 
urma să fie o lume în care „domnia legii înlocuieşte legea 
junglei”, în care „naţiunile recunosc responsabilitatea 
comună faţă de asigurarea libertăţii şi a justiţiei” şi în care 
„cel puternic îl respectă pe cel slab”.® 


Acum, fiecare preşedinte, de la Franklin Delano Roosevelt 
la Ronald Reagan, exprimase predicții similare. Dar al 
Doilea Război Mondial şi apoi Războiul Rece îi eliberaseră 
pe predecesorii lui Bush de legământul de a livra ceea ce 
promiseseră. Libertatea a servit în principal ca un element 
retoric, angajat pentru a diferenţia tabăra noastră de cea a 
adversarilor noştri. Pacea a funcţionat ca o promisiune pe 
care preşedinţii o afişau în vreme ce-i îmboldeau pe 
americani să facă eforturi tot mai mari, atunci şi acolo. 


„În viitorul pe care noi acum căutăm să-l facem sigur”, le 
spunea FDR americanilor în 1941, „urmărim să creăm o 
lume întemeiată pe cele patru libertăţi umane esenţiale.” 
Când acea zi ar fi sosit, libertatea de exprimare şi 
religioasă, eliberarea de sărăcie şi de teamă urmau să 
triumfe „pretutindeni în lume”.7 Între timp însă, Roosevelt 
îndemna națiunea să se pregătească de război, ceea ce 
însemna taxe mai mari şi perspectiva realizării de 
sacrificii. După mai puţin de patru decenii, acceptând 
nominalizarea partidului său pentru funcţia de preşedinte, 
Reagan declara că „primul şi cel mai important” dintre 
obiectivele sale era „stabilirea unei păci mondiale 
durabile”. Dar, la loc de cinste în priorităţile imediate ale 


lui Reagan imediat ce a ajuns preşedinte, s-a aflat o 
creştere uriaşă a cheltuielilor militare pentru cumpărarea 
unui nou arsenal. Transformarea săbiilor în brazde de plug 
şi a sulitelor în secere trebuia să mai aştepte. 


Evenimentele din timpul mandatului lui Bush sugerau că 
momentul îndeplinirii acelei promisiuni venise, în sfârşit. 
Totuşi, în această privinţă, Bush a dat dovadă de 
deficienţe, nefiind capabil să descrie în termeni suficient 
de concreti paşii care duceau către pace şi libertate, 
justiţie şi prosperitate. Americanii au răspuns prin a-i 
refuza reînnoirea contractului. 


Discursul lui Bush, la acceptarea nominalizării republicane 
pentru un al doilea mandat, a exemplificat deficienţele lui. 
În pragul unei epoci cu totul noi, preşedintele a ţinut un 
discurs obosit şi învechit, presărat cu platitudini şi glume 
jalnice. Cel mai notabil pasaj al discursului a fost o cvasi- 
apologie pentru că îşi încălcase promisiunea de a nu 
creşte niciodată taxele. „Există o veche zicală”, le-a spus 
el delegaților republicani adunaţi în sală, „care spune că 
«deciziile bune provin din experienţă, iar experienţa 
provine din decizii proaste». În urmă cu doi ani, am făcut o 
alegere greşită.” Deşi Bush făcea, vag, aluzie, la „o nouă 
cruciadă, pentru a culege roadele victoriei noastre 
globale”, el n-a dat de înţeles prea clar că ar şti ce anume 
putea implica o asemenea cruciadă. „Lumea se află în 
tranziţie”, a declarat el. Dar către ce? In această privinţă, 
Bush avea, aparent, puţine indicii. Dacă lumea era una 
noua, de ce reţeta era atât de cunoscuta?? 


Principalul adversar al lui Bush era Bill Clinton, tânărul şi 
charismaticul guvernator de Arkansas, un stat care nu 
fusese cunoscut până atunci drept pepinieră de preşedinţi. 
Dacă Războiul Rece nu s-ar fi încheiat, iar economia 


americană nu s-ar fi aflat în declin, Clinton ar fi avut puţine 
şanse să devină preşedinte al SUA. Dar, spre deosebire de 
Bush, el avea la îndemână un răspuns la aproape orice 
întrebare legată de politică. Mai mult, ca şi Bush, Clinton 
era un centrist, prezentându-se electoratului nu ca un 
candidat cu vederi de stânga - o etichetă care îi 
condamnase din start la eşec pe alţi candidaţi democrati, 
de la George McGovern la Michael Dukakis -, ci drept unul 
cu viziune progresistă. 


De exemplu, prin planul său pentru redresarea economiei 
americane, Clinton respingea atât dogmele republicane 
ale economiei  „răsfrângerii”5, cat şi „vechea teorie 
democrată potrivit căreia e suficient să impunem taxe ca 
să rezolvăm orice problemă cu care ne confruntăm”. Deşi 
remediile propuse de Clinton nu erau neapărat originale, 
ele erau detaliate şi specifice: creşterea investiţiilor în 
educaţie şi formare profesională, programe de alfabetizare 
pentru adulţi, serviciu militar naţional (dar pe bază de 
voluntariat), reforme fiscale „pentru a da antreprenorilor 
cu venituri scăzute instrumentele necesare demarării de 
noi afaceri” şi „asistenţă medicală accesibilă şi de calitate 
pentru toţi americanii” - toate acestea şi un buget federal 
echilibrat. Totodată, Clinton promitea că în mandatul său 
Statele Unite urmau să rămână principala putere militară a 
lumii. 


În calitate de candidat, patricianul Bush a apărut ca o 
figură vagă şi desprinsă de realitate, în vreme ce Clinton 
şi-a proiectat atât empatia personală, cât şi expertiza 
profesională si intelectuală. Târându-se din greu în 


5 Teorie enunțată în timpul administraţiei Reagan şi care afirma că 
reducerea taxelor pentru cei bogaţi va permite ca prosperitatea să se 
răsfrângă şi asupra celor săraci (n.tr.). 


sondaje, pe măsură ce ziua alegerilor se apropia, 
republicanii au orchestrat atacuri devastatoare la adresa 
caracterului lui Clinton, citând eforturile acestuia de a 
evita înrolarea, în cursul Războiului din Vietnam, şi 
zvonurile privind numeroase relaţii extraconjugale. Dar 
efortul n-a reuşit să oprească avântul lui Clinton. În 
noiembrie, votantii au decis să pună capăt şederii lui Bush 
la Casa Albă. 


Torta conducerii naţionale trecuse, aparent, în mâinile unei 
noi generaţii. Dar, deşi convingătoare la prima vedere, o 
asemenea interpretare scapă din vedere sensul mai 
profund al alegerilor prezidenţiale din 1992. Adevărata 
poveste nu a fost despre un reprezentant al generaţiei 
baby boom ce cânta la saxofon şi care îi luase locul unui 
gentilom membru al Generației de Aur, ci despre lovitura 
dată pe scena politică de către insurgenții ostili instituţiilor 
americane, întruchipată atât de preşedintele Bush, cât şi 
de candidatul Clinton. 


Trei persoane ar putea fi creditate cu declanşarea acestei 
insurgente. Nici una dintre ele nu era destinată să-şi vadă 
numele scris deasupra vreunei biblioteci prezidenţiale. Dar 
fiecare dintre ele a anticipat şi a intensificat nemulţumirile 
care, în cele din urmă, au subminat cele câteva precepte 
care au modelat politica SUA în scurtul interval post- 
Război Rece. Chiar dacă nu au fost propriu-zis nişte voci 
care strigau în deşert, fiecare dintre cele trei persoane au 
devenit un canal al nemulțumirii populare, care s-a 
intensificat, pe măsură ce căderea Zidului Berlinului 
devenea nu un punct de cotitură, ci o amintire 
îndepărtată. În moduri diferite, fiecare a contribuit la 
pavarea drumului pentru revoluţia politică americană, care 
avea să atingă apogeul un sfert de secol mai târziu, când 


alegerea lui Donald Trump a pus capăt brusc epocii post- 
Război Rece. 


Primul dintre cei trei insurgenți a fost Patrick Buchanan, un 
funcţionar republican devenit ulterior analist politic, care a 
încercat fără succes să împiedice nominalizarea lui George 
Bush la funcţia de preşedinte din partea republicanilor. Al 
doilea a fost H. Ross Perot, un antreprenor care făcuse 
miliarde de dolari în lumea emergentă a tehnologiei 
informaţiei, dar care în materie de politică era un diletant. 
Candidând la preşedinţie ca independent, el a căutat, 
practic, să submineze întregul sistem politic american. 


Buchanan şi Perot erau nişte distrugători. Intenţia lor 
declarată a fost de a arunca în aer sistemul politic 
existent. Al treilea insurgent a avut o abordare mult mai 
liniştită şi mai sinuoasă. Numele său este Hillary Rodham 
Clinton. 


Pe parcursul campaniei prezidenţiale a soţului ei, Hillary şi- 
a cultivat imaginea unei tovarăşe de viaţă loiale, chiar 
dacă foarte abilă şi pricepută în chestiunile politice. Criticii 
din interiorul Partidului Republican au înfăţişat-o ca pe o 
radicală care purta o campanie ascunsă pentru 
răsturnarea ordinii sociale existente în chestiuni legate de 
gen, familie şi sexualitate. Tonul acestor critici tindea să 
aibă manifestări isterice. Totuşi, percepţia lor asupra a 
ceea ce Hillary Clinton semnifica, de fapt, era, în mod 
substanţial, corect. 


Buchanan n-a reuşit nici pe departe să-l împiedice pe Bush 
să obţină nominalizarea pentru al doilea mandat. Dar chiar 
şi aşa, el a reuşit să ia cuvântul la Convenţia Republicană 
din august în acel an. Deloc predispus să accepte tăcut 
înfrângerea, el a folosit prilejul nu pentru a-şi unifica 


partidul, ci pentru a declara că națiunea americană însăşi 
este ireconciliabil divizată. „In această ţară se desfăşoară 
chiar acum un război religios”, a tunat Buchanan. „Este un 
război cultural, la fel de crucial pentru a stabili ce fel de 
naţiune vom fi cum a fost şi însuşi Războiul Rece, căci 
acest război se dă pentru sufletul Americii.” În acest 
război, de o parte se aflau americanii dedicați valorilor 
familiei tradiţionale. De cealaltă parte, acuza el, se găseau 
cei care susțineau „avortul la cerere, organizarea unui 
examen pentru candidaţii la Curtea Supremă, acordarea 
de drepturi pentru homosexuali, discriminarea şcolilor 
religioase şi acceptarea femeilor în unităţile militare 
combatante”. 1! 


Ţinând acest discurs memorabil şi inflamator, Buchanan 
aproape a deturnat Convenţia, aşa cum fără îndoială şi 
intentionase. Dar, în zarva care a urmat, s-a trecut peste 
faptul ca nu angoasele culturale formaseră baza 
primordială a atacului său la adresa lui Bush (şi a 
ortodoxiei republicane). De fapt, Buchanan îşi construise 
campania în jurul temei naţionalismului. Un provocator 
abil, el reînviase strigătul de luptă al americanilor care, 
până la momentul Pearl Harbor, se opuseseră intrării SUA 
în război contra Germaniei naziste. „Noi suntem decişi să 
punem America înainte de toate”, i-a asigurat Buchanan 
pe suporterii lui „şi să menţinem America pe primul loc.”?2 
Aceasta era desigur, expresia cu puternice conotaţii 
emoţionale pe care Donald Trump avea să o revigoreze un 
sfert de secol mai târziu. 


Candidatul Buchanan a oferit şi opinia sa distinctă, cu 
privire la ce semnifica încheierea Războiului Rece. Căderea 
Zidului Berlinului „nu a adus cu ea un sfârşit al istoriei”, 
argumenta el. Dincolo de țărmurile Americii, o nouă ordine 
mondială se forma, într-adevăr, dar nu în cadrul preconizat 


de George H.W. Bush sau Bill Clinton. „Forţa dinamică”, 
insista Buchanan, „care modelează lumea este 
naționalismul.” În loc să încerce zadarnic să remodeleze 
această lume după propria imagine, Statele Unite trebuiau 
„să se pregătească pentru noi lupte, care deja au început”. 
Un prim pas care trebuia făcut de urgenţă era 
reexaminarea „tuturor instituţiilor Războiului Rece, de la 
marile armate permanente americane, aflate pe teritorii 
străine, până la vechile alianţe împotriva inamicilor 
comunişti, care nu mai există”. De ce, întreba Buchanan, 
„trebuie să li se ceară Statelor Unite să poarte la nesfârşit 
povara apărării aliaţilor bogaţi şi prosperi, care iau 
generozitatea Americii drept un fapt garantat, în vreme ce 
ne invadează pieţele?” Era timpul „pentru un nou 
patriotism, prin care americanii să înceapă să pună pe 
primul loc necesităţile americanilor, pentru un nou 
nationalism, prin care, indiferent de negociere, fie ea de 
comerţ sau de control al armamentului, partea americană 
să caute să obţină avantaje şi victorii pentru Statele 
Unite”.13 


Candidatura lui Ross Perot n-a fost mai puţin importantă, 
fără să fie însă vreun moment întru totul serioasă. Intrat în 
cursă în martie 1992, el s-a retras în iulie doar pentru a 
intra din nou în octombrie. Un novice politic, care nu 
ocupase şi nici nu urmărise vreodată să ocupe funcţii 
publice, Perot s-a prezentat ca outsiderul suprem, un om 
popular, din sânul poporului, şi susţinător al democraţiei 
directe. Campania lui, în mare parte finanțată de el însuşi, 
a sfidat toate convențiile uzuale. În acea epocă pre- 
Twitter, el a folosit reclame televizate ca mijloace de 
comunicare fără intermediari cu publicul american. Totuşi, 
în ziua alegerilor el a apărut pe buletinele de vot în toate 
cele 50 de state americane şi a obţinut aproape 19% din 


votul popular. Dar, şi mai important, scurta sa apariţie pe 
scena naţională a injectat în discursul politic american o 
nuanţă de populism economic, care avea să se 
dovedească atât persistent, cât şi, în ochii criticilor, toxic. 


Temele campaniei extrem de idealiste a lui Perot s-au 
împletit cu campania lui Buchanan şi au întărit-o. Perot 
dispreţuia  birocraţii şi  lobbyiştii, denunța risipa 
administraţiei şi se ridica împotriva acordurilor comerciale 
inechitabile. „În vreme ce Războiul Rece s-a încheiat, un 
alt război ne ameninţă”, se spunea într-o reclamă 
televizată a lui Perot. „În acest nou război, duşmanul nu 
este steagul roşu al comunismului, ci cerneala roşie a 
datoriei noastre publice şi dosarele birocraţiei guvernului 
nostru. Victimele acestui război se numără în slujbe 
pierdute şi în visuri destrămate.”14 


Misiunea pe care Perot şi-o asumase era aceea de a-i face 
pe concetatenii lui să conştientizeze că politicile prost 
concepute, formulate de oficialii „intangibili” îndatoraţi 
unor interese speciale, eviscerau economia americană. Cei 
bogaţi deveneau şi mai bogaţi, în vreme ce salariile 
americanilor de rând stagnau. „Acest lucru nu e drept”, 
protesta el. Sub preşedintele Bush şi sub predecesorul 
acestuia, „am implementat economia răsfrângerii, dar 
prosperitatea nu s-a răsfrânt şi către cei săraci”. „Milioane 
de locuri de muncă” erau strămutate peste mări, fiind 
înlocuite, în cel mai bun caz, cu slujbe pe salariul minim în 
sectorul de servicii. Dacă Statele Unite doreau să rămână 
o mare naţiune, insista Perot, „trebuie să construim din 
nou şi să fabricam din nou produse”.15 


Participarea lui Perot, alături de Bush şi de Clinton în trei 
dezbateri prezidenţiale, în octombrie 1992, i-a oferit ocazia 
de a-şi expune mesajul pe larg. In prima dezbatere, el a 


promis sa alunge camatarii din templu, eliberând 
Washingtonul de „toţi acei tipi cu costume de mii de dolari 
şi pantofi din piele de crocodil care se fataie de colo colo 
pe culoarele Congresului”. Fără să folosească „lobbyişti, 
trepadusi din Comitetele de Acţiune Politică, lobbyisti 
externi şi alţi indivizi de aceeaşi teapă”, Perot era propriul 
angajat şi, prin urmare, avea să servească poporul cu 
credinţă. 


În a doua dezbatere, el şi-a explicat opoziţia faţă de 
propusul Acord Nord-American de Comerţ Liber (NAFTA), 
menit să îndepărteze barierele comerciale cu Mexic şi 
Canada. Bush şi Clinton susțineau NAFTA. La fel şi 
majoritatea economiştilor. Nu însă şi Perot. „Pentru aceia 
dintre voi, cei din public, care sunt oameni de afaceri”, a 
explicat el, „este destul de simplu. Dacă plătiţi 12 dolari, 
13 dolari, 14 dolari pe oră pentru un muncitor din fabrică 
şi vă puteţi muta fabrica la sud de frontieră, veţi reduce 
enorm costurile de producţie. Veţi plăti doar un dolar pe 
oră muncitorului vostru străin, nu veţi avea obligaţia de a-i 
plăti asigurări medicale... nu veţi avea controale de mediu 
sau de poluare şi nu veţi plăti pensii. Şi n-o să vă pese de 
altceva decât să faceţi bani.” Rezultatul inevitabil? Locurile 
de muncă aveau „să se mute în sud”. Perot era inflexibil: 
„Va trebui să producem lucrurile aici, în America”. 


În ultima dezbatere, el a criticat vehement presa pentru că 
aceasta „luase foc” auzind propunerea lui de a consulta 
cetăţenii direct, prin înfiinţarea de „primării electronice”. 
(„Presupun că aţi reacţionat astfel pentru că vă veţi pierde 
dreptul de a spune oamenilor ce trebuie să gândească.”) 
Totuşi, el şi-a concentrat torentul verbal asupra a ceea ce 
a numit „centrul țintei”: dezindustrializarea economiei 
americane. Dacă acordul privind NAFTA era legiferat, „veţi 
auzi asurzitorul sunet al locurilor de muncă absorbite din 


această ţară”, declara el, „chiar atunci când avem nevoie 
de o bază fiscală pentru a plăti datoriile şi a plăti dobânda 
datoriilor şi a readuce ordinea în casele noastre”. 


Deşi candidatura lui Perot era centrată pe temerile legate 
de economie, el s-a arătat la fel de îngrijorat ca şi 
Buchanan în privinţa apetitului crescut al Washingtonului 
faţă de intervenţiile militare externe. „Nu se cuvine”, a 
spus el, „ca doar fiindcă există o problemă undeva în 
lume, să iei fiii şi fiicele poporului muncitor - şi nu greşesc 
cu nimic spunând asta, fiindcă toţi voluntarii care 
alcătuiesc forţele noastre armate nu sunt fiii şi fiicele 
oamenilor înstăriți” şi „să-i arunci în luptă”, doar din 
pricina capriciilor câtorva politicieni care se întrunesc în 
spatele uşilor închise. „Cred că, dacă am învăţat ceva din 
Vietnam, acel ceva este ca mai întâi să implici națiunea 
înainte să implici trupele pe câmpul de lupta.”+® 


Populismul lui Perot era foarte înrudit cu naționalismul lui 
Patrick Buchanan. Amândoi intenționau să salveze ce 
rămăsese din America lui Al, Fred şi Homer, chiar dacă 
membrii sistemului politic - inclusiv presa sistemului - îi 
priveau pe amândoi ca pe o combinaţie între un maniac şi 
un lunatic. 


Insurgenta lui Hillary Clinton era de un tip cu totul diferit. 
Obiectivul ei, iniţial bine ascuns, era de a grăbi distrugerea 
Americii lui Al, Fred şi Homer, în care bărbaţii albi 
heterosexuali se bucurau de privilegii refuzate celor care 
nu erau albi, heterosexuali sau bărbaţi. În timp ce făcea 
campanie pentru soţul ei, în 1992, ar fi fost însă o greşeală 
politică gravă să recunoască fatis acest obiectiv. Ca atare, 
imaginea pe care ea şi apropiații ei încercau să o 
transmită a fost a unei femei inteligente şi realizate, dar 
deloc primejdioase, o femeie care nu dorea altceva decât 


să-şi ajute soţul să realizeze lucruri bune pentru toţi 
americanii. Persoana pe care ea o expunea în public era 
cea a doamnei Clinton, nu a domnişoarei Rodham. 


În 1860, Abraham Lincoln sustinuse că scopul lui nu era 
distrugerea sclaviei, ci doar împiedicarea răspândirii ei. 
Dar bogatii proprietari de plantaţii sudişti nu s-au lăsat 
convinşi. Ei au intuit - în mod corect - că alegerea lui 
Lincoln va marca sfârşitul „stilului lor de viaţă”. 
Radicalismul era inerent în candidatura lui. 


La fel s-a întâmplat când Hillary Clinton a pătruns pe scena 
politică naţională, în 1992. Faptul că era femeie, combinat 
cu abilitatea şi ambiția ei, au transformat-o pe soţia lui Bill 
Clinton într-o figură periculoasă, care reprezenta o 
ameninţare directă la adresa „valorilor tradiţionale” pe 
care republicanii secolului XX pretindeau că le apără. 
Eleanor Roosevelt, cea mai formidabilă primă doamnă din 
istoria SUA, fusese ochii şi urechile (şi poate chiar 
conştiinţa) soţului ei, însă ea nu deținuse deloc puterea. 
Dar, cu Hillary Clinton la Casa Albă, situaţia promitea să fie 
diferită. „Doi la preţ de unul” a fost sloganul zilei - şi 
acesta era rostit doar pe jumătate în glumă. Dacă soţul ei 
câştiga, ea se aştepta să meargă la Casa Albă practic ca 
un copreşedinte.!” 


Insurgentele lui Buchanan şi Perot s-au deosebit de cea a 
lui Hillary printr-un aspect esenţial: scopul lor era să 
readucă America la o mentalitate din trecut, în vreme ce al 
ei viza anihilarea totală a acelei mentalități. Buchanan şi 
Perot i-au acuzat pe liderii din ambele partide politice 
americane că ar fi înţeles greşit ce semnifica, de fapt, 
încheierea Războiului Rece, punând, ca urmare, în 
primejdie securitatea şi prosperitatea Americii pe termen 
lung. Măsura imperativ necesară era, credeau ei, să repare 


şi să păstreze America tradiţională. Scopurile lui Clinton 
erau de ordin diferit. Câtă vreme existase, Războiul Rece 
împiedicase schimbările sociale şi culturale. Îndepărtarea 
acestui impediment crea acum ocazii de redefinire a 
libertăţii înseşi. Hillary Clinton dorea să acapareze acele 
ocazii, o măsură care cu siguranţă avea să întâmpine o 
rezistenţă îndârjită din partea celor care susțineau 
menţinerea statu-quoului cultural. 


La un anumit nivel, campania prezidenţială din 1992 a 
constituit o competiţie între doi oameni de centru rivali - 
George H.W. Bush şi Bill Clinton. La un nivel mai profund, 
ea a fost runda de deschidere a ceea ce avea să devină 
mai târziu un asalt generalizat asupra a tot ceea ce 
mişcarea centristă ajunsese să reprezinte, o campanie 
anticipând viitoarea traiectorie a politicii americane şi 
culminând cu alegerea lui Donald Trump ca preşedinte, Ye 
de ani mai târziu. Cu alte cuvinte, în \99Y, chiar înainte ca 
acel consens post-Război Rece să fie pe deplin obţinut, 
rezistenţa se contura deja. 


Capitolul 4. Zărind Cetatea de 
Smarald 


În Vrăjitorul din Oz, faimoasa poveste fanastică a lui Frank 
L. Baum, când Dorothy şi tovarasii ei de călătorie ajung la 
drumul de cărămidă galbenă, calea spre destinaţia lor 
pare că îi întâmpină cu bucurie şi că le este larg deschisă 
înainte. 


Drumul era neted şi bine pavat acum, iar ţinutul din jur era 
minunat; astfel încât călătorii s-au bucurat că lasă în urmă 
pădurea şi, odată cu ea, numeroasele pericole pe care le 
întâlniseră în umbrele ei posomorâte.! 


Faptul că prietenii lui Dorothy aveau să-şi vadă în curând 
dorinţele îndeplinite - sperietoarea de ciori să primească 
un creier, omul de tinichea - o inimă, iar leul cel fricos - 
curaj, în vreme ce Dorothy avea să se întoarcă la preria ei 
utopică din Kansasul natal - părea aproape cert. Pentru 
asta era suficient ca Vrăjitorul în care îşi puseseră toate 
nădejdile să rostească un singur cuvânt. 


Pe când anii 1980 luau sfârşit, făcând loc anilor 1990, 
aşteptări similare existau în rândurile intelectualităţii 
americane. America tocmai ieşise dintr-o pădure foarte 
întunecată şi primejdioasă. Drumul care i se deschidea 
înainte era strălucitor şi sclipitor. lar drumul care ducea 
către o Cetate de Smarald globală părea neted, bine pavat 
şi clar delimitat. 


Pe măsură ce americanii ieşeau din pădurea întunecată a 
Războiului Rece, patru idei - sau motive de entuziasm - 
asigurau bazele pentru un nou consens. Acesta avea să-l 
înlocuiască pe cel tmbratisat de Al, Fred, Homer si 
contemporanii lor şi acceptat, chiar dacă fără tragere de 
inimă, de copiii şi nepoţii lor. Nici una dintre cele patru idei 
nu era cu totul nouă, dar ele se combinau spre a forma un 
pachet atrăgător. 


Acest consens al Cetăţii de Smarald diferea, în câteva 
privinţe, de predecesorul său. Totuşi, cea mai grăitoare 
dintre aceste diferenţe era că, în vreme ce acordul din 
Boone City păstrase cel puţin un respect nominal pentru 


limite, consensul Cetăţii de Smarald se baza tocmai pe 
respingerea lor. Elementul definitoriu al primului consens 
era modestia; al celui de-al doilea era infatuarea, care-şi 
găsea exprimare în speranţele de abundență materială la 
o scară de neînchipuit, de permanentă supremație 
militară, într-o concepţie enorm de mult lărgită privind 
libertatea personală şi în credinţa în „magia prezidenţială” 
- dacă nu exprimată de preşedintele în funcţie, atunci cu 
siguranţă aşteptată de la succesorul lui. Ceea ce unea 
laolaltă acest consens şi îi împrumuta o oarecare aparenţă 
de plauzibilitate era tehnopolia - venerarea tehnologiei, 
divinizarea tehnicii şi convingerea că problemele din orice 
sferă a existenţei umane îşi vor găsi, în cele din urmă, o 
soluţie de natură tehnologică.? 


Superputere, superpovesti 


„Cred cu toată convingerea în ideea superpoveştii - 
noţiunea potrivit căreia toţi avem o lupă uriaşă, un cadru 
de mari dimensiuni prin care privim lumea, ordonăm 
evenimentele şi decidem ce este important şi ce nu este.” 
Astfel se exprima editorialistul de la New York Times, 
Thomas L. Friedman, în prologul unui compendiu al 
articolelor sale, realizat în 2002.3 


Friedman făcuse o carieră, şi încă una strălucită, pe seama 
analizării critice a superpoveştilor. Faptul că se bucurase 
de succes realizând acest lucru a derivat, în parte, din 
talentele lui ca trubadur al puterii, dar şi din faptul că anii 
care au urmat sfârşitului Războiului Rece s-au pretat foarte 
bine la teoriile „lentilei uriaşe/cadrului uriaş” menite să 
anticipeze viitorul. 


Încheierea Războiului Rece a adus cu ea convingerea că 
orice va urma va fi nu doar diferit, ci şi minunat. Această 
convingere a fost deosebit de puternică în rândurile 
analiştilor autoproclamati ai scenei americane, în special 
politicieni, jurnalişti si universitari cu conexiuni la 
Washington. 


Din acest punct de vedere, Francis Fukuyama a servit ca 
un fel de loan Botezătorul neglijent, deschizând calea 
pentru tot felul de figuri mesianice ce-şi propuneau să 
lumineze noua ordine pe care triumful capitalismului 
democratic liberal şi laic o aducea în prim-plan. Friedman 
a ocupat o poziţie principală în rândurile celor care căutau 
să armonizeze elementele acestei noi ordini într-o singură 
superpoveste vandabila, înzestrând noua eră cu un 
simulacru de coerenţă intelectuală. 


Denumirea dată în mod comun primului dintre aceste 
elemente a fost „globalizare”, un termen vag, care a 
primit nenumărate definiţii, în funcţie de scop sau 
perspectivă. Pentru unii, globalizarea sugera „compresia 
lumii” şi apariţia unei conştiinţe colective. Potrivit acestei 
viziuni, dispariţia divizărilor produse de Războiul Rece şi 
proliferarea tehnologiei informaţiei tinteau către o mai 
mare interdependenta şi către o solidaritate umană 
sporită. Planeta Pământ devenea „un sat global”.o 
Continute implicit în această formulare erau aşteptările ca 
„sătenii” să se reunească, mai devreme sau mai târziu, în 
jurul noţiunilor occidentale privitoare la modernitate - 
unde „occidental” însemna „american”, iar modernitatea 
implica supunerea la dictatele pieţei. 


Adoptarea termenului de „globalizare” pentru a descrie 
acest proces a însemnat că era pe cale să se producă un 
lucru fără precedent - ceva care necesita o dinamică 


lingvistică. Promovarea globalizării a inclus o generoasă 
marjă de publicitate - echivalentul etichetării unei căni 
mari cu cafea tare drept „grande caffe neagră”, în vreme 
ce angajatul care ţi-o servea era numit „barista”. Jargonul 
putea transmite un anumit semn distinctiv, dar, în fond, 
era vorba de aceeaşi veche băutură. 


Aici, Friedman s-a impus ca un agitator prin excelenţă. Asa 
cum se exprima el în lucrarea numită, cu îndrăzneală, 
„Manifest pentru o lume rapidă”, globalizarea semnifica 
„răspândirea capitalismului de piaţă în toate colţurile 
planetei”. Totul era, de fapt, foarte simplu: „Cu cât laşi mai 
mult forţele pietii să domine şi cu cât îţi deschizi mai mult 
economia către liber schimb şi concurenţă, cu atât mai 
eficientă si mai înfloritoare va fi economia ta”. 
Globalizarea promitea să transforme relaţiile dintre 
omenire şi lumea materială, satisfăcând şi apoi lărgind 
apetitul pentru consum într-un ciclu nesfârşit, în vreme ce 
marginaliza sau anihila fenomenele bănuite a împiedica 
acest proces. 


Asemenea aşteptări nu erau chiar atât de originale pe cât 
obişnuiau să creadă promotorii lor. De exemplu, cu mai 
bine de un secol în urmă, William Graham Sumner, 
profesor la Harvard şi cel mai influent specialist american 
în ştiinţe sociale al epocii sale, descrisese economia 
existentă drept una în care „ne câştigăm existenţa zilnică 
contribuind la satisfacerea nevoilor a mii de oameni 
imprastiati în toată lumea”, în vreme ce „nevoile noastre 
sunt satisfăcute instantaneu si cu regularitate prin 
cooperarea a mii de oameni din toată lumea, pe care nu i- 
am văzut şi de care nu am auzit niciodată”. Potrivit opiniei 
profesorului Sumner, care-l anticipa pe Friedman, 
„întreaga industrie şi întregul comerţ al lumii” funcționau 


ca „un uriaş sistem” aflat într-un flux continuu, chiar dacă 
adera concomitent la anumite reguli ferme.1 


De fapt, circulaţia bunurilor, capitalului, tehnologiei, ideilor 
şi oamenilor pe glob se desfăşura de secole, deşi 
profunzimea, amploarea şi impactul interacțiunii a variat, 
de-a lungul vremii, în funcţie de circumstanţe. Schimbul 
Columbian, care a fost iniţiat în 1492 şi a implicat, între 
altele, plante, animale, bacterii şi boli mortale, oferă o 
dovadă notabilă în acest sens.” Încorporarea ulterioară a 
„Lumii Noi” de către Europa într-un sistem de imperii 
rivale, în secolul al XVI-lea, oferă o altă dovadă. La fel şi 
amalgamarea de mai târziu a celor 13 colonii engleze într- 
o republică neastâmpărată, dornică să exporte o marcă de 
civilizaţie albă, anglo-saxonă şi protestantă în acelaşi timp 
în care absorbea (şi domesticea) o gamă largă de influenţe 
străine. Cu alte cuvinte, chiar înainte ca Statele Unite să se 
impună ca o mare putere, americanii erau implicaţi 
profund în activităţi care astăzi se încadrează în domeniul 
globalizării. 


Unii au beneficiat de pe urma acestui proces, acumulând 
bogăţie şi putere. Alţii au suferit din cauza lui, rezultatele 
mergând de la dezintegrare culturală la exterminare 
efectivă. Globalizarea a redistribuit puterea, dar în nici un 
caz nu se poate spune că a generat iubire frateasca. În 
mod sigur, ea nu a împiedicat conflictele titanice care au 
transformat secolul XX într-un veritabil osuar. 


O viziune echilibrată sau măsurată a iteratiilor anterioare 
ale globalizării ar fi putut induce o atitudine prudentă în 
mintea tuturor celor care se întrebau ce-ar produce 
îmbrăţişarea totală a unui asemenea proces darwinist 
acum, când era  bipolarităţii se încheiase. Dar 
temperamentul post-Război Rece nu îndemna la prudenţă. 


Căderea Zidului Berlinului ştersese aparent cu buretele 
orice urmă de precauţie. In definitiv, o lume divizată 
devenise acum, peste noapte, o lume unică. Întrebarea 
care se punea era cum ar fi putut fi transformate în 
avantaje ocaziile extraordinare create prin încheierea 
Războiului Rece. 


În cercurile politice părea de la sine înţeles că globalizarea 
neîngrădită deţinea cheia creării unei noi ordini mondiale, 
mai bune ca precedenta, aproape tot aşa cum după al 
Doilea Război Mondial părea extrem de evident că 
monopolul atomic al SUA era secretul împiedicării celui de- 
al Treilea Război Mondial. Nu toată lumea fusese atunci de 
acord, iar scepticilor li se permisese să-şi spună părerea. 
Dar disidenta, chiar dacă venea din partea savanților care 
creaseră bomba atomică şi curând după aceea pledau 
pentru renunţarea la ea, a avut un efect neglijabil asupra 
politicii. Practic, opoziţia a fost de formă. Intr-o manieră 
similară, cu criticii ei auziti, dar ignorati, globalizarea a 
devenit piatra unghiulară a Superpovestii post-Razboi Rece 
a Washingtonului. 


În mod crucial, în această cea mai recentă reîncarnare, 
globalizarea a fost - sau a părut să fie - un proiect inerent 
american. „Globalizarea înseamnă SUA”, după cum se 
exprima Friedman, cu nonsalanta-i specifică. „Noi, 
americanii, suntem apostolii Lumii Rapide, profeţii pieţei 
libere şi înalții preoţi ai tehnologiei de vârf.” Globalizarea 
era ca baseballul sau baschetul: un joc american; un joc pe 
care noi îl inventaserăm; noi îl ofeream acum altora şi 
poate chiar le permiteam să îl joace dacă aderau la 
regulile noastre. lar dacă nu exista o lene extremă sau o 
stupiditate fatisa, noi urma să câştigăm competitia.® 


În cursul Războiului Rece, Occidentul a fost locul unde 
conceptul globalizării a fost experimentat, la scară 
limitată. Practic, aşa-numita Lume Liberă a servit ca 
prototip pentru modul în care o lume globalizată ar putea 
funcţiona, cu reducerea barierelor în domeniul comerţului, 
al călătoriilor şi al investiţiilor şi cu codificarea normelor 
care guvernează interacţiunea dintre state şi cetăţeni. 


Facilitând o prosperitate împărtăşită (chiar dacă inegală), 
aceste aranjamente au permis Statelor Unite şi aliaţilor lor 
să se impună în faţa sovieticilor şi a aliaţilor acestora. 
Replicarea la scară planetară a succesului obţinut în cursul 
Războiului Rece părea următorul pas evident. Ceea ce 
dăduse rezultate în Vest avea să funcţioneze, cu siguranţă, 
şi în Est, şi în Sud. Deşi în viitorul apropiat era posibil ca 
globalizarea să creeze învingători şi învinşi, aceştia din 
urmă aveau atât stimulentele, cât şi ocaziile necesare 
pentru a se reorganiza şi a obţine rezultate pozitive din 
implementarea programului. 


Adevărul este că nu existau alterantive reale. Cel puţin aşa 
insistau personalităţi de renume. Aşa cum afirma Alan 
Greenspan în 2007, „lumea de azi este guvernată de 
forţele pieţei”. Fostul preşedinte al Rezervei Federale 
oferea această sentinţă strictă fără obiecţii sau excepţii. 
Prin urmare, demnitarilor de rang înalt, fie că erau aleşi 
sau numiţi, li se impunea să recunoască această realitate 
imuabilă şi să i se supună. De fapt, Greenspan considera 
că „este un noroc” că „deciziile politice din SUA au fost 
înlocuite, în mare, de forţele pieţei globale”, în aşa măsură 
încât „în afară de viziunea legată de securitatea naţională, 
aproape că nu are importanţă” pe cine trimiteau 
americanii la Casa Albă.* 


Dar crearea unei asemenea lumi deschise, accelerarea şi 
intensificarea mişcării de bunuri, capital, tehnologie, idei şi 
oameni, însemna mai mult decât doar o abundență 
materială sporită. Într-un final, o lume deschisă dând frâu 
liber capitalismului în stil american ar fi pus bazele unei 
Pax Americana (sau chiar ar fi necesitat aşa ceva), în care 
valorile americane urmau să înflorească şi americanii 
aveau să se bucure de cea mai înaltă poziţie. 


Unii critici sugerau contrariul, prezicând că globalizarea va 
genera mai degrabă conflicte decât solidaritate. Intr-o 
lume a „muzicii rapide, a computerelor rapide şi a 
preparatelor culinare rapide”, scria în 1992 sociologul 
Benjamin Barber, solicitările de „integrare şi uniformizare” 
ar putea declanşa o reacţie violentă, ducând la 
„retribalizarea unor mari părţi ale omenirii”. În locul unor 
săteni care trăiesc în armonie, mult mai probabilă era 
perspectiva ca triburi rivale să declanşeze „jihaduri în 
numele a sute de credinţe religioase cu viziuni înguste, 
împotriva oricărui tip de interdependenta”.?° 


Dar concepţia privind globalizarea care s-a bucurat de o 
favoare deosebită în rândul factorilor de decizie politică şi 
al politologilor americani a fost una pozitivă, subliniind 
potenţialul globalizării de a promova creşterea economică 
în ansamblu. Doar o minoritate - exemplificată de H. Ross 
Perot, sugera că globalizarea ar putea funcţiona, în cele 
din urmă, în dezavantajul americanilor de rând. Aproape 
nimeni nu a prevăzut posibilitatea ca acei oameni afectaţi 
sau lăsaţi în urmă să se ridice pentru a-i respinge 
premisele. 


Când preferi ca din săbii să se făurească 
pluguri 


Al doilea element al consensului Cetăţii de Smarald a fost 
legat de arta guvernării şi de mijloacele impunerii politice 
a acestei Pax Americana. Tema lui a fost conducerea 
globală. 


Globalizarea necesită ordine. Deschiderea poate înflori 
doar acolo unde este stabilitate, predictibilitate şi 
adeziune la norme bine specificate. Prin extensie, 
globalizarea necesită anumite mecanisme pentru a 
garanta deschiderea şi implementarea regulilor. După 
Războiul Rece, elitele politice americane au ajuns la 
concluzia, aproape în unanimitate, că Statelor Unite le 
revenea sarcina de a face asta, bazându-se pe forţa lor 
militară pentru garantare şi implementare. Faptul că 
temeritatea, capacitatea şi durabilitatea serviciilor armate 
ale naţiunii americane erau suficiente pentru a se ridica la 
înălţimea misiunii a fost, ca şi credinţa investită în 
globalizare, considerat de la sine înţeles. 


Aşadar, dintr-o perspectivă militară, Războiul Rece nu s-a 
încheiat niciodată, de fapt; în schimb, el a suferit o 
metamorfoză, dând naştere unor noi aşteptări şi impunând 
noi necesităţi. După căderea Zidului Berlinului, forţele 
americane nu s-au retras la vatră. „Misiunea îndeplinită” 
nu a însemnat pentru ele şi misiune încheiată. Odată cu 
colapsul Imperiului Sovietic, principalul raţionament pentru 
care existau bazele militare americane din întreaga lume - 
apărarea împotriva Ameninţării Roşii - a dispărut. Dar, 
chiar si aşa, conform rationamentului elitelor de la 


Washington, Statele Unite nu aveau altă şansă decât să-şi 
menţină prezenţa militară globală. 


Perpetuarea  „amprentei” militare extinse, care se 
dezvoltase în cursul Războiului Rece, a generat 
controverse minime. Faptul că trupele staționate în 
Europa, Asia şi în alte baze îndepărtate ar fi trebuit acum 
să se întoarcă acasă n-a fost luat niciodată în mod serios 
în considerare. Dispariţia Amenintarii Roşii a declanşat pe 
plan intern o rafală de speculaţii despre posibilitatea 
reducerii, într-o mică măsură, a cheltuielilor de apărare ale 
SUA, permițând astfel americanilor să pretindă 
„dividendele păcii”. lar la începutul anilor 1990, bugetul 
Pentagonului a cunoscut un modest declin.!1 Dar, în vreme 
ce alte ţări au profitat de oportunitatea de a-şi reduce 
efectivele militare, în multe cazuri în mod drastic, cota 
SUA din cheltuielile militare globale a crescut, de fapt.’ 
Intr-adevăr, sumele cheltuite pentru apărare de către alte 
tari nu s-au apropiat nici de pe departe de cheltuielile 
făcute în acest sens de americani. 


Pentru cei dornici să menţină aparatul de securitate 
naţională deja existent, diminuarea amenințării a 
reprezentat o oarecare problemă. Timp de decenii, 
estimările cheltuielilor militare ale sovieticilor oferiseră 
americanilor un reper pentru a afla „cât de mult este 
suficient”. Implicatiile bugetare şi birocratice ale acelor 
estimări creaseră motive convingătoare pentru a exagera 
sau a înfrumuseţa realitatea. Când faptele n-au mai fost 
suficiente pentru a susţine concluziile dorite, s-a putut 
conta pe panicarzi pentru a acoperi deficitul de fapte. 
Falsele amenințări reprezentate de „superioritatea 
bombardierelor sovietice”, de la mijlocul anilor 1950, şi de 
„Superioritatea rachetelor nucleare sovietice”, clamată de 
candidatul la preşedinţie John F. Kennedy, spre sfârşitul 


aceluiaşi deceniu, au oferit exemple de-a dreptul infame în 
privinţa acestor impulsuri. Faptul că estimările 
Pentagonului privind capacitățile militare sovietice 
cuprindeau multă „poezie”, dar prea puţină ,tehnica”® a 
fost recunoscut pe scară largă, deplâns de câțiva, dar 
acceptat tacit de cei mai mulți. +3 


Dar, după încheierea Războiului Rece, invocarea 
presupusului pericol reprezentat de „temutul soldat 
sovietic”, ca factor de dimensionare a bugetelor militare 
nu a mai funcționat. Curând, paznicii securității naționale 
au pus la punct o justificare alternativă pentru forța 
militară americană, una care sublinia capacitățile ce 
trebuiau desfăşurate, mai curând decât amenințările ce 
trebuiau stăvilite. 


Cum problema evitării Armageddonului fusese, din câte se 
părea, rezolvată, misiunea pe care armata americană o 
avea acum era de a veghea la implementarea unei noi 
ordini globale, mai bună decât precedenta. „Modelarea 
mediului internațional” era expresia liniştitoare creată 
pentru a încadra această inițiativă. Din perspectiva 
bugetului, valoarea, de fapt geniul expresiei, consta în 
elasticitatea sa. Aplicaţi în domeniul militar, termeni 
tradiționali precum „descurajare”,  „apărare” sau 
„distrugere” însemnau ceva concret şi specific. Prin 
comparație, „modelare” reprezenta un termen amorf. Fără 
să necesite nimic în particular, el putea permite aproape 
orice. Modelarea promitea să lărgească libertatea de 
acţiune a americanilor. Din perspectiva aparatului de 
securitate naţională şi a tuturor celor care depindeau de 


€ Autorul face aici aluzie la o faimoasă butadă a lui James March, 
profesor emerit la Universitatea Harvard: „Leadershipul implică în 
egală măsură poezie şi tehnică”. (n.tr.). 


generozitatea complexului militar-industrial, acesta era 
principalul ei atribut. Era un dar care promitea să continue 
să fie oferit. 


Pe măsură ce intrau în epoca post-Război Rece, Statele 
Unite s-au confruntat cu câteva pericole presante. Dar 
riscurile puteau fi gestionate. În asemenea circumstanţe, 
stăpânirea de sine părea mai curând timiditate. Prin 
urmare, în cercurile responsabile de securitatea naţională, 
mentalitatea colectivă a început să încline către activism. 
Fără prea mult ceremonial, principala rațiune de a fi a 
sistemului militar american a fost, astfel, inversată. 


Faptul că noile circumstanţe permiteau forţelor armate ale 
SUA să facă mai mult s-a împletit perfect cu convingerea, 
tot mai pregnantă, că ele puteau şi, prin extensie, trebuiau 
să facă mai mult. Ceea ce a transformat oportunitatea în 
imperativ a fost convingerea că Statele Unite obtinusera 
sau ar fi putut obţine uşor supremaţia militară 
incontestabilă. Şi aici a fost găsită o justificare 
asemănătoare cu cea privind „sfârşitul istoriei”. 


În eposul istoric pe care majoritatea americanilor îl au 
întipărit în minte, războaiele trecutului ajută la stabilirea 
unei cronologii de bază. „Istoria este o baie de sânge”, 
observa filosoful William James la începutul unui secol care 
părea să demonstreze adevărul sentinţei sale.1+ Fie şi doar 
inconştient, americanii au avut de mult tendinţa de a 
organiza trecutul în termeni jamesieni. Puse laolaltă, 
războaiele Americii oferă o coloană vertebrală narativă 
pentru ceea ce altfel ar putea părea pur şi simplu „doar un 
lucru după altul”. Începând cu bătăliile de la Lexington şi 
Concord, din primăvara anului 1775, luptele cartografiază 
ascensiunea naţiunii americane către măreție. 


La drept vorbind, aceste războaie nu se bucură toate de o 
statură egală. Aşa cum au rămas în conştiinţa generală - 
poate ca urmare a frecvenţei cu care ele atrag atenţia 
producătorilor de filme de la Hollywood - luptele variază 
ca greutate şi semnificaţie. Nu puţine au fost complet 
uitate.15 O clasificare a celor ce merită reamintite ar plasa 
în vârf Războiul Civil şi al Doilea Război Mondial, care 
constituie fiecare o categorie proprie, urmate de Revoluţia 
Americană, Războiul din Coreea şi cel din Vietnam, toate 
celelalte conflicte, inclusiv războaiele contra Mexicului şi 
Spaniei şi participarea la Primul Război Mondial, în Europa, 
fiind reduse la statutul de note de subsol. 


Desigur, cel mai recent episod din această succesiune a 
întrerupt - şi pentru o vreme a părut chiar să infirme - 
eposul ascensiunii, ceea ce ar putea explica în mare parte 
de ce americanii au considerat Războiul din Vietnam atât 
de greu de digerat. Spre deosebire, de pildă, de războiul 
din 1812 împotriva Marii Britanii, un dezastru răscumpărat 
cumva de victoria întârziată a lui Andrew Jackson la New 
Orleans, sau de campania pentru eliberarea Cubei de sub 
dominaţia spaniolă, din 1898, unde eroismul plin de 
culoare al „Călăreţilor sălbatici” ai lui Teddy Roosevelt au 
distras, partial, atenţia, de la crasa ineficienta a armatei 
americane, transformarea Vietnamului într-un succes s-a 
dovedit un lucru imposibil. 


Luat în acest context, sfârşitul Războiului Rece a oferit 
posibilitatea reclasificării conflictului din Vietnam ca o pură 
abatere de la normă. Căderea Zidului Berlinului a restabilit 
eposul ascensiunii naţiunii americane. În loc să dezvăluie 
ceva întunecat şi teribil despre America, Războiul din 
Vietnam a devenit nimic altceva decât un eşec nefericit în 
ceea ce majoritatea americanilor continua să vadă drept o 
poveste frumoasă. 


Dar rolul atribuit în mod specific forţei militare în 
încheierea Războiului Rece a făcut mai mult decât să 
permită americanilor să treacă peste anxietatea reziduală 
indusă de eşecul din Vietnam. Potrivit unei interpretări 
care a fost imbratisata pe scară largă la Washington, forţa 
militară superioară ar fi putut juca un rol decisiv în 
determinarea rezultatului final. Statele Unite „câştigaseră” 
un „război” metaforic cu consecinţe uriaşe, deoarece 
inamicul ajunsese să îşi dea seama că o continuare a 
luptelor ar fi fost zadarnică. În condiţiile în care 
capacităţile militare ale SUA deveneau tot mai 
impresionante cu fiecare zi, liderii sovietici n-au mai avut 
decât o singură opţiune: să se predea. Practic, fără să 
tragă un glonţ, Statele Unite îşi învinseseră adversarul. Era 
o realizare fără precedent - o victorie epică de-a dreptul, 
care nu dusese la o baie de sânge. In toată istoria militară 
nu se mai întâmplase niciodată aşa ceva - sau cel putin 
astfel s-au convins pe ei înşişi principalii responsabili din 
cadrul aparatului de securitate naţională. 


Ca pentru a întări acest verdict, imediat după încheierea 
Războiului Rece s-a declanşat Războiul din Golf, din 1990- 
1991, un imens semn al exclamării pus la capătul unui 
deceniu important. Chiar pe când intelectualii reflectau ce 
ar fi putut semnifica „sfârşitul istoriei”, istoria militară se 
relua, deşi în moduri care păreau să confirme ipoteza lui 
Fukuyama. Încheierea Războiului Rece a dovedit că forţa 
militară a SUA putea triumfa chiar şi fără luptă. Războiul 
din Golful Persic a demonstrat nu doar că forţele armate 
ale Americii încă puteau lupta, ci şi că ele păreau 
invincibile. 


Aşadar, eposul militar al naţiunii a mai adăugat un capitol: 
după Vietnam venea acum Operaţiunea „Furtună în 
deşert”. A doua nu o ştergea pe prima. Totuşi, eşecul 


militar din Asia de Sud-Est şi-a pierdut azi o mare parte din 
relevanţă. Punând pe fugă jalnica armată irakiană, Statele 
Unite „au alungat cu tărie sindromul Vietnam”, aşa cum s- 
a exprimat, la acel moment, preşedintele George H.W. 
Bush. Odată cu aceasta, reticenta privind folosirea forţei s- 
a evaporat, în special în cercurile de elită. Într-o lume post- 
Război Rece care aştepta să fie modelată, superioritatea 
manifestă a Americii în tot ce ţinea de problemele militare 
a pozitionat-o în aşa fel încât să facă tot ce trebuia făcut. 


Forţele armate ale Americii stăteau acum singure, într-o 
splendoare solitara. Acceptat aproape în unanimitate, 
acest „fapt” a oferit Statelor Unite o ocazie uimitoare. 
Dacă americanii alegeau să-şi menţină supremaţia lor 
militară incontestabilă, alte naţiuni ar fi putut ajunge să 
considere conflictele militare inutile. Ţările lumii ar fi 
încetat să se mai implice în costisitoare curse ale 
înarmării. Istoria însăşi ar fi încetat să mai fie o „baie de 
sânge”. Pentru mulţi demnitari de la Washington, mai ales 
pentru cei care-şi imaginau că sunt făcuţi din acelaşi aluat 
ca Otto von Bismarck sau Henry Kissinger, logica era 
convingătoare - şi cât se poate de potrivită spre a le 
susţine propriile ambiţii. 


La fel cum corsicanul Napoleon Bonaparte s-a încoronat 
singur Împărat al Francezilor în 1804, membrii elitei 
politice americane de după 1989 au conferit Statelor Unite 
statutul de „unică superputere”. Această sintagmă şi altele 
similare - un alt exemplu fiind „naţiune indispensabilă” - 
au implicat exercitarea prerogativelor imperiale la o scară 
cu adevărat globală. Nu puţini observatori externi s-au 
alăturat acestei abordări. Ministrul de externe al Republicii 
Franceze, considerabil redusă ca forţă de la apogeul atins 
sub Napoleon, a inventat chiar un nou cuvânt pentru a 


descrie statutul fără precedent al Americii: hyperpuissance 
sau hiperputere. 


Dar, odată cu poziţia singulară a Americii între naţiunile 
lumii au apărut şi responsabilităţi singulare. Scriind în 
Foreign Affairs, în 1992, generalul Colin Powell, şeful 
Statului Major Interarme şi apoi inclus alături de George 
Washington şi George C. Marshall în panteonul marilor 
personalităţi militare americane, a subliniat direct: 


Nici o altă naţiune de pe Pământ nu are puterea pe care o 
posedăm noi. Mai important, nici o altă naţiune puternică 
de pe Pământ nu se bucură de încrederea de care ne 
bucurăm noi. Suntem obligaţi să conducem lumea. Dacă 
lumea liberă vrea să culeagă roadele speranţei şi să 
împlinească promisiunile pe care marea noastră victorie 
din Războiul Rece ni le-a oferit, America trebuie să poarte 
responsabilitatea puterii sale. Ultima mare speranţă a 
planetei nu permite o altă alegere. Noi trebuie să 
conducem.16 


Culegerea roadelor speranţei (sau folosirea ocaziilor) 
create de absenţa vreunui rival serios implica un aspect 
militar important. Potrivit condiţiilor consensului Boone 
City, imperativele apărării şi descurajării oferiseră raţiunea 
pentru acumularea unor capacităţi militare formidabile. 
Acum, diminuarea amenințării sovietice anulase aceasta 
rațiune. Ca atare, autorităţile de la Washington au redefinit 
prompt obiectivele autorităţilor militare ale SUA. 


Deşi marea confruntare cu comunismul luase, poate, 
sfârşit, s-a dovedit că era mai mult ca niciodată nevoie de 
forţa armată a Americii. Aşa cum spunea Powell, „Armele 


noastre trebuie să fie fără egal”. De fapt, cuvintele „fără 
egal” subestimau necesităţile. Pentru Powel şi ceilalţi 
membri ai autorităţilor de securitate naţională, doar o 
poziţie de dominație militară incontestabilă putea permite 
Statelor Unite să-şi îndeplinească obligaţiile asumate. 


Privită din punct de vedere actual, în condiţiile în care 
forţele armate americane au cunoscut, în deceniile 
recente, mult mai multe dezamăgiri decât victorii decisive, 
însăşi ideea urmăririi supremaţiei militare ar putea părea o 
propunere riscantă, chiar megalomană. Dar, la acea 
vreme, să defineşti guvernarea ca o funcţie a puterii 
militare fără egal era aproape ceva la fel de firesc ca şi 
cum i-a fi spus lui Elvis „Regele”. Cedând pasiunii pentru 
tot ceea ce era legat de armată, membrii clasei politice 
americane erau gata să se autoamăgească. La fel erau şi 
destui cetăţeni americani a căror înţelegere a problemelor 
militare nu depăşea graniţa filmelor sau a jocurilor video. 


Câtă vreme armata terestră, Marina, Forţele Aeriene şi 
Corpul Puscasilor Marini ai Statelor Unite îşi mențineau 
reputaţia colectivă de unităţi invincibile, aceste aşteptări 
păreau extrem de plauzibile. În definitiv, cine ar fi putut 
nega evidenţele? Cine ar fi îndrăznit să sfideze o pace 
susţinută de colosul militar american? 


Într-adevăr, la începutul anilor 1990, încrederea populară 
în eficienţa forţelor armate ale Americii ajunsese la înălţimi 
stratosferice, fiind comparabilă, poate, cu încrederea 
germanilor în Wehrmacht în 1940, după căderea Franţei, 
sau cu a confederatilor în Armata Virginiei de Nord, a 
generalului Lee, înainte de Bătălia de la Gettysburg. 
Pentru germani şi sudişti, o asemenea încredere exagerată 
a condus la o atitudine nechibzuită şi a pavat calea câtre o 
înfrângere ruşinoasă. O pedeapsă similară, chiar dacă 


venită mai lent, avea sa îi aştepte si pe militariştii 
americani din secolul XXI. Dar, la momentul respectiv, 
generalul Powell spunea doar ceea ce cititorul tipic al 
Foreign Affairs era dornic să audă. 


Deloc întâmplător, în rândul cercurilor responsabile cu 
securitatea naţională a SUA a apărut un plan pentru 
susţinerea dominaţiei militare americane, nu doar pe 
termen scurt, ci pentru foarte departe, în viitor. Acest plan 
s-a numit „Revoluţia în Afacerile Militare” sau RMA.” 


RMA este, în raport cu războiul, ceea ce a fost globalizarea 
în raport cu economia politică: o iniţiativă menită sa 
descrie apogeul unui îndelungat marş evolutiv către 
perfecţiune. Globalizarea a promis să reducă 
incertitudinele care afectaseră funcţionarea pieţei. Într-o 
manieră similară, se aştepta ca RMA să reducă - şi poate 
chiar să elimine - incertitudinile care multă vreme 
afectaseră derularea războiului şi făcuse din acesta o 
soluţie atât de riscantă. Națiunea care şi-ar fi însuşit 
ocaziile reprezentate de RMA avea să se bucure de 
avantaje decisive în confruntarea cu absolut toţi inamicii 
săi. 


În anii 1990, teoreticienii care concepuseră RMA 
deveniseră convinşi că războiul tradiţional, bazat pe mari 
mase de soldaţi şi arsenale impresionante de arme, dar nu 
foarte precise, urma să dispară din istorie, aşa cum 
dispăruse şi locomotiva cu abur sau maşina de scris. 
Incepuse să apară un nou model de război high-tech, 
purtat de profesionişti deosebit de bine pregătiţi si 
înzestrați cu armament „inteligent”, Pentagonul aflându-se 
mult înaintea oricărui potenţial concurent în aprecierea 
semnificației acestei revoluţii militare. 


Această imagine a războiului transformat şi 
transformational a derivat din - şi concomitent a întărit - 
preocuparea obsesivă pentru tehnologie care a 
caracterizat în ansamblu lumea post-Război Rece. Toată 
lumea a fost de acord că trăsăturile definitorii ale acestei 
noi Epoci a Informaţiei erau viteza, controlul şi alegerea. 
Simultan cu împuternicirea individului, tehnologia 
informaţiei reducea prevalența şansei, a surprizei şi a 
întâmplărilor neprevăzute. Ca atare, tot ce era relevant 
putea fi cunoscut şi, dacă era cunoscut, putea fi luat în 
calcul, atenuând, dacă nu chiar eliminând incertitudinea, 
riscul, pierderile şi erorile şi producând îmbunătăţiri uriaşe 
în privinţa randamentului şi a eficacitatii. 


Potenţialul pentru grefarea tehnologiei informaţiei în 
conflictul armat - multă vreme considerat un domeniu al 
activităţii umane afectat în mod deosebit de incertitudine, 
risc, pierderi şi erori - a părut deosebit de atrăgător. Dacă 
li se oferea acces la suficiente informaţii, politicienii- 
războinici puteau împiedica tendinţa războiului de a deveni 
necontrolabil. Rapiditatea, camuflajul, agilitatea şi precizia 
urmau să caracterizeze operaţiunile armatelor cu adevărat 
moderne. Prin urmare, economia, predictibilitatea şi 
relevanta politică aveau să constituie aspectele definitorii 
ale războiului. Atracția exercitată de această viziune 
asupra membrilor corpului ofițeresc american a fost 
sporită de aşteptarea implicită că adoptarea RMA avea să 
elimine posibilitatea unui alt Vietnam. RMA urma să evite 
orice viitoare „împotmolire”. 


Mai mult, acest nou stil de război tehnologic urma să se 
bazeze nu doar pe armate uriaşe, tipice epocii industriale, 
ci pe formaţiuni compacte şi extrem de bine instruite, de 
voluntari selecționați. În secolul XX, câştigarea războaielor 
necesitase vitejie şi muşchi. Câştigarea războaielor în 


epoca ai cărei zori abia apăreau trebuia să sublinieze 
împletirea perfectă între tehnologie şi pricepere, reducând 
cetăţeanul de rând la rolul de spectator. Lupta promitea să 
rămână ceva ce alţi oameni erau plătiţi să facă. Prin 
extensie, această viziune a războiului postmodern cu o 
precizie chirurgicală şi lipsit de frictiune deținea 
promisiunea îndepărtării constrângerilor care inhibaseră 
Statele Unite în folosirea deplină a forţei militare. Cu 
societatea americană în ansamblul ei izolată de efectele 
conflictului, elitele se puteau aştepta să se bucure de o 
libertate de decizie sporită în a hotărî unde, cum şi 
împotriva cui să folosească forţa. 


Planificatorii Pentagonului nu au ezitat să transforme rapid 
RMA în fundamentul unui nou mod american de a purta 
războaie. În 1996, generalul John Shalikashvili, succesorul 
lui Powell în fruntea de şef al Statului Major Interarme, a 
semnat ceea ce Pentagonul a decis să numească Viziunea 
comună 2010 (JV2010), care-şi propunea să asigure „un 
model conceptual pentru felul cum forţele armate 
americane vor... profita de ocaziile tehnologice pentru a 
atinge noi niveluri de eficienţă în derularea în comun a 
operaţiunilor militare”.18 


Privită retrospectiv, JV2010 a fost pentru arta războiului 
ceea ce un swap pe riscul de credit a devenit pentru 
domeniul bancar: un mijloc de a perpetua o fraudă de o 
neruşinare şocantă. Dar, mai bine decât oricare altă sursă, 
acea broşură cu coperte lucioase şi pline de elemente din 
jargonul militar documenta tehno-militarismul şi febrila 
gândire de grup, de care corpul ofițeresc fusese cucerit în 
primul deceniu de după Războiul Rece. 


Harta JV2010 promitea să facă forţele americane 
„convingătoare pe timp de pace, decisive în timp de 


război, [si] dominante în orice formă de conflict”. 
Exploatând din plin potenţialul revoluţiei informatice, 
aceste forţe aveau să dobândească abilitatea de a învinge 
orice inamic, oriunde, cu rapiditate şi economie de 
mijloace. Astfel, Statele Unite aveau să se bucure de o 
„dominație de spectru total”. Textul JV2010 subliniază 
acest lucru direct, chiar dacă nu succint. 


Combinația dintre aceste direcţii tehnologice va creşte 
gradul de eficienţă a armamentului, provocând astfel mai 
multe victime în rândurile inamicului. Comandanții vor 
putea să atace ţintele cu succes de pe mai puţine 
platforme si cu mai puţină muniţie, îndeplinindu-şi, 
totodată, obiectivele mai rapid şi cu riscuri reduse. 
Luptătorii individuali vor avea o putere fără precedent, 
dispunând de o gamă largă de echipamente de detectare, 
tintire şi comunicare, care vor amplifica masiv forţa micilor 
unităţi. 


Rezumând, prin aderarea la formula oferită de JV2010, 
forţele americane aveau să învingă rapid şi emfatic, 
întotdeauna şi pretutindeni, orice posibil inamic, numeros 
sau mai puţin numeros, fără excepţie. 


Transformarea acestei teorii grandioase în realitate 
necesita doar două lucruri. În primul rând, Congresul 
trebuia să ofere bani pentru finanţarea necesară - care se 
aştepta să fie substanţială. În al doilea rând, era necesar 
ca oficialii civili să nu intervină, ci să le permită 
comandanților militari să cheltuiască acei bani dupa cum 
considerau de cuviinţă. Astfel, miracolele unei dominatii 
totale ar fi fost ale Americii şi doar ale Americii, singura 
superputere obţinând astfel stăpânirea absolută asupra 


războiului însuşi. Aici, militarismul părea impregnat cu 
Ecstasy. 


În sfârşit, liberi! 


Primele două elemente ale superpoveştii post-Război Rece 
- globalizarea şi conducerea militarizată globală - au atras 
o susţinere bipartizană la scară mare. Criticii din extrema 
stângă şi din extrema dreaptă a spectrului politic ar fi 
putut înregistra plângeri legate de consumerismul 
galopant sau ar fi putut exprima temeri legate de 
pericolele militarismului incipient. Dar, aşa cum se 
întâmplă adesea cu chestiunile legate de politica 
economică sau de arta guvernării, cei care ocupau largul 
centru politic şi-au întrecut în forţă adversarii. 


În politica convenţională, viziunea unei lumi dând frâu liber 
capitalismului şi cu armata americană funcţionând ca un 
fel de monitor de supraveghere global a fost apreciată de 
democrați şi de republicani, deopotrivă. Dezacordul fata 
de ea însemna marginalizare. Tinerii ambiţioşi, dornici să 
se impună la Washington, aveau suficientă experienţă 
încât să sugereze că vremurile ar fi fost, poate, prielnice 
pentru frânarea apetitului poporului american de a 
remodela lumea după propria imagine. 


Un asemenea acord nu exista în privinţa celui de-al treilea 
element al superpoveştii post-Război Rece, care pătrundea 
direct în domeniul sensibil al culturii şi moralității. Tema lui 
era libertatea însăşi, exprimată acum într-o hotărâre de a 
îndepărta limitele privind autonomia personală, simultan 
cu respingerea restricţiilor înrădăcinate în tradiţii si 
credinţe religioase. Şi aici, ca şi în cazul globalizării şi al 


conducerii globale, tehnologia avea un rol de jucat. 
Tehnologia oferea perspectiva incitantă de extindere a 
liberei alegeri individuale, chiar făcând, poate, posibile, 
reinventarea identităţii umane şi eludarea condiţiei umane 
înseşi. În America post-Razboi Rece, libertatea, 
împuternicirea şi libera alegere au devenit aproape 
sinonime. 


Avântul către autonomie a reaprins divizările care 
mocneau de mult în societatea americană. În centrul 
acestei Kulturkampf post-Război Rece s-a aflat o dispută 
legată de locul religiei in viata americană. In cartea sa, 
Culture Wars, publicată în 1991, reputatul intelectual 
James Davison Hunter a expus tranşant problema. 
Americanii erau împărţiţi în două tabere. In una dintre ele 
se aflau cei cu „un impuls către ortodoxie”, care se agatau 
cu încăpățânare de credinţa „într-o autoritate externa, 
definibilă şi transcendentă”. În cealaltă tabără erau cei al 
căror „impuls către progresism” îi determina să fie tot mai 
ostili fata de regulile impuse de sus. In opinia lor, 
împuternicirea individuală necesita  particularizarea 
credinţei, stopând practica prin care normele derivate din 
religie afectau politicile publice.1? 


Războinicii culturali din stânga spectrului politic, de obicei 
asociaţi cu Partidul Democrat, vedeau America drept un 
loc în care discriminarea universală pe criterii de rasă, gen 
şi sexualitate permitea existenţa libertăţii doar pentru unii 
- în special pentru bărbaţii albi şi heterosexuali, ai căror 
înaintaşi proveneau din nordul şi vestul Europei - negând- 
o însă celorlalţi. Ei solicitau repararea acestor nedreptati, 
libertatea necondiționată pentru toţi constituind obiectivul 
lor suprem. 


Războinicii culturali din dreapta spectrului politic, 
identificaţi în general cu Partidul Republican, credeau - de 
fapt, erau absolut siguri - că, încă de la întemeierea lor, 
Statele Unite fuseseră „tărâmul libertăţii”. Dar, fie că 
interpretau scripturile literal sau metaforic, ei luau în 
serios avertismentul lui Dumnezeu, din Geneză, potrivit 
căruia oricine ar fi tentat să respingă toate limitele asupra 
exercitării reale a libertăţii va suporta consecinţe fatale. A 
nesocoti această interdicţie, aşa cum făcuseră Adam şi 
Eva, însemna a deschide zăgazurile anarhiei morale. În 
adevărata libertate, autocenzura tempera autoindulgenta. 


Disputa - în cadrul căreia o tabără era dedicată lărgirii 
libertăţii, iar cealaltă izolării libertăţii de corupere - nu a 
lăsat prea mult loc compromisurilor şi nici măcar unui 
dialog raţional. Trăsătura definitorie a acestei Kulturkampf 
din America post-Război Rece a fost intoleranta şi disprețul 
reciproc. Nu exista zonă de mijloc, nu exista compromis. 
Fiecare tabără o acuza pe cealaltă de încălcarea valorilor 
americane fundamentale. Şi nici una dintre tabere nu a 
fost imună la manipularea partizană. Dar, indiferent câte 
dezacorduri ar fi avut în privinţa unor detalii specifice, 
când venea vorba despre promovarea capitalismului 
global sau despre păstrarea întâietăţii Americii pe plan 
militar, republicanii şi democraţii împărtăşeau, în general, 
aceeaşi poziţie. Când venea însă vorba despre garantarea 
dreptului la avort sau de păstrarea căsătoriei tradiţionale, 
poziţiile lor erau aproape diametral opuse. 


Deşi lupta pentru definirea adevăratului sens al libertăţii, 
după „sfârşitul istoriei”, s-a dovedit extrem de acerbă, ea 
n-a fost niciodată o competiţie între egali. Cei care pledau 
pentru extinderea libertăţii s-au bucurat întotdeauna de 
superioritate, apărătorii tradiţiei fiind obligaţi să bată în 
retragere. În chestiuni legate de familie, sex, sexualitate şi 


gen, terenul pierdut n-a mai fost niciodată recuperat. 
Conservatorii culturali nu aveau dificultăţi în a identifica 
lucrurile cărora ei li Sse opuneau:  decadenţa, 
permisivitatea, autoasumarea de libertăţi şi abandonarea 
standardelor morale stabilite. Insă, când încercau să 
specifice pentru ce anume pledau ei, conservatorii ofereau 
doar explicaţii care păreau mai curând vestigii ale 
puritanismului secolelor trecute. 


Atât timp cât a durat Războiul Rece s-au putut invoca 
motive pentru cultivarea - sau cel puţin pentru imitarea - 
fermităţii puritane în fata răului. Manhattan, Kansas, un 
oraş aflat lângă baza militară de la Fort Riley şi Manhattan, 
cartierul din New York, difereau în multe privinţe. Insă, în 
ambele, respingerea comunismului însemna demonstrarea 
capacităţii de sacrificiu. Acceptarea colectivă a unei 
posibile anihilări nucleare în temeiul apărării libertăţii a 
constituit simbolul primordial al acestei acceptari. In 
memorabila formulare a preşedintelui Kennedy, „pentru a 
asigura supraviețuirea si succesul libertăţii”, fiecare 
american era obligat „să plătească orice preţ” şi „să 
poarte orice povară”. Când Kennedy rostea aceste cuvinte, 
grandilocventa lui nu stârnea chicote ironice, ci o aprobare 
plină de respect. 


Dar sintagma „better dead than Red” (mai bine mort decât 
comunist), născocită de un abil amator de jocuri de 
cuvinte, a funcţionat mai bine ca discurs aplaudat decât ca 
fundament politic. În plan practic, chiar la apogeul 
Războiului Rece, americanii au dovedit doar un apetit 
limitat pentru purtarea poverilor, aşa cum au demonstrat 
conflictele din Coreea şi Vietnam. În special confruntarea 
din Vietnam a expus prăpastia căscată între poziţia 
emoţională a luptătorilor din Războiul Rece, precum 


Kennedy, şi preţul pe care americanii erau, de fapt, dispuşi 
să-l plătească. 


Din această privinţă, căderea Zidului Berlinului a făcut 
inutilă prelungirea a ceea ce devenise, în timp, un fel de 
şaradă. Inainte de 1989, pledoariile prin care cetăţenii 
erau îndemnați să stea umăr lângă umăr, împotriva unui 
inamic comun, întrebându-se ce-ar putea face ei pentru 
tara, nu ce-ar putea face tara pentru ei, s-au mai bucurat 
de o oarecare atracţie. Dar, după \949, atracţia a dispărut 
cu totul. 


În concluzie, încheierea Războiului Rece i-a eliberat pe 
americani de orice altă obligaţie de a demonstra mai mult 
decât o coeziune formală. Dacă nu erau doar o chestiune 
de preferinţă personală, calităţi precum autodisciplina şi 
sacrificiul de sine, considerate cândva esenţiale pentru a 
permite unei naţiuni să reziste la amenințările existenţiale, 
au devenit acum de domeniul trecutului. Spiritul epocii 
post-Război Rece a dat prioritate autoindulgentei, în dauna 
autosacrificiului. 


Toate acestea nu s-au întâmplat peste noapte. Dar, într-o 
măsură tot mai mare, adevăruri pe care mulţi americani, 
poate majoritatea, le găsiseră confortabile imediat după al 
Doilea Război Mondial, şi-au pierdut autoritatea, locul lor 
fiind luat de un set de valori mult mai fluide. Ca sursă de 
educaţie morală şi culturală, Boone City şi-a pierdut 
importanţa, cedând poziţia în favoarea Woodstock. 


Eşecul comunismului a îndepărtat ultimele constrângeri 
rămase în privinţa funcţionării capitalismului global. 
Lăsând Statele Unite într-o poziţie dominantă pe plan 
militar, sfârşitul Războiului Rece a alungat orice 
constrângeri încă existente în privinţa folosirii puterii 


coercitive a Americii. La fel, pentru mulţi americani de 
rând, mai ales pentru cei înclinați spre progresism, 
încheierea Războiului Rece a luat cu ea şi ultimele 
constrângeri rămase în chestiuni legate de „stilul de 
viaţă”. Aceşti oameni nu mai aveau de gând să se supună 
arbitrilor tradiţionali în privinţa proprietăţii şi a „bunului- 
gust”, arbitri care să determine ce anume era permis şi ce 
nu. Depăşind autoritatea impusă, progresiştii ţineau cont 
doar de sinele autonom. 


La drept vorbind, în rândurile liber-cugetătorilor, impulsul 
de a eluda constrângerile impuse existenţei individuale a 
precedat cu mult sfârşitul Războiului Rece. Chiar înaintea 
secolului XX, industrializarea, urbanizarea, progresele 
ştiinţifice şi transformarea religiei dintr-un mediu al salvării 
personale într-un mijloc de progres social au subminat 
normele tradiţionale. Experienţa oribilă a două episoade 
de război total în acest secol, care au fost martore la 
anihilarea, de către naţiunile occidentale, a însuşi 
conceptului de reţinere morală, a accelerat procesul. 


În memoria populară, Anii Şaizeci „au schimbat totul”, 
triada sex, droguri, rock and roll combinându-se pentru a 
îngropa definitiv America lui Al, Fred şi Homer. Dar, deşi 
încuraja sentimentul de superioritate al generaţiei baby 
boom, aceasta interpretare invita la exagerare. In 
chestiuni legate de rasa, gen, sex, sexualitate, educatie, 
expresie si definirea familiei, acizii modernitatii erodau de 
decenii bune temeliile ordinii stabilite. Fără îndoială ca 
tulburările de diferite tipuri asociate cu Anii ‘1- au 
amplificat procesul. Dar numai odată cu încheierea 
Războiului Rece ritmul schimbărilor culturale şi sociale s-a 
intensificat. Oricât ar fi fost de „nepolitică”, celebra 
declaraţie făcută de Patrick Buchanan în 1992, potrivit 


căreia o cultură a războiului începuse să cuprindă America, 
era precisă şi venea la momentul potrivit. 


Impactul acestui război metaforic a fost similar cu cel al 
unui uragan de categorie maximă. Imboldul fata de 
schimbările culturale şi sociale a emanat dinspre coaste, 
mai curând decât dinspre centru, din marile zone 
metropolitane, mai curând decât din orăşele şi de la elitele 
din colegii şi universităţi, mai curând decât din fabrici şi de 
pe linii de asamblare. În mediul din Midwest” în care am 
crescut, apariţia muzicii rock şi descoperirea marijuanei nu 
s-au tradus imediat într-un sprijin acordat revoluţiei 
sociale. Acorduri sociale care, peste doar o generaţie, 
aveau să fie privite ca opresive, sufocante şi injuste 
păreau încă de-a dreptul familiare şi, prin urmare, de 
nezdruncinat. În ceea ce mă priveşte, îmi lipsea imaginaţia 
creativă de a aprecia cât de repede urmau asemenea 
chestiuni să fie reclasificate drept arhaice, absurde şi chiar 
bigote. 


În cursul transformărilor ulterioare, am devenit mai mult 
un martor, decât un participant sau un partizan. In anii 
1990, aproape la fel ca atunci când eram un cadet la West 
Point şi priveam evenimentele anilor 1960 închis ca într-o 
fortăreață, nu am înţeles pe deplin forţele care se 
acumulau de partea cealaltă a baricadei. 


Un element central în neputinta mea de a înţelege acele 
evoluţii era statutul în schimbare al religiei în viaţa 
americană. Pe atunci eram (şi am rămas şi astăzi) un om 
credincios. Cât a durat Războiul Rece, religia a fost pentru 


7 Regiune a Statelor Unite care cuprinde statele central-nordice ale 
țării: Ohio, Indiana, Michigan, Illinois, Wisconsin, lowa, Kansas, 
Missouri, Minnesota, Nebraska, Dakota de Sud şi Dakota de Nord. 
(n.tr.). 


mine - ca şi pentru mulţi alţii - mai mult decât o chestiune 
de credinţă. Ea a definit o crucială linie de demarcaţie 
existentă între Est şi Vest. Esticii erau atei. Noi eram de 
partea lui Dumnezeu, iar Dumnezeu era de partea noastră. 


Exigentele Războiului Rece au dat naştere unei forme 
aparte de religiozitate, care a avut mai curând o 
capacitate politică decât o rigoare teologică. De exemplu, 
ţinând un discurs la scurtă vreme după alegerea lui ca 
preşedinte, în 1952, Dwight D. Eisenhower a evidenţiat 
aspectul fundamental. „Marea confruntare a vremurilor 
noastre”, a spus el, „este una a spiritului. Este o luptă 
pentru inimile şi sufletele oamenilor.” Implicatiile erau 
clare: „Dacă vrem să fim puternici, trebuie să fim 
puternici, înainte de toate, în convingerile noastre 
spirituale”. Într-un faimos paragraf, Ike - el însuşi cel mult 
un participant întâmplător la slujbele bisericeşti - a afirmat 
că „forma noastră de guvernare nu are nici un sens dacă 
nu se întemeiază pe o credinţă religioasă profundă şi nici 
nu-mi pasă care este aceasta”.20 


Deşi poate că în unele cercuri această Doctrină 
Eisenhower spirituală a fost ironizată, vederile lui Ike 
convergeau cu cele ale multor americani. Peste câteva 
luni, preşedintele a îmbogăţit această temă. „Bisericile 
Americii sunt citadele ale credinţei noastre în libertate 
individuală şi demnitate umană”, asigura el Conferinţa 
Naţională a Creştinilor şi Evreilor. „Această credinţă este 
sursa vie a întregii noastre tării spirituale. lar această tărie 
este armura noastră fără egal în lupta mondială împotriva 
forţelor opresiunii şi a tiraniei ateiste."21 


Pe scurt, în timpul Războiului Rece religia a servit drept 
bastion al libertăţii. Dar, de îndată ce Războiul Rece a luat 
sfârşit, pentru mulţi ea a devenit altceva: un obstacol în 


calea atingerii unei libertăţi mai mari, care nu putea fi 
obţinută decât prin ridicarea constrângerilor impuse 
autonomiei individului. Într-adevăr, pe măsură ce 
amintirea Războiului Rece se estompa, respectarea 
cutumelor religioase tradiţionale avea să devină tot mai 
puternic asociată cu ignoranta, intoleranta şi chiar cu 
fanatismul. 


N-aş vrea să sugerez prin asta că religiozitatea indusă de 
Războiul Rece i-a făcut pe americani mai virtuoşi. Nici nu 
cred că Eisenhower sau oricare dintre succesorii lui 
bărbaţi, albi şi heterosexuali, toţi cel puţin teoretic creştini, 
au fost preşedinţi mai buni pentru că au asistat la „Micul 
dejun cu rugăciune” (instituit în 1953) sau au participat la 
alte ritualuri politico-religoase iniţiate în cursul Războiului 
Rece. 


Dar introducerea religiei în serviciu, ca ajutor al politicii 
erei Războiului Rece, a avut şi un efect secundar: ea a 
ţinut partial în frâu tentativele de a slăbi instituţiile (sau 
prohibiţiile) care-şi derivau autoritatea din surse precum 
Vechiul Testament iudaic sau Noul Testament creştin. In 
definitiv, modificarea, în 1954, a jurământului de Credinţă, 
pentru a face din Statele Unite „o naţiune supusă lui 
Dumnezeu” era menită să semnaleze felul cum tabăra 
„noastră” diferea de tabăra „lor” (şi era superioară 
acesteia). 


Aşa cum sociologul Will Herberg nota, în influenta sa 
lucrare Protestant, Catholic, Jew, publicată în 1960, 
„conceptul iudeo-creştin”, favorizat în timpul Războiului 
Rece, exprima „convingerea că, la bază, «cele trei mari 
credinţe» spuneau, «practic, acelaşi lucru», afirmând 
«idealurile spirituale» şi «valorile morale» ale stilului de 
viata american”.?2 Câtă vreme competiţia dintre americani 


şi sovietici a continuat, orice punea la îndoială valabilitatea 
unor asemenea afirmaţii risca să fie denunţat ca lipsit de 
patriotism. 


Dar, când Războiul Rece a luat sfârşit, greutatea 
argumentelor s-a schimbat. Deşi Jurământul de Credinţă n- 
a mai fost revizuit, raţionamentul plasării sintagmei „o 
naţiune supusă lui Dumnezeu” s-a diminuat. Credinţa nu 
mai reprezenta o armură fără egal, într-o confruntare 
globală. De fapt, din punctul de vedere al progresiştilor 
care doreau să reimagineze libertatea, făcând-o mai 
extinsă şi mai inclusivă, religia părea mai degrabă un 
impediment. Dacă nu erau eliminate sau modificate, 
restricţiile ei ar fi privat cetăţenii care nu erau albi, 
heterosexuali sau bărbaţi, de drepturile şi privilegiile 
conferite automat celor care se întâmplau să fie astfel. 


Văzută din această perspectivă, libertatea necesita 
excluderea religiei din spaţiul public, credinţa fiind, ca 
atare, redusă la o problemă privată, iar abrogarea regulilor 
religioase devenind ordine de zi. Din acel moment, religia 
putea fi tolerată doar ca o excentricitate personală sau ca 
alegere a unui stil de viaţă, dar ea urma să nu mai joace 
un rol semnificativ în politicile publice. Venise momentul 
ca Dumnezeu să evacueze zona. 


Nu cunosc nici o declaraţie canonică descriind concepţia 
extinsă asupra libertăţii, emisă după Războiul Rece şi care 
să se poată compara cu propaganda făcută de Friedman în 
favoarea globalizării sau cu rezumatul Joint Vision 2010 în 
favoarea tehno-militarismului. Dar, chiar şi aşa, farurile 
călăuzitoare ale intelectualitatii americane stabiliseră că 
păstrarea dreptului la avort, redefinirea căsătoriei, 
stoparea discriminării la adresa homosexualilor, 
desființarea dominației patriarhale şi promovarea 


multiculturalismului dețineau secretul creării acelei 
„Uniuni mai perfecte”, promisă în Preambulul Constituției 
şi al asigurării „Binecuvântării Libertăţii” pentru toți 
americanii. (Asigurarea egalității pentru persoanele de 
culoare devenise, cel puțin pentru o vreme, un aspect mai 
puţin litigios; deşi rasismul persista, el a intrat, ca şi 
antisemitismul, într-un con de umbră.) 


Deja în ultimii ani ai Războiului Rece, indivizii şi instituțiile 
care se văzuseră chemaţi să modeleze spiritul epocii se 
angajau din toată inima să slujească această cauză. In 
redactiile publicațiilor progresiste, in  campusurile 
universitare, în toată industria divertismentului şi printre 
tot mai puţin influentele culte protestante, care încercau, 
disperate, să păstreze o oarecare relevanţă - chiar şi 
printre corporatiile atente la imaginea lor publică - 
maximizarea alegerii personale se impunea ca o chestiune 
căreia îi venise timpul. 


Încheierea Războiului Rece l-a scos din cadru pe 
Dumnezeu, dar în acelaşi timp a fost martoră la o 
prăbuşire şi mai puternică a marxismului. Odată cu 
aceasta, autonomia a devenit lucrul cel mai de preţ al 
intelectualitatii americane. Pentru a reformula o sintagmă 
datând din vremea când Dumnezeu şi Marx erau încă 
inamici înverşunaţi, eliberarea sinelui devenise acum 
,opiul intelectualilor”. Aşa cum se întâmplase şi când 
preoțimea luase toate deciziile importante şi când ideologii 
Vechii Stângi declaraseră ca fiind un lucru evident în sine 
că viitorul aparţine comunismului, opiniile contrare nu erau 
bine-venite. 


Desigur, pe când Statele Unite pătrundeau în epoca post- 
Război Rece, milioane de americani se agatau încă, 
incapatanati, de bătrâna religie creştină sau cel putin se 


străduiau să facă asta. Însă alte milioane de ani şi-au 
schimbat concepţiile. Faptul că această schimbare avea să 
asigure o bază pentru politicile publice a fost o 
presupunere de-a dreptul absurdă. Şi aproape acelaşi 
lucru ar putea fi spus despre religie, după sfârşitul istoriei. 


Semizeul de la Casa Albă 


„Preşedinţia Americii este cea mai puternică funcţie din 
Lumea Libera”, declara John F. Kennedy în 1960, 
anuntandu-si intenţia de a candida pentru această funcţie. 
„In ea”, continua el, „sunt concentrate speranţele întregii 
omeniri. Căci de către ramura executivă a SUA trebuie 
luate cele mai cruciale decizii ale acestui secol.”24 


Oricât de pompos ar fi fost limbajul, Kennedy nu făcea 
altceva decât să reafirme ceea ce majoritatea americanilor 
ajunseseră deja să creadă. După Marea Criză şi al Doilea 
Război Mondial, dar mai ales ca o consecinţă a Războiului 
Rece, aflat în desfăşurare, preşedinţia Americii devenise 
ceva mai mult decât un simplu post politic ale cărui funcţii 
erau specificate în Articolul 2 din Constituţia SUA. Deja în 
1960, cu „speranţele întregii omeniri” grupate în jurul unui 
singur american chemat să ia „cele mai cruciale decizii” 
ale secolului, preşedinţia depăşise litera Constituţiei. 


Astăzi, când Donald Trump ocupă postul care i-a aparţinut 
cândva lui Kennedy, este util să ne reamintim cum, în 
deceniile ulterioare celui de-al Doilea Război Mondial, 
preşedintele a devenit un factor mai important decât un 
şef de guvern şi mai grandios decât un şef de stat. 
inzestrat cu autoritatea de a ordona un atac nuclear 


capabil sa anihileze civilizaţia umană, el servea, prin 
consens comun, ca „lider al Lumii Libere”. 


În general, americanii au aprobat această evoluţie, 
considerând-o necesară si poate chiar potrivită. In 
definitiv, cine altcineva decât un bărbat american 
credincios, alb şi heterosexual putea să poarte pe umerii 
săi asemenea responsabilităţi enorme? Conducând cea 
mai puternică naţiune occidentală, preşedintele era, prin 
consens general, cel mai puternic om din afara Blocului 
Comunist. Evident, Lumea Liberă avea nevoie de un lider. 
Cine, cu excepţia tipului nostru, şi-ar fi putut asuma 
conducerea? 


Din când în când, din motive de curtoazie, un preşedinte 
se putea preface că recunoaşte un egal, cel mai adesea un 
premier britanic capabil sa recite dialogurile adecvate 
repunând în scenă parteneriatul dintre Franklin Roosevelt 
şi Winston Churchill. Harold Macmillan i-a servit, astfel, 
drept partener lui Kennedy. Margaret Thatcher a jucat 
acelaşi rol pentru Ronald Reagan. (După 11 septembrie 
2001, Tony Blair a reluat rolul, probabil pentru ultima oară, 
sprijinul acordat de el invadării Irakului de către George W. 
Bush determinandu-i pe britanicii indignati să-l numească, 
ironic, pe premierul lor,  „pudelul” preşedintelui 
american.)25 


Dar toate părţile implicate au recunoscut că aceasta era o 
ficţiune. În toată Lumea Liberă, ea însăşi o construcţie 
relaxată şi maleabilă, liderii naţiunilor mari sau mici au 
acordat preşedintelui Americii un statut fără egal. 
Asigurarea coeziunii şi a securităţii „Occidentului” - un 
termen reunind şi naţiuni total diferite cultural de cele 
occidentale, precum Japonia şi Coreea de Sud - nu a făcut 
niciodată parte din fişa oficială a postului preşedintelui. 


Dar, chiar şi aşa, oficialii de la Ottawa la Bonn sau Tokyo 
au considerat că era de datoria locatarului de la Casa Albă 
să facă asta. De dragul păstrării aparentelor, preşedintele 
putea pretinde că este doar primus inter pares. in 
realitate, el era, pur si simplu, primus. 


In mod inerent, tn sintagma ,,lider al Lumii Libere” exista si 
o puternică nota de aroganta - cam în genul celei 
manifestate de oraşul Myrtle Beach din Carolina de Sud, 
care se pretinde a fi „capitala mondială a golfului”. Totuşi, 
figura de stil nu era lipsită de valoare. Câtă vreme 
Războiul Rece a continuat, a existat astfel siguranţa că la 
cârmă se afla un căpitan, împiedicând vremelnica navă a 
civilizaţiei occidentale să eşueze. 


Încheierea Războiului Rece i-a conferit preşedintelui 
american o promovare de facto. În locul imaginii 
înşelătoare, dar convenabile, a unei lumi împărţite în două 
tabere adverse, a apărut acum o imagine la fel de 
convenabilă, dar mult mai înşelătoare, a unei lumi 
dominate de o singură superputere, liderul executiv al 
acestei superputeri devenind, practic, lider al întregii 
planete. 


În decursul campaniei prezidenţiale din 1992, Patrick 
Buchanan îl numise în derâdere pe George H.W. Bush 
„preşedinte al lumii” - şi, prin urmare, o persoană total 
detaşată de grijile cotidiene ale cetăţenilor de rând.26 Dar 
pentru mulţi membri ai elitei, ironia lui Buchanan exprima 
aproape o aşteptare. De multă vreme citadelă a politicii 
naţionale americane, Casa Albă părea să fi devenit acum 
citadela politicii globale. La Washington, ultimele urme de 
reticenta şi de conştiinţă de sine au dispărut. 


Aşadar, sintagma „lider al Lumii Libere” şi-a găsit o nouă 
dimensiune, chiar în timp ce graniţele acestei lumi se 
extindeau şi se estompau, definiţia libertăţii devenind tot 
mai mult un obiect de dispută. Pe când tot mai mulţi 
pasageri urcau la bord şi nava civilizaţiei occidentale 
dădea semne că riscă să se scufunde, statutul şi 
autoritatea Cârmaciului se mențineau nestirbite. Dacă 
după sfârşitul istoriei mai putea fi făcută istorie, atunci cu 
siguranţă preşedintele Statelor Unite ar fi făcut-o. Cel 
puţin astfel încercau să se convingă pe ei înşişi mulţi 
observatori, in speciali membri ai clasei politice 
americane. 


Deja prin 1960 devenise obligatoriu pentru fiecare 
preşedinte să implementeze acordul specific Războiului 
Rece, bazat pe ţinerea în frâu a comunismului şi pe 
evitarea Armageddonului. Dar fiecare preşedinte a dat 
consensului propria înţelegere. John Kennedy a înţeles şi a 
întâmpinat cu bucurie aceasta ocazie, pe care a 
imbratisat-o imediat. Adresându-se Congresului şi naţiunii, 
în ianuarie 191), la doar o săptămână dupa ce preluase 
funcţia, el a descris circumstanţele cu care se confruntau 
Statele Unite: „Cu fiecare zi ne apropiem de momentul 
pericolului maxim”, a declarat el, „căci armele se 
răspândesc, iar forţele ostile devin tot mai puternice”. 
Perspectiva era, într-adevăr, sumbră. „Simt că trebuie să 
informez Congresul”, a continuat preşedintele, „că 
analizele noastre din ultimele zece zile subliniază clar 
acest lucru - în fiecare dintre principalele zone ale crizei: 
valul evenimentelor s-a scurs, iar timpul nu a fost de 
partea noastra.”27 


La doar câteva zile după începerea mandatului său, 
Kennedy afirma o prerogativă prezidenţială proaspăt 
stabilită, emițând un raport concis, dar autoritar, despre 


situaţia cu care națiunea americană se confrunta. 
Discursul lui oferea asigurarea că noul preşedinte 
înţelesese imediat aceste pericole şi era pregătit să le 
înfrunte. Americanii puteau sta linistiti: preşedintele lor 
controla evenimentele. 


Momentul de maxim pericol, evenimentele care curg ca un 
val, timpul care nu este de partea Americii: iată expus, în 
mod flagrant, jargonul politic al Războiului Rece. Cuvintele 
alese erau alarmante, aproape isterice. Dar, când ele au 
fost rostite de un om care devenise recent preşedinte, 
chiar dacă îşi depăşise contracandidatul cu doar puţine 
voturi, ele au dobândit instantaneu credibilitate. Împreună 
cu autoritatea lui de a „apăsa butonul nuclear”, aceasta a 
fost marea prerogativă a preşedinţilor americani din epoca 
Războiului Rece: ei puteau defini trecutul, prezentul şi 
viitorul. 


Dar nu fiecare preşedinte a avut succes în această 
privinţă. Însă pentru fiecare Ford sau Carter a existat un 
Kennedy sau un Reagan, care au părut să justifice 
aşteptările referitoare la ce anume putea realiza 
conducerea prezidenţială - chiar dacă nu merită sa 
examinăm prea îndeaproape performanţele în funcţie ale 
unor asemenea personalităţi merituoase. 


Din când în când au putut fi auzite proteste la adresa 
„preşedinţiei imperiale”, de obicei din partea celor care nu 
simpatizau cu partidul care controla Casa Alba.2® Dar 
niciodată pe parcursul Războiului Rece acest lucru nu s-a 
tradus printr-un efort serios de a limita autoritatea 
preşedintelui sau de a reduce prerogativele prezidenţiale 
acolo unde fuseseră când Herbert Hoover conducea, la 
Casa Albă, un personal compus din doar patru membri. Ya 


Nici sfârşitul Războiului Rece nu a dus astfel de limitări sau 
reduceri. Mai curând am putea spune că preşedinţia a 
devenit mai puternică şi mai grandioasă, eclipsând oricare 
alt aspect al politicii americane. 


După căderea Zidului Berlinului, ca şi înainte de aceasta, a 
existat aşteptarea ca preşedintele să construiască şi să 
implementeze consensul politic operativ, deşi un consens 
care nu mai avea, ca priorităţi, opoziţia faţă de comunism 
sau împiedicarea celui de-al Treilea Război Mondial. Cei 
care au ocupat Biroul Oval în scurta epocă post-Război 
Rece - şi cei care au aspirat la preşedinţie, dar au eşuat - 
au avut abordări diferite în privinţa prioritatilor specifice. 
Insă cu toţii au promovat neoliberalismul globalizat şi au 
susţinut hegemonia militară. Şi, mai de voie, mai fără voie, 
ei s-au adaptat la o concepţie tot mai largă asupra 
libertăţii individuale. 


În aceasta a constat elementul final al perspectivei post- 
Război Rece care a definit politica americană: convingerea 
că doar preşedintele Statelor Unite şi nimeni altcineva era 
chemat să dirijeze istoria după sfârşitul istoriei. 


Capitalismul  neîngrădit, plus dominaţia globală 
incontestabilă a Americii, plus sinele neconstrâns, plus 
conducerea prezidenţială, vizionară, au facilitat 
îndeplinirea acestor obiective: toate acestea au definit 
elementele consensului post-Război Rece propagate de 
intelectualii din politică în prima jumătate a anilor 1990. 
Aceste idei au modelat discursul public la fel de mult cum 
opoziţia fata de comunism şi apărarea libertății 
modelaseră discursul public de la sfârşitul anilor 1940 
până la căderea Zidului Berlinului. 


însă, în cadrul acestui consens existau, implicit, două 
prezumtii notabile: mai întâi, aceea că avantajele de care 
se bucura America la sfârşitul Războiului Rece erau 
insurmontabile şi aveau, cu siguranţă, să dăinuie; apoi, 
aceea că marea majoritate a americanilor, împreună cu 
orice posibil contestatar din afară, avea să accepte 
termenii acestui consens, ajungând la concluzia inevitabilă 
că nu exista o alternativă reală. 


Poate că unii ar fi vrut să se plângă sau să amâne 
acceptarea acestei soluţii, dar în final cu toţii aveau să se 
supună ei. Istoria însăşi le cerea să facă astfel. 


Capitolul 5. Parteneri de viaţă 


Legitimitatea preşedinţiei şi speranţele investite în fiecare 
preşedinte ca lider suprem derivă din două surse diferite. 
Prima reflectă etosul democratic al naţiunii. Americanii îşi 
aleg preşedintele. Ca atare, însăşi prezenţa lui la Casa 
Albă exprimă voinţa poporului, cel puţin într-un anumit fel. 
Faptul că legea, tradiţia, Constituţia, dar şi indiferența larg 
răspândită în rândul cetăţenilor cu drept de vot ar putea 
genera o democraţie mai puţin perfectă nu afectează 
verdictul esenţial: preşedintele se află la Casa Albă pentru 
că noi, poporul, l-am instalat acolo. 


A doua sursă a legitimităţii preşedintelui si a presupusei 
abilităţi a acestuia de a acţiona ca un comandant global 
are puţin de-a face cu democraţia. Ea reflectă o influenţă 
supradimensionată a elitelor, ca gardieni ai politicii 
americane. Oficial, Statele Unite sunt o republică 


democratică. În practică, unele voci au mai multă greutate 
decât altele. Rolul autoasumat al instituţiilor de elită în 
politica prezidenţială nu este de a decide cine va câştiga, 
ci de a evalua eligibilitatea de a concura. Obiectivul 
implicit al acestui proces de verificare este de a exclude 
potenţialii candidaţi consideraţi inapti de a conduce lumea 
în spiritul unor direcţii agreate de Consiliul pentru Relaţii 
Externe, Şcoala de Guvernare Kennedy, Washington Post, 
Postul Naţional de Radio, Wall Street, Silicon Valley, 
lobbyul israelian, Asociaţia Naţională a Armelor de Foc, 
aparatul naţional de securitate şi donatorii extrem de 
darnici, precum fraţii Koch. 


În final, poporul îşi alege preşedintele. Dar alegerile 
prezentate poporului reflectă preferinţele şi interesele unei 
autorităţi extrem de bine înrădăcinate şi de o încredere 
totală în sine. Votând preşedintele, americanii nu aleg 
între mere şi portocale. Ei aleg între două soiuri de mere 
foarte asemănătoare. Cel puţin aşa s-a întâmplat, de 
obicei, până în 2016.1 


Faptul că un asemenea aranjament - să îl numim 
„democraţie gestionată de elite”- a permis, aparent, 
Statelor Unite să obţină supremaţia în timpul Războiului 
Rece, aproape a garantat că situaţia va continua şi în 
epoca post-Război Rece. De ce ai modifica un sistem care 
adusese Statele Unite la apogeul puterii globale? Istoria pe 
care americanii au ales să şi-o reamintească părea să 
arate că preşedinţii, inspirându-se de la autorităţi, puteau, 
într-adevăr, dirija istoria. 


Dar încă de la început acest lucru a fost un nonsens 
evident. Permiteti-mi să prezint o concepţie total diferită a 
rolului preşedintelui, începând cu George Washington. Mai 
curând decât să dirijeze istoria, preşedinţii răspund, în 


general, imperativelor acesteia. În loc să stabilească el 
însuşi cursul, Cârmaciul caută să simtă ceea ce vânturile şi 
curenţii îi cer şi respectă aparentele solicitări ale acestora. 


Desigur, unii cârmaci sunt mai abili în a face asta decât 
alţii. Un preşedinte eficient discerne în mod corect ce 
anume necesită condiţiile existente şi lasă impresia că el 
este stăpânul circumstanțelor, nu servitorul lor. James 
Polk, Abraham Lincoln şi William McKinley oferă exemple 
elocvente în acest sens. 


Când Polk a devenit preşedinte, în 1845, presiunile de a 
înfinge drapelul american pe coasta Pacificului deveniseră 
intense. În loc să se opună acestor presiuni, preşedintele 
le-a susţinut. Raspunzand imperativelor prezumtive ale 
„Destinului evident”, el a declanşat un război de agresiune 
împotriva Mexicului, război care a culminat cu anexarea 
Californiei şi a multor altor teritorii. Graţie lui Polk, astăzi 
Statele Unite ale Americii se întind de la un ocean la altul. 


În 1861, când Lincoln a preluat funcţia supremă, Uniunea 
se destrăma. Salvarea ei însemna anularea oricărei 
ambiguitati legate de obiectivele naţiunii. Războiul Civil 
care a urmat şi care a fost condus de Lincoln a distrus 
sclavia şi a instalat capitalismul industrial urban, în locul 
agrarianismului semifeudal, ca bază primordială pentru 
organizarea societăţii. Statele Unite se vor înscrie curând 
pe calea care le va duce către poziţia de cea mai bogată şi 
mai dinamică ţară din lume. 


Pe când secolul al XIX-lea se apropia de sfârşit, presiunile 
interne exercitate asupra guvernului SUA de a-şi extinde 
dominaţia dincolo de graniţele Americii de Nord erau tot 
mai crescute. Îmboldită de un neastâmpăr care era în 
egală măsură economic, geologic şi ideologic, dorinţa de 


extindere devenise din nou irezistibilă. În 1898, McKinley a 
deschis supapa de presiune. A urmat un război cu Spania, 
după care Statele Unite şi-au creat un imperiu maritim 
întins din Marea Caraibilor în Pacificul de Vest. Cu alte 
cuvinte, graţie lui McKinley, Statele Unite au intrat în 
rândurile puterilor mondiale. 


De remarcat că, atunci când au trebuit să interpreteze 
vânturile şi curenţii, preşedinţii care au precedat acest trio 
nu s-au distins cu nimic. In timpul cât ei s-au aflat la 
cârmă, John Tyler, James Buchanan şi Grover Cleveland n- 
au realizat lucruri importante. In calitate de cârmaci, ei au 
permis ţării lor doar să plutească şi nimic mai mult. În mod 
previzibil, nici unul dintre ei nu se numără printre 
preşedinţii mari sau aproape mari. 


Acest lucru e valabil şi pentru Bill Clinton, George W. Bush 
şi Barack Obama. Cei trei preşedinţi post-Război Rece vor 
ajunge, probabil, să fie încadraţi în aceeaşi categorie cu 
Tyler, Buchanan şi Cleveland, mai degrabă decât în 
compania lui Polk, Lincoln şi McKinley. 


Clinton, Bush Jr. şi Obama n-au fost nicidecum nepăsători 
faţă de ceea ce necesitau vremurile. De fapt, indiferent cât 
de mult s-au diferențiat ei, în stil şi temperament, toţi trei 
întruchipau speranţele exagerate ale consensului Cetăţii 
de Smarald. Receptivi la idei considerate actuale, 
condimentându-şi discursurile cu un jargon la modă şi 
ţinând cont de sfaturile unor consilieri bine cotati, toţi trei 
au căutat intens să se adapteze necesităţilor epocii. 


Dar nici unul dintre ei nu s-a grăbit să-şi recunoască 
defectele. Fiindcă le lipsea abilitatea de a repara acele 
defecte sau imaginaţia de a identifica o alternativă, ei au 
participat, în mod involuntar, la subminarea consensului 


însuşi. Interpretand greşit vânturile şi curenţii, ei au 
permis navei statului să eşueze. Eşecul lor colectiv a pavat 
calea spre preluarea cârmei de către Donald Trump, care a 
devenit astfel liderul Lumii Libere. 


Al patruzeci şi doilea deschide lumea 


Dintre cei trei, Bill Clinton a fost cel mai abil din punct de 
vedere politic, cel mai fecund din punct de vedere 
intelectual, dar nu şi cel mai profund din punct de vedere 
moral. Dacă a fi preşedinte este o formă de artă 
actoricească, Bill Clinton a demonstrat o uimitoare 
capacitate de a evolua bine pe aproape orice fel de scenă. 
Dar această prestație actoricească a lui a venit la pachet 
cu o latură ascunsă, întunecată. El a fost marele cameleon 
al intervalului post-Război Rece. 


În decursul celor opt ani petrecuţi la Casa Albă, Clinton a 
promovat viguros globalizarea şi a avut o tentativă de a 
experimenta hegemonia militară. El a îmbrăţişat ideea, 
deja la modă, potrivit căreia tehnologia informaţiei 
schimba natura economiei politice şi a războiului, în 
ambele cazuri în avantajul Americii. Dar, pentru 
progresiştii care se aşteptau ca primul preşedinte din 
generaţia baby boom să-i conducă la victoria finală în 
războaiele culturale, Clinton s-a dovedit a fi o dezamăgire. 


La fel ca idolul său politic, John F. Kennedy, Clinton a 
preluat funcţia intentionand ca preşedinţia lui să marcheze 
tranziţia către o nouă eră. În ianuarie 1961, Kennedy 
proclamase că, prin venirea lui la Casa Alba, „făclia a fost 
transmisă unei noi generaţii de americani”, chemată de 
Providenta să apere libertatea „în ceasul său de pericol 


maxim”. În ianuarie 1963, Clinton a scos în evidenţă 
acelaşi lucru, deşi pe un ton mai optimist. „Astăzi”, a 
declarat el, în primul discurs ca preşedinte, „o generaţie 
crescută în umbra Războiului Rece îşi asumă noi 
responsabilităţi într-o lume încălzită de soarele libertăţii.”2 
Ca şi Kennedy, Clinton s-a expus el însuşi ca întruchipare a 
acestei epoci noi, ca un ax în jurul căruia toţi ceilalţi 
gravitau. Cu un aplomb ostentativ, el şi-a asumat sarcina 
de a explica modul în care americanii puteau folosi 
această revărsare solară bruscă, în lumina şi căldura 
căreia se scăldau. 


Dar, ca prim preşedinte ales în epoca post-Război Rece, 
Clinton a descoperit curând că supremaţia globală nu 
implica nici omnipotenta, nici omniscienta. Conform 
standardelor politicii americane, presedintia lui Clinton se 
considera a fi una reusita: obtinand un al doilea mandat, el 
a întrunit criteriul de bază, unul pe care nici Jimmy Carter, 
nici George H.W. Bush n-au reuşit să-l îndeplinească. Dar 
chiar şi aşa, moştenirea lui Clinton nu include realizări 
marcante, comparabile cu acordul de pace dintre Israel şi 
Egipt negociat de Carter sau cu felul în care Bush a 
negociat încheierea Războiului Rece. 


În afara efectelor menite să impresioneze audientele de 
elită - prezentarea unui cabinet despre care s-a spus că 
,oglindeste imaginea Americii” şi numirea primei femei în 
postul de secretar de stat - al patruzeci şi doilea 
preşedinte n-a reuşit prea multe în promovarea agendei 
libertăţii post-Război Rece, cu accentul pus de aceasta pe 
rasă, gen şi sexualitate. Calitatea definitorie a abordării 
clintoniene a chestiunilor culturale s-a dovedit a fi 
reducerea incertitudinilor. În mod repetat, Clinton a 
dovedit că nu doreşte să plătească un preţ politic 
substanţial pentru a susţine cauzele pe care pretindea că 


le indrageste profund. Când necesitatea apărării tolerantei 
şi a diversităţii s-a ciocnit de utilitatea politică, aceasta din 
urmă a avut, de obicei, câştig de cauză. 


Tipică în această privinţă a fost decizia luată de candidatul 
Clinton în ianuarie 1992, sub influenţa unor consilieri abili, 
de a-şi suspenda campania electorală pentru a fi prezent 
la Little Rock la execuţia unui bărbat de culoare, cu 
probleme psihice, care, cu un deceniu în urmă, ucisese un 
poliţist. Ricky Ray Rector a trebuit să moară pentru ca 
guvernatorul Clinton, care altmineri se prezenta drept un 
critic înverşunat al rasismului şi un susţinător al cauzelor 
persoanelor cu probleme psihice, să-şi asigure alegătorii 
că, în calitate de preşedinte, nu va arăta nici o toleranţă 
criminalităţii.Y 


Execuţia lui Rector nu avea să fie nici pe departe ultimul 
eveniment din cariera lui Clinton când calculele politice s- 
au dovedit mai puternice decât principiile. O tendinţă de a 
abandona valorile pe care aparent le susţinea sau de a se 
distanţa de ele, atunci când acestea încetau să mai fie 
convenabile din punct de vedere politic, avea să devină 
semnul distinctiv al preşedinţiei lui. De exemplu, 
candidatul Clinton promisese că, dacă va fi ales, va emite 
un ordin executiv prin care homosexualilor să li se permită 
înrolarea în armata americană. Dar, chiar în primele zile 
ale mandatului său, confruntat cu opoziţia concertată a 
şefilor Statului-Major, inclusiv cu a comandantului 
acestora, Colin Powell, el a abandonat respectiva 
promisiune. Respingând posibilitatea de a insista ca 
principalii comandanţi militari să se supună ordinelor sale, 
aşa cum erau legaţi prin jurământ să facă, comandantul 
suprem Clinton a bătut rapid în retragere. 


Un episod comparabil a avut loc în 1996, când legea 
privind protecţia căsătoriilor a ajuns pe biroul lui Clinton, 
pentru a fi semnată. În ambele camere ale Congresului se 
votase, cu o majoritate largă, în favoarea acestei legi, care 
definea oficial căsătoria drept „o uniune legală între un 
bărbat şi o femeie, ca soţ şi soţie”. Clinton ar fi putut, ca o 
declaraţie de principiu, să se opună prin veto legii, chiar 
ştiind că era foarte probabil ca ulterior Congresul să treacă 
peste acest veto prezidenţial. În schimb, dornic să fie 
reales la scrutinul care urma să se desfăşoare în acel an, 
el a semnat legea. Pentru homosexuali, care se numărau 
printre cei mai ferventi susţinători ai lui Clinton, acest gest 
a fost considerat o trădare fatisa. 


Adevărul este că Bill Clinton nu era persoana potrivită care 
să înlocuiască patriarhatul alb şi heteronormativ cu o 
concepţie mai inclusivă şi mai liberală asupra libertăţii. 
Deşi el poza în progresist cultural, rolul nu-l prindea deloc. 
Asaltat de zvonuri privind numeroase infidelităţi conjugale, 
chiar înainte de a deveni preşedinte, el purta în spate prea 
multe bagaje personale pentru a avea vreo credibilitate în 
postura de critic al ordinii existente. Revelatiile oribile 
privind idila preşedintelui cu o stagiară de la Casa Albă au 
confirmat, aparent, ceea ce mulţi deja bănuiau: că Bill 
Clinton era un om mai puţin interesat să depăşească 
dictatura patriarhală decât să tragă folos din privilegiile ei. 


Acestea fiind zise, în orice evaluare corectă a mandatului 
lui Clinton, Monica Lewinsky ar trebui să conteze mult mai 
puţin decât, să zicem, Carlos Salinas de Gortari sau 
Slobodan Milosevici. Ca preşedinte al Mexicului, astăzi, 
aproape uitatul Salinas i s-a alăturat lui Clinton pentru 
perfectarea înţelegerii care a dus la Acordul Nord- 
American de Comerţ Liber (NAFTA). Naţionalistul sârb 
Miloşevici, principalul duşman al lui Clinton în cursul 


deceniului care a marcat dezmembrarea lugoslaviei, 
declanşată de colapsul comunismului, a oferit 
preşedintelui american o şansă de a-şi dovedi abilităţile de 
comandant suprem pe timp de război. 


Clinton a văzut NAFTA ca pe o ocazie de a valida 
preceptele neoliberale şi de a ataşa o rachetă de propulsie 
pentru globalizare. Ea oferea americanilor „şansa de a 
face ceea ce părinţii noştri au făcut înaintea noastră”. 
Astfel a explicat situaţia preşedintele în decembrie 1993, 
când a făcut parteneriatul oficial. „Avem ocazia de a 
recrea lumea”, a susţinut el, prin instituirea unei noi ordini 
economice, „care va promova o dezvoltare mai amplă, mai 
multă egalitate, o mai bună conservare a mediului şi o mai 
mare posibilitate de implementare a păcii mondiale.” 


Dar, în remarcile sale exista, implicit, recunoaşterea 
faptului că adevăratul rol al Statelor Unite era mai puţin 
acela de a recrea şi mai mult acela de a se supune. „Nu 
putem stopa schimbarea globală”, a continuat el. 


Nu putem suprima concurenţa economică internaţională, 
care există pretutindeni. Putem doar exploata energia în 
beneficiul nostru. Astăzi, trebuie să recunoaştem că 
singura cale ca o naţiune prosperă să devină şi mai bogată 
este să exporte, să găsească, pur şi simplu, noi clienţi 
pentru produsele şi serviciile pe care le oferă. 


De pe urma acceptării acestei realităţi, insista Clinton, toţi 
americanii aveau să beneficieze. „Timp de două decenii, 
majoritatea oamenilor au muncit mai mult pentru mai 
puţini bani. Slujbe aparent sigure au fost pierdute.” Acum, 
promitea el, lucrurile aveau să înceapă să se schimbe. 


„Când mi-am pus semnătura pe legislaţia NAFTA, acum 
câteva momente”, a afirmat el, „am făcut-o odată cu acest 
legământ”: 


Le promit tuturor bărbaţilor şi femeilor din ţara noastră 
care s-au temut de aceste schimbări şi au găsit în opoziţia 
lor faţă de NAFTA o expresie a acestei temeri - ceea ce am 
considerat că era o expresie greşită şi ceea ce ştiu că era 
o expresie greşită, dar cu toate astea reprezintă nişte 
temeri legitime - că toate câştigurile obţinute din acest 
acord vor fi şi câştigurile lor.+ 


Aceasta era o explicaţie tranşantă referitoare la ce anume 
se putea aştepta americanul de rând dacă se conforma - 
în loc să se opună în zadar - forţelor globalizării: lucrurile 
urmau să meargă mai bine pentru toţi. Dar, ascunsă în 
această promisiune era şi acceptarea tacită, de către 
preşedinte, a faptului că, alăturându-se NAFTA, Statele 
Unite făceau ceea ce circumstanţele le obligau să facă. 


Conformarea la imperativele globalizării nu reprezenta o 
propunere voluntară. Evaluând situaţia naţiunii din postul 
lui, de deasupra punţii, Cârmaciul nu putea vedea o 
alternativă la cursul pe care el îl stabilea. Dar, potrivit 
termenilor consensului post-Război Rece, care îl plasau pe 
preşedintele SUA în postura de lider global, Clinton era 
obligat să pretindă că alegerea era, de fapt, a lui. Desigur, 
procedând astfel, lui i-ar fi fost permis să-şi asume creditul 
pentru beneficiile aşteptate din partea globalizării. 


NAFTA a pavat drumul pentru multe alte iniţiative din era 
Clinton, menite să lărgească deschiderea economică. 
Dintre aceste iniţiative, cea mai importantă a fost oferirea 


„clauzei naţiunii celei mai favorizate” pe plan comercial 
Chinei, în 1993, şi accederea în proaspăt înfiinţata 
Organizaţie Mondială a Comerţului, în 1995. La fel de 
remarcabile au fost însă o serie de măsuri destinate să 
permită Statelor Unite să concureze mai eficient într-o 
economie globalizată. 


Cea mai importantă dintre aceste măsuri a fost abrogarea 
Legii Glass-Steagall, din 1933. Un răspuns la şicanele 
financiare care constribuiseră la Marea Criză, Legea Glass- 
Steagall guvernase industria bancară americană timp de 
decenii. In această perioadă, a susţinut Clinton, ea 
„dăduse rezultate bune pentru economia industrială”, pe 
care preşedintele o caracteriza drept „extrem de bine 
organizată”, centralizată şi naţională. Dar, după Războiul 
Rece, acea economie dispărea într-un ritm rapid. 
Abrogarea Legii Glass-Steagall, comenta el entuziast, era 
„cel mai important exemplu recent în privinţa eforturilor 
noastre depuse aici, la Washington, pentru a maximiza 
posibilităţile noii economii globale din era informatică”. În 
această privinţă, legea modernizării serviciilor financiare, 
din 1999, pe care el a semnat-o cu la fel de mult 
entuziasm, oferea cheia către „modernizarea industriei 
serviciilor financiare, doborând aceste ziduri învechite şi 
acordând băncilor o nouă şi semnificativă autoritate”. Dar, 
în maniera tipică pentru Clinton, preşedintele s-a grăbit să 
adauge că noul regim bancar avea „să-i ajute pe 
consumatori să economisească miliarde de dolari pe an” şi 
„să le protejeze drepturile”. Deloc surprinzător, bancherii 
de investiţii, inclusiv cei ce ocupau poziţii marcante în 
administraţia prezidenţială, şi acei membri ai Congresului 
specializaţi în servirea intereselor de pe Wall Street, au 
aplaudat măsura.5 


Globalizarea a generat însă şi o puternică opoziţie, aşa 
cum fac, de obicei, toate schimbările. Dar criticii s-au trezit 
în dezavantaj. Deşi au putut obiecta faţă de aparenta 
transformare a tuturor lucrurilor în mărfuri, ei nu au putut 
să explice cum anume respingerea sau inversarea 
curentelor care promovau integrarea economică ar fi putut 
duce la sporirea bunăstării umane. Odată cu creşterea 
populaţiei creştea şi cererea de hrană, îmbrăcăminte, 
locuinţe şi divertisment. Crearea unei noi ordini globale 
care era atât deschisă, cât şi perfect conectată, afişa 
perspectiva satisfacerii acestor cereri. A sugera că 
uniformizarea, omogenizarea şi specializarea induse de 
globalizare reprezentau un preţ prea mare de plătit 
însemna, de fapt, să pledezi pentru abandonul de sine şi 
pentru austeritate. Cu excepţia poate a comunităţilor 
monahale, asemenea virtuţi provocau un entuziasm redus 
în rândurile americanilor, odată ce secolul XX se apropia 
de sfârşit. 


În cazul intervenţiei americane din Balcani, lucrurile au 
stat la fel ca şi cu NAFTA: şi aici, deşi ezitant, Clinton a 
afirmat că toate circumstanţele existente necesitau o 
ripostă specifică. Dată fiind catastrofa umanitară de 
proporţii colosale declansata în urma destrămării 
lugoslaviei, lipsa de acţiune devenea de-a dreptul 
complicitate la crimă. Prin urmare, la fel ca în cazul 
globalizării, Statele Unite au ajuns în postura ca, deşi 
putere primordială, să nu aibă posibilitatea unei alegeri 
reale. America trebuia să acţioneze. Dar implicaţiile 
adverse ale acţiunii au devenit evidente abia odată cu 
trecerea timpului. Fără să îşi dea seama, Clinton plasase 
Statele Unite pe calea către un război permanent, care a 
avut, între altele, drept rezultat şi pierderea, în cele din 
urmă, a dominaţiei americane. 


Criza balcanică din anii 1990 a culminat cu două scurte 
campanii de bombardamente orchestrate de SUA, mai 
întâi în Bosnia şi apoi in Kosovo. Fiecare a fost urmată de o 
îndelungată ocupaţie militară, sub conducerea SUA. Pe 
termen scurt, intervenţia a generat rezultatul politic dorit. 
Eforturile lui Slobodan Miloşevici de a crea o Serbie Mare 
pură din punct de vedere etnic au eşuat. Transformările pe 
care el se străduise atât de mult să le instige au încetat. 
Liderul sârb şi-a sfârşit zilele într-o celulă a Tribunalului 
Penal Internaţional de la Haga. 


Din perspectiva administraţiei Clinton şi din cea a 
experţilor în securitate naţională, în general, confruntarea 
cu Miloşevici a dus la trei concluzii distincte. Mai întâi, ea a 
relevat laşitatea aliaţilor europeni ai Americii, care s-au 
dovedit incapabili să pună capăt barbariilor ce au cuprins 
părţi din fosta lugoslavie, pe măsură ce această ţară se 
destrăma. În al doilea rând, ea a expus slăbiciunea Rusiei 
post-sovietice, căreia i-a lipsit curajul de a-şi îndeplini rolul 
autoasumat de protectoare a tuturor slavilor. Si, în fine, ea 
a demonstrat fezabilitatea bizuirii pe acţiunea militară 
pentru a pune în aplicare norme şi a pedepsi 
comportamente rele, aproape fără nici un cost pentru 
forţele SUA - o abordare care avea potenţialul evident de 
a fi aplicată şi în alte părţi. 


Prima dintre aceste concluzii s-a dovedit a fi corectă, ca şi 
cea de-a doua, desi toleranța Rusiei la a fi îndepărtată de 
la masa factorilor de decizie avea să se dovedească 
efemeră. Cât priveşte a treia şi cea mai importantă dintre 
concluzii, ea avea să devină o sursă durabilă de probleme 
pentru Statele Unite şi pentru alte ţări. Potrivit 
preşedintelui Clinton, „succesul campaniei aeriene din 
Kosovo a marcat un nou capitol în istoria militară”.€ Din 
nefericire, istoria însăşi a respins rapid acest raţionament. 


În cronica permanent actualizată a experienţei militare 
americane, campaniile din Bosnia şi Kosovo - Operaţiunea 
„Forţă Determinată”, care a durat doar trei săptămâni, la 
sfârşitul verii lui 1995 şi Operaţiunea „Forţa Aliată”, 
derulată pe parcursul a 72 de zile, în primăvara lui 1999 - 
au fost de mult acoperite de alte intervenţii ulterioare. 
Ambele operaţiuni au cuprins ceea ce teoreticienii militari 
numeau pe atunci „bombardamente de precizie”. În 
ambele cazuri, forţele aeriene americane au acţionat la 
altitudini mari şi s-au confruntat cu o rezistenţă neglijabilă, 
pierderile SUA fiind aproape inexistente. 


Prin comparaţie cu războaiele din Coreea şi Vietnam sau 
cu conflictele care au urmat dupa 11 septembrie 2001, 
aceste scurte campanii balcanice se califica drept banale, 
indiferent din ce punct de vedere le privim: durata, cost, 
proiectile de artilerie folosite sau pagube provocate ori 
suferite. Insă, în timpul mandatului de opt ani al lui 
Clinton, acestea au fost singurele victorii cu care armata 
SUA s-a putut lăuda. Ca atare, cel puţin pentru o vreme, 
ele au modelat aşteptările americanilor cu privire la 
folosirea forţei. Se părea că aceasta era dovada că Statele 
Unite rezolvaseră problema transformării forţei militare 
într-un instrument util pe plan politic. Dominația totală nu 
mai era doar o teorie. Cele întâmplate în Bosnia şi 
Herţegovina o transformaseră în fapte. 


Dar catalogarea intervențiilor din Balcani drept succese 
semnificative a oferit o scuză pentru evitarea unor reflecţii 
serioase asupra modelului de activist militar post-Război 
Rece mai larg, pe care Clinton s-a străduit din răsputeri să- 
| promoveze. În Balcani, forţele SUA au demonstrat, 
aparent, o abilitate de îndeplinire a misiunilor încredințate, 
în mod rapid şi decisiv. În alte părţi însă, rezultatele 
obţinute în cursul mandatului lui Clinton au părut mult mai 


ambigue. De pildă, intervenţia militară din Somalia s-a 
încheiat printr-un eşec groaznic, după celebra misiune 
„Elicopter la pământ”, din octombrie  issr. Deşi 
Operaţiunea „Susținerea democraţiei”, din \99€, a alungat 
de la putere junta militară care condusese Haiti, ea a adus 
beneficii neglijabile populaţiei acestei ţări sărace. 


Sprijinul acordat de Clinton extinderii NATO spre est, chiar 
până la graniţele Rusiei, i-a convins pe liderii de la Kremlin 
că intenţiile Washingtonului nu erau deloc benigne, chiar 
în perioada când schemele de „terapie de şoc” iniţiate de 
americani aduceau haosul în economia post-sovietică din 
Rusia.” Cât priveşte răspunsul lui Clinton la declararea, de 
către Osama Bin Landen, a  „jihadului împotriva 
americanilor care ocupă pământul celor două moschei 
sacre” a fost, ca să folosim un termen blând, ineficient. 
Un raţionament similar se aplică şi loviturilor aeriene 
recurente declanşate din ordinul preşedintelui şi care au 
aruncat sute de proiectile asupra unor ţinte din Irak, 
Afghanistan şi Sudan. În afară de a oferi o motivaţie 
pentru reîmprospătarea stocurilor de armament ale SUA, 
aceste lovituri n-au generat aproape nici un rezultat 
concret. 


Privind retrospectiv, acordul NAFTA (ulterior discreditat şi 
scos din uz) şi micile războaie din Balcani (curând uitate) 
captează elementele esenţiale ale moştenirii lui Clinton: 
promovarea deschiderii economice şi a integrării, alături 
de o preferinţă tot mai intensă fata de interventionismul 
militar, ambele încurajate de convingerea lui Clinton în 
potenţialul transformator al tehnologiei. 


Fireşte, Clinton n-ar fi de aceeaşi părere. De fapt, oricine e 
dornic să răsfoiască memoriile sale (o carte de 957 de 
pagini) va întâlni acolo o interpretare diferită a preşedinţiei 


lui. Extrem de detaliată şi de cuprinzătoare (chiar dacă 
evită să menţioneze pe undeva cazul lui Ricky Ray Rector 
sau legea privind apărarea căsătoriei), cartea Viaţa mea 
transmite ceva din exuberanta şi energia personală a lui 
Clinton, încântarea lui în a exercita puterea, remarcabila 
lui capacitate de a stăpâni detaliile politicii şi sensibilitatea 
lui acută la criticile personale. 


Permanent un guru politic, Clinton îşi foloseşte memoriile 
pentru a explica în detalii minutioase eforturile 
administraţiei sale de a reforma sistemul medical 
american, care au eşuat, sprijinul acordat de el Acordurilor 
de Pace de la Oslo, care nu au adus pacea mondială, şi 
succesul lui în echilibrarea bugetului, care nu avea să 
dăinuie după plecarea lui din funcţie. Cât priveşte decizia 
lui Clinton de a renunţa la sistemul de asistenţă socială 
existent, reprimarea infractionalitatii sub mandatul lui şi 
susţinerea, de către preşedinte, a extinderii NATO - toate 
fiind considerate, la vremea respectivă, măsuri deosebit 
de importante - ele au generat consecinţe neaşteptate şi 
nedorite. 


Din perspectiva actuală, iniţiativele politice luate cu mare 
fast în anii 1990 au devenit, în timp, insignifiante. Cat 
priveşte evaluarea sumară făcută de Clinton mandatului 
său prezidenţial, ea pur şi simplu nu rezistă la o examinare 
atentă. „Viaţa a devenit mai bună pentru toţi americanii”, 
scria el despre cei opt ani ca preşedinte şi „am adus mai 
multă speranță de pace, libertate, securitate si 
prosperitate oamenilor din toată lumea.” Această 
concluzie a provocat stupoare atunci când a apărut, în 
2004. Astăzi, ea este luată de-a dreptul în derâdere. 


Un raţionament mult mai precis ar putea arăta astfel: în 
momentul când Bill Clinton s-a retras din funcţie şi s-a 


îndreptat către luminile strălucitoare din Manhattan, în loc 
să se întoarcă la Little Rock, dictatura patriarhatului a 
rămas ferm pe poziţii. Cu cel mult unele excepţii simbolice, 
bărbaţii albi încă deţineau pozițiile dominante la 
Washington, pe Wall Street şi la Hollywood şi în aproape 
orice altă sferă a vieţii americane unde se putea gestiona 
puterea şi se puteau face bani. Homosexualii nu se puteau 
nici căsători, nici înrola în armata SUA. Cu alte cuvinte, pe 
frontul libertăţii, realizările substanţiale cu care se lăuda 
Clinton erau, de fapt, firave. 


Totuşi, în chestiunile legate de război, Clinton a lăsat o 
urmă de nesters. El a făcut o obişnuinţă din folosirea 
forţei, accentuând astfel militarizarea conducerii globale 
americane. După ce reuşise să evite serviciul militar în 
Vietnam, el i-a ajutat pe compatrioţii lui să se elibereze de 
aversiunea faţă de război, indusă de acel conflict. În 1991, 
când forţele SUA au pornit să elibereze Kuweitul, 
americanii îşi tinusera răsuflarea de emoție, temându-se 
că un dezastru s-ar putea abate asupra trupelor, iar 
națiunea ar fi putut fi atrasă într-o nouă mlaştină. În cursul 
preşedinţiei lui Clinton, asemenea temeri s-au diminuat şi 
americanii au învăţat să accepte războaiele. Observându- 
le de la o distanţă sigură, ei au început să se simtă 
confortabil cu acestea. 


Un fapt aproape la fel de semnificativ a fost că, în cei opt 
ani de mandat ai lui Clinton, mecanismele de control 
asupra capitalismului  corporatist tipic american au 
dispărut aproape complet. Respectarea măsurilor dictate 
de deschidere si a imperativelor interconectivitatii a 
devenit aproape obligatorie. Din acest punct de vedere, 
globalizarea nu a avut un aliat mai ferm decât cel de-al 
patruzeci şi doilea preşedinte. 


Rămâne de văzut dacă moştenirea totală a epocii Clinton 
se va dovedi benefică pentru poporul american. Personal, 
am îndoieli. Ca fost militar şi pasionat de istorie, 
mărturisesc că predilectia post-Razboi Rece pentru 
folosirea forţei m-a neliniştit. Cât priveşte consolidarea, de 
către tehnologie, a utilității războiului, această teorie m-a 
şocat şi o consider plină de riscuri. Dar, în noua mea 
calitate de novice academic de vârsta a doua, cu înclinații 
conservatoare, am ajuns la concluzia că promovarea de 
care se bucură globalizarea este dificil de deosebit de 
lăcomia de modă veche. Oare „mai mult” şi „mai rapid” 
chiar reprezintă secretul fericirii umane? Este planeta 
Pământ capabilă să tolereze stresul la care este supusă de 
capitalismul dezlantuit? Nu am prea multe motive sa cred 
asta. 


Am putea afirma, cu toata increderea, ca Donald Trump n- 
a cugetat prea mult la asemenea intrebari. In timpul epocii 
Clinton, el a ramas un fel de celebritate mondena si un 
simbol al exceselor, dar şi ţinta ironiilor. (În 1993, in cadrul 
unui concurs de umor organizat de cotidianul Washington 
Post, pe locul al cincilea s-a clasat autorul următoarei 
glume: „Donald Trump este atât de enervant încât 
Amnesty International vrea să-l vadă bătut şi 
întemniţat.”)* Dar, odată cu apropierea sfârşitului 
deceniului, Trump a început să cocheteze el însuşi cu 
candidatura pentru Casa Albă. „Aş fi un preşedinte 
grozav”, a declarat el.!: 


Pentru a-şi populariza platforma, Trump a publicat chiar o 
carte intitulată, linistitor, The America We Deserve 
(America pe care o merităm).:2 În introducere, Trump 
promitea „să discute tranşant despre politică”. De fapt, 
textul combina promisiuni generoase - „Am un plan pentru 
plata integrală a datoriei naţionale, pentru reducerea 


taxelor clasei mijlocii, pentru anularea taxei pe moştenire 
şi salvarea asigurărilor sociale” - cu propuneri de calibru 
redus, puţine dintre ele originale. Tonul general era cu 
totul lipsit de modestie. Pe scurt, o broşură politică tipică. 


Ca model politic, Trump îl cita pe Wendell Willkie, 
afaceristul care, in 1940, reusise sa obtina nominalizarea 
la funcţia supremă din partea republicanilor, doar pentru a 
fi învins la alegerile generale de Franklin Roosevelt. Willkie 
era un om de centru, ca şi versiunea din anul 2000 a lui 
Donald Trump. 


În The America We Deserve, Trump pleda în favoarea unor 
străzi sigure, a unor şcoli sigure şi a educaţiei. El se 
opunea discriminării, indiferent că era bazată pe rasă, gen 
sau orientare sexuală. El pleda pentru dreptul femeilor la 
avort, dar se opunea avorturilor efectuate în stadii 
înaintate ale sarcinii. De asemenea, sprijinea dreptul de a 
deţine arme, dar şi interzicerea armelor de asalt. Pentru a 
rezolva problema criminalităţii, el pleda pentru o poliţie 
„proactivă”. Pentru promovarea creşterii economice, 
propunea reducerea taxelor, a birocraţiei şi a 
reglementărilor împovărătoare. În domeniul sănătăţii, el 
sprijinea o variantă a sistemului plătitorului unic, după 
model canadian. 


Cel mai lung şi, din punctul nostru de vedere, cel mai 
instructiv capitol din The America We Deserve viza politica 
externă. Tema lui dominantă era pragmatismul. „Zilele 
jucătorilor de şah au trecut”, scria (sau plătea pe cineva 
să-i scrie) Trump. „Politica externă americană trebuie să 
fie încredinţată unor negociatori innascuti.” Aici, modelele 
sale erau Franklin Roosevelt şi Richard Nixon (ambii 
privind, de fapt, arta guvernării ca pe un joc de şah). 
Trump se descria ca fiind nici izolationist, nici „un globalist 


exaltat”. El se plasa undeva la mijloc. „Secretul este 
prudenta”, remarca el, „adică echilibrarea perfectă a 
idealismului şi a bunului simţ practic.” 


În practică, asta însemna să priveşti îngrijorat spre China. 
Legăturile economice cu această superputere asiatică în 
ascensiune nu trebuiau să necesite ca Statele Unite „să-şi 
negocieze principiile”, scria Trump, exprimând o 
preocupare deosebită faţă de „tratamentul injust la care 
sunt supuşi cetăţenii Chinei de către propriul guvern”. 
După China, Coreea de Nord reprezenta „cea mai mare 
ameninţare” pentru securitatea SUA. Pentru a împiedica 
posibilitatea ca  nord-coreenii să dobândească arme 
nucleare, el a propus o „lovitură chirurgicală”, acţiunea 
respectivă urmând să transmită „un mesaj întregii lumi că 
Statele Unite vor elimina orice ameninţare serioasă la 
adresa securităţii lor şi o vor face fără regrete”. Trump 
sugera că o acţiune militară limitată vizând Iranul şi Irakul 
ar fi putut fi, de asemenea, o măsură corectă. Totodată, el 
promitea să fie dur cu Rusia - „dacă vor sprijinul nostru, 
ruşii ar trebui să danseze cum cântăm noi” - şi să-l pună 
sub acuzare pe Fidel Castro pentru crime şi terorism. 
Viziunea lui cu privire la imigrație era încă blândă. 
„Trebuie să fim atenţi să nu primim mai mulţi oameni 
decât putem absorbi”, era tot ceea ce el avea de spus în 
această privinţă. Nu exista nici o menționare a zidurilor de 
la frontieră, nici o propunere de expulzări în masă, nici o 
diatribă la adresa anumitor grupuri etnice. În privinţa 
terorismului, cum atentatul de la 11 septembrie 2001 era 
încă departe, în viitor, ceea ce îl îngrijora pe Trump era 
varianta internă de terorism. „Cea mai mare ameninţare la 
adresa securităţii noastre suntem noi înşine”, scria el. Ca 
aproape oricare alt politician american, Trump pleda 
pentru creşterea cheltuielilor militare şi îşi exprima clar 


susţinerea pentru Israel. „Am ajutat Israelul”, nota el, 
„pentru că şi Israelul ne-a ajutat pe noi.” 


În interviurile televizate, deconectat de cel care-i scrisese 
cartea, candidatul cvasioficial Trump a repetat 
promisiunea de a promova creşterea economică şi de a 
şterge datoria publică. De asemenea, a jurat să continue 
programul de apărare cu rachete balistice „Războiul 
Stelelor”, propus de Ronald Reagan. Marele lui vis era 
„eliminarea rachetelor nucleare de pe faţa Pământului”. 
Aceasta ar fi fost „nirvana”, afirma el. Şi, deşi plănuia să 
candideze din partea efemerului Partid al Reformei, el se 
aştepta ca „muncitorii din construcţii şi taximetriştii” să se 
ralieze cauzei sale. El pleda în folosul oamenilor de rând. 
„Oamenii bogaţi nu mă iubesc”, explica Trump. Dar, în 
afară de intenţia lui declarată de a „impozita oamenii 
înstăriți” şi de sprijinul pentru avort, poziţiile lui Trump nu 
difereau substantial de cele ale Partidului Republican.!3 
Cât priveşte direcţia exactă în care s-ar fi putut îndrepta 
America post-Război Rece, el nu avea aproape nimic de 
spus. 


Chiar din acest motiv, decizia lui de a se retrage din cursă, 
în februarie 2000, nu a venit ca o surpriză. Trump încă nu 
decisese cum să se pozitioneze ca un adversar mai bogat 
decât Cresus al autorităţilor. Nici momentul nu era prielnic 
pentru un fals populist. Acestea fiind spuse, o aversiune 
faţă de amestecul cu plebea ar fi putut, de asemenea, să-l 
facă să se răzgândească. „Nu sunt un fan al strângerilor 
de mână. Cred că sunt un obicei barbar”, mărturisea el. 
„Dând mâna cu cineva, rişti să iei o răceală, o gripă, rişti 
să iei tot soiul de boli.”!4 Pentru moment, Trump se 
hotărâse să aştepte o ocazie mai bună. 


Al patruzecilea şi treilea riscă totul 


S-a întrebat George W. Bush vreodată ce curs ar fi putut 
urma preşedinţia sa dacă atentatele din 11 septembrie n- 
ar fi avut loc? Cu siguranţă trebuie să o fi făcut. 


Dezmeticindu-se din şocul provocat de atacurile asupra 
turnurilor gemene World Trade Center şi Pentagonului, nu 
puţin observatori au ajuns să se refere la 11 septembrie 
2001 ca la data „care a schimbat totul”. Ceea ce nu s-a 
dovedit a fi adevărat. Dar, cu siguranţă evenimentele din 
acea zi l-au schimbat, profund şi irevocabil, pe cel de-al 
patruzeci şi treilea preşedinte al nostru. În calitate de 
candidat pentru înalta funcţie, Bush se prezentase drept 
un exponent al „conservatorismului plin de compasiune”, 
sensibil la suferinţele celor nevoiasi.\0 El pledase pentru o 
abordare ,modesta” în domeniul politicii externe, 
remarcând: „Nu sunt sigur că rolul Statelor Unite este de a 
impune lumii calea de urmat”.1* O America prea agresivă 
risca, foarte probabil, să genereze antagonisme mai 
degrabă decât să câştige prieteni, considera el. 


În condiţiile date, nu vom şti niciodată cu certitudine cum 
ar fi putut traduce Bush asemenea înclinații în politică. Pe 
11 septembrie, Mohamed Atta şi cei 18 conspiratori ai săi 
nu au preluat controlul doar asupra a patru avioane 
comerciale americane, ci aproape au început să comande 
direcţiile de acţiune ale preşedinţiei lui Bush. Preşedintele 
însuşi s-a impus, din ceea ce el numea „ziua de foc”, ca 
mostenitorul spiritual al lui Woodrow Wilson, poate cel mai 
puţin modest preşedinte de la întemeierea Republicii. 


La începutul secolului XX, preşedintele Wilson îşi asumase 
să propună „o nouă ordine internaţională, sub auspiciile 


căreia să prevaleze raţiunea, justiţia şi interesele comune 
ale omenirii”.!! El a jurat să pună capăt flagelului 
războiului, să înveţe alte ţări „să aleagă oameni buni” şi să 
facă lumea însăşi „mai sigură pentru democraţie”. Wilson 
ajunsese la aceste poziţii treptat, de-a lungul timpului, 
îmboldit de o serie de crize externe. După 11 septembrie, 
George W. Bush a fost cuprins, în doar câteva zile, de 
aspirații la fel de ambitioase. Imediat, el şi-a propus să-l 
depăşească pe Wilson. A fost o transformare remarcabilă. 


În termeni de stil şi de personalitate, Bush era opusul total 
al predecesorului său. În vreme ce Clinton începuse să 
urce în carieră încă de foarte tânăr, Bush a avut o evoluţie 
mult mai lentă. În tinereţe, acest fiu al unei familii 
privilegiate părea destinat pentru orice altceva, dar nu 
pentru glorie. Ca şi tatăl lui, a jucat baseball în echipa 
Universităţii Yale şi a făcut parte din misterioasa 
organizaţie „Skull and Bones”, absolvind facultatea fără 
vreo distincţie specială. Spre deosebire de tatăl lui, atunci 
când i se ivise ocazia de a merge la război, el o refuzase. 
Dar, pe măsură ce Bush Junior se maturiza, decenta, 
amabilitatea si sociabilitatea, toate având legătură cu o 
religiozitate personală proaspăt descoperită, s-au impus ca 
trăsături definitorii ale lui. 


În 1932, jurnalistul Walter Lippman îl numise, pe un ton 
intepator, pe guvernatorul de New York, Franklin 
Roosevelt, „un om plăcut căruia i-ar surâde mult să fie 
preşedinte, desi nimic nu-l califică pentru această 
funcţie”.18 Descrierea i se potrivea mai curând 
guvernatorului de Texas, George W. Bush, în 2000. 
Lippmann îl subestimase pe Roosevelt, care, odată ajuns 
în funcţia supremă, a dovedit o uluitoare abilitate de a se 
ridica la înălţimea oricărei situaţii. După 11 septembrie 
2001, când avusese loc o calamitate ce depăşea cu mult 


atacul de la Pearl Harbor, din 7 decembrie 1941, destinul |- 
a ales pe Bush să urmeze măreţia lui Roosevelt. Deşi 
decenta şi amabilitatea lui fundamentale au persistat, 
modestia lui dispăruse de mult. Cu Bush s-a întâmplat 
acelaşi lucru ca şi cu Wilson: pe măsură ce provocările s- 
au acumulat, înţelepciunea şi prudenta s-au risipit. 


Desigur, dintr-un anumit punct de vedere, Roosevelt se 
confruntase cu o situaţie mai simplă: identificarea 
inamicului - Hitler l-a ajutat declarând război Statelor Unite 
la doar câteva zile după Pearl Harbor - a făcut, cumva, ca 
problema definirii obiectivelor, a stabilirii strategiilor şi a 
obţinerii susţinerii interne să fie mai uşor de gestionat. 
Deşi Bush n-a ezitat, imediat după 11 septembrie, să 
declare că națiunea americana era în stare de război, lui i- 
a fost mult mai greu să decidă cu cine urma să lupte şi, 
mai ales, să identifice obiectivele acestui război. 
Experienţa anterioară a preşedintelui nu-l ajuta deloc să 
abordeze şi să rezolve asemenea probleme, fapt care a 
făcut din el obiectul unor manipulări. 


Din punct de vedere cultural, Bush era genul de locuitor 
din Boone City, care preluase funcţia în ceea ce era pe 
cale să devină un moment tipic pentru Cetatea de 
Smarald. Nu există dovezi clare capabile să demonstreze 
că al patruzeci şi treilea preşedinte ar fi fost în mod fatis 
rasist, sexist sau homofob. Dar el nici nu considera 
eliminarea rasismului, sexismului şi a homofobiei drept o 
prioritate. Cu concepţii privind libertatea individuală bine 
stabilite, prin intermediul convingerilor sale religioase, 
Bush n-a precupetit nici un efort pentru a revizui graniţele 
acestei libertăţi. 


În materie de economie politică, Bush s-a conformat, în 
mare, cursului neoliberal pe care Clinton îl impusese. El a 


favorizat liberul schimb, taxele scăzute şi diminuarea 
restricţiilor impuse activităților economice,  recitând 
abordarea standard a republicanilor în privinţa disciplinei 
fiscale. Împiedicarea marşului condus de SUA către o lume 
deschisă şi integrată nu făcea parte din agenda lui. lar în 
tradiţia inaugurată de Ronald Reagan, el a promis că va 
reconstrui un sistem militar pe care aparent administraţia 
democrată îl tinuse pe ratii înjumătăţite şi nu-l tratase cu 
respect. 


Crescut sub cerul albastru, Bush aprecia aerul curat, apa 
curată şi spaţiile larg deschise. Dar în chestiuni legate de 
mediu, el era un traditionalist si ca atare un sceptic în 
privinţa schimbărilor climatice. Distrugerile cauzate de 
uraganul Katrina, în faţa căruia administraţia sa a ripostat 
cu o incompetenta totală, nu i-au modificat substantial 
viziunea. Totuşi, cele două mandate ale sale nu au fost 
caracterizate printr-o inacţiune totală. El a căutat să 
reformeze educaţia publică şi să îmbunătăţească asistenţa 
medicală, chiar dacă rezultatele obţinute nu s-au ridicat la 
înălţimea promisiunilor. 


Aşadar, palmaresul total al lui Bush nu a fost lipsit de 
rezultate. Dar puţine dintre măsurile luate pe plan intern 
au fost durabile. În final, măsurile interne, chiar şi atunci 
când au fost merituoase, nu au salvat mandatul lui Bush, 
aşa cum nici susţinerea unei legi federale antilinşaj nu au 
putut salva nefericita administraţie a lui Warren G. 
Harding, în anii 1920. 


Tema centrală a mandatelor lui Bill Clinton fusese 
globalizarea. Tema centrală a mandatelor lui George W. 
Bush a devenit războiul, pe care unii membri ai 
administraţiei sale l-au conceput ca pe un fel de 
completare a globalizării - o abordare diferită spre a aduce 


lumea în acord cu preferinţele americane. În timp ce 
Clinton se implicase profund în război, evenimentele din 
11 septembrie l-au determinat pe Bush să tmbratiseze din 
toată inima războiul. În final însă, conflictele care îşi 
urmează si astăzi cursul lor sinuos i-au măcinat 
preşedinţia. 


Denumirea iniţiată pentru a justifica aceste conflicte - 
Războiul Global împotriva Terorismului - a echivalat cu o 
aplicaţie în direcţia greşită. Lăsând deoparte ororile din 11 
septembrie, terorismul nu reprezintă o ameninţare 
existenţială la adresa Statelor Unite şi nici nu au 
reprezentat vreodată. Aşa cum au remarcat nenumărați 
comentatori, terorismul este doar o tactică şi încă una 
străveche, angajată atât în sprijinul unor obiective 
merituoase, cât şi al unora infame. Ca explicaţie pentru 
politica SUA de după 11 septembrie, terorismul nu este 
absolut deloc adecvat. De fapt, ca şi bombardarea Fortului 
Sumter, în 1861, sau scufundarea navei USS Maine, în 
1898, atacul asupra World Trade Center şi a Pentagonului 
a servit mai puţin drept cauză imediată pentru război şi 
mai mult drept catalizator. 


Adevărul este că acest război a fost provocat de mai mulţi 
factori. Unul se impune ca fiind deosebit de relevant 
pentru lucrarea de faţă: o forma combustibilă a 
exceptionalismului american format după al Doilea Război 
Mondial, dar rămas, în general, în hibernare, până când 
Osama bin Laden a oferit detonatorul necesar. 


Desigur, convingerea că Dumnezeu a încredinţat Statelor 
Unite prerogative unice este adânc înrădăcinată în 
conştiinţa colectivă a naţiunii americane. Dar această 
variantă pariculara a exceptionalismului american a 
încorporat trei teme distincte: militarismul brut, zelul 


misionar şi naționalismul extrem. Experienţa americana 
anterioară oferise exemple din fiecare. Ceea ce a 
diferențiat această recurenţă particulară a fost reacţia în 
lanţ produsă când temele s-au contopit. 


Acestea fiind zise, să precizăm că evenimentele care au 
urmat nu au putut fi puse în totalitate în seama lui George 
Bush. În definitiv, Bush, care a preluat funcţia de 
preşedinte în ianuarie 2001, nu a fost nici un militarist, nici 
un zelot sau un naţionalist furibund. Dar, în cadrul 
administraţiei sale, fiecare dintre aceste impulsuri şi-a 
găsit un susţinător care, cel puţin pentru o perioadă, a fost 
ascultat de preşedinte. 


La cârma Pentagonului, Bush a adus un militarist, Donald 
Rumsfeld. În funcţia de adjunct al lui Rumsfeld a fost numit 
un zelot, Paul Wolfowitz. Ca vicepreşedinte, Bush a ales un 
naţionalist fervent, Richard Cheney. Nici unuia dintre 
aceşti trei membri ai elitei americane, fiecare având 
acreditări mai impresionante decât ale preşedintelui 
însuşi, nu-i lipseau încrederea în sine sau abilităţile 
politice. Fiecare demonstrase deja o aptitudine bine 
antrenată pentru răspândirea de zvonuri înfricoşătoare. Ei 
erau, pentru a folosi o sintagmă introdusă de istoricul 
Jacob Burckhardt, „oameni de urgenţă”.!* Toţi trei păreau 
să trăiască pe deplin doar atunci când se angajau personal 
în respingerea vreunei ameninţări mârşave la adresa 
naţiunii americane (sau a planetei). 


Îngrădit în anii preşedinţiei lui Clinton, fiecare membru al 
acestei treimi păgâne îl criticase pe preşedintele democrat 
pentru lipsa de fermitate. Fiecare era dornic să pună la 
treabă puterea americană, nu urmărind interese mărunte, 
ci obiective foarte ample. Pentru fiecare, evenimentele din 
11 septembrie au sugerat posibilitatea îndeplinirii acestui 


deziderat, nu doar prin aducerea în faţa justiţiei a 
făptuitorilor atacului - calificat drept accidental -, ci 
asigurând o dominație americană globală, permanentă si 
lipsită de ambiguitate, totul sub masca răspândirii libertăţii 
şi a democraţiei şi a pedepsirii răufăcătorilor. Prin urmare, 
chiar dacă au reprezentat o catastrofă de proporţii epice, 
atentatele din 11 septembrie au constituit şi o ocazie, pe 
care Rumsfeld, Wolfowitz şi Cheney nu aveau intenţia să o 
irosească. La doar câteva ore după atacul asupra 
Pentagonului, secretarul apărării schiţa deja un plan de 
acţiune: un război major pentru atingerea unor obiective 
majore. ,Actionati masiv”, şi-a îndemnat el adjunctii. 
„Măturaţi totul în cale. Indiferent că are sau nu legătură cu 
atentatele.”?° 


Nimic din toate acestea nu sugerează însă ca Bush ar fi 
servit doar ca un simplu purtător de cuvânt sau ca o 
marionetă. El a deţinut, după propria mărturisire, controlul 
total asupra situaţiei. Aşa cum a spus odată, „Eu sunt 
factorul de decizie şi decid ce este mai bine”.2! Dar, daca 
Bush ar fi căutat sfaturi în altă parte - cerându-i, de pildă, 
părerea tatălui său, o fire mult mai circumspectă - poate 
că lucrurile ar fi evoluat în mod diferit. 


În schimb, pentru a declanşa războiul, factorul de decizie a 
hotărât să invadeze Afghanistanul în toamna lui 2001 şi 
apoi Irakul, în primăvara lui 2003. Obiectivul imediat al 
primei acţiuni, numită Operaţiunea „Libertate Durabilă”, a 
fost răsturnarea de la putere a regimului taliban, care se 
făcea vinovat că oferise adăpost lui Osama bin Laden şi 
membrilor al-Qaida. Obiectivul imediat al celei de-a doua 
acţiuni, cunoscute drept Operaţiunea „Libertate pentru 
Irak”, a fost îndepărtarea lui Saddam Hussein, acuzat ca ar 
poseda arme de distrugere în masă şi că ar colabora cu 
bin Laden. 


Însă obiectivul imediat sau declarat nu descrie adevăratul 
scop al acestor acţiuni. Raportat la numărul de militari 
americani implicaţi în ele, aceste două campanii nu se 
încadrează nicidecum în rândul adevăratelor mari războaie 
ale Americii. Dar obiectivul lor fundamental a fost unul 
revoluţionar. Împreună, aceste două campanii aveau să 
asigure o rampă de lansare pentru o reconfigurare totală a 
politicii fundamentale privind securitatea naţională. 
Rumsfeld a contat pe aceste războaie pentru a demonstra, 
dincolo de orice umbră de îndoială, că Statele Unite erau 
acum masculul alfa din punct de vedere militar şi aveau să 
rămână în această postură şi în deceniile următoare. 
Pentru Wolfowitz, operaţiunile „Libertate durabilă” şi 
„Libertate pentru lrak” urmau să demonstreze dorinţa, 
chiar nerăbdarea Statelor Unite de a alunga regimurile pe 
care le dezaprobau şi capacitatea americanilor de a instala 
guverne stabile, dedicate susţinerii valorilor liberale şi 
democratice. Pentru Cheney, victoriile decisive din 
Afghanistan si Irak, obţinute rapid şi economic, urmau să 
ofere o lecţie ilustrativă cu privire la destinul care aştepta 
orice naţiune sau entitate care îndrăznea să sfideze 
solicitările SUA. 


lată, aşadar, imperialismul american de la începutul 
secolului XX revigorat şi redefinit sub eticheta „Agenda 
Libertăţii”. Rumsfeld, Wolfowitz şi Cheney au văzut în 
război mijloacele de a elimina ultimele îndoieli legate de 
identitatea adevăratului stăpân al planetei. Ambiţiile 
nutrite de ei acum erau fără margini. 


Dar traducerea acestor ambiţii grandioase într-un cadru 
politic coerent a căzut în sarcina preşedintelui însuşi. El a 
făcut acest lucru printr-o serie de documente şi de 
declaraţii notabile, începând cu răspunsul lui iniţial la 
atentatele din |! septembrie şi culminând prin discursul de 


învestire în cel de-al doilea mandat prezidenţial. Astfel, 
Bush Junior a reuşit ceva ce tatăl lui nu reuşise: cu vervă, 
convingere şi o surprinzătoare elocinta, el a articulat 
bazele unei noi ordini mondiale, „Fabricată în SUA”, 
dirijată de la Washington şi pusă în practică de vigoarea 
armatei americane. 


Desigur, evenimentele ulterioare au expus de mult 
defectele poziției exprimate de Bush, aşa cum 
evenimentele de după Primul Război Mondial au expus 
naivitatea şi erorile ordinii propuse de Woodrow Wilson în 
faimoasa lui „Declaraţie în 14 puncte”. Dar, atunci când a 
fost pentru prima oară făcut public, planul de pace al lui 
Wilson a generat aplauze entuziaste: era un proiect 
detaliat pentru felul cum trebuia să funcţioneze lumea. Ca 
atare, chiar şi astăzi „cele 14 puncte” merită un loc 
important în catalogul naţional al marilor documente de 
stat. 


La fel şi documentele în care George W. Bush şi-a expus 
termenii propriei noi ordini mondiale. Date fiind 
nenumăratele consecinţe adverse pe care le-a generat, 
viziunea lui Bush de „pace prin dominare” a încetat de 
multă vreme să mai provoace aplauze. Dar, din simplul 
motiv că a format cândva fundamentul politicii SUA, 
această viziune discreditată merită o reflecţie atentă. 


Ca premier al Franţei în Primul Război Mondial, Georges 
Clemenceau se întrebase de ce Wilson avea nevoie de 14 
puncte, când Dumnezeu însuşi se multumise cu doar zece 
porunci. Bush i-a depăşit atât pe Wilson, cât şi pe 
Dumnezeu, limitându-se la doar cinci afirmaţii. 


Prima era că obiectivele Americii sunt ireproşabile. Vorbind 
în faţa Congresului, la doar nouă zile după 11 septembrie 


2001, Bush a pus întrebarea despre care credea că se află 
în mintea multora: „De ce ne urăsc?” Şi a avut un răspuns 
la îndemână: „Ei urăsc libertăţile noastre - libertatea 
religiei, libertatea de exprimare, libertatea de a vota şi a 
ne asocia şi de a fi în dezacord unii cu alţii”, a declarat 
preşedintele.22 Că acţiunile anterioare ale SUA ar fi putut 
alimenta o animozitate capabilă să producă terorism nu 
era un lucru pe care Bush să fie pregătit să-l ia în 
considerare. Evenimentele anterioare zilei de 11 
septembrie, indiferent că avuseseră loc în urmă cu un an 
sau cu un secol nu aveau, pentru el, nici o relevanţă. 


A doua afirmaţie era că nu există alternative viabile la 
principiile definitorii ale stilului de viaţă american. Într-un 
discurs de întâmpinare ţinut în fata cadetilor absolvenţi de 
la Academia West Point, în iunie 2002, preşedintele a 
reafirmat şi a sprijinit teza lui Fukuyama: prezentul 
Americii definea viitorul lumii. „Secolul XX s-a încheiat cu 
un singur model supravieţuitor al progresului uman”, a 
afirmat el, „bazat pe solicitări non-negociabile privind 
demnitatea umană, domnia legii, limitele impuse puterii 
statului, respectul pentru femei şi proprietatea privată, 
pentru libera exprimare, egalitate în faţa legii şi toleranţă 
religioasă."23 Valorile americane sunt valori universale; 
prin urmare, supunerea în faţa lor este obligatorie, iar 
opoziţia - zadarnică. 


A treia afirmaţie era că, atunci când sunt obligate să lupte, 
Statele Unite poartă război în numele dreptăţii înseşi. 
„Oriunde îl purtăm”, le-a spus Bush cadeţilor absolvenţi, 
„drapelul american va reprezenta nu doar puterea, ci şi 
libertatea noastră. Cauza naţiunii noastre a fost 
întotdeauna mai cuprinzătoare decât simpla apărare a 
cetăţenilor ei. Luptăm, aşa cum am luptat întotdeauna, şi 
pentru o pace justă - o pace care favorizează libertatea 


umană. Vom apăra pacea împotriva amenințărilor venite 
din partea teroriştilor si a tiranilor. Vom păstra pacea 
construind relaţii prieteneşti între marile puteri. Si vom 
extinde pacea încurajând formarea de societăţi libere şi 
deschise pe toate continentele.” 


A patra afirmaţie era că fiecare dintre primele trei afirmaţii 
conferă Statelor Unite prerogative unice, ca garant 
autoimpus al păcii globale. „In cea mai mare parte a 
ultimului secol”, recunoştea Bush, „apărarea Americii s-a 
bazat pe doctrinele intimidării şi ale izolării, promovate în 
cursul Războiului Rece.” Evenimentele din \\ septembrie 
făcuseră însă ca acele concepte să fie depăşite. Noile 
ameninţări necesitau „o mentalitate nouă”. Vremurile 
impuneau nevoia activismului. Războiul contra terorii nu 
avea „să fie câştigat stând în defensivă”. Statele Unite 
erau obligate „să ducă bătălia în teritoriul inamicului, să-i 
zădărnicească acestuia planurile şi să înfrunte cele mai 
grave ameninţări înainte ca ele să se materializeze. În 
lumea în care am intrat, singura cale spre securitate este 
calea acţiunii. Şi această naţiune va acţiona.” Prin urmare, 
Statele Unite îşi arogau singure autoritatea de a categorisi 
anumite regimuri ca fiind „malefice” şi de a declanşa 
războaie preventive, pentru a le distruge. Până în acel 
moment, legile internaţionale condamnaseră războiul 
preventiv, Tribunalul de la Nurnberg numindu-l „crima 
supremă”. Acum, Bush susţinea că Statele Unite sunt 
excluse de la asemenea prohibitii. 


A cincea afirmaţie era că triumful suprem al acestei noi 
ordini mondiale, construite de americani, ar fi fost 
predestinat. „Ştiu că ne aşteaptă lupte şi că avem 
primejdii de înfruntat”, recunoştea Bush. „Dar această ţară 
va defini vremurile noastre şi nu va fi definită de ele. Câtă 
vreme Statele Unite ale Americii sunt hotărâte si 


puternice, aceasta nu va fi o epocă a terorii; aceasta va fi 
o epocă a libertăţii, aici şi în toată lumea.”24 Cu o alta 
ocazie, ceva mai târziu, el a prezentat astfel lucrurile: „Prin 
eforturile noastre, am aprins un foc... în minţile oamenilor. 
Focul îi încălzeşte pe cei care îi simt puterea şi îi arde pe 
care încearcă să-i împiedice înaintarea, iar într-o zi, acest 
neîmblânzit foc al libertăţii va ajunge şi în cele mai 
întunecate colţuri ale lumii.”25 O asemenea libertate, 
susţinută de cea mai bună armată din lume, era de 
neoprit. Războiul însuşi avea să asigure mijloacele pentru 
ratificarea rolului Americii ca motor al istoriei. 


Laolaltă, aceste cinci afirmaţii formau nu doar o Doctrină 
Bush, ci o Escatologie Bush. Învestirea preşedintelui cu 
autoritatea de a face asemenea afirmaţii grandioase a 
constituit un codicil cunoscut ca „teoria executivului 
unitar”.26 Exploatată de avocaţii administraţiei, această 
teorie a devenit, practic, o a şasea afirmaţie. Ea oferea 
preşedintelui Americii echivalentul autorităţii papale de a 
se pronunţa asupra sensului şi al rostului existenţei, 
împuternicindu-l totodată să facă un lucru pe care papa 
nu-l mai putea face: să-şi desfăşoare legiunile pentru a-şi 
impune voinţa oriunde şi oricând considera de cuviinţă. 
Teoria executivului unitar l-a promovat pe Bush ca fiind 
atât un rege-filosof, cât şi un generalissim. Pentru ca 
aceste pretenţii să fie validate era necesar doar ca 
războiul global contra terorismului să-şi urmeze cursul 
prevăzut de Rumsfeld, Wolfowitz şi Cheney. Dar fireşte că 
acest lucru nu s-a întâmplat. 


Escatalogia Bush mi s-a părut încă de atunci ca fiind o 
laudă desarta, daca nu chiar o blasfemie. Insă ea nu 
semnifica nicidecum vreo modificare fundamentală în 
traiectoria artei guvernării post-Război Rece în Statele 


Unite. Dimpotrivă, reafirma în cei mai puternici termeni cu 
putinţă premisele aflate la baza acestor politici. 


Ceea ce fusese implicit devenea acum explicit. Ceea ce 
Fukuyama afirmase ca teorie, Bush declara acum că este 
realitate. Pentru mine, politica SUA începuse să dea semne 
îngrijorătoare de dezechilibru cu mult înainte de 
septembrie 2001. Acum, ea deraiase complet. Dar 
problema, asa cum vedeam eu lucrurile, nu era Bush. Si 
nici Rumsfeld, Wolfowitz si Cheney. Era mentalitatea pe 
care ei si cei de felul lor o absorbisera si, odata cu ea, 
prevalenta mitului asupra realitatii, mai ales cand venea 
vorba despre America si trecutul sau. 


Asadar, am facut ceea ce fac intelectualii. Am publicat 
carti, am scris editoriale, am tinut prelegeri si am raspuns 
întrebărilor presei. Din aceasta perspectivă, epoca Bush n- 
a fost lipsita de recompense. Telefonul meu suna frecvent. 
Invitatiile veneau întruna. 


Deşi am insistat să mă identific drept conservator, criticile 
mele la adresa politicii SUA au stârnit interesul stângii. 
Minuscula mea bază de susţinători consta, în general, în 
baby boomer-i bine educați şi bine informaţi, dintre care 
mulţi îşi dobândiseră experienţa opunându-se războiului la 
care participasem. Interacțiunea mea cu aceşti progresisti 
a fost, invariabil, plăcută şi chiar emoţionantă. Ei erau 
idealişti pur-sânge. Prin ei, speranţele şi aspiraţiile anilor 
1960 continuau să trăiască. Dar în America post-Război 
Rece, influenţa lor reală era neglijabilă. lrelevanţa lor 
politică prevestea destinul criticilor pe care le formulam 
eu. 


Cu toate astea, diferiţi senatori, reprezentanţi şi alte 
personaje - şi, în cele din urmă, chiar un preşedinte al 


Statelor Unite - mi-au solicitat părerea. Toţi păreau să 
demonstreze un interes politicos pentru ceea ce aveam de 
spus. Din când în când, călătoream la Washington pentru a 
depune mărturie înaintea vreunui comitet al Congresului. 
lar în câteva rânduri am apărut chiar la televiziunea 
naţională, de obicei pentru a contrabalansa afirmaţiile 
invitaţilor care susțineau viziunea autorităţilor. 


Practic, toate acestea erau doar un teatru, aşa cum am 
ajuns curând să îmi dau seama. Fără să vreau, devenisem 
un actor minor într-o piesă care era un echivalent politic al 
satelor lui Potemkin, pretinzând că dezbate chestiuni care, 
de fapt, nu erau programate să fie aduse în discuţie. Toate 
aceste dialoguri serveau unui singur scop: să distragă 
atenţia de la constrângerile impuse de ceea ce trecea 
drept înţelepciune convenţională. 


În ceea ce îl priveşte pe Donald Trump, el se bucura acum 
de o audienţă mult mai largă. În timpul epocii Bush, a 
prosperat şi a devenit o importantă prezenţă în media, 
fiind tratat atât ca un înţelept, cât şi ca un clovn. În aprilie 
2004, a găzduit chiar emisiunea Saturday Night Live, una 
dintre cele mai apreciate de către americani. „Nimeni nu 
este mai mare decât mine, nimeni nu este mai bun decât 
mine”, s-a lăudat el, după spectacol. „Sunt o maşină de 
produs rating."27 Dintr-un anumit punct de vedere, chiar 
era. Deloc surprinzător, gazdele  talk-show-urilor 
prezentate de reţelele de televiziune şi radio, sensibile la 
rating, îl invitau cu regularitate în studiouri, nu pentru a 
discuta despre afaceri imobiliare sau cazinouri, ci pentru a- 
i afla părerile despre principalele controverse politice ale 
zilei. 


Trump nu însemna nimic dacă nu i se cerea opinia. Si nici 
nu mai conta dacă opinia lui reflecta o înţelegere corectă a 


unei anumite situaţii. El însuşi împărtăşea preocuparea 
media faţă de „făcătorii de ştiri”, considerând că faptele şi 
vorbele unor anumiţi indivizi proeminenţi modelează 
realitatea, şi nu invers. Puteai fi sigur că, dacă-i puneai în 
faţă un microfon, Trump avea să exprime opinii radicale. El 
avea întotdeauna ceva interesant de spus. Pentru 
organizaţiile mediatice care-l linguşeau, permițându-i să se 
expună, acest lucru definea valoarea lui Trump. 


lată, de pildă, câteva fragmente dintr-un interviu pe care 
Wolf Blitzer i l-a luat lui Trump în martie 2007, pentru 
emisiunea The Situation Room a postului CNN.28 


BLITZER: Războiul [din lrak] domină situaţia politică în 
acest moment, cum este şi firesc... Oferiţi-ne părerea 
dumneavoastră. Există o cale de ieşire? 


TRUMP: Războiul este un dezastru total. E de-a dreptul o 
catastrofă. Este o ruşine că acest război are loc. De fapt, 
am ajuns să-l respect enorm pe tatăl actualului preşedinte 
deoarece a avut bunul-simt sa nu invadeze lrakul. El a 
câştigat războiul din Kuweit şi apoi a spus: nu vom merge 
mai departe. Şi s-a dovedit ulterior că a avut dreptate. lar 
Saddam Hussein, fie că americanilor le-a plăcut sau nu de 
el, ura teroriştii. El împuşca şi ucidea teroriştii. Când 
teroriştii au pătruns în ţara lui, pe care el o controla şi o 
domina, el îi ucidea. Acum, Irakul este o pepinieră pentru 
terorişti. De aceea spun că acest război este o catastrofă. 


BLITZER: Cine credeţi că este de vină? 


TRUMP: O singură persoană este vinovată şi aceea este 
actualul nostru preşedinte. Evident, Rumsfeld era un 
dezastru şi alţi oameni care-l consiliază pe preşedinte au 
fost nişte dezastre. lar Condoleezza Rice, care este o 
femeie încântătoare, dar nu ajunge niciodată la înţelegeri, 
ci doar face cu mâna. Coboară din avion, face cu mâna, 
stă la masă cu vreun dictator - ziariştii fac fotografii, 
având grijă ca lumina să cadă bine. Condoleezza face din 
nou cu mâna, se suie iar în avion, face cu mâna... nu se 
semnează niciodată vreo intelegere...?° 


BLITZER: La un moment trebuie să faci şi înţelegeri. 


TRUMP: Da, trebuie să faci înţelegeri. Lumea este dornică 
să facă înţelegeri. Dar noi nu avem oamenii capabili să le 
facă. 


BLITZER: Vicepreşedintele, Dick Cheney. 


TRUMP: Evident, el este un tip foarte bătăios când e vorba 
de război. El a declarat că războiul merge fantastic, nu mai 
departe de acum câteva luni. Şi de fapt ce se întâmplă e 
foarte trist. Nu ştiu dacă acolo sunt oameni răi, nu ştiu 
care-i situaţia, ştiu doar că ne-au băgat într-un mare 
bucluc, aşa cum probabil această ţară n-a mai văzut până 
acum. Este una dintre marile catastrofe din toate 
timpurile. Şi, poate şi mai grav, restul lumii ne urăşte... 


BLITZER: Dar cum pot ieşi Statele Unite din această 
situaţie? Există o cale de ieşire? 


TRUMP: Ştii cum ies din situaţia asta? Pur şi simplu ies de 
acolo. Aşa ies. Declară că au obţinut victoria şi pleacă din 
lrak. Fiindcă vă spun, această ţară se va afunda şi mai 
mult în mlaştină. Wolf, oamenii ăia sunt implicaţi într-un 
război civil. Şi nu putem face nimic în cazul unui război 
civil. Sunt într-un război civil de proporţii şi conflictul se va 
extinde către lran şi către alte ţări... Acum, preşedintele 
Bush spune că este un om religios, dar deja 400 000 de 
oameni, după socoteala mea, au murit şi probabil alte 
milioane au fost răniţi sau mutilati. Ce se întâmplă? Ce se 
întâmplă? Şi în ziua când vom pleca, situaţia va exploda... 


BLITZER: Ce credeţi despre unele dintre aceste scandaluri 
care sunt dezvăluite la Washington chiar acum?... 


TRUMP: Uitaţi ce cred: tot ce s-a spus la Washington a fost 
o minciună - arme de distrugere în masă - asta a fosto 
minciună totală. A fost o motivaţie pentru a ataca Irakul, o 
acţiune despre care preşedintele a crezut că va fi uşoară şi 
care s-a dovedit a fi exact opusul. 


Prestaţia aceasta a fost sclipitoare, Trump dezvăluindu-se 
ca un om tranşant şi onest, care spunea lucrurilor pe 
nume, în ciuda incoerentelor sale. Evident că şefii de la 
CNN au fost mulţumiţi. Dar, din punctul de vedere al cărţii 
de faţă, semnificaţia acestui dialog este următoarea: încă 
din 2007, Trump testa deja pe piaţă temele care, în mai 
puţin de un deceniu, aveau să-l facă preşedinte. 


Al patruzeci şi patrulea opreşte 
vărsarea de sânge 


Cel puţin dintr-un punct de vedere, Trump avea dreptate: 
Războiul din lrak generase, într-adevăr, o catastrofă. 
Agenda Libertăţii a lui Bush se impotmolise în Bagdad. In 
2008, cu numeroase conflicte aflate în desfăşurare în zona 
extinsă a Orientului Mijlociu, cea mai puternică naţiune a 
lumii se afla într-o stare de confuzie din punct de vedere 
strategic. 


Şi mai grav era faptul că, la sfârşitul anului 2007, o uriaşă 
criză economică, numită curând Marea Recesiune, 
aproape a îngenuncheat Statele Unite. De-a lungul istoriei 
SUA, panicile, crahurile şi bulele financiare se derulaseră 
cu o regularitate îngrijorătoare. Dar de la Marea Criză din 
anii 1930 americanii nu mai cunoscuseră o cădere 
economică atât de bruscă şi de severă. Conceptul 
globalizării suferea o înfrângere zdrobitoare. 


Cum o altă campanie prezidenţială se apropia, aceste crize 
îngemănate - războaie scăpate de sub control şi o 
economie la pământ - au îngrozit națiunea americană. Ca 
succesor dorit al lui Bush, republicanii l-au nominalizat pe 
senatorul de Arizona, John McCain, un erou al Războiului 
din Vietnam şi un politician tranşant, uneori chiar 
necumpătat care considera că războiul aflat în desfăşurare 
în Irak era necesar si putea fi câştigat. Democratii l-au 
nominalizat pe senatorul de Illinois, Barack Obama. 
Calificările acestuia pentru funcţia supremă erau extrem 
de fragile, mai ales în privinţa chestiunilor legate de 
securitatea naţională. Dar Obama era un simbol al 
meritocratiei post-Război Rece: de o inteligenţă ascuţită, 


cu o educaţie impecabilă, excepţional de calm şi degajând 
o senzaţie palpabilă de „tip cool”. Era, de asemenea, de 
culoare. In 2008, toate acestea s-au dovedit a fi o 
combinaţie imbatabilă. 


În noiembrie, Obama l-a învins lejer pe McCain, victoria lui 
calificându-se, în opinia multor observatori, drept cea mai 
semnificativă din întreaga istorie politică a naţiunii. 
Sperantele trezite de alegerea lui Obama aveau mai putin 
de-a face cu războiul şi recesiunea decât cu culoarea pielii 
sale. La preluarea funcţiei, toţi preşedinţii americani 
promit să unifice ţara. Pentru puţin timp, a părut că 
Obama chiar a reuşit acest lucru, vindecând diviziunile 
rasiale care bântuiseră de secole America. 


Dar, curând, speranţele ca un preşedinte de culoare să 
permită naţiunii americane să învingă rasismul s-au 
evaporat. De fapt, speranţele ca preşedintele Obama să 
aducă la viaţă o societate post-rasială au fost absurde încă 
din start. Aici, ficţiunea puterii aproape totale a 
preşedintelui - care constiuia, de decenii, esenţa politicii 
americane - şi-a găsit exprimarea supremă şi totodată 
negarea definitivă. Obama a preluat funcţia supremă într- 
un moment sumbru al istoriei Americii. S-a aşteptat ca el 
să salveze situaţia. Şi el a încercat să facă asta. Dar, 
potrivit estimărilor multor americani, lucrurile n-au făcut 
decât să se inrautateasca. 


Odată instalat în funcţia de preşedinte, Obama nici măcar 
nu s-a apropiat de eradicarea rasismului. Fie şi involuntar, 
el mai curând l-a încurajat. Pentru multi americani - să-i 
numim „trumpişti” avant la lettre - mandatele lui Obama 
au fost o ameninţare şi o jignire. Simpla prezenţă a unei 
familii de culoare la Casa Albă a demonstrat, pentru aceşti 
oameni, în mod clar şi izbitor, că lucrurile o luaseră razna. 


Dar ,,trumpistii” prematuri nu erau singurii care se 
opuneau paradisului unei societăţi unde nu conta culoarea 
pielii. Pe parcursul preşedinţiei lui Obama, ca parte a 
fenomenului mai amplu al politicii identitare, diferenţele în 
privinţa culorii pielii au devenit mai proeminente, atât pe 
plan politic, cât şi pe plan cultural. În colegii şi universităţi, 
în lumea artelor şi a spectacolului, ca şi în jurnalism, 
sensibilitatea fata de rasa a fost deosebit de pronunţată. In 
America secolului XXI, rasismul de modă veche a rezistat 
alături de un rasism în general nerecunoscut şi doar ceva 
mai putin problematic, un fenomen hrănindu-l pe celălalt. 


Aşadar, pentru toţi cei care au fost convinşi că Obama va 
inaugura o eră a armoniei rasiale, mandatele acestuia s-au 
dovedit o dezamăgire, dacă nu chiar cumva un eşec total. 
Partizanii lui Obama vor cita diferite motive pentru a 
tempera afirmațiile negative, creditându-l, pe buna 
dreptate, pe preşedinte cu evitarea colapsului total al 
economiei americane şi cu stoparea Marii Recesiuni. Ei vor 
face referire la reformele cruciale din domeniul asistenţei 
medicale, al protecţiei consumatorului şi al sistemului 
bancar. Obama a semnat un important tratat de comerţ 
transpacific şi a implicat Statele Unite într-un proiect de 
amploare vizând schimbările climatice. De asemenea, 
negociatori acţionând în numele lui au asigurat un acord 
prin care erau suspendate eforturile iraniene de dezvoltare 
a armelor nucleare şi au restabilit relaţiile diplomatice cu 
Cuba. Adică, în general, o listă lăudabilă. 


Din nefericire, chiar înainte ca Obama să reuşească să-şi 
publice memoriile, majoritatea reusitelor de pe aceasta 
listă fuseseră deja eliminate sau anulate. Imaginati-va cum 
ar fi fost ca, odată ales preşedinte, în 1953, Dwight D. 
Eisenhower să fi abrogat Doctrina Truman, să fi denunţat 
Planul Marshall, să fi abandonat NATO, să fi rupt relaţiile 


diplomatice cu Israelul şi să fi introdus iar segregatia 
rasială în armată. În aceste condiţii, Harry Truman s-ar fi 
aflat, într-un clasament al preşedinţilor americani din 
secolul XX, pe o poziţie mult mai joasă decât este ea 
astăzi. Într-un sens, aceasta a fost nenorocirea abătută 
asupra lui Obama după plecarea din funcţie. Succesorul lui 
a început imediat să destructureze cea mai mare parte a 
moştenirii lăsate de el. 


Indiferent că au fost motivate de principii, irascibilitate sau 
rasism prost deghizat, eforturile republicane de a distruge 
tot ceea ce reuşise Obama cer din partea noastră o 
reinterpretare a mandatelor sale - chiar înainte ca 
interpretarea iniţială sa se fi format pe deplin. Dacă 
Obamacare, Acordul de la Paris privind schimbările 
climatice, acordul nuclear cu Iranul şi restabilirea 
legăturilor diplomatice dintre SUA şi Havana nu definesc 
moştenirea lui, atunci ce anume o face? 


Permiteti-mi să sugerez o posibilitate: realizarea crucială a 
celui de-al patruzeci şi patrulea preşedinte a fost de a 
prelungi, pentru scurt timp, durata de viaţă a consensului 
Cetăţii de Smarald. El a reuşit asta prin susţinerea 
temporară a elementelor acestui consens care deja 
dădeau semne de eşec iminent şi orientarea către o 
agendă a libertăţilor de pe plan intern, căreia predecesorii 
săi imediati îi oferiseră doar o atenţie intermitenta. Din 
acest punct de vedere, Obama s-a dovedit un demn 
succesor al lui Bill Clinton şi George W. Bush. El a 
continuat activitatea acestora, dar procedând astfel a 
pregătit scena pentru repudierea explozivă din noiembrie 
2016. 


Căutând să-şi extindă moştenirea lăsată, Obama n-a făcut, 
în schimb, decât să tragă cortina peste epoca post-Război 


Rece. Acest lucru defineşte, probabil, principala sa 
contribuţie la istoria Americii. În acest context, 
semnificaţia obiectivelor realizate de el câtă vreme s-a 
aflat în funcţie păleşte în comparaţie cu ce s-a întâmplat 
după ce n-a mai fost preşedinte. 


Prin urmare, realizările lui, deşi reale, au generat rezultate 
ironice. În special trei dintre ele se remarcă. Prin fiecare 
realizare, eforturile lui Obama au pus, involuntar, bazele 
unei violente reacţii de respingere. 


Prima realizare a constat în derularea, de către Obama, a 
unei operaţiuni de salvare. El a salvat neoliberalismul 
globalizat. 


George W. Bush îi lăsase moştenire succesorului său o 
economie în cădere liberă, cu sute de mii de locuri de 
muncă pierdute în fiecare lună în America. Şomajul de 
proporţii se îndrepta spre 10% din totalul forţei de muncă, 
o cifră nemaiîntâlnită din 1982. Preţurile la imobiliare s-au 
prăbuşit, lăsându-i pe milioane de americani „sub apă” - 
valoarea ipotecilor depăşind-o pe cea a caselor lor. Tot mai 
mulţi oameni s-au văzut în imposibilitatea de a-şi mai plăti 
ratele de credit ipotecar, fiind ameninţaţi cu evacuarea. 
„Cei Trei Mari” producători de autoturisme, multă vreme 
un simbol al forţei industriale a Americii, au ajuns în pragul 
falimentului, la fel ca şi câteva celebre companii de 
investiţii din domeniul bancar, printre care Lehman 
Brothers, Merrill Lynch, Goldman Sachs, Bear Stearns, AIG 
şi Blackstone Group. 


Odată ajuns în funcţie, Obama, alături de echipa sa, a 
contribuit, printr-o serie de măsuri oportune luate la 
momentul potrivit de Rezerva Federală, la redresarea 
economiei americane aflate în picaj. Initiativele-cheie au 


inclus acordarea unui stimul masiv, de 787 de miliarde de 
dolari, printr-o lege semnată de Obama la doar o lună 
după ce devenise preşedinte, un pachet de măsuri de 
susţinere pentru industria producătoare de autovehicule, o 
scutire de taxe pentru membrii clasei de mijloc şi 
reducerea aproape la zero a ratelor dobânzilor. 


Per ansamblu, acest pachet de iniţiative a dat rezultate 
bune - sau aproape bune. Preţurile la imobiliare s-au 
stabilizat, numărul şomerilor a scăzut, iar indicii bursieri au 
început să-şi revină. 


Dar acest succes n-a fost lipsit de căderi. Printre ele, şi 
faptul că, vreme de câţiva ani, deficitul federal a depăşit 
suma de un trilion de dolari. În timpul administraţiei Bush, 
datoria naţională crescuse de mai bine de două ori, 
ajungând la peste 11 trilioane de dolari. În perioada de 
redresare economică gestionată de Obama, datoria a 
trecut de bariera de 20 de trilioane de dolari.30 Justificate 
prin necesitatea restabilirii sănătăţii economiei americane, 
aceste deficite tot mai uriaşe sugerau că autorităţile 
federale abandonaseră, odată pentru totdeauna, chiar şi 
pretenţia unei minime discipline fiscale. 


Din nefericire, lipsa de onestitate şi ingineriile financiare 
care pavaseră calea către Marea Recesiune au rămas, în 
general, nepedepsite. Prin gestionarea unor instrumente 
financiare complexe, precum titlurile de valoare garantate 
cu credite ipotecare (MBS) şi swap-urile pe riscul de credit 
(CDS), băncile de investiţii perpetuaseră o escrocherie de 
proporţii. Afirmând că aceste bănci sunt „prea mari pentru 
a se prăbuşi”, Obama a scutit, practic, de orice 
responsabilitate înşişi prădătorii care aproape distruseseră 
sistemul de pe urma căruia profitaseră de minune. Nu era 
pentru prima oară în istoria Americii când nişte infractori 


extrem de bogaţi scăpau nepedepsiti pentru fărădelegile 
lor. 


Dat fiind haosul pe care l-a creat, Marea Recesiune ar fi 
putut oferi prilejul unei reafirmări fundamentale a 
presupuselor imperative ale globalizării. La momentul în 
care Obama se pregătea să plece de la Casa Albă, 
preceptele neoliberale îşi redobândiseră statutul ca nefiind 
negociabile. Presupunerea că o prosperitate sporită ar 
putea constitui un eventual remediu la inegalitatea 
veniturilor a rămas intactă. lar Statele Unite au rămas ce 
fuseseră: o ţară în care nevoile capitalismului corporatist 
aveau întâietate în faţa binelui comun. 


Un al doilea element al moştenirii lui Obama are legătură 
cu utilizarea forţei militare a SUA. Sub mandatul lui Bush 
Sr., conducerea militarizată globală suferise un eşec, în 
principal din cauza frustrărilor provocate de Războiul din 
Irak. Contribuţia lui Obama a fost aceea de a modifica 
militarismul american şi de a-i oferi o nouă viaţă, 
garantând însă, în acelaşi timp, că înclinația manifestată 
de SUA, chiar şi după încheierea Războiului Rece, către 
confruntările militare se va menţine. 


Acest rezultat a fost însă îmbibat în sarcasm. În definitiv, 
abia ce Obama se instalase la Casa Albă, că reprezentanţii 
Comitetului Nobel din Norvegia îi şi aprobară victoria, 
acordându-i Premiul Nobel pentru Pace. În câteva 
săptămâni, potrivit Comitetului, Obama „crease un nou 
climat în politica internaţională”. „Eforturile lui de întărire 
a diplomaţiei internaţionale şi a cooperării dintre popoare” 
erau de-a dreptul „extraordinare”, au decis, entuziasmați, 
membrii Comitetului. „Dialogul şi negocierile” erau din nou 
„preferate ca instrumente pentru rezolvarea chiar şi a 


celor mai dificile conflicte internaţionale.” Perspectiva unei 
dezarmări nucleare globale se întrezărea la orizont.31 


Verdictul Comitetului s-a dovedit însă total greşit. Ca 
pacificator, Obama s-a arătat a fi o dezamăgire. El a 
demonstrat că punctul său forte era susținerea 
războaielor, mai curând decât încheierea lor. Cât priveşte 
armele nucleare, Obama a ajuns să iniţieze un program pe 
30 de ani, cu o valoare de 1,2 trilioane de dolari, pentru 
modernizarea arsenalului american.52 


De la Bush, Obama moştenise două conflicte armate de 
dimensiuni medii, în Irak şi în Afghanistan. Fiecare dintre 
aceste conflicte începuse ca o componentă integrală a 
omniprezentului război global împotriva terorismului. 
Atunci când Obama a devenit comandant suprem, fiecare 
conflict dobândise un obiectiv diferit, chiar dacă acest 
lucru n-a fost recunoscut fatis. În 2009, Statele Unite 
luptau in Irak pentru a evita umilinţa unui eşec direct. 
Principalul lor scop era aranjarea unei ieşiri discrete şi 
onorabile din această situaţie. În Afghanistan, eforturile se 
concentrau asupra dreptului la autodeterminare naţională, 
Washingtonul dorind să permită afghanilor să-şi exercite în 
termeni cat mai limitați acest drept. Adevăratul obiectiv 
era excluderea de la putere, în Kabul, a oricărui grup 
considerat inacceptabil de Washington. 


Eforturile depuse de Obama pentru gestionarea acestor 
două războaie au generat puţine rezultate pozitive. În Irak, 
el a respectat programul anunţat de predecesorul său, 
vizând o retragere treptată a trupelor, ultimii soldaţi 
americani părăsind această ţară în decembrie 2011. Dar 
această plecare s-a dovedit doar temporară. Puse la 
încercare, forţele irakiene, instruite şi echipate cu mari 
costuri de Statele Unite, s-au dovedit incapabile să-şi 


apere ţara. La mai puţin de trei ani după ce părăsiseră 
Irakul, forţele aeriene şi terestre americane se întorceau în 
acea ţară, angajându-se din nou în operaţiuni de luptă, de 
astă dată împotriva unui inamic, Statul Islamic, creat ca 
produs secundar al invaziei din 2003. În foarte scurt timp, 
acest Război din lrak reînviat s-a extins şi în Siria. Forţele 
SUA au pătruns şi acolo. 


Candidatul Obama promisese să pună capăt Războiului din 
Irak, caracterizându-l drept „stupid”. Preşedintele Obama 
nu a reuşit să respecte această promisiune, lăsând în 
schimb succesorului său o versiune modificată a războiului 
pe care el însuşi îl moştenise. 


Candidatul Obama promisese că va câştiga războiul din 
Afghanistan, pe care-l cataloga drept „necesar”. Victoria 
însemna eliminarea sau reducerea opoziţiei violente faţă 
de guvernul instalat de americani la Kabul, până când 
aceasta devenea nesemnificativă. Odată ajuns în funcţie, 
preşedintele a încercat să facă asta, ordonând o 
escaladare majoră a efortului de război din Afghanistan. El 
a numit un nou comandant, care a promis o abordare 
proaspătă. De asemenea, a trimis numeroase trupe în 
teatrul de război, ca întăriri. 


Din nefericire, „ofensiva” care a urmat, modelată după cea 
irakiană, din 2007-2008, a eşuat lamentabil. Noul 
comandant a plecat curând. Alţi câţiva i-au urmat, fiecare 
expunându-şi cât mai vocal „abordarea proaspătă”. În 
cursul celor opt ani de mandat ai lui Obama, americanii nu 
s-au apropiat niciodată prea mult de obiectivul eliminării 
amenințării insurgente la adresa guvernului instalat de 
Occident în Kabul. Ca urmare, alături de ostilitățile care 
continuau în Irak şi Siria, şi războiul din Afghanistan a 


devenit parte din moştenirea lăsată de Obama 
succesorului său. 


Dar incapacitatea lui Obama de a pune capăt acestor două 
conflicte pe care nu el le începuse nu reflectă adevărata 
semnificaţie a mandatului sau de comandant suprem. In 
timpul preşedinţiei sale, însăşi ideea încheierii războiului a 
încetat să mai fie vehiculată în cercurile de securitate 
naţională. Locul ei a fost luat de conceptul „războaielor 
perpetue”. 


În anii 1990, H.W. Bush şi apoi Bill Clinton renuntasera la 
reticenta de a folosi forţa armată, cunoscută neoficial 
drept „sindromul Vietnam”. După 11 septembrie, Bush Jr. 
a şters orice rămăşiţe ale acestui sindrom, renunțând la 
motivațiile defensive şi de intimidare ca principale 
raționamente ale forţei militare americane. Doctrina Bush, 
a războiului preventiv, a semnalat lumii că Statele Unite 
urmau să devină ofensive. Cu alte cuvinte, în intervalul 
cuprins între Operațiunea „Furtună în deşert” si 
Operaţiunea „Libertate pentru lrak”, aceşti trei preşedinţi 
laolaltă au pus la punct cea mai extinsă schimbare a 
politicii militare a SUA din momentul când, în 1950, 
izbucnirea Războiului din Coreea îl determinase pe Harry 
Truman să ordone o reînarmare totală. 


Obama a cimentat, efectiv, aceste schimbări. În ceea ce 
priveşte abordarea faţă de război, candidatul care 
promitea ,Speranta şi schimbare” a devenit preşedintele 
care a livrat o versiune modificată a doctrinei „Mai multe 
de acelaşi fel”. 


Într-o societate democratică, secretul considerării 
războiului drept un fenomen normal constă în distragerea 
atenţiei publice de la existenţa lui continuă. Ca şi în cazul 


poluării apei sau a aerului, dacă nimeni nu observă un 
lucru, acesta nici nu mai contează, cel puţin din punct de 
vedere politic. 


Câteva unităţi de măsură sunt disponibile pentru 
calcularea dimensiunilor cumulative ale războiului. 
Exemplele evidente includ numărul proiectilelor folosite, 
tintele distruse, teritoriul cucerit, dolarii cheltuiţi, inamicii 
ucişi sau pagubele colaterale provocate. Dar, în era post- 
Război Rece, doar o singură unitate de măsură a rezonat 
cu opinia publică: numărul de militari americani ucişi în 
luptă. 


În cea mai mare parte a mandatului lui George W. Bush, 
cifra soldaţilor ucişi în luptă în fiecare an a gravitat uşor 
sub 1 000, o rată a pierderilor care a contribuit la alegerea 
în funcţia supremă, în 2008, a lui Obama. În primii ani ai 
preşedinţiei acestuia, numărul a scăzut la câteva sute de 
soldaţi ucişi anual. In ultimii trei ani de mandat, Obama a 
redus pierderile de pe front la doar câteva zeci de victime 
pe an.?? Pe măsură ce rata pierderilor a coborât de la 
câteva sute la doar câţiva militari ucişi, opinia publică, în 
general, mai ales americanii care nu erau afectaţi direct 
de evenimentele petrecute în teatre de operaţiuni atât de 
îndepărtate, a încetat să mai acorde atenţie războaielor 
SUA. Practic, Obama le-a permis americanilor să facă pace 
cu războiul. 


Dar sensibilitatea faţă de numărul victimelor nu s-a tradus 
într-o aversiune faţă de folosirea forţei. Dimpotrivă, pe 
lângă continuarea campaniei din Afghanistan şi 
revigorarea celei din lrak (care s-a extins şi în Siria), 
laureatul Premiului Nobel pentru Pace în anul 2009 a 
intervenit în Libia, a reînnoit operaţiunile militare din 
Somalia, a vizat grupările insurgente din Yemen, a stabilit 


o „listă de ţinte” secretă, pentru a prioritiza asasinatele, si 
a crescut prezenţa militară americană într-o mare parte a 
Africii Subsahariene. Şi, desigur, el l-a urmărit pe Osama 
bin Laden la sol, în Pakistan. 


Dar, în calitate de comandant suprem, Obama şi-a 
dezvoltat propria abordare distinctă a modului de a purta 
războiul. Deşi nu s-a ridicat la nivelul unei doctrine, 
această abordare a servit ca tendinţă operaţională brută. 
Mai ales după ce ofensiva lui în Afghanistan a eşuat, 
Obama a căutat să minimalizeze prezenţa trupelor 
americane „la sol”, bazându-se în schimb pe forţa aeriană 
(cu o preferinţă particulară pentru dronele lansatoare de 
proiectile) şi pe mici grupuri de comando special 
antrenate, folosite, de obicei, în misiuni cu durată limitată. 
Atunci când a fost necesară o implicare masivă la sol, 
Obama a preferat să înarmeze intermediari pentru ca 
aceştia să lupte şi să moară în locul militarilor americani. 
Aşa se face că în ultimul an al mandatului său, de pildă, 
aproape 25 000 de bombe şi de rachete americane s-au 
abătut asupra unor ţinte aflate în diferite părţi ale 
planetei.3+ Totuşi, numărul militarilor americani care şi-au 
pierdut viata în acelaşi an a fost de 26.35 Modul lui Obama 
de a lupta era războiul condus de la distanţă. 


Altfel spus, preşedintele Obama a imbratisat capacităţile 
lăudate de susţinătorii Revoluţiei în Problemele Militare, 
modificând însă aplicarea lor. Procedând astfel, el a 
abandonat pretenţiile potrivit cărora războiul high-tech 
asigura victorii facile şi decisive. Pentru Obama, 
rezultatele obţinute în teren contau mai puţin decât 
impactul politic pe plan intern. Atenuarea acestui impact 
făcea războiul tolerabil. Efectul a fost că propria 
sensibilitate a preşedintelui la victimele umane a 
desensibilizat opinia publică în privinţa a ceea ce făceau 


militarii americani, unde luptau şi ce succese aveau - dacă 
aveau aşa ceva. 


Ultima categorie de elemente ale moştenirii lui Obama ne 
pune faţă în faţă cu cea mai pronunţată diferenţă dintre 
Boone City şi Cetatea de Smarald: sensul libertăţii 
personale. In Boone City, libertatea era permisă unora, dar 
nu tuturor. Deşi conferea drepturi şi privilegii, libertatea 
stabilea totodată limite şi impunea obligaţii - printre cele 
mai importante dintre acestea numărându-se necesitatea 
de a lua armele pentru apărarea ţării ori de câte ori 
situaţia o cerea. Aceasta era libertatea aşa cum Al, Fred şi 
Homer înțelegeau termenul. 


Promisiunea Cetăţii de Smarald a fost că toţi ar trebui să 
se bucure de libertate, nu doar unii. Rasa, genul şi 
sexualitatea nu mai serveau ca bază pentru alocarea 
privilegiilor sau pentru trasarea distincţiilor dintre ceea ce 
era permis şi ceea ce era interzis. Şi a mai existat o 
diferenţă: în Cetatea de Smarald, libertatea impunea 
puţine îndatoriri. Cât despre luarea armelor pentru 
apărarea ţării, aceasta devenise de mult o măsură absolut 
voluntară. 


Bill Clinton se bucurase de un succes limitat în 
promovarea acestei agende a libertăţii interne extinse. 
George W. Bush se dovedise prea puţin înclinat să o 
promoveze, atenţia fiindu-i absorbită de eforturile de a 
impune afghanilor şi irakienilor o „Agendă a Libertăţii” 
complet diferită. Dar, sub Obama, această concepţie mult 
mai largă privind libertatea americană şi-a intrat pe deplin 
în drepturi. 


Pare puţin probabil că, atunci când a venit la Casa Albă, 
Obama să se fi considerat un războinic al culturii. Dar, pe 


parcursul celor două mandate ale lui, războiul cultural a 
luat o turnură aparent decisivă, patriarhatul fiind aruncat 
în defensivă şi heteronormativitatea pierzandu-si orice 
vestigii de autoritate morală care-i mai rămăseseră. Cel 
puţin în cercurile progresiste, celebrarea diversităţii, 
împuternicirea femeilor şi explorarea naturii variabile a 
identităţii au dobândit un prestigiu care combina 
corectitudinea cu o nuanţă de condescendenta arogantă. 
Faptul că toate acestea se întâmplau în timpul mandatului 
primului preşedinte de culoare al naţiunii americane era 
considerat de unii drept cu totul adecvat, dar de alţii 
picătura care umpluse paharul - în funcţie de punctul de 
vedere al fiecăruia. 


Evenimentul crucial s-a petrecut în aprilie 2015, când 
Curtea Supremă a ascultat pledoariile în cazul Obergefell 
vs Hodges, axate pe eligibilitatea pentru mariaj. Cerând 
Curţii să declare neconstituţionale legile statale care 
interziceau căsătoriile între persoane de acelaşi sex, 
reprezentantul juridic al lui Obama, Donald B. Verrilli, şi-a 
expus cazul în mod direct şi clar. „Ocazia cuiva de a se 
căsători este parte integrantă a demnităţii umane”, a 
declarat el. Prin urmare, a nega cuplurilor de homosexuali 
şi lesbiene această ocazie însemna, practic, a înjosi 
cuplurile respective. lar a permite unora dintre statele 
americane să interzică mariajele între persoane de acelaşi 
sex, în timp ce alte state le acceptau, nu constituia o 
opţiune. Un asemenea lucru ar fi fost „echivalentul 
divizării ţării noastre printr-o segregare rasială de jure”. 
Cât privea motivele „considerate cândva necesare şi 
adecvate” pentru  „ostracizarea si  marginalizarea” 
persoanelor homosexuale, Verrilli le-a considerat atât de 
nesemnificative încât nici măcar nu s-a obosit să detalieze 
care fuseseră acele motive.36 


Curtea a contrazis însă opinia administraţiei. În iunie 2015, 
cu o majoritate la limită (5-4), ea a emis o decizie prin 
care tuturor celor 50 de state americane li se cerea să 
recunoască mariajele între persoane de acelaşi sex. În 
argumentarea sa orală ţinută înaintea Curţii, Verrilli 
sugerase că problema nu se rezuma la mariaj. Chestiunea 
supremă, a observat el, era „validarea”. Şi chiar aşa s-a 
dovedit a fi, decizia din cazul Obergefell validând nu doar 
mariajele între persoane de acelaşi sex, ci şi proiectul 
cultural mai amplu pentru care el a servit drept strigăt de 
luptă. Practic, recunoscând un drept inexistent până 
atunci, Curtea a abrogat normele „considerate cândva 
necesare şi adecvate” pentru ordonarea relaţiilor sociale. 


În privinţa semnificației, cazul Obergefell se compară cu 
cazurile Brown vs Consiliul Educaţiei sau Roe vs Wade. 
Ziarul New York Times, cel mai influent susţinător naţional 
al drepturilor homosexualilor, a salutat măsura ca pe „o 
opinie profundă şi inspirată, extinzând drepturile omului în 
toată America şi legând trecutul naţiunii de prezentul ei”. 
Dintr-un anumit punct de vedere, chiar aşa era. Dar, din 
altă perspectivă, în loc să întindă o punte între trecut şi 
prezent, decizia a provocat o imensă fisură. Într-adevăr, 
aşa cum Times însuşi nota, cu o bucurie greu reţinută, 
cazul Obergefell îi lăsase pe oponenții mariajelor între 
persoane de acelaşi sex chinuindu-se să-şi „explice cum 
de putea trece atât de repede pe lângă ei tara pe care ei 
crezuseră că o intelegeau”.?” 


Dacă înlocuim înțelegeau cu defineau sau întruchipau, 
judecata ni se pare potrivită. De fapt, nu mai târziu decât 
în anul 2008, Obama însuşi se numărase printre cei care 
se opuseseră căsătoriilor între homosexuali.32 Dar, în 
2015, preşedintele îşi revizuise opiniile, salutând verdictul 
în cazul Obergefell ca pe o decizie care afirma „ceea ce 


milioane de americani credeau deja în adâncul sufletelor 
lor: când toţi americanii sunt trataţi în mod egal, noi cu 
toţii suntem mai liberi”.39 


Atunci, ca şi acum, am considerat o asemenea abordare 
ca fiind prea uşuratică. Deşi egalitatea poate spori 
posibilitatea libertății, ea nu garantează nicidecum 
folosirea inteligentă a acesteia. Obama a abordat 
chestiunea în termeni cantitativi, în condiţiile în care 
problemele cu care se confruntă americanii în secolul XXI 
sunt în primul rând de natură calitativă. Americanii nu au 
nevoie de mai multă libertate, ci de o libertate mai 
autentică, având fundamentul în altceva decât reiterarea 
clişeelor liniştitoare. 


Îl admir foarte mult pe preşedintele Obama şi l-am votat 
de două ori. Odată, în cursul celui de-al doilea mandat al 
său, m-a invitat la un prânz, la Casa Albă. A fost, pentru 
mine cel puţin, o ocazie memorabilă. M-am întors de la 
acea întâlnire profund impresionat de inteligenţa, graţia, 
înţelepciunea preşedintelui, de felul cum cunoştea detaliile 
şi de stăpânirea de sine dovedită de el. 


Cu toate acestea, privesc cei opt ani petrecuţi de Obama 
în funcţia de preşedinte al SUA cu un amestec de tristeţe 
şi consternare. Mai mult decât orice altceva, preşedinţia lui 
a reprezentat o ocazie pierdută. 


Deşi a contribuit la redresarea economică, însănătoşind în 
mare măsură economia ţării, Obama nu s-a atins de 
discrepantele extraordinare existente la nivelul 
prosperității cetăţenilor americani, discrepante alimentate 
de neoliberalismul globalizat şi care fac din democraţie o 
parodie. În America secolului XXI, libertatea esenţială a 
devenit tot mai mult un privilegiu al claselor avute. 


Obama a evitat catastrofele militare de amploare, fapt 
pentru care îi sunt recunoscător. Dar el n-a depus prea 
multe eforturi pentru a stopa militarismul american. 
Conducerea globală a rămas, în mare parte, sinonimă cu 
utilizarea forţei. Maşinăria de război a continuat sa 
funcţioneze, majoritatea cetățenilor americani fiind 
aproape complet nepăsători faţă de existenţa ei. In anul 
când Obama s-a născut, preşedintele Dwight D. 
Eisenhower deplânsese ascensiunea a ceea ce el numea 
„complexul militar-industrial”. Procedând astfel, Ike a facut 
un ultim mare serviciu compatriotilor sai. Dar o sintagmă 
introdusă în 1961 nu descrie în mod adecvat mentalitatea 
militarizată adoptată de Washington după încheierea 
Războiului Rece. În contrast cu Ike, Obama nu a făcut 
aproape nimic spre a-i educa pe americani şi a-i avertiza 
asupra pericolelor pe care o asemenea mentalitate le 
prezintă. 


Cât priveşte concepţia revizuită asupra libertăţii, poate că 
îmi lipsesc calificările necesare spre a oferi o opinie 
pertinentă. Un bărbat alb, în vârstă, heterosexual, 
apropiindu-se de împlinirea a 50 de ani de căsnicie şi cu 
un picior încă prins în Boone City ar trebui să fie foarte 
atent când îşi instruieşte concetatenii care sunt mai tineri, 
nu sunt albi, nu sunt hetero şi/sau nu sunt bărbaţi în 
privinţa felului cum ei ar trebui să estimeze transformările 
culturale ajunse la apogeu sub preşedinţia lui Obama. 
Fiindcă nu posedam nici un telefon inteligent, nici un cont 
pe reţelele sociale, îmi lipseau instrumentele de bază 
pentru a face asta. Dar chiar şi aşa, aş îndemna la 
precauţie faţă de concluzia că, eliberând indivizii din 
lanţurile tradiţionale ale cumpătării, aceştia ar fi putut 
vedea Tărâmul Fagaduintei. Apatia spirituală mi se pare un 
rezultat mult mai probabil. 


În această privinţă, ca un admirator autodeclarat al lui 
Reinhold Niebuhr, Obama ar fi putut avertiza americanii 
faţă de pericolele întreţinerii „viselor mesianice” în privinţa 
sensului şi destinaţiei istoriei. Eliberarea de trecutul rasist, 
sexist şi homofob al naţiunii prea să sugereze posibilitatea 
că americanii care înălţau „ode libertăţii” şi-ar putea 
împlini, într-un final, vocaţia de a se alătura omenirii prin 
eforturile lor de căutare a libertăţii perfecte - în multe 
privinţe principiul fundamental al întregii epoci post-Război 
Rece. Dintre cei trei preşedinţi americani post-Război 
Rece, Obama ştia cel mai bine cum să încurajeze acel 
principiu. Doar Obama înţelegea că, aşa cum scrisese 
Niebuhr, „cursul istoriei nu poate fi forţat... pentru a 
satisface o anumită concepţie privitoare la sfârşitul ei”. El 
ar fi trebuit să spună asta în mod tranşant şi repetat.*° 


Donald Trump nu a împărtăşit niciodată admiraţia mea 
faţă de preşedintele Obama. In timpul epocii Obama, el 
fusese ocupat să găzduiască Ucenicul (numit şi Ucenicul 
celebrităților), un  „reality-show” de televiziune care 
evidenția pretinsele sale talente de om de afaceri abil şi 
serios. Succesul emisiunii, inexplicabil pentru critici, l-a 
propulsat mai sus în topul celebrităților mondene, chiar 
dacă în rândurile comercianților de maruntisuri. Expunand 
o versiune de secol XXI a „materiei din care sunt 
construite visurile”, Trump şi-a făcut din plin reclamă, 
graţie NBC şi sponsorilor corporatişti ai emisiunii. 


Între timp, principala sa preocupare politică a fost de a 
pune la îndoială legitimitatea lui Obama ca preşedinte. 
Deşi nu Donald Trump a sădit primul controversele în 
privinţa naşterii lui Obama drept cetăţean american, el a 
îmbrăţişat cu toată inima cauza şi a devenit cel mai 
cunoscut susţinător al ei. Atitudinea lui a fost nu de a 
prezenta faptele, ci de a stârni dubii cu privire la locul 


naşterii, la religia şi la educaţia lui Obama şi astfel de a 
menţine în prim-plan întrebările legate, înainte de toate, 
de dreptul acestui bărbat de culoare, cu un nume atât de 
neobişnuit, de a candida la preşedinţia Americii. Cum 
media i-a oferit cu generozitate o platformă de pe care să- 
şi expună opiniile, Trump i-a lăudat pe cei care contestau 
că Obama se născuse pe pământ american, numindu-i 
„patrioţi adevăraţi” şi şi-a expus, cu lux de amănunte, 
suspiciunile că „era ceva putred” în toată chestiunea.“ 
Acuzatiile nu se bazau pe fapte concrete, dar, ca 
întotdeauna, media şi-a dat seama că Trump era bun 
fiindcă aducea rating. 


Obama s-a folosit de prilejul organizării  Cinei 
Corespondenţilor de la Casa Alba - unde Trump s-a 
numarat printre cei prezenti - pentru a raspunde. Cum 
certificatul său de naştere tocmai fusese prezentat, în 
original, preşedintele a speculat că nimeni nu era mai 
fericit decât Trump acum, când controversa se încheiase. 
Magnatul transformat în gazdă de emisiune TV putea 
acum, a continuat Obama, să se concentreze pe 
„problemele care contează cu adevărat”, cum ar fi „Au 
înscenat americanii aselenizarea?” sau „Unde sunt Biggie 
şi Tupac?”® Cu doar câteva ore mai înainte, preşedintele 
dăduse undă verde operaţiunii ultrasecrete „Tridentul lui 
Neptun”, care, după câteva zile, avea să ducă la uciderea 
lui Osama bin Laden. Acum, el a continuat să ironizeze 
„pregătirea profesională şi anvergura experienţei” lui 


8 Tupac Amaru Shakur (pe numele adevărat Lesane Pariosh Crooks, 
1971-1996) şi The Notorious B.I.G sau Biggie (pe numele adevărat 
Christopher George Latore Wallace, 1972-1997) au fost doi dintre cei 
mai mari cântăreţi de rap din toate timpurile; dispariţia lor prematură 
a dat naştere la numeroase teorii ale conspirației, pretinzându-se 
inclusiv că ei şi-ar fi înscenat moartea. (n.tr.) 


Trump, citând un recent episod din emisiunea Ucenicul 
celebrităților, în care miliardarului i se ceruse să identifice 
vinovatul pentru eşecul unui concurs culinar - „este genul 
de decizie care m-ar putea ţine treaz toată noaptea. Aţi 
gestionat bine situaţia, domnule!”42 


Replicile usturătoare adresate de Obama lui Trump pot fi 
catalogate ca fiind atât binemeritate, cât şi de-a dreptul 
condamnabile. Cei aflaţi în public s-au amuzat zgomotos 
pe seama lui Trump. Dar cel care avea să râdă la urmă a 
fost el. 


Capitolul 6. Starea Uniunii 


Ce fel de loc era America în 2016, când era post-Război 
Rece a atins cota de un sfert de secol? În timp ce națiunea 
se pregătea de alte alegeri prezidenţiale, se întrezărea 
perspectiva unei competiţii care să stârnească un alt 
Clinton împotriva unui alt Bush. „Ştiri de ultimă oră: Va fi 
Hillary contra lui Jeb” - concluziona Politico chiar înainte de 
desfăşurarea primelor alegeri primare din Statele Unite.! 


Unii au considerat linistitoare aceasta confruntare 
anticipată dintre dinastiile rivale. Pentru alţii, ea oferea 
dovada existenţei unei elite politice deranjant de înrudite, 
care se perpetua la nesfârşit. Însă puţini observatori au 
anticipat lovitura de trăsnet care avea să se producă 
înainte de sfârşitul anului. Astăzi, când putem privi 
retrospectiv lucrurile, identificăm o mulţime de dovezi care 
au vestit această lovitură. 


Cu o suprafaţă de aproape 10 milioane de kilometri 
pătraţi, împărţită în aproape 90 000 de circumscripţii 
politice distincte, şi cu o populaţie de aproape 325 de 
milioane de locuitori, Statele Unite ale Americii reprezintă 
o întreprindere-mamut - poate chiar prea mare pentru 
binele acestei ţări. Politicienii care caută să ajungă în 
funcţii înalte sunt de acord, invariabil, că, în general, ţara 
lor este cea mai bună din toate timpurile, deşi ar putea fi 
şi mai bună dacă ei ar fi aleşi. Acest refren care se repetă 
o dată la patru ani este suficient pentru a împăca (sau 
anestezia) centrul politic larg, adică marea clasă de mijloc 
americană, restrângând astfel politica naţională pe un 
făgaş previzibil de strâmt. Cei care doresc să devină 
preşedinţi, dar nu se încadrează pe acest făgaş sunt 
întâmpinați, invariabil, cu o respingere categorică. 


Dar alegerile din 2016 aveau să se dovedească diferite. 
Ceea ce urmează este un instantaneu sau un profil al 
Americii pe măsură ce alegerile se apropiau, evidențiind 
factorii care s-au coagulat în noiembrie, ducând la 
instalarea ca preşedinte a lui Donald Trump. Cu o 
rapiditate uimitoare, centrul s-a retras într-o parte, 
expunând o ţară deja divizată în două tabere total 
antagonizate. Dar, pentru toţi cei care nu se lăsaseră 
seduşi de viziunile Cetăţii de Smarald, semnele acelei 
divizări erau pretutindeni. 


Bere Bud Light contra Bourbon de lux 


Statele Unite reprezintă cea mai mare democraţie din 
lume. Pentru americani, această declaraţie este un fapt 
indiscutabil. Dar, în epoca post-Război Rece, privilegiile şi 


inechitatea s-au impus ca trăsături dominante ale acestei 
democraţii. Intr-o naţiune care se lăuda cândva ca fiind 
imună la diferenţele de clasă - şi în cadrul căreia să fii 
american era suficient pentru a-ţi defini identitatea - 
asemenea diferenţe deveneau acum omniprezente, de la 
alocarea locurilor pe stadioane la evenimente sportive, la 
ordinea de îmbarcare pe cursele aeriene. Ca niciodată în 
istorie, observaţia inteleapta a lui Scott Fitzgerald, potrivit 
căreia „bogaţii sunt oamenii diferiţi de mine si de tine” 
exprima un adevăr esenţial despre viata americana.? 


Potrivit revistei Forbes, în 2016 existau în Statele Unite 
540 de miliardari, cu o avere totală de 2,399 trilioane de 
dolari.+ Pe lista Forbes a celor mai bogaţi 400 de 
americani, averea lui Donald Trump, estimată pe atunci la 
3,7 miliarde de dolari, îl plasa abia pe poziţia 156.5 Averea 
este însă un lucru relativ. In comparaţie cu Bill Gates (care 
are o avere de 81 de miliarde de dolari) sau cu Jeff Bezos 
(67 de miliarde de dolari), Trump părea doar un burghez 
înstărit. Dar chiar şi aşa, el se simţea confortabil printre 
primii 1% dintre bogatii Americii, un grup care controla 
peste o treime din avutia naţională totală. În contrast, 50% 
din populaţia Americii se afla la polul opus, veniturile 
acestor oameni reprezentând doar 1% din avuţia 
naţională. 


Încă din primele zile ale republicii, Statele Unite oferiseră 
abundență materială pentru unii, condamându-i pe alţii la 
existente măcinate de lipsuri sau de-a dreptul mizerabile. 
America era un tărâm al ocaziilor, dar nu pentru toţi. În 
2016, pe când globalizarea era proslăvită pentru că ar fi 
funcţionat în beneficiul tuturor, prăpastia dintre cei care 
aveau şi cei care nu aveau crescuse masiv, ajungând 
undeva între cavernos şi grotesc. Pentru a ilustra această 
stare de fapt, să comparăm, de pildă, veniturile medii ale 


directorilor executivi cu cele ale angajaţilor de rând. În 
1965, această aşa-numită „rată de compensare” fusese de 
20:1; în 1989, ea crescuse la 59:1, pentru ca în 2016 să 
atingă dimensiuni halucinante: 271:1.6 


Dar în politica naţională asemenea decalaje aveau o 
rezonanţă minimă. Deşi suferinţa celor săraci - cel puţin 
43 de milioane de americani trăiau în sărăcie în acel an - 
se califica drept motiv de compasiune şi de regrete, ea 
genera doar un interes politic local si episodic.’ Potrivit 
sondajelor, saracia si decalajul veniturilor se situau foarte 
jos în clasamentul problemelor care contau pentru 
americani.® Politic vorbind, ambele elemente devenisera, 
din cate se parea, tolerabile. In plus, pana tn anul electoral 
2016, Marea Recesiune a disparut rapid din memorie. 
Dupa pierderea a aproape noua milioane de locuri de 
muncă între 2007 şi 2010, economia a început sa se 
schimbe brusc. Cadrul general al locurilor de munca se 
îmbunăţea constant. In vara lui 2016, când republicanii şi 
democraţii îşi stabileau candidaţii la funcţia supremă, rata 
şomajului scăzuse la 4,7%, adică mai puţin de jumătate 
din cât fusese în 2010.10 Nivelul indicilor bursieri era într-o 
creştere considerabilă... 


Pe fondul acestor semne de însănătoşire economică, 
autorităţile politice ale naţiunii au continuat risipa 
caracteristică. Deşi deficitul anual al bugetului federal 
scăzuse, după nivelul maxim de un trilion de dolari pe an 
atins în timpul Marii Recesiuni, în 2016 cheltuielile 
guvernului american încă erau cu 587 de miliarde de dolari 
mai mari decât încasările.!? Simpla gestionare a datoriei 
naţionale costa acum guvernul aproape 300 de miliarde de 
dolari anual - mai mult decât bugetele combinate ale 
Agriculturii, Comerţului, Educaţiei, Energiei, Securităţii 
Interne, Dezvoltării Urbane şi Imobiliare, Departamentului 


de Stat si Trezoriei.13 Ca de obicei, republicanii au solicitat 
vehement un buget echilibrat, considerat cândva un 
standard minim al bunei guvernări. În practică, ei erau mai 
puţin interesaţi de echilibrarea bugetului decât de 
amendarea Constituţiei, pentru a permite rugăciunile în 
şcolile publice. Ambele măsuri se numărau printre 
promisiunile făcute în mod obişnuit de candidaţii 
republicani în campanie, promisiuni de care aceştia uitau 
imediat ce ajungeau la putere. 


Deşi economia îşi revenea, beneficiile nu erau nici pe 
departe distribuite în mod uniform. Pentru majoritatea 
americanilor, perioada imediat următoare crizei nu a fost 
deloc înfloritoare. Cei bogaţi au devenit acum şi mai 
bogaţi, dar salariile muncitorilor americani au stagnat, aşa 
cum o făcuseră de decenii întregi.!+ lar închiderea 
fabricilor care sustinusera multă vreme clasa de mijloc - 
4,5 milioane de locuri de muncă în fabrici şi uzine fuseseră 
desfiinţate de la acceptarea acordului NAFTA, în 1994 -a 
continuat.!5 Globalizarea a accelerat dezindustrializarea 
economiei americane, externalizând mai multe locuri de 
muncă decât crease. Cât despre acei americani născuţi în 
sărăcie, era foarte probabil ca ei să moară la fel de săraci: 
studiile relevau un declin puternic al mobilităţii sociale 
încă din anii 1980, declin care se agravase după 
încheierea Războiului Rece.?® 


Se presupunea că globalizarea va aduce beneficii tuturor. 
In schimb, ea a lăsat milioane de oameni stramtorati. În 
2016, dovezile unei profunde nelinişti şi nesigurante 
economice erau evidente, chiar şi în rândurile celor 
suficient de norocosi să aibă un loc de muncă. De 
exemplu, datoriile pe cardurile de credit în acel an au 
depăşit suma de un trilion de dolari, fiind, în medie, de 8 
377 dolari per gospodărie.” La fel, cum pensionarea 


devenea un lucru de domeniul trecutului, suma medie 
economisită la retragerea din câmpul muncii de către 
familiile americane, în 2016, abia se ridica la suma de 5 
000 de dolari.:* Familiile de culoare sau hispanice o 
duceau şi mai greu, majoritatea neavând nici un fel de 
bani economisiti pentru bătrâneţe.!* Efectul a fost că 
majoritatea celor aflaţi la vârsta pensionării se confruntau 
cu perspectiva dependenţei totale de ajutoarele sociale. 
Totuşi, ajutorul social mediu lunar în acel an se ridica la 
doar 1 404 de dolari.?° 


Printre alti indicatori ai dificultăţilor economice se 
numărau: o populaţie fără adăpost de 549 000 de 
persoane în fiecare noapte; 44,2 milioane de americani 
care primeau ajutoare de hrană din partea Programului de 
Asistenţă Nutritionala Suplimentara (SNAP); şi 30 de 
milioane de copii de varsta scolara care primeau pranzuri 
gratuite sau cu preţuri minime.?? 


Toate aceste statistici erau usor accesibile. Unele faceau, 
ocazional, subiectul stirilor din media. Dar toate se 
încadrau in categoria descrisă de fostul secretar al 
apărării, Donald Rumsfeld, printr-o expresie rămasă 
celebră: „lucruri despre care ştim că ştim”. Mai precis 
vorbind, ele se numărau printre chestiunile acceptate, mai 
mult sau mai puţin, drept „zgomot de fond”. 


Asemenea informaţii nu oferă, desigur, o imagine 
echilibrată sau cuprinzătoare a economiei americane sau a 
bunăstării americanilor în 2016. Pentru cei care au venituri 
disponibile, viaţa de zi cu zi în Statele Unite ar putea fi, de 
fapt, foarte frumoasă - mult superioară celei din perioada 
când Al, Fred şi Homer s-au întors din războiul lor. 
Mâncarea este mai variată, cafeaua are un gust mai bun, 
oferta de vinuri, brânzeturi şi alte produse comestibile de 


la magazinele locale mai interesantă - dar toate acestea 
vin cu un preţ, desigur. 


Oportunităţile de divertisment, fie implicând participarea 
directă, fie doar simpla vizionare la televizor, au devenit 
aproape infinite. Americanii se înghesuiau în parcuri 
tematice precum Disney World sau Universal Studios din 
Orlando, Florida, care deveneau tot mai mari, mai bune şi 
mai scumpe, preţul unui bilet de o persoană, pentru o zi, 
ajungând acum la 115 dolari.2? Extinderea Ligii de Baseball 
la 30 de echipe, a NFL la 32, a NBA la 30 sia NHL la 31 a 
adus aproape fiecare american în umbra unui oraş din 
prima ligă şi, odată cu aceasta, a sporit ocaziile de a 
cheltui bani pentru susţinerea echipelor locale. 


Pentru cei ce şi-o puteau permite, tehnologia informaţiei a 
oferit confort, ocazii, divertisment şi un simulacru de 
comunitate. Cu dispozitivul adecvat şi abonamentul 
corect, americanii se puteau bucura de acces instantaneu 
la aproape orice cântec înregistrat vreodată, orice serial 
de televiziune difuzat vreodată si orice producție 
cinematografică existentă, inclusiv peliculele din perioada 
filmului mut. Cu un simplu click pe mouse, aproape orice 
produs cunoscut omenirii, de la preparate culinare 
chinezeşti la pijamale de mătase brodate putea fi livrat la 
uşa solicitantului, în funcţie de codul poştal al acestuia, în 
mai puţin de o oră. 


Călătoriile în ţări străine, considerate cândva exotice de 
americani - cu excepţia personalului militar - deveniseră 
un lucru de rutină. In 2016, aproape 67 de milioane de 
americani au călătorit în străinătate, în vreme ce 11,5 
milioane s-au urcat la bordul unor nave de croazieră, 
petrecându-şi vacanţa plutind.23 În acelaşi an, americanii 
au pierdut 116,9 miliarde de dolari la jocuri de noroc şi au 


cheltuit alte 70 de miliarde pe bilete de loterie.2+ Pentru 
cei foarte bogaţi, existau avioane private, iahturi opulente 
şi case de vacanţă (una sau două), fie pe malul oceanului, 
fie în munţi. 


Aşadar, viaţa putea fi foarte frumoasă pentru cei aflaţi în 
postura de a se bucura de ea. Dar aceşti indicatori ai unei 
creşteri a nivelului de trai şi ai unei hotărâri colective de a 
savura plăcerile vieţii aveau o relevanţă minimă pentru 
climatul politic existent în 2016. Ceea ce conta cu 
adevărat era următorul fapt: zilnic, zeci de milioane de 
americani sufereau de ceea ce un scriitor numea în acel an 
„impotenţă financiara”.2> Aceştia nu erau cei mai săraci 
dintre săraci, ci acei americani convinşi că şansele lor la 
un viitor mai bun erau infime. 


Aceşti americani nu cumpărau preparate culinare 
gourmet, nu purtau încălţăminte exagerat de scumpă şi nu 
dădeau 849 de dolari pe bilet pentru a vedea musicalul 
Hamilton pe Broadway.?6 Ca să poată pune o pâine pe 
masă şi să achite chiria lunară, ei trăiau de la un salariu la 
altul, neputând economisi practic nici un ban pentru 
situaţii de urgenţă, neprevăzute. Dacă ei totuşi cumpărau 
bilete de loterie ieftine, răzuibile, era pentru că sperau, cu 
disperare, că Zeița Fortuna i-ar fi putut scăpa de sărăcie. 
In loc să se considere beneficiari ai neoliberalismului 
globalizat, ei se priveau mai curând ca perdantii lui. 


La alegerile din 2016, impotenta financiară avea sa se 
transforme însă în indignare politică, provocând sfârşitul 
subit al erei post-Război Rece. Cât despre americanii care 
cumpărau de la Whole Foods (companie care 
comercializează alimente naturale), purtau blugi vintage şi 
mergeau să schieze în Aspen, ei nici măcar n-au văzut 


urgia care se apropia şi nu le-a venit să creadă că aceasta 
e reală nici măcar atunci când ea s-a declanşat. 


Chemarea datoriei 


În America post-Război Rece, una dintre cele mai 
relevante - chiar dacă, în general, ignorată - expresii ale 
apartenenţei la o anumită clasă este legătura inversă 
dintre avere şi riscul de a fi ucis sau rănit în serviciul ţării. 
Şi aici exista un lucru „despre care ştim că ştim” şi pe 
care, înaintea alegerilor prezidenţiale din 2016, mulţi 
americani ajunseseră să-l accepte ca pe un fapt dat. 


În America post-Război Rece, cei bogaţi, faimoşi şi 
puternici manifestau o aversiune faţă de serviciul militar 
activ, aversiune egalată poate doar de presupusa lor 
admiraţie faţă de cei care serveau sub drapelul ţării. Cel 
puţin nominal, a fi veteran devenise din nou un semn de 
distincţie. Dar era un semn de care membrii elitei se 
puteau debarasa fără probleme. 


Prinţul Harry, nepotul reginei Marii Britanii, a luptat în două 
rânduri în Afghanistan, a doua oară ca membru al 
echipajului unui elicopter de asalt AH-64 Apache. Nimeni, 
în ziua de azi, nu se aşteaptă să vadă fiii sau nepoţii unui 
şef de stat, lider corporatist sau celebritate de la 
Hollywood procedând la fel ca prinţul Harry. 


Deşi Statele Unite se aflaseră în mod continuu în război 
încă din 2001, diagrama Venn a tinerilor apti fizic, dar 
privilegiați, şi a celor ucişi sau răniţi în luptă constă din 
două cercuri care abia se intersectează. Pat Tillman, 
jucătorul NFL care s-a înrolat în armată după 11 


septembrie, a fost trimis în Afghanistan în 2004 şi şi-a 
pierdut viaţa acolo, într-un incident cauzat de propriii 
camarazi, rămâne o figură singulară, o veritabilă anomalie 
în istoria recentă a Americii. Nici un alt sportiv profesionist 
sau personalitate la fel de semnificativă nu a urmat 
exemplul lui patriotic. 


Din acest punct de vedere, Donald Trump şi copiii lui 
respectă perfect modelul clasei superioare americane. In 
timpul Războiului din Vietnam, Trump a refuzat serviciul 
militar, asta într-o vreme când evitarea înrolării era 
catalogată drept o decizie corectă şi practică. Copiii şi 
ginerii lui au urmat tradiţia familiei. Serviciul militar 
devenind deja, la acel moment, opţional, ei au considerat 
potrivit să-l refuze, ca majoritatea americanilor înstăriți. 


Aşadar, cine luptă şi moare, de fapt, în recentele războaie 
ale națiunii americane? Reprezintă oare victimele 
înregistrate o reflectare perfectă a poporului american, în 
toată varietatea lui fascinantă? La drept vorbind, nu. 


În America post-Război Rece, diversitatea rivalizează cu 
incluziunea, ca laitmotiv cultural dominant. Mai divers 
înseamnă neapărat mai bine. Sau, altfel spus, dovezile 
inechităţii şi deficitele în domeniul diversităţii, mai ales 
cele ţinând de rasă, gen şi orientare sexuală sunt prin 
definiţie probleme care necesită acţiuni concertate de 
remediere. 


Există însă o excepţie în această privinţă: serviciul militar. 
Într-o naţiune aflată acum permanent în război, instituţiile 
de elită care altminteri se mândresc că sunt atât de 
dedicate diversităţii nu se dau de ceasul morţii să 
recruteze veterani, ca să o spunem delicat. Aşa se face că, 
în 2016, de exemplu, printre studenţii de la Princeton se 


afla un singur veteran. Colegiile Harvard şi Williams aveau 
fiecare câte trei veterani, Duke - nici unul, iar Yale un 
uimitor număr de 11 veterani.?” Aceste cifre nu au stârnit 
încă un strigăt de protest din partea facultăţilor dornice să 
asigure reprezentarea echitabilă a femeilor şi a 
persoanelor de culoare şi foarte sensibile la cea mai mică 
dovadă de discriminare bazată pe sexualitate. 


În privinţa diversităţii din rândurile militarilor înşişi, situaţii 
simbolice extrem de mediatizate - femei ofiţer devenind 
piloţi de vânătoare sau absolvind Şcoala de Trupe Speciale 
a armatei - distrag atenţia de la inechitatile flagrante 
legate de clasă. Când vine vorba despre statutul socio- 
economic, forţele armate nu arată deloc ca America, în 
ansamblu. 


De notat în acest punct este faptul că Pentagonul, care 
altfel dovedeşte un apetit insatiabil pentru date, nu 
colectează (sau cel puţin nu dă publicităţii) informaţii 
legate de statutul socio-economic al militarilor americani 
căzuţi victime în teatrele de război. Respectarea acestui 
tabu neoficial duce la ascunderea adevărului privind cine 
sângerează şi moare în slujba naţiunii. 


Aşa cum savanții Douglas Kriner şi Francis Shen au 
demonstrat, când vine vorba despre sacrificiile militare în 
era post-Război Rece, există „două Americi”. Kriner şi 
Shen oferă o abundență de dovezi empirice care 
demonstrează că acele comunităţi mai bogate suferă mult 
mai puţine pierderi decât cele mai puţin înstărite. „Într-o 
măsură chiar mai mare decât precedentele conflicte”, au 
scris ei, „în lrak şi Afghanistan au avut loc războaie purtate 
de clasa muncitoare”, păturile mai sărace ale Americii 
„plătind o parte mai mare din costurile umane ale 
conflictului”.28 Nu locuitorii din Palo Alto, California sau 


Upper East Side din Manhattan sunt cei care suferă cel mai 
mult din cauza sindromului de stres posttraumatic sau a 
traumatismelor cerebrale ori a amputărilor multiple. 


Kriner şi Shen au evidenţiat ceea ce observatorii non- 
academici suspectau de multă vreme. Forţele armate ale 
Statelor Unite nu reprezintă în nici un sens o secţiune 
transversală a societăţii americane. De pildă, în martie 
2003, când Războiul din Irak abia începuse, ziarul New 
York Times asemuia, ca pe un fapt firesc, structura forţelor 
armate cu „compoziţia unui tren de navetişti sau a unui 
liceu industrial de lângă Birmingham sau Biloxi”.22 Dacă 
Times ar fi caracterizat corpul elevilor acelui liceu ca fiind 
preponderent masculin, ar fi caracterizat, de fapt, foarte 
precis, comunitatea militară care dusese greul luptelor în 
războaiele recente ale Americii. 


În America post-Război Rece, liceul reprezintă o perioadă 
de distracţii intense, aducând cu el perspectiva unei 
avansări pe scara socială. Dimpotrivă, încorporarea în 
cadrul forţelor armate ale Statelor Unite, în special în 
armată sau în Corpul Puşcaşilor Marini, implică o 
posibilitate semnificativă de a fi mutilat sau ucis. Aşadar, 
în afara unor rare excepţii ca răposatul caporal Tillman, 
hotărârea potențialilor soldaţi să semneze implica 
apelarea la ceva mai convingător decât dragostea de ţară. 
Ea necesită cel mai american dintre factorii motivanti: 
banii. 


Şi aici ajungem faţă în faţă cu micul secret murdar al 
sistemului militar din America de azi: aşa-numita forţă de 
voluntari (AVF) este cu totul altceva decât spune 
denumirea. În absenţa unor stimulente materiale suficient 
de generoase, AVF ar intra în colaps mai rapid decât 
Trump Airlines, Trump Taj Mahal şi Universitatea Trump. 


În America post-Război Rece, ocaziile oferite celor care nu 
au absolvit studii superioare sunt limitate. Pentagonul este 
unul dintre puţinii angajatori care oferă tinerilor abia ieşiţi 
de pe băncile liceului locuri de muncă plătite decent, 
beneficii medicale extinse şi perspectiva unei pensii 
garantate, dacă trăiesc suficient pentru a ajunge să o 
pretindă. Poate că globalizarea epuizează sectorul 
manufacturier intern, dar, făcând astfel, reaprovizionează 
rezerva de potenţiali recruți - toţi acei absolvenţi de liceu 
care caută ceva de lucru, nu să debaraseze mese prin 
localuri sau să stea la casele de marcat ale 
supermarketurilor. 


Aşadar, pentru americanii înstăriți, serviciul militar ar 
putea reprezenta o decizie adoptată în deplină libertate. În 
schimb, pentru oricine altceva, tentatiile venite sub forma 
de salariu, bonusuri, beneficii şi prime influenţează acea 
decizie, în multe cazuri în mod decisiv. 


Cheltuielile necesare pentru a păstra intacte rândurile AVF 
sunt formidabile. Doar armata SUA cheltuieşte anual 300 
de milioane de dolari pentru publicitate şi bonusuri de 
recrutare, noilor recruți oferindu-li-se sume de până la 40 
000 de dolari pentru a se inrola.2° Bonusuri ulterioare îi 
atrag pe soldaţi, convingându-i să se reînscrie. 


Aşadar, toate unităţile de voluntari nu sunt atât recrutate, 
cât cumpărate şi plătite pentru asta. Desigur, de îndată ce 
soldaţii post-Război Rece au semnat pe linia punctată a 
contractului, ei devin ceea ce înaintaşii lor au fost, încă de 
la întemeierea Republicii: instrumente ale statului. Ca 
atare, ei sunt supuşi participării involuntare la orice 
operaţiune militară pe care statul o poate concepe, fără să 
mai fie nevoie de consimţământul lor informat. 


Ceea ce diferenţiază soldaţii de azi de cei din generaţiile 
anterioare, fie că au fost voluntari sau supuşi recrutării 
obligatorii, este relaţia lor nu cu statul, ci cu propriii 
concetateni. Inainte de era post-Război Rece, trei mari 
teme guvernaseră relaţia dintre cetăţeni şi soldaţi. În 
cursul perioadelor extinse de pace - anii 1920 şi 1930, de 
pildă - majoritatea americanilor nu acordau prea multă 
atenţie celor care serveau sub arme. În cursul conflictelor 
considerate justificate şi necesare - al Doilea Război 
Mondial şi începutul Războiului Rece, de exemplu - 
americanii au susţinut cu căldură trupele, înrolarea elitelor 
în serviciul militar constituind o manifestare concretă a 
acestei sustineri. Războaiele considerate nejustificate şi 
inutile - Vietnamul oferind aici cel mai relevant exemplu - 
au găsit numeroşi americani (reprezentanţii elitelor 
aflându-se, de obicei, în primele rânduri ale acestora) 
mobilizandu-se în opoziție si subminand însăşi 
legitimitatea sistemului militar existent. 


Epoca post-Război Rece a reformulat relaţia dintre poporul 
american şi armata sa. Astăzi, americanii s-au deprins cu 
războiul şi cu atmosfera inerenta a nesfârşitelor urgente 
de securitate naţională. Deşi participă la ritualuri menite 
să transmită susţinerea faţă de trupe, ei rămân constant 
indiferenți la ceea ce fac acestea. Dacă aceste războaie 
purtate de clasa noastră muncitoare sunt justificate, 
necesare sau măcar pot fi câştigate reprezintă o problemă 
care, de obicei, nu este nici măcar ridicată. Între timp, pe 
măsură ce aceste conflicte continuă sau se îndreaptă spre 
concluzii insuficient definite, elitele nici nu mai participă la 
ele, nici nu mai protestează faţă de ele, ci se dedică unor 
chestiuni pe care le consideră mai agreabile sau mai 
urgente. Trupele sunt lăsate să se descurce singure. 


Este acest aranjament democratic? Este corect? Poate fi el 
apărat moral? Sau cel puţin generează el rezultate 
benefice? Dacă vrem să fim sinceri, suntem obligaţi să 
dăm un răspuns negativ tuturor acestor întrebări. Dar, în 
epoca post-Razboi Rece, sinceritatea nu a fost un 
sentiment întâlnit prea adesea în cercurile autorităţilor. 
Recitarea unor banalitati golite de conţinut - ca, de pildă, 
„Vă mulţumim pentru servicul credincios adus patriei!” - a 
fost considerată suficientă. Însă, pe măsură ce se apropiau 
alegerile prezidenţiale din 2016, orice aspirant la funcţia 
supremă dornic să pună sub semnul întrebării rostul 
politicilor militare ale SUA a avut o şansă potrivită de a fi 
auzit de cetăţenii din clasa muncitoare expuşi direct 
consecinţelor unei pasiuni nebuneşti pentru război. 


Aparent, încheierea Războiului Rece conferise Statelor 
Unite capacităţi militare fără egal, pe care autorităţile de 
la Washington erau nerabdatoare să le utilizeze. Dar ceea 
ce s-a întâmplat cu globalizarea s-a întâmplat şi cu 
abordarea militarizată fata de conducerea globală: 
victimele unui experiment conceput de elite aveau să 
demonstreze doar o voinţă limitată de a accepta 
pedeapsa. Într-adevăr, după un sfert de secol, răbdarea lor 
aproape că ajunsese la capăt. 


Nici o regulă, doar drepturi 


„Esenţa libertăţii este dreptul fiecărui om de a-şi defini 
propriul concept despre existenţă, despre sens, despre 
Univers şi despre misterul vieţii umane.'3! Aşa scria 
judecătorul Curții Supreme Anthony Kennedy într-o 


faimoasă decizie, luată la puţin timp după încheierea 
Războiului Rece. 


Reformularea definiţiei libertăţii de către Kennedy, oricât 
ar fi fost de grandioasă, se potrivea cu starea de spirit care 
domina elitele la sfârşitul istoriei. Prin comparaţie, 
drepturile inalienabile specificate în faimoasa Declaraţie 
din 1776 păreau acum restrânse, meschine şi inadecvate. 
Cu Cetatea de Smarald vizibilă la orizont, libertatea însăşi 
urma să sufere o transformare. 


Noua concepţie privind libertatea, care apărea astfel după 
Războiul Rece, era de-a dreptul expansivă. Ea recunoştea 
puţine limite şi impunea şi mai puţine obligaţii, cu o 
excepţie notabilă: respectarea acestei concepţii nu era 
negociabilă. Ca întotdeauna, definiţia americană a 
libertăţii, indiferent de cât de recent ar fi fost modificată, 
se aplica pretutindeni, fiind la fel de valabilă în Bogota şi 
Dakkar, ca şi în Boston şi Denver. 


Ce a semnificat acest lucru în practică? Ce tip de societate 
ar fi fost generată dacă oamenilor li se permitea să ajungă 
la propriile concluzii cu privire la conceptele existenţei, 
sensului vieţii, universului şi misterului vieţii umane şi 
dacă totul era lăsat la latitudinea individului? Sfertul de 
secol scurs de la căderea Zidului Berlinului la alegerea lui 
Donald Trump ca preşedinte al SUA a oferit un posibil 
răspuns la această întrebare. 


O parte a acestui răspuns a venit sub forma progreselor 
cunoscute de eliminare a ultimelor vestigii ale rasismului, 
de împuternicire a femeilor şi de reducere a discriminărilor 
suferite de minoritățile sexuale americane. Evident, 
progresele nu implică neapărat un succes decisiv şi 
ireversibil. Dar, în perioada post-Război Rece, societatea 


americană a devenit mai tolerantă, mai deschisă, mai 
dispusă să accepte şi mai puţin înclinată să judece. 
Atitudinile faţă de oamenii de culoare, de femei şi de 
homosexuali, care în anii 1950 fuseseră normativ şi care 
au rămas larg răspândite şi în anii 1960 şi 1970, 
deveniseră, în 2016, inacceptabile în societatea aleasă. 


Dar pentru destui americani, noţiunea libertăţii, aşa cum 
fusese exprimată de judecătorul Kennedy, ca o ocazie de a 
cugeta la întrebările supreme ale vieţii, avea o relevanţă 
redusă. In termeni practici, exercitarea libertății, 
întreprinsă într-un mediu în care consumul şi celebritatea 
se impuseseră ca valori primordiale, a încurajat mai 
curând conformismul decât independenţa. Cel puţin la 
nivel declarativ, americanii se bucurau acum de mai multă 
libertate decât până atunci. Dar, din toate direcţiile, în 
special dinspre Madison Avenue, Hollywood şi Silicon 
Valley, veneau indicii privitoare la folosirea la maximum a 
ceea ce avea libertatea de oferit acum. Şi oricât de mult ai 
avea, întotdeauna eşti dornic de mai mult. 


Aşadar, împreună cu libertatea au venit stresul, anxietatea 
şi sentimentul de a nu fi la înălţimea situaţiei sau teama 
de a rămâne în urmă, căci solicitările vieţii cotidiene 
păreau să se multiplice. Pentru unii, libertatea a însemnat 
alienare, dezordine şi disperare. Ea nu a făcut nimic pentru 
a preveni, ba în unele situaţii chiar a încurajat 
comportamentele autodistructive sau antisociale. 


Aşadar, în 2016, odată cu apropierea unor noi alegeri 
prezidenţiale, americanii puteau revendica următoarele 
realizări: 


e Unu din şase lua medicamente prescrise de psihiatru, ca 
de pildă cele împotriva depresiei si anxietăţii.2 


e Peste 16 milioane de adulţi şi peste trei milioane de 
adolescenţi sufereau de depresie semnificativa.?? 


e Peste 1,9 milioane de americani foloseau cu regularitate 
cocaina, o jumătate de milion erau dependenţi de heroină 
şi 700 000 de metamfetamine.34 


e În acel an, supradozele de opioide au ucis 46 000 de 
mii.3° 


e Consumul excesiv ocazional de alcool a atins proporţiile 
unei epidemii, unu din şase adulţi americani bând în exces 
de câteva ori pe lună şi consumând peste şapte unităţi de 
băutură de fiecare dată; potrivit Centrului pentru Controlul 
şi Preventia Bolilor, acest fenomen era în special întâlnit în 
rândurile americanilor mai tineri si mai înstăriţi.36 


Aproape 35 000 de oameni se sinucideau anual, rata 
naţională de suicid crescând cu 24% faţă de 1999; în 
deceniul precedent, rata sinuciderilor la adolescente se 
dublase, iar la adolescenţi crescuse cu 40%.?’ 


e Dependenţa de telefoanele mobile se alaturase 
compulsiilor mai tradiționale, un american obişnuit 
verificându-şi telefonul de 110 ori pe zi, sub imperiul FOMO 


- teama de a nu rata ştiri importante (adesea fiind vorba 
despre lucruri absurd de banale).3® 


e Sindromul cumpăratului compulsiv sau dependenţa de 
shopping afecta circa 6% din populaţia Americii; un număr 
similar strângeau compulsiv obiecte.3* 


e Zilnic, 11 milioane de americani, mai ales femei, se 
confruntau cu tulburări alimentare, precum anorexia sau 
bulimia.*° 


e Circa 40% dintre adulţi şi aproape 19% dintre copii si 
adolescenţi erau obezi.** 


e Chirurgii esteticieni practicau anual peste 17 milioane de 
intervenţii, mărirea feselor şi labioplastia bucurându-se de 
o creştere deosebită în popularitate.” 


e 40 de milioane de americani accesau cu regularitate 
site-uri porno.% 


e Numărul americanilor infectați cu boli cu transmitere 
sexuală (BTS) în 2016 a depăşit două milioane, potrivit 
CDC, „cel mai mare număr atins vreodată”. 


* Între 40% şi 50% dintre toate căsătoriile, încheiate 
aparent cu speranţa că vor dura permanent, s-au încheiat 
cu un divorţ.% 


e Circa 24,7 milioane de copii trăiau în familii fără tată, 
aceşti copii fiind mai expuşi abandonului şcolar, abuzului 
de droguri şi alcool şi sinuciderii; fetele crescute fără tată 
erau de patru ori mai predispuse să rămână însărcinate la 
vârsta adolescenţei.+6 


e Deşi o cifră precisa este dificil de stabilit, s-a estimat ca 
în 2016, 683 000 de copii americani au fost victimele 
abuzurilor sau neglijării.+ 


e Exercitându-şi dreptul de a alege, femeile americane au 
pus capăt prin avort la 650 000 de sarcini nedorite în 
fiecare an, în ciuda disponibilitatii pe scară largă a 
anticonceptionalelor.*® 


e Exercitandu-si dreptul de a purta arme, americanii 
acumulaseră 46% dintre armele de foc de calibru mic ale 
planetei; arsenalul SUA aflat în mâinile cetăţenilor era mai 
mare decât al următoarelor 25 de tari la un loc.*9 


e În acest timp, peste 33 000 de americani erau ucişi 
anual în incidente provocate de arme de foc.*° 


e Timp de mai multi ani consecutiv, Statele Unite au avut 
cea mai mare rată de încarcerare, nici o altă naţiune 
dezvoltată apropiindu-se de aceasta rată.5! 


e Datele din sondaje relevau că încrederea socială - felul 
cum americanii priveau instituţiile guvernamentale şi 
propriii concetateni - scăzuse la un minim istoric.52 


e Poate din acest motiv, majoritatea americanilor nu se 
deranjau să voteze; prezenţa la urne în Statele Unite era 
mai mică decât în majoritatea celorlalte tari dezvoltate.% 


e Într-o societate tot mai informatizată, cu două treimi 
dintre americani având conturi pe Facebook, singurătatea 
cronică afecta un procent important din populaţie.5+ 


e În cadrul unui fenomen descris drept „decese din 
disperare”, speranţa de viaţă a americanului alb, provenit 
din clasa muncitoare, a scăzut, o involutie fara precedent 
istoric.55 


e Pentru prima oară în istoria SUA, rata de naşteri a 
naţiunii a scăzut sub rata necesară susţinerii unei populaţii 
totale stabile; America incetase să se mai reproducă.56 


Şi nu putem trece cu vederea că, în dorinţa de a-şi trăi 
viata din plin, de a fi liberi şi fericiţi, americanii poluau, 
iroseau mâncare şi îşi abandonau deşeurile, dominând 
toate celelalte naţiuni ale lumii la fiecare dintre aceste 
categorii.5 


Dar, ca emblemă a libertăţii post-Război Rece care merită 
menţionată în mod deosebit, aş nominaliza tatuajele, adică 
„arta corporală, bijuteriile corporale, graffiti, panourile 


umane şi accesoriile imprimate cu cerneală”.5* În 2016, 
toate acestea ajunseseră la modă, aproape 40% dintre 
americanii născuţi după 1980 afişând minimum un tatuaj 
şi/sau un piercing în altă parte decât în lobul urechii. 
Pentru firile mai aventuroase exista scarificarea (scrijelirea 
sau tăierea pentru a produce un model pe piele) sau 
implanturile subdermice (obiecte inserate sub piele, în 
scopuri ornamentale).°? Toate acestea au reprezentat o 
exprimare deosebit de colorată a transformării obsesiv 
narcisiste a modului american de înţelegere a libertăţii, 
care a urmat sfârşitului istoriei. 


O societate supusă constrângerilor 


Din câte se părea, americanii se bucurau de mai multă 
libertate ca niciodată. Dar erau ei, în consecinţă, şi mai 
fericiţi? Sondajele sugerau tocmai contrariul. În 
clasamentul „fericirii mondiale” din anul 2007, SUA se 
situase pe poziţia a treia între ţările dezvoltate. În 2016, 
coborâse pe locul 14.60 


Nu vreau să sugerez astfel că o singură asemenea 
statistică ar deţine cheia evaluării vieţii în America de azi. 
Acest lucru nu este adevărat. Nici diferitele vicii şi 
patologii enumerate mai sus nu sunt reprezentative în 
totalitate pentru a evalua viaţa americanilor. Dar, luate 
laolaltă, ele sugerează o societate în care nemulţumirile, 
disfunctionalitatile şi perversitatea brută au scăpat de sub 
control. 


La fel ca şi cu neoliberalismul globalizat, unii americani nu 
doar că se acomodaseră cu o libertate aparent fără limite, 
ci se şi rasfatau din plin cu ocaziile oferite de aceasta. 


Pentru sofisticatii care locuiau în Park Slope din Brooklyn, 
autonomia radicala ar fi putut sa se dovedeasca foarte 
bine un bonus; pentru cei care erau înghesuiți într-un 
ghetou din cartierul South Side din Chicago insa, lucrurile 
stateau diferit. Cat despre aspectul ascuns, secundar, cei 
aflati in posesia a suficiente resurse se puteau izola de 
cele mai neplăcute efecte ale acesteia - aşa cum bogatii 
au putut să se izoleze de aventurile militare eşuate din 
perioada ulterioară Războiului Rece permiţând, pur şi 
simplu, ca povara să fie purtată de alţii. 


În ceea ce priveşte elementul final al consensului post- 
Război Rece - aşteptarea ca preşedinţii să demonstreze 
atributele unui oracol, arbitru moral şi lider războinic 
suprem - pe măsură ce alegerile din 2016 se apropiau, el 
rămânea solid şi ferm. Bill Clinton, George W. Bush şi 
Barack Obama poate că nu-şi îndepliniseră cum trebuie 
misiunea, dar aşteptările ca următorul preşedinte să ducă 
națiunea către Cetatea de Smarald persistau. 


Ce rol a jucat Donald Trump în modelarea acestei Americi 
care funcţiona minunat pentru unii, dar îi lăsa pe mulţi alţii 
vulnerabili şi plutind în derivă? Nici unul. Globalizarea, 
urmărirea hegemoniei militare, o concepţie a libertăţii 
conferind drepturi, dar nu şi îndatoriri şi un sistem politic 
axat pe un şef de stat cu puteri cvasimonarhice au 
dovedit, în final, că aveau dezavantaje substanţiale. Însă 
defectele lor apăruseră cu mult înainte ca Trump să intre 
în politică, chiar dacă elitele, captivate de perspectivele 
post-Război Rece, le-au apreciat semnificaţia mult mai 
târziu. Nici unul dintre aceste defecte nu poate fi pus pe 
seama lui Trump. 


De fapt, Trump demonstrase un talent considerabil de a 
folosi asemenea defecte în avantajul său. In America post- 


Război Rece, el ocupa o poziţie proemintentă printre cei 
care se imbogatisera, trăiau pe picior mare şi-i lăsau pe 
ceilalţi să facă muncile murdare, protejându-se, în acelaşi 
timp, de dificultăţile care făceau viaţa un infern pentru 
mulţi dintre concetatenii lor. Într-o epocă a escrocilor de 
geniu, a laşilor şi a cinicilor, Trump a devenit un echivalent 
modern a lui P.T. Barnum, mizând pe ocaziile care i se 
iveau - bani, celebritate, mult golf, sex din belşug şi, în 
cele din urmă, cea mai înaltă funcţie din America. 


Însă, în ceea ce ne priveşte, punctul-cheie este acesta; 
Trump nu a creat condiţiile în care campania din 2016 
urma să se desfăşoare. În schimb, într-o măsură mult mai 
mare decât oricare dintre rivalii săi politici, el a 
demonstrat un talent aparte de a transforma aceste 
condiţii în voturi. Trump a fost omul potrivit la momentul 
potrivit. 


Capitolul 7. Plebiscit 


Îndelungata şi colorata istorie a politicii americane nu mai 
văzuse niciodată ceva asemănător cu alegerile 
prezidenţiale din Y-\1. Dintre cei aproape Yo de candidaţi 
care s-au înscris în competiţie, cel mai puţin calificat 
pentru funcţia supremă a câştigat-o. Invingatorul combina 
îndrăzneala lui Theodore Roosevelt, respectul de sine al lui 
Woodrow Wilson, falsa  religiozitate a lui Franklin 
Roosevelt, infidelităţile în serie ale lui John F. Kennedy şi 
vulgaritatea brutală a lui Lyndon Johnson. Când vorbea, 
Donald Trump era opusul ezitantului şi timidului Calvin 
Coolidge. Modul obişnuit de a fi al „Tăcutului Cal” era 
retincenta. În schimb, Trump părea să nu ştie niciodată 
când era cazul să tacă. Prin disprețul dovedit fata de 


adevăr, el aproape că s-a identificat cu Richard Nixon. lar 
în abilitatea de a-i ralia în jurul său pe cei furioşi şi 
deposedati, pozând în susținătorul lor, el părea 
reîncarnarea lui Huey Long, populistul din Louisiana care 
se făcuse remarcat în perioada Marii Crize. De la „Regele- 
Pescar” (porecla data lui Long), ale cărui ambiţii 
prezidenţiale fuseseră curmate de glontul unui asasin, în 
1935, pe scena politică a Americii nu mai apăruse un 
demagog cu asemenea abilităţi. 


Din ziua celebră în care, aflat în Trump Tower, viitorul 
preşedinte a coborât cu scara rulantă spre a-şi anunţa 
candidatura, antipatia faţă de el a inundat eşaloanele 
superioare ale autorităților jurnalistice, politice, 
intelectuale şi artistice al naţiunii americane. În privinţa 
stilului şi a personalităţii, el întruchipa tot ceea ce membrii 
protipendadei dispretuiau. Faptul că trăsăturile sale - 
infatuarea, prețuirea de sine şi vulgaritatea - exprimate în 
forme  groteşti şi exagerate au invadat scena 
contemporană n-a făcut decât să accentueze acest 
dispreţ. Ascensiunea politică a lui Trump a îngreunat 
susţinerea pretentiei că acel consens făurit după Războiul 
Rece dăduse naştere unei societăţi demne de admiraţie şi 
de emulatie. 


Cei care beneficiau de pe urma acelui consens nu erau 
pregătiţi să accepte că acesta ar fi putut fi profund şi 
ireparabil viciat. Faptul că el ar fi putut fi curând eliminat, 
în favoarea unui set de propuneri cu totul diferite, era pur 
şi simplu de neconceput. 


Aşadar, cei care erau profund implicaţi în neoliberalismul 
global sau în hegemonia militară, sau în autonomia 
individuală radicală (ori într-o combinaţie a acestor trei 
elemente) şi care aveau încredere că locatarul de la Casa 


Albă le va servi cauza, au întâmpinat sosirea intempestivă 
a lui Trump pe scena centrală a vieţii americane ca pe 
apariţia bruscă a unei boli letale. Redarea sănătăţii 
organismului politic necesita o acţiune coercitivă imediată. 
Puţini dintre cei dornici să pună mâna pe bisturiu erau 
pregătiţi să ia în considerare varianta că Trump ar fi putut 
să nu reprezinte boala în sine, ci doar un simptom repulsiv 
al unei afecțiuni existente de mult, dar încă 
nediagnosticate. Practic, nimeni nu voia să accepte 
posibilitatea că Trump venea să satisfacă o nevoie 
legitimă şi că funcţia sa istorică - fie că era încredinţată de 
Destin, Providenta sau de un Dumnezeu cu un simţ al 
umorului cel puţin ciudat - era de a face imposibil de 
ignorat anomaliile si meconcordantele generate de 
perioada post-Razboi Rece. 


Dar ce i-a determinat pe atât de multi americani să-l 
prefere pe Donald Trump rivalilor sai republicani şi pe alţii, 
la fel de multi, fie sa-i retraga votul lui Hillary Clinton, fie 
să ajungă la concluzia că votul in sine nu merita nici 
timpul, nici deranjul? Permiteti-mi să afirm că acţiunile 
celor care l-au susţinut pe Trump şi ale celor care au stat, 
pur şi simplu, acasă - totalizând împreună aproximativ 171 
de milioane de cetăţeni adulţi - au reprezentat un răspuns 
cu totul de înţeles, deşi regretabil, faţă de traiectoria 
evenimentelor petrecute după încheierea Războiului Rece. 


Al, Fred şi Homer nu l-ar fi luat niciodată pe Trump în 
serios ca pe un potenţial preşedinte. Dar, în 2016, 
gesturile sale bombastice şi talentul de a se autopromova 
au captivat şi au exprimat un aspect ascuns al culturii 
dominante. Candidatura lui a fost, în acelaşi timp, absurdă 
şi aproape a produs greață. Dar, totodată, ea a fost, 
cumva, potrivită vremurilor. 


Într-adevăr, în secolul XXI, valorile pe care Trump le 
întruchipa deveniseră la fel de autentice şi pe deplin 
americane ca oricare dintre cele specificate în discursurile 
oraculare ale lui Thomas Jefferson, Abraham Lincoln sau 
Franklin Roosevelt. 


Criticii lui Trump îl vedeau ca pe o fiinţă abominabilă. 
Poate că era. Dar el era, de asemenea, într-o extrem de 
mare măsură, un om al timpului său. 


Bernie se înflăcărează 


Dar să începem cu candidatul care era, în unele privinţe, 
opusul total al lui Trump, iar în altele copia lui fidelă. Ca şi 
Trump, senatorul Bernie Sanders s-a născut la New York, 
în anii 1940. Asemănările biografice se opresc cam aici. În 
definitiv, Sanders s-a mutat ulterior în Vermont, 
autointitulandu-se socialist şi devenind politician de 
carieră. 


Contribuţia sa la alegerile din 2016 a fost reluarea rolului 
pe care fostul vicepreşedinte şi partizan înfocat al politicii 
Noii Înţelegeri, Henry Wallace, îl jucase în alegerile din 
1948. In calitate de candidat la preşedinţie, fiecare dintre 
ei era o „oaie neagră”; dar, spunând răspicat ce gândeau 
şi refuzând să cedeze, cei doi au devenit un enervant spin 
în coasta autorităţilor politice. 


Deşi atenţi să respecte convențiile burgheze, Wallace si 
Sanders erau revoluționari, intentionand sa reorienteze 
politica americană într-o direcţie fundamental diferită. 
Fiecare respingea presupunerile existente cu privire la 
ceea ce era necesar sau posibil. Fiecare aborda chestiuni 


pe care liderii partidului preferau să nu le ia în calcul sau 
să le ignore. Pentru Wallace, chestiunea a fost frica de 
comunism, despre care el susţinea că era exagerată şi nu 
făcea decât să distragă atenţia Partidului Democrat de la 
probleme mai stringente, ca sărăcia sau rasismul. Pentru 
Sanders, chestiunea era creşterea inechitatii economice 
extreme, de care se făceau vinovate, în opinia sa, 
excesele capitalismului corporatist - tolerat, dacă nu chiar 
susţinut activ de elitele politice, inclusiv de democraţii 
care aveau legături cu cercurile de pe Wall Street şi cu 
plutocratii. 


Dar Wallace nu si-a gasit bine momentul pentru a critica 
anticomunismul obsesiv. Provocarea lansata de el statu- 
quoului a eşuat. Dimpotrivă, criticarea capitalismului 
corporatist realizată de Sanders în 2016 a rezonat cu un 
segment considerabil din rândurile dezamăgiţilor. În loc să 
eşueze, ea s-a dovedit neverosimil de durabilă. 


Din 2007, Sanders îşi reprezentase statul în Senat, 
alăturându-se democratilor. Dar numai ocazional el şi-a 
recunoscut apartenenţa formală la Partidul Democrat, 
preferând, în schimb, să se declare independent. Pentru 
Sanders, independenţa a însemnat susţinerea unor poziţii 
calificate în politica americană ca fiind de „extremă 
stânga”. În 2016, doar un singur membru al Senatului „l-a 
întrecut” pe Sanders într-un clasament al celor de extremă 
stângă de bună-credinţă.! 


Sanders nu s-a calificat niciodată ca lider al Senatului, nici 
în sens practic, nici în sens moral. Înainte de decizia lui de 
a candida la preşedinţie, realizările sale legislative 
fusesera aproape neglijabile.2 Numele lui aproape ca nu 
era cunoscut dincolo de graniţele din New England. Nu era 
un om bogat, aproape ca nu avusese o campanie 


organizată şi nu era nici pe departe „uns cu toate alifiile”, 
ca un politician tipic. Când vorbea, era repezit şi acid. 


Prin urmare, media a privit candidatura sa ca fiind ceva 
între încercare himerica şi farsă. Prefatand articolul despre 
intenţia lui Sanders de a candida, Washington Post îl 
declara pe acesta „un fost hippie, socialist septuagenar 
provenit din cartierele liberale din Vermont, care 
perorează, cu accentul lui marcant de Brooklyn, cu 
costumele sifonate şi o claie de par alb, veşnic 
nepieptănat, împotriva cuceririi ţării de către «clasa 
miliardarilor»,„.3 În cazul în care cititorii nu pricepuseră 
ideea, din perspectiva ziarului Sanders nu avea stofă de 
preşedinte. 


Nu trebuie să uităm că, înainte chiar ca Hillary Clinton să-şi 
anunţe oficial candidatura, cei mai iscusiţi politologi 
americani o unseseră deja pe fosta Primă Doamnă, 
senator şi secretar de stat, drept candidat democrat la 
prezidentialele din 2016. În definitiv, Clinton avea o larga 
recunoaştere, acreditări, organizare şi bani. Mai mult, 
printr-o acceptare tacită comună venise rândul ei. Aşadar, 
Sanders a avut încă din start un dezavantaj pronunţat. 


Totuşi, socialistul autohton american a reprezentat o 
sfidare serioasă la adresa încoronării deja prestabilite a lui 
Clinton, câştigând alegerile primare în 23 de state şi 
obţinând voturile a aproape 19 000 de delegaţi la 
Convenţia Nationala.4 Pentru mulţi tineri progresisti, 
Bernie - numele însuşi transmițând o aură populară, 
democratică, la fel ca Abe sau Ike - a devenit aproape o 
vedetă rock. Succesul lui neaşteptat a fost cu atât mai 
remarcabil cu cât Partidul Democrat, abandonând orice 
pretenţie de neutralitate, a înclinat în favoarea lui Clinton, 


exercitându-şi forţa pentru a submina candidatura lui 
Sanders.5 


În campanie, Bernie a demonstrat un fler deosebit în a-i 
cuceri pe votantii mai tineri. Acest lucru a sugerat că 
îndelung repetata poziție, de acoperire a tuturor 
domeniilor, asumată de Clinton - Hillary fiind de 
nezdruncinat în respectarea consensului post-Război Rece 
- făcuse numeroşi democrați să caute un candidat diferit. 
lar Sanders era cât se poate de diferit. 


Deviind de la doctrina democrată tradiţională către o 
direcţie în mod clar de stânga, el a obţinut voturi şi a 
energizat tineretul. Sloganul lui, „Simte-l pe Bern”? vorbea 
direct oamenilor, într-un mod în care „Mai puternici 
împreună” - sloganul de campanie, testat pe piaţă, al lui 
Clinton - nu o făcea. Sanders nu avea un discurs politic 
cald, nici ambiguu, nici deosebit de elocvent. Dar, chiar şi 
aşa, el transmitea o deosebită senzaţie de autenticitate. 
Aflată de mulţi ani în lumina reflectoarelor, Hillary 
dobândise imaginea unei persoane reci, parcă robotizate şi 
poate prefăcute, imagine pe care acum se lupta în zadar 
să o alunge. Deşi arăta ca o versiune hollywoodiană a 
savantului trăsnit, Sanders părea totuşi, prin comparatia 
cu rivala lui, o figură proaspătă. 


Acestea fiind spuse, în chestiuni legate de cultură şi de 
politică externă, Sanders nu se diferenţia prea mult de 
viziunile convenţionale ale liberalilor de stânga. El susţinea 
drepturile femeilor şi ale homosexualilor şi denunța 
rasismul şi xenofobia. Sustinea asistenţa medicală gratuită 


° În limba engleză, joc de cuvinte inspirat de pronunția asemănătoare 
între „Feel the Bern” şi „Feel the Burn” - „simte arsura”, cu referire la 
senzaţia de arsură resimţită în muşchi în timpul unui exerciţiu fizic 
intens. (n.tr.). 


pentru toţi americanii. Credea în realitatea schimbărilor 
climatice, dar era sceptic în privinţa globalizării. 
Condamna militarizarea excesivă a politicii SUA şi folosirea 
eronată a forţei militare americane. Si, fapt crucial, el 
votase în Senat - spre deosebire de Hillary Clinton - 
împotriva Războiului din Irak. 


Dar asemenea probleme constituiau doar aspecte 
marginale ale candidaturii lui. O conversaţie telefonică pe 
care am avut-o cu Sanders în februarie 2016, la 
insistenţele echipei sale de campanie, ilustrează asta. 
După ce aproape un sfert de oră m-a bombardat cu 
diverse întrebări, el m-a invitat brusc să mă alătur unei 
comisii consultative de politică externă, pe care voia s-o 
formeze în campanie. Deşi niciodată nu-l întâlnisem faţă în 
faţă pe Sanders, am acceptat, fie doar şi din pricina 
faptului că îi priveam pe toţi ceilalţi candidaţi înscrişi în 
cursă cu sentimente variind de la dispreţ la repulsie. 


Apoi n-am mai fost contactat deloc, nici de Sanders şi nici 
de echipa lui. După ştiinţa mea, acea comisie consultativă 
nu s-a format niciodată - un indiciu că pentru Bernie 
Sanders politica externă nu era o problemă de căpătâi. 


Ceea ce îl preocupa însă în mod deosebit pe Sanders era 
inegalitatea economică şi nenumăratele ei implicaţii. 
„Trebuie să decidem ce alegere facem”, remarcase 
cândva, într-un discurs devenit celebru, judecătorul Louis 
Brandeis. „Putem avea democraţie sau putem avea 
bogăţia concentrată în mâinile unui grup restrâns de 
oameni, dar nu le putem avea pe amândouă simultan.”® 
Sanders împărtăşea această convingere. El mai credea că, 
dacă americanii nu acționau rapid şi decisiv, alţii aveau să 
aleagă pentru ei. Candidând la preşedinţie, Bernie acţiona 
împotriva indivizilor foarte bogaţi şi a lacheilor lor care, era 


el convins, se angajaseră activ în anihilarea democraţiei 
americane. 


Aşadar, într-un fel, campania lui era monocromă. În 
esenţă, ea se reducea la bani - la cine îi avea şi la cine nu 
îi avea. Un discurs ţinut la Institutul Brookings în 2015 
captează esenţa mesajului adresat de el poporului 
american. 


Sanders tocmai vizitase câmpul de luptă de la Gettysburg. 
El a declarat publicului că, în timp ce se întorcea la 
Washington, „m-a izbit deodată faptul că extraordinara 
viziune a lui Lincoln, aceea a unui guvern al poporului, de 
câtre popor şi pentru popor era pe cale, de fapt, să 
dispară, să se sfarseasca”. In locul ei apărea „o forma 
oligarhică de societate, în care astăzi avem un guvern al 
miliardarilor, de către miliardari şi pentru miliardari”.” 
Aceasta era tema asupra căreia el avea să revină iar şi iar. 
Fără o democraţie economică nu putea exista democraţie 
politică. In lipsa prosperității economice pentru toţi, 
libertatea nu era altceva decât o farsă. 


Sanders nu era nici pe departe primul care aducea acest 
argument. În ianuarie 1944, Franklin Roosevelt folosise 
prilejul declaraţiei anuale privind Starea Uniunii pentru a 
propune ceea ce el numea „A doua Cartă a Drepturilor”, 
axată pe asigurarea securităţii economice de bază pentru 
toţi americanii. „Oamenii nevoiaşi nu sunt oameni liberi”, 
declara preşedintele. „Adevărata libertate individuală nu 
poate exista fără independenţă şi securitate economică.” 


Printre prevederile pe care le dorea incluse în anexa lui la 
Carta Drepturilor se numărau dreptul „la un loc de muncă 
util şi remunerat”, care să poată „asigura hrană adecvată, 
îmbrăcăminte şi recreere”, dreptul la „o locuinţă decentă”, 


la asistenţă medicală şi la „o bună educaţie”, dar şi 
dreptul la „protecţie adecvată faţă de temerile economice 
ţinând de bătrâneţe, boală, accidente şi şomaj”. In 
discursul lui, Roosevelt declara: „Toate aceste drepturi 
înseamnă siguranţă”. Şi fără siguranţă pe plan intern nu 
poate fi pace pe plan extern.® 


În cursa lui către funcţia supremă în stat, Sanders a citat 
explicit discursul privind Starea Uniunii al lui Roosevelt ca 
model pentru propria lui agendă reformatoare." Însă, în 
cazul lui Sanders exista o diferenţă crucială: în 2016, 
situaţia devenise mult mai sumbră decât fusese în al 
Doilea Război Mondial. 


În definitiv, atunci când Roosevelt vorbea, în 1944, 
coeziunea socială americană atinsese apogeul. Şi cu toate 
că poate preşedintele nu o ştia, Statele Unite se lansase 
într-o perioadă în care dezvoltarea economică susţinută a 
servit la sporirea egalităţii. În cursul „Marii Compresii”, 
destinate să dureze până în anii 1970, cei bogaţi au 
devenit şi mai bogaţi, dar americanii cu venituri mici sau 
medii s-au bucurat şi ei de beneficii apreciabile, suficiente 
pentru reducerea decalajului dintre clasa avută şi toate 
celelalte clase.+° 


Până în 2016, Marea Compresie făcuse de mult loc unei 
Mari Decompresii. În vreme ce bogaţii deveneau în 
continuare şi mai bogaţi, majoritatea celorlalţi americani 
se luptau să trăiască decent. Între timp, coeziunea socială 
se erodase serios. 


Nici una dintre aceste fapte nu este un secret. În deceniul 
anterior, nemulţumirile economice inspiraseră mişcări 
precum „Tea Party”, de dreapta, sau „Occupy”, de stânga. 
Fiecare dintre aceste mişcări stârnise vâlvă, dar nu lăsase 


o amprentă prea durabilă. Până la apariţia lui Sanders (şi a 
lui Trump), protestele implicaseră o parte marginală a 
societăţii americane, în vreme ce maşinăria colosală a 
neoliberalismului globalizat, a continuat să funcţioneze, 
aparent indiferentă. Membrii autorităţilor nu vedeau nici 
un motiv pentru care să nu continue în acelaşi timp, la 
nesfârşit. 


Dar, pe măsură ce Sanders aduna victorii succesive în 
alegerile primare ale democratilor, periclitand 
nominalizarea ca si garantata a lui Hillary Clinton, a 
devenit tot mai dificil ca el sa fie respins, drept un simplu 
candidat-protest, iar suporterii lui sa fie ignorati, ca niste 
stangisti periferici. Criticile aduse de Bernie ,,capitalismului 
de cazinou”, cum îl numea el, au răscolit electoratul 
american, generând reacţii energice şi un entuziasm pe 
care nici un alt candidat înscris în cursă, indiferent de 
partid, nu le-a putut genera - poate cu excepţia unuia 
dintre ei. 


Contrastul dintre Sanders şi Hillary Clinton, în competiţia 
lor directă, s-a dovedit relevant. Hillary nu mai era 
persoana secretoasă, adeptă a culturii subversive, care 
fusese în 1992, când îl ajutase pe soţul ei să devină 
preşedinte. Ea întruchipa acum liberalismul tradiţional. În 
opinia ei, Hillary era o progresistă inteligentă şi cu vederi 
deschise, cu o înţelegere realistă a necesităţilor guvernării. 
Ea îl privea pe Sanders doar ca pe un fantezist cu o claie 
de păr alb, înclinat să facă promisiuni care, după părerea 
ei, erau „ca nişte vise de opioman”. La urma urmei, ea 
recrutase, după cum se lăuda, „o experimentată echipă 
politică, având o bogată experienţă a guvernării”, 
împreună cu o „reţea extinsă de consilieri externi proveniţi 
din mediile universitare, think tank-uri şi sectorul privat”... 


Prin contrast, Sanders nu avea de partea lui decât un 
discurs standard. 


Dar, chiar şi aşa, Sanders era cel care dicta ritmul 
campaniei pentru alegerea candidatului democrat. El 
acţiona, iar Clinton reacţiona. Ori de câte ori ea lansa o 
nouă propunere, îşi amintea Hillary mai târziu, „Bernie 
venea cu o propunere şi mai grandioasă, mai amplă şi mai 
de stânga” - ca să nu mai vorbim de faptul că, din punctul 
de vedere al experţilor care o consiliau, propunerile lui 
Sanders erau cu totul implauzibile. „Aceasta m-a obligat”, 
se lamenta ea, „să joc rolul inevitabil al invatatoarei care 
strică plăcerea copiilor, arătând publicului că lui Bernie i-ar 
fi fost imposibil să-şi îndeplinească promisiunile.” \Y 


Dată fiind perspectiva lui Clinton - care considera că 
politica oferă mijloacele de a repara treptat un sistem cu 
erori, dar, în esenţă, solid şi sănătos - frustrarea ei era de 
înţeles. Dar, chiar şi după ce campania s-a încheiat, ea nu 
a reuşit să înţeleagă cât de greşit interpretase momentul. 
Fie că soluţiile sale erau realiste sau nu, Sanders ştiuse să 
ia temperatura vremurilor mult mai precis decât o făcuse 
Hillary. Sistemul însuşi era greşit, acuza el şi asta era tot 
ce conta. Dezmembrarea acestui sistem, în locul 
„reparării” lui se impunea, afirma Sanders, ca o necesitate 
urgentă. In 2016, aceasta era o temă care putea motiva 
alegătorii. 


Partidul Republican se autodistruge 


Dintre toţi eroii filmelor de acţiune care distrug singuri o 
bandă întreagă de inamici dementi puşi pe rele, puţini l-au 
depăşit - dacă totuşi au făcut-o - pe John Rambo. 


interpretat de Sylvester Stallone, Rambo avea un fizic 
impozant şi nu se temea de nimic, deşi era bântuit de 
groaznicele experienţe trăite în Războiul din Vietnam. 
Acele experienţe i-au insuflat însă şi un acut sentiment al 
onoarei personale. 


Dar adevăratul secret al succesului său în eliminarea 
adversarilor a fost modul în care aceştia din urmă 
colaborau parcă în a-şi aranja propria distrugere. 
Indiferent de cat de mult îl dominau, numeric şi logistic, pe 
Rambo, ei îl înfruntau, politicoşi, câte unul odată, ca nişte 
ţinte care aşteptau să fie doborâte. 


La fel s-a întâmplat şi în cursa prezidenţială din 2016. 
Nimeni n-ar putea compara silueta robustă a lui Donald 
Trump cu fizicul parcă sculptat al lui Stallone. Şi, spre 
deosebire de Rambo, Trump nu trăise niciodată direct 
războiul, nici în viaţa reală, nici pe ecran. În privinţa 
onoarei, el nu poseda în nici un fel această calitate. Dar, 
chiar şi aşa, în cursa pentru succesiunea lui Barack 
Obama, el a devenit un „Rambo republican”, doborându-şi 
pe rând rivalii, mai mult numeroşi decât abili. 


Nu voi pune la încercare răbdarea cititorilor încercând să 
explic de ce Jim Gilmore (al cărui slogan de campanie a 
fost „Gilmore pentru America”) visa că 2016 era anul în 
care va cuceri Casa Albă. Fostul guvernator de Virginia 
deținuse ultima oară funcţii publice în 2002. Candidatura 
lui nu s-a materializat niciodată. 


Ceva similar este valabil şi pentru alţi candidaţi potenţiali 
şi reşapaţi, care şi-au anunţat intenţia de a participa la 
alegeri, printre ei numărându-se Chris („Spune lucrurilor 
pe nume”) Christie, volubilul, dar profund antipaticul 
guvernator de New Jersey; George („Poporul mai presus de 


politică”) Pataki, fostul guvernator, aproape uitat, de New 
York; şi Mike („Speranţă către mai mult”) Huckabee, un 
fost guvernator de Arkansas transformat în politolog de 
dreapta. Lor li s-au alăturat, în categoria grea, Rand Paul, 
senatorul libertarian din Kentucky, care avea caracterul şi 
opiniile tatălui său, şi Rick Santorum, demodatul fost 
senator de Pennsylvania. 


Pe această listă putem adăuga eforturile zadarnice ale 
senatorului de Carolina de Sud, Lindsey Graham, ale 
fostului guvernator de Texas, Rick Perry, şi a doi 
guvernatori în funcţie, Bobby Jindal din Louisiana şi Scott 
Walker din Wisconsin. Cu toţii şi-au încheiat cursa spre 
Casa Albă fără să obţină sprijin nici măcar de la un singur 
delegat. 


Într-o Americă diferită şi în alte vremuri, guvernatorul de 
Ohio, John („Kasich pentru noi”) Kasich ar fi putut fi un 
candidat republican plauzibil. Un moderat de genul lui 
Thomas Dewey, care condusese campania eşuată a 
republicanilor în 1944 şi apoi din nou în 1948, Kasich era 
solid, experimentat şi sensibil, chiar dacă poseda charisma 
unei țestoase motainde. Calitățile lui nu erau capabile sa 
facă să tresalte inimile năvalnice ale republicanilor din 
anul 2016. Aşadar, deşi Kasich a părut să aibă oarece 
şanse initial, candidatura lui nu s-a concretizat cu 
adevărat. 


Carly („Noi posibilităţi, leadership real”) Fiorina apăruse 
abia de curând pe scena politică naţională şi mai era şi 
femeie. În 1999, ea preluase conducerea companiei 
Hewlett-Packard, devenind una dintre puţinele femei 
director executiv din topul primelor 20 de companii 
mondiale, alcătuit de revista Fortune. Dar performanţele 
companiei HP sub conducerea ei nu s-au dovedit 


excepţionale, aşa că, în 2005, Fiorina a fost obligată să 
demisioneze. Cinci ani mai târziu, ea a candidat la postul 
de senator de California, dar a pierdut alegerile, fapt care 
a pus-o într-o postură similară cu a lui Richard Nixon, după 
ce viitorul preşedinte nu a reuşit să devină guvernator al 
aceluiaşi stat, în 1962. Dar, când a încercat să-şi 
organizeze revenirea, Fiorina n-a dovedit abilitatea politică 
a lui Nixon. Deşi a înfruntat insultele lui Donald Trump - 
„Uitaţi-vă la faţa ei! Ar vota cineva pentru asta?” 
candidatura ei la prezidentialele din 2016 s-a încheiat 
brusc, după ce Fiorina n-a reuşit să obţină decât £/ din 
voturi la alegerile primare din New Hampshire. \¥ 


În afară de Fiorina, Ben („Vindecă. Inspiră. Revigorează.”) 
Carson a fost singurul candidat republican care nu era un 
bărbat alb. Ca şi Fiorina, el era nou în politică: un renumit 
neurochirurg de culoare, politicos şi cu viziune socială 
conservatoare, care nu deținuse până atunci nici o funcţie 
politică. Carson s-a lansat în cursă pe 4 mai 2015 şi s-a 
dovedit un eficient colector de fonduri. Dar entuziasmul 
pentru el s-a risipit curând. Fiindcă nu a reuşit să se 
claseze mai sus de locul patru în cele 11 alegeri primare 
republicane desfăşurate în aşa-numita „Super-Marţi”, el s- 
a retras pe 4 martie 2016, după ce cheltuise 58 de 
milioane de dolari din banii altor oameni.+4 


În realitate, doar trei candidaţi aveau o şansă reală de a 
deraia de pe şine vijeliosul tren numit Trump. Pe lângă Jeb 
Bush, fostul guvernator de Florida şi următorul în linia 
dinastică a familiei sale, se mai aflau senatorul de Florida, 
Marco Rubio, şi senatorul de Texas, Ted Cruz. 


O singură întrebare bântuia candidatura lui Jeb Bush: voia 
el cu adevărat să fie preşedinte? Numele lui de familie era 
suficient pentru a-l plasa în cercul strâmt al candidatior cu 


şanse. În toată istoria Americii, doar patru familii 
ocupaseră de două ori funcţia supremă în stat: primii au 
fost John şi John Quincy Adams, urmaţi de William Henry şi 
Benjamin Harrison, apoi cei doi Roosevelt - Theodore şi 
Franklin şi, cel mai recent, cei doi George Bush. Faptul ca 
un al treilea Bush putea să devină preşedinte ar fi plasat 
acest clan într-o ligă diferită. 


Dar nu toate odraslele unei proeminente familii politice 
simt obligaţia de a concura pentru funcţia supremă. In 
1979, pe când contempla o posibilă înscriere în cursa 
prezidenţială, senatorul de Massachusetts, Edward 
Kennedy, şi-a dezvăluit ambivalenţa atunci când, la 
televiziunea naţională, el a părut încurcat de întrebarea: 
„De ce vreţi să deveniți presedinte?”?> Dilema de-a dreptul 
hamletiană dezvăluită de un om care urma să devină 
comandant suprem al armatei SUA nu a inspirat 
încrederea electoratului. 


Jeb Bush a fost un Teddy Kennedy al anului 2016, 
expunând o vulnerabilitate pe care Donald Trump a 
identificat-o şi exploatat-o rapid. „Cred că Jeb este un 
luptător ezitant”, s-a grăbit să afirme mogulul 
imobiliarelor, chiar înainte de a-şi anunţa propria 
candidatură. „De fapt, nu cred că va candida. Il urmăresc. 
Sunt un foarte bun psiholog, pur şi simplu citesc oamenii. 
Şi am făcut o grămadă de bani fiindcă pot citi oamenii. lar 
când îl privesc pe Jeb Bush, imi dau seama că el nu vrea sa 
candideze... Nu e un tip fericit. Pur şi simplu nu-i place 
treaba asta."16 


Totuşi, în calitatea sa de preferat al autorităţilor 
republicane, Bush s-a impus ca primul candidat cu mari 
şanse. În campania lui s-a adunat şi a fost cheltuită 
uimitoarea sumă de 150 de milioane de dolari.!” Chiar pe 


când Jeb Bush toca bani într-un ritm ametitor, fără vreun 
efect notabil, nehotărârea ieşea la iveală ca tema nerostită 
a campaniei sale. Ca şi cum ar fi vrut să evite să atragă 
atenţia asupra faptului că el şi, pe atunci profund 
nepopularul George W. Bush, erau fraţi, sloganul lui - 
Jeb!” - trecea sub tăcere orice menționare a numelui 
familiei lor. 


Echivalentul gafei făcute de Kennedy când a fost întrebat 
de ce candidează a venit atunci când Jeb s-a pus singur în 
încurcătură, încercând să explice dacă sustinuse decizia 
fratelui său de a invada Irakul în 2003. In 2015, 
majoritatea observatorilor politici, indiferent de afilierea 
politică, ajunseseră să considere acea decizie ca fiind 
dezastruoasă. Dar, întrebat în timpul unui interviu la Fox 
News, în luna mai din acel an, dacă susţinea încă Războiul 
din Irak, „ştiind ceea ce stim cu toţii acum”, Bush a dat un 
răspuns afirmativ.18 


Când răspunsul lui a generat o amplă reacţie de 
respingere, chiar si din partea republicanilor, Jeb a dat 
rapid înapoi, pretinzând că nu înţelese bine întrebarea. 
Deşi a recunoscut că „au existat, cu siguranţă, greşeli în 
Irak”, Bush a insistat acum că problema corectitudinii sau 
a incorectitudinii deciziei de a invada Irakul devenise mai 
mult ipotetică, aşa că nu mai merita luată în seamă.!* 


El nu şi-a mai putut reveni niciodată după ce a făcut acest 
pas greşit. Chiar înainte de „Super-Marţi”, candidatul pe 
care Trump îl discredita, numindu-l „Jeb cel fără vlagă”, a 
părăsit cursa. 


Senatorii Rubio şi Cruz - sau, cum îi numea Trump 
„Mititelul Marco” şi „Ted Mincinosul” - nu manifestau lipsa 
de încredere în sine care-l caracteriza pe Jeb Bush. Ei ştiau 


exact de ce voiau să fie preşedinţi. Ambitia li se revarsa 
prin toţi porii, ca sudoarea pe un cal de curse. 


Rubio a candidat ca un moştenitor autoproclamat al lui 
Ronald Reagan. Cruz l-a întrecut însă: el se considera 
urmaşul lui lisus Hristos. Republicanii din zilele noastre au 
tendinţa de a-şi reaminti selectiv faptele lui Reagan. 
Acelaşi lucru se aplică şi în cazul adeziunii lor la 
învăţăturile lui Hristos. În această privinţă, Rubio şi Cruz 
nu au dezamăgit. 


Înfăţişându-l pe Reagan drept cel mai bun preşedinte din 
memoria recentă, iar pe Obama drept cel mai rău, Rubio a 
folosit ca prototip pentru efortul său din 2016 prima 
campanie prezidențială reuşită a celui supranumit 
„Gipper”. Ca atare, Rubio a avut impresia că ar candida 
contra lui Jimmy Carter - sau împotriva imaginii lui Carter 
la care Reagan contribuise cu succes în 1980. Ca şi Carter, 
Obama era slab. Ca şi Carter, Obama renuntase, din 
proprie iniţiativă si în mod inutil, la pretenţia Americii de a 
fi lider global. Antidotul era afirmarea principială şi 
hotărâtă, din partea unui comandant suprem care credea 
cu adevărat în misiunea americană. 


Reagan insistase (şi Rubio i-a urmat exemplul) că 
scăderea taxelor şi a cheltuielilor guvernamentale, 
eliminarea reglementărilor împovărătoare şi echilibrarea 
bugetului aveau să garanteze o prosperitate împărtăşită 
de toţi americanii. Dar mesajul dominant al lui Reagan - 
menit să depăşească diferenţele de rasă, gen, etnicitate şi 
clasă - se referea la rolul Americii în lume. Sub Jimmy 
Carter, se plângea el, America încetase să mai conducă. 
Sub un preşedinte ca Reagan, ea avea să-şi reia 
dominaţia. 


Candidând în 1980, Reagan şi-a dezvăluit intenţia de a 
conduce „o mare cruciadă naţională, pentru a face 
America măreaţă din nou!” Ceea ce-l mâna să lanseze 
acea cruciadă era hotărârea de a reafirma supremaţia 
globală a ţării, pierdută din cauza „slăbiciunii, ezitării, 
mediocritatii şi incompetentei” lui Carter.2° 


În 2016, Rubio şi-a însuşit argumentele lui Reagan. Dacă 
acesta corectase erorile stridente ale lui Carter şi 
readusese nava statului pe cursul corect, Rubio a promis 
că va repara greşelile lui Obama. „Abandonând concesiile 
periculoase făcute de această administraţie fata de Iran şi 
ostilitatea ei fata de Israel, schimbând total atitudinea 
nepăsătoare faţă de armata noastră, oferind militarilor 
americani resursele, grija şi gratitudinea pe care ei o 
merită, nemaifiind pasivi în faţa agresiunii chineze şi ruse 
şi punând capăt dispretului aproape total fata de erodarea 
democraţiei şi a drepturilor omului pe glob”, Rubio 
promitea să îndrepte lucrurile. Era necesar doar, insista el, 
ca Statele Unite să îmbrace „mantia conducerii globale”.2! 
lar aceasta avea s-o facă el personal, în numele naţiunii, 
odată cu preluarea funcţiei supreme. 


Făcând asemenea promisiuni, Rubio părea să ignore tot ce 
se petrecuse dupa 11 septembrie 2001. Aşadar, deşi 
tirada lui avea un aer familiar, amintind de Reagan, ea 
suna, în egală măsură, şi oarecum fals. Rubio promitea să 
pună temeliile a ceea ce el numea „un nou secol 
american”. Dar adoptând această sintagmă, încărcată cu 
conotaţii care erau exact opusul sloganului „America, 
înainte de toate”, al lui Donald Trump, el se alinia, tacit, 
proiectului pentru un „nou secol american” adoptat de 
neoconservatorii care, înainte de 2003, făcuseră un lobby 
zgomotos pentru ca Statele Unite să-l răstoarne de la 
putere pe Saddam Hussein. 


Ca şi Jeb Bush, Rubio s-a legat singur de mâini şi de 
picioare încercând să răspundă problemei irakiene. El s-a 
dovedit incapabil să justifice un război preventiv care se 
sfârşise catastrofal, dar în acelaşi timp a refuzat să-şi 
renege sprijinul dat acestuia.2? Mai mult, el a părut să nu 
conştientizeze ceea ce generase, în materie de câştiguri şi 
de pierderi, fervoarea pentru hegemonie militarizată 
manifestată dupa încheierea Războiului Rece. De la 
Herbert Hoover, care, dornic să fie reales în 1932 se lăuda 
că un deceniu de guvernare republicană crease „o 
răspândire a confortului şi speranţei, precum şi standarde 
de viaţă fără precedent”, nu mai existase un candidat atât 
de afon ca Marco Rubio.2 Nici nu mai contează acum dacă 
Hoover era ipocrit sau pur şi simplu pierduse contactul cu 
realitatea. În mod evident, el era nepotrivit pentru funcţia 
de preşedinte. La fel şi Rubio. 


Pentru Trump, „Mititelul Marco” a reprezentat o ţintă 
irezistibilă. Senatorul de Florida, îl acuza el, era 
„RobotRubio” - „doar un alt politician din Washington D.C. 
care numai trancaneste, dar nu face nimic concret”. De 
asemenea, el avea „nişte urechi foarte mari, cele mai mari 
urechi” pe care Trump le văzuse vreodată. Şi apoi, mai era 
şi transpiratia: „N-am văzut niciodată o fiinţă umană care 
să transpire ca tipul ăsta”.24 


Insulte de acest gen (la care Rubio a răspuns pe măsură) 
au sporit în mod apreciabil nivelul de divertisment în cursa 
pentru nominalizare. Dar şarjele lui Trump nu au reuşit să 
distrugă campania lui Rubio. Candidatura acestuia a fost 
anihilată de răni autoprovocate. 


Votantii de la alegerile primare ale republicanilor din 2016 
nu voiau o altă cruciadă, cum nu voiau să repete 
frământările economice survenite ultima oară când un 


republican ajunsese la Casa Albă promițând scăderi de 
taxe şi un buget echilibrat, dar oferise în schimb un deficit 
de un trilion de dolari. Ei se saturasera de banalitati care, 
atunci când erau probate în realitate, nu funcționau aşa 
cum fusese promis. Ei voiau recunoaşterea sinceră a 
deficienţelor inerente consensului post-Război Rece. Pe 
scurt, ei voiau ceva diferit şi pe cineva diferit. Aşadar, 
când Rubio a suferit o înfrângere zdrobitoare chiar la 
alegerile primare din propriul stat - Trump depăşindu-l cu 
aproape 20% din voturi - cursa lui a luat sfârşit. 


La jumătatea lunii martie 2016, doar Ted Cruz mai stătea 
în calea nominalizării lui Trump. Nimeni nu a spus 
vreodată despre senatorul Cruz că ar fi o persoană prea 
plăcută. Intr-un moment în care legăturile bipartizane se 
uzaseră până la punctul de dispariţie, colegii senatori din 
ambele tabere, republicani şi democrați, erau de acord cel 
puţin în privinţa unui singur lucru: că Ted Cruz era un 
ticălos desăvârşit. Lindsey Graham, un coleg republican, 
sugera: „Dacă l-ai ucide pe Ted Cruz chiar în incinta 
Senatului şi procesul s-ar judeca în Senat, nimeni nu te-ar 
condamna”.?° 


Persoana lui Cruz li se parea anumitor observatori ca fiind 
absolut înfiorătoare. Scriitorul Ben Fountain, care acoperea 
campania prezidenţială pentru revista Rolling Stone, 
specula că senatorul „face gargară de două ori pe zi cu un 
cocktail de sirop de porumb bogat în fructoză şi ulei de 
şarpe vândut de evanghelici”.2 Dar, în calitate de 
candidat, el nu lăsa nici o îndoială asupra poziţiei sale: se 
afla de partea lui Dumnezeu. Aşa cum editorialistul ziarului 
Chicago Tribune, Steve Chapman, nota, campania lui Cruz 
aproape că-l identifica pe acesta cu „candidatul oficial al 
Fiului lui Dumnezeu”.27 


Ironia lui Chapman evidenția însă un lucru esenţial: Cruz 
nu se prezenta drept candidatul tuturor americanilor cu 
frică de Dumnezeu, indiferent de tradiţia lor religioasă. În 
schimb, el căuta să-şi identifice cauza cu cea a creştinilor 
evanghelici conservatori, un segment vast şi extrem de 
motivat din cadrul Partidului Republican. 


Deloc întâmplător, Cruz şi-a anunţat candidatura înaintea 
unui public compus din studenţi la Universitatea Liberty, 
întemeiată de reverendul Jerry Falwell şi în prezent cea 
mai mare instituţie creştină evanghelică de învăţământ 
superior. Unii candidaţi se înveşmântau în drapelul 
national; Cruz s-a înveşmântat într-o țesătură fără tiv, care 
reunea laoalaltă obiective de natură divină, istoria Americii 
şi adevăratul sens al libertăţii, punând un accent deosebit 
pe al Doilea Amendament al Constituţiei. 


„Slavă lui Dumnezeu!” a proclamat el în februarie 2016, 
după ce s-a impus la întrunirile electorale din lowa.28 
Dumnezeul pe care Cruz dorea să-l mobilizeze în sprijinul 
candidaturii sale era în mod specific Dumnezeul creştin. 
„Dacă înviem şi dăruim energie corpului lui Hristos”, îşi 
asigura el susţinătorii, „vom învinge şi vom transforma 
complet tara noastra.”22 Cu alt prilej, el a declarat că 
„orice preşedinte care nu-şi începe ziua îngenuncheat în 
rugăciune nu e potrivit să fie comandant suprem”.?° Fiinţa 
divină căreia Cruz insista că preşedinţii trebuie să i se 
roage era cea al cărei fiu era lisus. 


Practic, Cruz îşi îndrepta tirul asupra unui element 
particular al consensului post-Război Rece. El nu se 
opunea răspândirii pe mai departe a capitalismului 
corporatist sau dorinţei Americii de a atinge hegemonia 
globală cu ajutorul forţei militare superioare a SUA. Cu 
siguranţă el nu se opunea unei autorităţi totale a 


preşedintelui. Dar el se opunea faţă de ceea ce considera 
drept o pervertire a libertăţii, izvorând din abandonarea 
normelor iudeo-creştine tradiţionale. Şi el pleda pentru 
restaurarea acestor norme, ca un antidot necesar. 


Ca strategie electorală republicană, aceasta nu era lipsită 
de merite. Ceea ce Cruz n-a reuşit să anticipeze a fost că 
şi Trump va aborda, în discursul electoral, problemele 
care, de drept, ar fi trebuit să fie ale lui. 


Trump, bărbatul cu trei căsnicii la activ şi al cărui interes 
anterior în privinţa religiei fusese cel mult neglijabil, a 
refuzat să cedeze votul evanghelicilor conservatori. De 
fapt, el i-a curtat pe aceştia cu asiduitate şi chiar cu 
succes. lar acesta a fost, probabil, cel mai bizar aspect al 
unei curse prezidenţiale bizare, cum America nu mai 
văzuse. 


Poziţionându-se la intrarea în cursă, Trump se 
caracterizase drept un „foarte mândru” prezbiterian si 
promisese că, dacă va fi ales, va deveni „cel mai de seamă 
reprezentant pe care l-au avut creştinii, de foarte mult 
timp”.31 Nimic din viata lui Trump de până în acel moment 
nu oferea vreun motiv de a accepta o asemenea declaraţie 
ca veridică. 


Chiar şi aşa însă, în tentativa de a se dovedi cel mai 
autentic susţinător al vechiului creştinism, bazat pe Biblie, 
Trump a reuşit cumva să se impună. În diferite mitinguri 
electorale, pe parcursul campaniei, Cruz l-a criticat pe 
Trump, făcându-l în toate felurile, de la „mucos laş” şi 
„bătăuş cu gură mare din New York” la „mincinos 
patologic” şi „afemeiat în serie”. Trump era „profund 
amoral”, l-a acuzat el.32 Deşi majoritatea acestor 
caracterizări erau, empiric, corecte, puţine dintre ele au 


reuşit să lase o impresie durabilă alegătorilor evanghelici 
conservatori atraşi de Trump. Mai mulţi lideri evanghelici i 
s-au alăturat lui Cruz, găsind hibe în caracterul lui Trump.3 
Dar enoriaşii de rând nu au luat în seamă aceste critici. 


În 2016, evanghelicii conservatori voiau un preşedinte 
care să dărâme Templul şi să-l reconstruiască în 
conformitate cu nişte norme mai pe gustul lor. Dar, oricât 
ar fi încercat, Cruz nu putea ascunde faptul că el îşi 
câştigase existența acționând sub constrângerile 
Templului. Ca senator al Statelor Unite, el se străduia să se 
prezinte drept un critic al autorităților de la Washington, 
dar era, de fapt, parte din sistemul pe care susținea că-l 
disprețuiește. 


Prin comparatie, Trump era indiscutabil un om din afara 
sistemului. Bravadele lui, încrederea nelimitată în sine şi 
flerul de a găsi soluţii impecabil de simple la probleme 
aparent irezolvabile - vom lua petrolul, vom construi zidul, 
vom asana mlaştina - investeau postura sa antisistem cu o 
aparentă autenticitate, pe care Cruz nu o putea afişa. 


Aşadar, Trump a primit un vot de încredere din partea 
evanghelicilor conservatori din aproape acelaşi motiv 
pentru care feministele liberale i-au acordat girul lor lui Bill 
Clinton in 1992 şi ulterior, în ciuda acuzațiilor credibile de 
hărţuire sexuală la adresa acestuia. O corespondentă la 
Casa Albă îşi expusese direct viziunea: „Aş accepta 
bucuroasă să-i fac [lui Clinton] sex oral doar pentru a-i 
mulţumi pentru că a menţinut avortul legal”, remarca ea, 
adăugând că „femeile americane ar trebui să-şi ia 
genuncherele şi să se alinieze în faţa preşedintelui ca să-şi 
dovedească gratitudinea pentru că ne-a eliberat de povara 
teocraţiei”.*+ Fiindcă apreciau acţiunile importante ale 
preşedintelui, feministele pro-Clinton erau dornice sa 


treacă peste unele detalii deloc savuroase. Evanghelicii 
conservatori care acceptau de faţadă afirmaţia lui Trump 
că ar fi „renăscut în credinţă” procedau la fel, deşi ştiau 
prea bine că această afirmaţie nu se baza pe nimic 
concret.55 


Unii evanghelici au găsit chiar în Biblie alte confirmări că 
Trump ar fi putut fi potrivit să servească drept unealta 
aleasă a lui Dumnezeu. Capitolul 45 din Cartea lui Isaia 
spune povestea lui Cirus cel Mare, regele perşilor, care, 
deşi nu credea în Dumnezeul evreilor, i-a eliberat pe 
aceştia din robia babiloniană. Faptul că Trump ar putea 
face la fel, salvându-i pe creştini din Babilonul secolului 
XXI, li se părea unora dintre credincioşi absolut plauzibil. 


Mai simplu spus, membrii dreptei religioase îl considerau 
pe Trump un păcătos care putea livra ceea ce ei 
considerau a fi de primă importanţă, nu în ultimul rând 
printre ei, declarând din nou avortul ilegal. Asta era, în 
mod evident, tot ceea ce ei îşi doreau să audă. 


În mai 2016, Cruz şi-a recunoscut înfrângerea şi s-a retras 
din cursa prezidenţială. După ce a lăsat să treacă suficient 
timp cât să constituie un interval decent - potrivit lui Cruz 
o perioadă de „atentă consideraţie, de rugăciune şi de 
căutare în adâncul propriei conştiinţe” - senatorul a 
îmbrăţişat cauza populară şi şi-a anunţat sprijinul pentru 
Trump ca preşedinte.3” 


Hillary înfrântă 


Aşa s-a ajuns la confruntarea dintre Trump şi Hillary 
Clinton. Doar cu un sentiment inconfortabil de agitaţie mă 


aventurez să evaluez candidatura lui Hillary în cursa 
prezidenţială din 2016. Nu am votat pentru ea. Si, mă 
grăbesc să adaug, nu l-am votat nici pe Trump. În schimb, 
m-am alăturat celor peste 100 de milioane de americani 
care au preferat să bifeze altul sau nici unul decât să se 
pronunţe în favoarea nominalizatilor partidelor republican 
şi democrat.38 


Faptul că Hillary Clinton era infinit mai calificată să fie 
preşedinte decât Donald Trump este indiscutabil. Spre 
deosebire de acesta, ea avusese acces la deciziile luate la 
nivel înalt. Hillary era o profesionistă testată; Trump era un 
intrus brutal, meritând pe deplin invectivele adresate chiar 
de membrii propriului partid. 


Dar, în opinia mea, chiar profesionalismul lui Hillary a 
ajuns să-i facă acesteia mai mult rău decât bine. Este 
adevărat, atât în calitate de candidată, cât şi ca soţie de 
candidat, ca senator sau ca secretat de stat, Hillary îşi 
cunoştea perfect lecţia. Era o femeie foarte muncitoare. 
Dar, pentru mulţi, ea dobândise imaginea unei persoane 
atât profund cinice, cât şi obtuze moral.?9 


Ca profesie, politica are o parte sordidă. Ea generează 
sentimentul posedării unor drepturi speciale şi o absenţă a 
responsabilitatii. Mult prea adesea, pe măsură ce oamenii 
se obişnuiesc cu puterea, ei au tendinţa de a nu mai 
respecta regulile la care cetăţenii de rând sunt obligaţi să 
adere. Când lucrurile scapă de sub control, politicienii 
aflaţi la putere se grăbesc să-şi treacă neajunsurile cu 
vederea. 


Aşa se întâmpase cu Hillary Clinton cu mult înainte ca ea 
să devină nominalizata democratilor la prezidentialele din 
2016. Deşi era o feministă dedicată, ea colaborase de 


bunăvoie într-o campanie concertată de a ascunde 
indecentele sexuale ale soţului ei, atât în perioada când 
Bill Clinton candida la preşedinţie, cât şi după ce a ocupat 
funcţia supremă. Cei doi au pus propriile ambiţii mai 
presus de susţinerea clamată pentru egalitatea de gen şi 
respectul faţă de femei. 


De la munca în consiliul de administraţie al Walmart din 
anii 1980, companie care-şi avea sediul central în statul 
unde soţul ei era guvernator, la acceptarea unui uriaş 
„onorariu” cu şase cifre din partea băncilor de investiţii 
chiar înainte de a candida, în 2016, la preşedinţie, Hillary 
Clinton fie nu a luat în seamă aparențele de trafic de 
influenţă, fie a presupus că asemenea restricţii nu i se 
aplicau şi ei. Ea şi-a exprimat uimirea că existau oameni 
care credeau că ar fi putut fi cumpărată.“ 


Ca senator de New York, Hillary a votat în favoarea unei 
viitoare invazii în lrak întreprinse de George W. Bush, 
imitând propriul raţionament al administraţiei acestuia în 
ceea ce priveşte războiul preventiv.4? Deşi ulterior a 
recunoscut că votul a fost „o greşeală”, în 2016 ea şi-a 
schimbat iarăşi opinia, pretinzând că această eroare 
anterioară de judecată o pusese cumva în „cea mai bună 
poziţie posibilă” pentru a preveni recurenta unui alt Irak.42 
Dezastrul irakian o învățase, din câte se părea, o lecţie. 
Erorile din trecut semnificau, aparent, o înţelepciune cu 
greu dobândită. 


Dar acţiunile ei din perioada cât a fost secretar de stat, în 
primul mandat al lui Barack Obama, dezmint această 
pretenţie. În 2011, Hillary Clinton exercitase presiuni 
pentru o intervenţie armată în Libia, justificând, oficial, 
această dorinţă ca măsură de a preveni un genocid, dar, 
de fapt, intentionand răsturnarea de la putere a 


veteranului dictator libian Muammar Gaddafi. Pe 19 
martie, s-au declanşat atacuri aeriene occidentale asupra 
regimului Gaddafi. În octombrie, regimul se prăbuşise, iar 
Gaddafi însuşi era mort. La televiziunea naţională, Hillary 
Clinton se mândrea, surazatoare: „Am venit, am văzut, el 
a murit”.% 


Dar lichidarea lui Gaddafi nu a rezolvat lucrurile, aşa cum 
nici căderea Bagdadului nu a pus capăt Războiului din Irak. 
Eliminarea lui n-a făcut altceva decât să paveze calea 
către un război civil îndelungat. În timp ce Libia era 
cuprinsă de anarhie, Statele Unite, în mare măsură, s-au 
spălat pe mâini de orice responsabilitate ulterioară. 


Câţiva ani mai târziu, Hillary încă insista că intervenţia pe 
care se străduise atât de mult să o promoveze exemplifica 
„puterea inteligentă la apogeul ei”, meritele aparente 
constând nu în rezultatele obţinute, ci în lipsa victimelor 
din rândul trupelor SUA. 


În perioada cât a fost secretar de stat, Hillary Clinton a 
ignorat flagrant politicile guvernamentale referitoare la 
gestionarea materialelor strict secrete. Această nepăsare 
remarcabilă le-a permis hackerilor să sustragă şi ulterior 
să posteze online zeci de mii de e-mailuri sensibile, pe 
care Hillary le trimisese şi le primise.% 


Atitudinea neglijenta a lui Clinton fata de protejarea 
secretelor de stat este o dovadă a sentimentului ei de 
superioritate. Dar, în opinia mea, ceea ce o făcea 
nepotrivită să fie comandant suprem au fost acele decizii 
privitoare la Irak şi Libia. Gasesc dificil de respins concluzia 
că doar consideratiile politice au determinat votul ei în 
favoarea Războiului din Irak. În definitiv democraţii care 
votaseră împotriva Războiului din Irak in 1991 îşi văzuseră 


năruite ambițiile prezidenţiale. Chiar şi în 2002, nimeni nu 
se îndoia ca Hillary tintea, de fapt, Casa Albă. De 
asemenea, mi-am dat seama că bucuria ei prematură şi 
indecentă faţă de situaţia din Lidia indica o persoană 
posedată de o înţelegere periculos de deficientă a 
războiului. Din cauza abordării avute în aceste două 
situaţii, Hillary a devenit pentru mine o persoană căreia nu 
i se puteau încredința responsabilităţi executive. 


Pe scurt, în privinţa Irakului şi a Libiei, Clinton săvârşise 
păcate mortale, pentru care nu eram înclinat să îi ofer 
iertarea, chiar dacă aş fi fost împuternicit să o fac. Oare aş 
fi fost mai îngăduitor dacă Hillary ar fi fost un bărbat, un 
Cheney, Rumsfeld sau Wolfowitz, de pildă? Nu. Daca 
infractiunile comise de Harvey Weinstein si de altii de 
teapa lui merita o perpetua condamnare, atunci un 
tratament similar trebuie aplicat şi instigarii inutile la 
război, indiferent dacă ea este realizată de femei sau de 
bărbaţi. 


Tendinţa lui Hillary Clinton către folosirea nechibzuită a 
forţei militare americane nu a costat-o preşedinţia în 2016, 
dar a fost emblematică pentru o problemă şi mai serioasă: 
adeziunea ei la afirmaţiile dezvăluind perspectiva post- 
Război Rece. Chiar dacă luăm în considerare necesitatea 
ca liberalii să încline spre stânga în cursul alegerilor 
primare şi apoi să revină spre o poziţie de centru, înaintea 
alegerilor generale, nimic din ce a declarat Hillary în 
calitate de candidat nu sugerează că ea s-ar fi răzgândit 
vreodată în privinţa formulei post-Razboi Rece a 
neoliberalismului globalizat, a hegemoniei militare, a 
autonomiei radicale si a supremaţiei prezidenţiale. In 
memoriile sale de campanie, ea se plângea că „n-am 
contracarat niciodată tn mod categoric impresia că aş fi 


fost o apărătoare a statu-quoului”. Dar tocmai în această 
calitate se pozitionase ea.é1 


La drept vorbind, devotamentul manifestat de Hillary 
Clinton faţă de consens a fost mai curând implicit decât 
explicit. El a fost luat de bun, în loc să fie examinat critic şi 
apărat fatis. Ca majoritatea candidaţilor la preşedinţie din 
ultimii ani, Hillary Clinton a înăbuşit întrebările legate de 
moralitate sub un baraj de promisiuni care ofereau câte 
ceva pentru fiecare circumscripție electorală imaginabilă. 


„Viziunea ei progresistă şi atotcuprinzătoare privind 
viitorul Americii” includea următoarele aspecte: o povară 
fiscală redusă pentru familiile muncitorilor; stoparea 
„epidemiei tăcute” a abuzului de droguri; găsirea unui 
tratament pentru boala Alzheimer; o „nouă şi extinsă 
iniţiativă privind autismul”; reforma finanţării campaniilor 
electorale; eliminarea hartuirii sexuale din campusurile 
studenţeşti; instalarea a jumătate de miliard de panouri 
solare, pentru a frâna schimbările climatice; înfrângerea 
ISIS. reformarea legislaţiei penale, pentru a pune capăt 
„epocii încarcerării în masă”; extinderea ocaziilor oferite 
persoanelor cu dizabilităţi; înscrierea gratuită în grădiniţe 
pentru toţi copiii cu vârsta de patru ani; stoparea 
„epidemiei de atacuri cu arme de foc”; un program 
gigantic de infrastructură; eradicarea HIV şi SIDA; 
eliminarea sărăciei juvenile; garantarea de concedii 
parentale şi medicale plătite; „asistenţă medicală 
universală, de calitate şi accesibilă pentru toți americanii”; 
şi făurirea unei Americi „sigure şi puternice” care „va 
conduce lumea în secolul XXI”.+ 


Toate acestea şi multe altele în plus. Dar chiar şi această 
listă parţială, deşi formidabilă, cere o întrebare: care era 


viziunea fundamentală care alcătuia „viziunea” lui Clinton? 
La această întrebare, se remarcă două răspunsuri. 


În primul rând, setul de promisiuni de genul „câte ceva 
pentru fiecare” al lui Clinton reprezenta echivalentul 
functional al afirmației, îndelung ridiculizată, a lui Trump 
„Nimeni nu cunoaşte sistemul mai bine decât mine şi de 
aceea doar eu îl pot repara”.+ Strategii de campanie ai lui 
Clinton au presupus că afirmarea faptului că ea stăpâneşte 
perfect acest sistem ar putea fi una dintre cheile 
succesului electoral. Aşadar, oricare ar fi fost problema, 
Clinton avea rapid la îndemână propriul plan pentru 
„rezolvarea ei” - un cor de semnale specifice, destinate să 
rezoneze practic cu fiecare grup de potenţiali susţinători: 
muncitori, femei, vârstnici, veterani, oameni de culoare, 
homosexuali, evrei, reprezentanţi ai complexului militar- 
industrial şi chiar ai marilor companii. Dar, gestionându-şi 
pretenţiile concurente de tipul „Doar eu pot face asta”, 
ambii candidaţi susțineau, practic, paradigma post-Razboi 
Rece a preşedintelui american văzut ca lider absolut şi ca 
sursă supremă de mântuire. 


În al doilea rând, dacă viziunea lui Clinton era stupefiant 
de grandioasă, ea era, totodată, şi şocant de banală, 
conținuturile ei fiind analizate cu atenţie de think tank- 
urile democrate şi de sondaje. În final, în ciuda accentului 
pus de Clinton pe particularitatile politice, viziunea ei nu 
însemna nimic mai mult decât o susţinere elaborată a 
statu-quoului. La bază, programul ei era unul tehnocrat, 
construit pe prezumția că principiile care guvernau 
economia politică a naţiunii, ce ghidau politica externă a 
SUA şi promovau schimbarea culturală erau foarte solide şi 
sănătoase. Ca atare, deşi ele necesitau, poate, unele 
ajustări pentru a le aduce la perfecţiune - puţină 
accentuare aici, ceva mai mulţi bani dincolo - nu era 


necesar ca principiile în sine să fie supuse unei examinări 
minutioase. 


O asemenea perspectivă anticipa si prevenea orice 
necesitate de a reflecta serios la oamenii pe care proiectul 
post-Război Rece îi afecta, aliena sau îi lăsa în urmă. 
Clinton şi autorităţile politice în ansamblu, spre a nu mai 
menţiona şi media convenţională care dirija agenda, 
considerau ca fiind de la sine înţeles că oamenii afectaţi, 
alienati sau lăsaţi în urmă nu aveau o altă opţiune reală 
decât să consimtă si, în cele din urmă, să accepte 
programul. 


Şi aici găsim explicaţia finală pentru incapacitatea lui 
Hillary de a-şi învinge adversarul necalificat şi slab 
echipat. In ciuda faptului că a adunat donaţii de peste 620 
de milioane de dolari, că a beneficiat de un personal de 
campanie de zece ori mai numeros decât cel al lui Trump 
şi că a recrutat o mulţime de experţi politici care să o 
consilieze, ea nu doar că a eşuat în motivarea 
electoratului, ci a şi transmis o indiferenţă aparte faţă de 
acesta, ilustrată de catalogarea, de-a dreptul ruşinoasă, a 
susținătorilor lui Trump ca „deplorabili”.+ Ca o ironie a 
sorții, cel putin în criticile aduse de el globalizării si 
înclinaţiei Americii către războaie inutile (dacă nu chiar si 
în susţinerea de faţadă a normelor morale tradiţionale), 
Trump a reuşit să se impună ca fiind mai direct şi mai 
conştient. 


Aşadar, puteţi blama cât vreţi amestecul rusesc, pe 
directorul FBI, James Comey, documentele WikiLeaks, 
bărbaţii albi furioşi şi eşecul lui Clinton de a vizita statele 
fără candidaţi favoriţi. Cea mai profundă problemă a lui 
Hillary Clinton a fost însă că ea s-a transformat în 
principalul exponent al unui consens politic existent, pe 


care numeroşi americani erau dornici să-l respingă. 
Practic, ea pretindea: alegeti-ma şi Cetatea de Smarald va 
fi a noastră. Argumentatia sa pornea de la premisa că 
electoratul era credul, dar Hillary n-a înţeles ca 
dezamăgirile în serie transformaseră de mult această 
credulitate într-o furie adânc înrădăcinată în americanul de 
rând. 


Dacă Hillary ar fi respins inevitabilitatea includerii 
economiei americane într-o piaţă globală, dacă ar fi pus la 
îndoială sablonul interventionismului armatei SUA pe plan 
extern şi s-ar fi aventurat să sugereze că absenţa 
autoconstrângerilor individuale ar putea să nu ofere o 
bază solidă pentru urmărirea binelui comun, ea ar fi reuşit 
poate să-l dea în vileag pe Trump ca fiind şarlatanul care 
chiar era. Ar fi putut avea o şansă de a-i cuceri chiar şi pe 
cei care acceptaseră agenda pusă sub semnul sloganului 
„Faceţi America măreaţă din nou”. Dar, pentru a reuşi aşa 
ceva, ea ar fi avut nevoie de o capacitate de imaginaţie 
critică şi de gândire independentă pe care Clinton n-a 
demonstrat în prea multe rânduri că ar poseda-o. 


Acestea fiind zise, să-i dăm lui Trump ce i se cuvine. În 
final, ceea ce i-a adus acestuia mandatul de preşedinte a 
fost capacitatea lui de a sensibiliza milioane de alegători 
care se considerau prost trataţi şi lăsaţi în urmă - 
abandonaţi chiar - de politicienii din ambele partide. 


Un element implicit în promisiunea lui de a face America 
din nou măreaţă a fost recunoaşterea faptului că măreţia 
însăşi, despre care americanii ajunseseră de multă vreme 
să creadă că li se cuvine de drept, fusese pierdută şi 
nimeni nu-şi asumase responsabilitatea pentru asta, după 
cum nimeni, cu excepţia lui Trump, nu se aventurase să 
explice oamenilor cum de se întâmplase aşa ceva. 


Termenul crucial care a conferit sloganului de campanie 
formidabila sa putere de convingere a fost din nou. Aşa 
cum scria Tom Engelhardt, el reprezenta o recunoaştere a 
faptului că termeni automăgulitori precum „măreţ”, 
„Super”,  „excepţional” sau  „indispensabil” nu mai 
reflectau condiţiile existente în America.% Milioane de 
cetăţeni obişnuiţi recunoşteau asta ca un adevăr evident 
prin sine însuşi. Aranjamente, acorduri şi avantaje pe care 
americanii le preţuiseră cândva fuseseră irosite sau 
respinse. Şi totuşi nici un politician, în afara lui Trump, nu 
îndrăznise să rostească acest adevăr cu glas tare. 


Ca gânditor strategic, Trump nu avea nici un talent 
particular. Dar, ca senzor strategic, el avea un har unic, 
posedând un geniu intuitiv de a „citi” temperamentul 
suporterilor săi şi de a le întreţine nemulţumirile. Acestea 
se acumulaseră în sfertul de secol ulterior sfârşitului 
Războiului Rece. El a recunoscut existenţa lor şi procedând 
astfel s-a transformat în campionul celor necăjiţi şi, în 
accepţia acestora, în singura persoană capabilă să 
răspundă la suferinţa lor. 


Alegerile din 2016 au constituit un fel de plebiscit, al cărui 
rezultat a depins mai putin de competențele relative ale 
candidaţilor concurenţi şi mai mult de starea de spirit a 
electoratului. Practic, în vreme ce Clinton îşi lăuda 
proiectul de construire a milioane de panouri solare, 
Trump transforma alegerile într-un referendum axat pe o 
singură întrebare: sunteţi mulţumit de direcţia în care se 
îndreaptă ţara? Răspundeţi cu da sau nu. 


Numărul americanilor furiosi care au dat un răspuns 
negativ la această întrebare - şi ale căror rânduri au fost 
efectiv întărite de milioanele care nu au votat deloc - a 
fost suficient pentru a-l instala pe Trump la Casa Albă. 


Putem deplânge acest deznodământ. Dar este important 
să recunoaştem că evoluţiile din precedentul sfert de veac 
au oferit susținătorilor lui Trump o amplă motivaţie de a 
vota aşa cum au făcut-o. 


Capitolul 8. Urmărind 
întrebarea lui Rabbit 


Pentru numeroşii oameni care contau pe preşedintele 
Hillary Rodham Clinton să conducă America spre Cetatea 
de Smarald, alegerea lui Donald Trump în locul ei a 
reprezentat mult mai mult decât o simplă dezamăgire sau 
chiar decât un şoc. A fost un afront intolerabil. Se 
petrecuse ceva cu totul greşit. Democraţia americană 
deraiase. Forţele întunericului zădărniciseră finalul care ar 
fi trebuit să fie. 


Reacţia din partea celor mai mari protectori ai perspectivei 
post-Război Rece a fost instantanee şi severă. Paginile de 
opinie din New York Times, multă vreme recunoscut ca 
ziarul naţional neoficial de consemnări publice, dar şi un 
furnizor autoritar de idei luminate, oferă o mostră 
relevantă în privinţa acestei reacţii. 


În mod colectiv, plutonul privilegiat al editorialiştilor de la 
Times reprezenta un model al diversităţii secolului XXI: 
bărbaţi şi femei, homosexuali şi heterosexuali, negri şi 
albi, evrei şi creştini, progresişti mândri şi conservatori 
tndarjiti. Dar, contemplând perspectiva preşedinţiei lui 
Trump, ei au ajuns la o concluzie unanimă: un dezastru 


fără precedent în istoria SUA era pe cale să se abată 
asupra naţiunii. 


Primul care s-a exprimat, chiar în noaptea alegerilor, a fost 
ardentul Thomas Friedman, care, cu o metaforă 
caracteristică, s-a declarat „lipsit de adăpost în America”.? 
În mai putin de o zi, Maureen Dowd scria că „Apocalipsa a 
venit la miezul nopţii”, acela fiind momentul când ea şi-a 
dat seama că victoria lui Trump era sigură şi că lumea 
începuse „să devieze de pe axa sa”.? 


Colegul lui Down, Gail Collins, s-a alăturat, criticându-l pe 
preşedintele ales ca stupid, malefic şi „sămânţa lui 
Satan”.? Frank Bruni a prevestit că doar dezastre aveau să 
urmeze pentru America. „Nu suport să mă gândesc la 
conflagratiile ce vor urma”, scria el.* In aceeaşi ediţie din 
Times, Roger Cohen concluziona că „lumea, aşa cum o 
ştiam, nu mai există”, chiar dacă el încerca să se 
liniştească singur, afirmând că Statele Unite „nu era 
Germania de la Weimar”.5 Încă. 


A doua zi a fost rândul lui Charles Blow. „Trump reprezintă 
un pericol clar şi imediat”, afirma el, cerând ca noul 
preşedinte „să fie ţinut sub o presiune permanentă... Si 
acest lucru începe azi." Pe 11 noiembrie, David Brooks 
descria reacţia familiei şi a prietenilor lui faţă de alegerea 
lui Trump. „Aceasta este o victorie pentru supremaţia 
albă”, i-au spus, „pentru misoginism, nativism şi 
autoritarism. Din acestea va apărea fascismul.” Brooks n- 
avea să fie nici pe departe ultimul editorialist care să 
folosească termeni obsceni la adresa lui Trump. Totuşi, el 
se consola la gândul că „în mai puţin de un an, tipul fie va 
demisiona, fie va fi pus sub acuzare”.’ 


Pe aceeaşi pagina, Paul Krugman prezicea: „O 
administraţie Trump va face un rău imens Americii şi 
lumii”. lar acel rău n-avea să fie temporar. „Ploaia 
radioactivă declanşată marţi va avea efecte pentru decenii 
întregi, poate pentru generaţii întregi.”8 Ross Douthat nu 
putea decât să le ceară confratilor săi conservatori să se 
tina cu mâna de nas si să îşi facă mai departe datoria, în 
ciuda „temperamentului groaznic, nesigurantei scapate de 
sub control şi cruzimii personale a preşedintelui ales”. 
„Tocmai pentru că se tem de cum ar putea guverna 
Trump”, insista el, „ei au responsabilitatea morală de a-şi 
servi cu fidelitate natiunea.”° 


Şi toate acestea se întâmplau înainte chiar ca Trump să 
numească vreun membru în cabinetul său. Dar, chiar şi 
aşa, această agitaţie intensă pentru denuntarea lui sugera 
ce avea să urmeze. Asaltul media asupra lui Trump era 
abia la început. 


Între alegerea lui Trump şi sfârşitul primului său an în 
funcţie, de pildă, Charles Blow a publicat în New York 
Times 88 de editoriale, dintre care 56 îndreptate clar 
împotriva lui Trump. Dintre celelalte, majoritatea îi vizau 
pe „netrebnicii” care trecuseră efemer prin orbita lui 
Trump, inclusiv Michael Flynn, Steve Bannon, Omarosa 
Manigault şi Anthony „The Mooch” Scaramucci. În rarele 
ocazii când Blow se abtinea să scrie critic despre Trump şi 
asociaţii lui, el se dedica promovării unei rezistenţe anti- 
Trump, pentru care servea de susţinător vocal. 


Permanent, tonul lui Blow era invariabil dispretuitor la 
adresa preşedintelui si a oricăruia dintre subordonații 
acestuia. Trump, scria el, era un bigot, un fals, un individ 
ajuns la putere prin fraudă, un dement, degenerat, rasist şi 
un duşman înverşunat al adevărului. Preşedinţia lui era 


viciată, parazitară, o ameninţare, o oroare şi o idiocratie. 
Preşedintele însuşi era „regele dezastrului şi al 
distrugerii”, „căpetenia resentimentelor” şi o insultă la 
adresa inteligenţei americanului obisnuit.?° 


Scopul meu nu este să pun sub semnul întrebării aceste 
judecăţi, dintre care majoritatea, deşi emise cu multă 
patimă, au totuşi merite considerabile. Dar, privită în 
ansamblu, obsesia lui Blow pentru Trump şi asociaţii săi 
rău famati ilustrează una dintre cele mai izbitoare 
caracteristici ale epocii: prin simplul fapt că a fost ales, 
Donald Trump a determinat o parte importantă a celor mai 
cunoscuţi păzitori ai democraţiei din America să-şi iasă din 
minţi. Si nu doar jurnaliştii au fost ofensati; membrii 
intelectualităţii americane le-au urmat exemplul. La doar 
câteva luni de la preluarea funcţiei, cei mai acerbi critici ai 
lui Trump îl ridicaseră deja la statutul lui Cezar Augustus, 
Charlemagne sau Napoleon Bonaparte, declarând că 
începuse o veritabilă „epocă a lui Trump”. Preşedintele se 
considera el însuşi o figură istorică mondială. lar aceia 
care-l dispretuiau cel mai mult erau de aceeaşi părere. 


Aşa cum Osama bin Laden deturnase politica de securitate 
naţională a SUA în 2001, 15 ani mai târziu Donald Trump a 
deturnat principalele organe ale opiniei elitelor, cu 
rezultate la fel de nefericite. După 11 septembrie 2001, 
principalii oficiali din domeniul securităţii naţionale i-au 
făcut jocul lui bin Laden şi au declanşat un război global 
împotriva terorismului, servind obiectivele strategice ale 
insurgentului saudit şi implicând Statele Unite într-o serie 
de diversiuni costisitoare, cu final necunoscut, care n-au 
contribuit cu nimic la siguranţa şi bunăstarea americanilor. 


După 8 noiembrie 2016, New York Times, Washington 
Post, CNN şi MSNBC s-au numărat printre instituţiile, 


proeminente sau obscure, care au suferit o cădere 
nervoasă din care nu doreau să-şi revină câtă vreme 
Donald Trump rămânea în funcţie. Ele au colaborat eficient 
cu noul preşedinte la transformarea declaraţiilor sale 
absurde, greşelilor gramaticale, minciunilor flagrante şi 
potopului zilnic de mesaje pe Twitter în povestea 
fundamentală a epocii. Şi aceasta s-a dovedit a fi, de 
asemenea, o diversiune costisitoare. 


Aşadar, din perspectivă jurnalistică, mandatul lui Trump a 
fost incomensurabil mai rău - şi prin urmare infinit mai 
bun - decât fusese cel al lui Richard Nixon. Scandalurile 
care au asaltat administraţia Trump au fost mai variate, 
mai groteşti şi mai stridente decât cele care au urmat 
după Watergate - şi prin urmare au fost şi reproduse mai 
bine.!! Pentru jurnaliştii şi membrii intelectualitatii, să 
trăiască într-o stare permanentă de indignare, denuntand 
cele mai noi nonsensuri ale lui Trump, acuzându-l pe 
acesta de trădare sau comparându-l cu Mussolini, Franco 
sau Perón era ceva similar cu savurarea unui prelungit 
orgasm psihic, cu preşedintele însuşi fiind în egală măsură 
partener şi antagonist.12 


Poziționarea ipocrită împotriva lui Trump a jurnaliştilor 
care considerau că dreptatea se află de partea lor s-a 
dovedit eficientă şi pentru afacerea lor. Ea atrăgea cititori 
şi telespectatori, vindea cărţi şi reviste, creştea ratingurile 
televiziunilor şi atrăgea privirile către site-urile web. Aşa 
cum liderul executiv din domeniul televiziunii, Les 
Moonves, remarca despre apariţia lui Trump în centrul 
scenei politice americane, „lucrul ăsta ar putea să nu fie 
bun pentru America, dar este al naibii de bun pentru CBS”. 
„Banii se rostogolesc în conturile televiziunilor, iar asta e 
amuzant”, adăuga el.?3 


Era însă o concepţie perversă despre amuzament. Dar, în 
afară de ocazionale dezastre naturale, atacuri armate în 
masă, incidente teroriste sau scandaluri sexuale afectând 
vreo celebritate de la Hollywood, vreun arhiepiscop sau 
vreun broker de putere de la New York (incluzându-l 
curând pe Moonves), preşedintele Trump domina, de fapt, 
zi de zi conştiinţa colectivă a naţiunii, aşa cum nici o altă 
personalitate nu o mai făcuse. De fapt, răspunsurile, 
invariabil grosolane ale lui Trump la cele mai recente 
masacre sau uragane devastatoare atrăgeau în mod 
constant atenţia presei mai mult decât acele evenimente 
în sine. lar tratamentul lui înjositor şi bine documentat la 
adresa femeilor i-a asigurat un loc în vârful listei „celor 
mai căutaţi”, alcătuit de mişcarea #MeToo. 


Pe scurt, chiar înainte ca Trump să depună jurământul ca 
preşedinte, el a devenit Marea Balena Albă! a „claselor 
intelectuale”. 


Statele Divizate ale Americii 


Obsesia faţă de Trump a împiedicat eforturile de a înţelege 
ce semnifica, de fapt, alegerea lui, distrăgând atenţia de la 
chestiuni mult mai relevante pentru bunăstarea Statelor 
Unite şi a lumii în ansamblu. Aproximativ acelaşi lucru ar 
putea fi spus şi despre susţinătorii lui Trump, convinşi că 
eroul lor poseda atuurile şi vitalitatea pentru a învinge 
toate relele perpetuate de o autoritate funestă în perioada 


19 Aluzie la balena „Moby Dick”, din romanul omonim al lui Herman 
Melville, care constituia obsesia căpitanului Ahab, personajul principal 
al romanului. La fel, Trump a devenit o obsesie pentru presa şi 
intelectualitatea americană. (n.tr.). 


ulterioară câştigării Războiului Rece de către Statele Unite. 
Şi ei atribuiau persoanei lui Donald Trump o semnificaţie 
mult mai mare decât merita. 


Această alianţă tacită dintre cei anti-Trump şi cei pro- 
Trump a menţinut aşadar opinia publică permanent 
concentrată pe fluxurile de ştiri. În Epoca lui Trump, nivelul 
de atenţie al americanilor s-a micşorat, fiind limitat la 
intervalul dintre criticile acide lansate seara târziu de 
jurnalişti ca Sean, Anderson şi Rachel, şi mesajele 
matinale de pe Twitter ale preşedintelui.:+ Cele mai 
importante victime rezultate de pe urma acestei tendinţe 
au fost contextul şi perspectiva. 


Asupra unui punct cele două tabere opuse păreau să fi 
căzut de acord: concepţia lui Donald Trump despre sine, 
ca o figură transformatoare, care merita să fie luată în 
serios. În calitate de candidat, Trump a promis să schimbe 
totul. Ca preşedinte, el a făcut, aparent, asta - bine, din 
punctul de vedere al susținătorilor săi, si cu efecte 
mergând de la malefic la diabolic din perspectiva criticilor. 


Era ca o Obama-manie întoarsă pe dos şi amplificată. Când 
Barack Obama a câştigat primul mandat de preşedinte, cei 
mai ferventi admiratori ai lui - si ei erau extrem de 
numeroşi - l-au privit ca pe un fel de Mesia. Amintiti-va de 
mulțimile uriaşe, ovationand şi lăcrimând, adunate în 
Grant Park din Chicago în noaptea alegerilor. Transmitand 
de la faţa locului, o jurnalistă declara, aproape leşinată de 
emoție: „Lumea spera de multă vreme ca Barack Obama 
să apară”. Acum, el apăruse. Şi, odată cu venirea sa, 
„divizările alimentate de administraţia Bush si de 
neoconservatorism” se sfârşiseră, ca şi, de altfel, 
„îndelungata luptă pentru egalitate rasială”.15 Uau! Chiar 
aşa, pur şi simplu. Uşor de ironizat, privind retrospectiv, 


acest optimism era însă, la vremea respectivă, larg 
răspândit. Rareori în analele politicii americane emoţiile au 
devenit atât de fierbinţi şi speranţele s-au înălţat atât de 
sus ca în noiembrie 2008. 


La fel s-a întâmplat şi cu Trump. Când el a câştigat 
alegerile, urmându-i lui Obama, cei mai ferventi critici ai 
săi - care erau, de asemenea, foarte numeroşi - l-au 
criticat aspru, numindu-l „un Antihrist laic”. Amintiti-va de 
forţele  „rezistente” adunate în National Mall din 
Washington şi în oraşe mari din America, pentru a protesta 
împotriva  învestiturii lui. Şi aici, emoţiile au fost 
extraordinar de fierbinţi şi de mari. 


Aşteptările ca Obama să salveze națiunea - îndepărtând 
vestigiile rasismului şi punând capăt războiului, de pildă - 
n-aveau să fie îndeplinite niciodată, ca şi temerile că 
Trump îi va duce pe americani pe calea către pierzanie. Si 
aceste temeri s-au dovedit nefondate, din acelaşi motiv: 
chiar şi în secolul XXI, istoria a rămas sfidător de 
recalcitrantă. În ciuda obsesiei aparent impenetrabile a 
americanilor faţă de ce poate, ar putea sau ar trebui să 
facă un preşedinte, istoria nu se înclină în faţa capriciilor 
nici unui individ, indiferent care sunt atributele şi intenţiile 
lui. 


De fapt, este prea devreme să avansăm fie şi o evaluare 
preliminară a mandatului lui Trump ca preşedinte. Această 
afirmaţie va rămâne adevărată şi dacă Trump pleacă din 
funcţie înainte de ziua alegerilor din 2020, şi dacă el 
reuşeşte, cumva, să câştige şi să ducă la bun sfârşit un al 
doilea mandat. 


Dar cei mai ardenti critici ai preşedintelui ar vrea sa 
credem altceva. Ei sunt mai mult decât pregătiţi să dea un 


verdict definitiv, alimentând temerile că Trump a generat 
deja o nouă ordine politică, a xenofobiei şi a supremaţiei 
naţionaliste albe, în care sistemul de control impregnat în 
peste două secole de guvernare constituţională nu va mai 
valora, practic, nimic. Această perspectivă presupune că 
America secolului XXI nu este cu nimic diferită de 
Germania regimului de la Weimar - de la sfârşitul anilor 
1920 şi începutul anilor 1930. 


Paradoxal, aceiaşi critici ai lui Trump presupun totodată că 
trumpismul însuşi se va dovedi a fi un epifenomen. Fără 
conducerea activă şi continuă a lui Trump, se va ofili şi va 
muri. 


Concluzionând, câtă vreme Trump rămâne la putere, totul 
pare pierdut. Fără Trump, marşul către Cetatea de 
Smarald va fi reluat rapid. 


Asemenea aşteptări trădează o interpretare fundamental 
greşită a semnificației preşedinţiei lui Trump. Ceea ce 
adversarii cei mai înverşunaţi ai preşedintelui nu au înţeles 
încă este că acel consens al Cetăţii de Smarald este 
defunct, ca şi consensul Boone City, care l-a precedat. 


Reţeta post-Razboi Rece pentru reînnoirea „secolului 
american” a fost testată şi s-a descoperit că are deficienţe. 
Un sistem economic evident amoral nu a produs nici 
justiţie, nici egalitate şi nici nu o face vreodată. Politicile 
de securitate naţională incoerente şi grotesc de scumpe 
nu au generat nici pace şi nici un imperiu docil, şi nici nu o 
vor face. O concepţie nebunească a libertăţii neîngrădite 
de nici un cadru moral atotcuprinzător nu a promovat nici 
virtutea, nici noblețea, nici satisfacția şi nici nu o va face 
prea curând. Vândută de creatorii săi drept o formulă 
pentru crearea unei naţiuni puternice şi prospere, în care 


toţi cetăţenii ar putea găsi ocazia de a se dezvolta, 
această concepţie nu a produs asemenea rezultate. 
Aceasta, cel puţin, descrie concluzia la care au ajuns 
americanii dezamagiti, suficient de numeroşi cât să aleagă 
ca preşedinte un personaj care a jurat să distrugă total 
consensul post-Război Rece. 


Detractorii lui Donald Trump comit această eroare 
categorică: ei confundă cauza cu efectul. Ei îl acuză pe 
preşedinte că ar diviza America, deşi, de fapt, diviziunea 
profundă a naţiunii l-a propulsat, din start, în centrul 
politicii americane. 


Cea mai profundă şi mai greu de reconciliat este 
diviziunea survenită între acei americani care, în cursul 
evenimentelor petrecute după încheierea Războiului Rece, 
au cunoscut o evoluţie ascendentă şi cei care au văzut în 
aceleaşi evenimente dovada declinului şi a descompunerii 
şi care s-au simţit tradati. La cel mai profund nivel, 
membrii primei tabere consideră că talentul, abilităţile şi 
conexiunile le vor permite să-şi hotărască singuri soarta; ei 
cred ca sunt stăpânii propriului destin. In tabăra opusă 
sunt cei care se consideră victime. Aşa cum Obama a 
subliniat, în campania prezidenţială din 2008, „ei se agaţă 
de arme sau de religie sau de antipatia faţă de oamenii 
care nu sunt ca ei, ori de sentimentul antiemigratie sau 
anticomert ca modalitate de a-şi explica frustările”.1* 


Nu Trump a creat acest clivaj. El doar l-a manipulat în 
propriul folos. Aşadar, indiferent de data plecării lui din 
funcţie sau de câte mandate va obţine, este cât se poate 
de probabil că schisma care i-a permis să devină 
preşedinte se va menţine şi după dispariţia lui. Această 
schismă, mai curând decât capriciile mogulului/starului de 


televiziune/demagogului ar fi meritat mai multă atenţie 
decât a primit. 


Națiunea americana pare să fi îmbrăcat o haină care crapă 
pe la cusături. „Misterioasele corzi ale memoriei” la care 
se referea Abraham Lincoln sunt mai întinse acum ca 
niciodată, devenind tot mai subţiri.!” De fapt, telefoanele 
inteligente, motorul de căutare Google şi reţeaua 
Facebook fac memoria însăşi să pară de prisos. 


În cele câteva decenii care au cuprins Marea Criză, al 
Doilea Război Mondial şi Războiul Rece, americanii au 
reuşit, nu fără efort, să păstreze o unitate slabă şi 
imperfectă. Dar, pe când cele câteva cruciade ale secolului 
precedent cădeau în uitare, a devenit tot mai dificil de 
stabilit ce anume îi mai ţine pe americanii secolului XXI 
laolaltă, ca un popor. 


Un lucru este cert: americanii erau sătui de cruciade. Ca o 
confirmare, priviţi nu mai departe de eforturile eşuate, 
întreprinse după 11 septembrie 2001, de a lansa o nouă 
cruciadă împotriva regimurilor din Irak, Iran şi Coreea de 
Nord, distrugerea „Axei Răului”, prezentată opiniei publice 
drept următorul pas esenţial către îndeplinirea prezumtivei 
misiuni a Americii de a răspândi libertatea şi democraţia.!8 
Acest efort n-a dobândit niciodată susţinere în afara 
cercurilor neoconservatoare. La momentul izbucnirii 
scandalului Abu Ghraib, în aprilie 2004, care a expus 
torturile şi abuzurile la care erau supuşi deţinuţii irakieni 
de către trupele americane, efortul îşi pierduse toată 
credibilitatea rămasă.!? 


În absenţa cruciadelor, ce rămâne? Dispreţul aproape 
unanim faţă de Congres, ritualurile vag patriotice precum 
intonarea imnului naţional înaintea evenimentelor sportive 


şi evenimente la modă, legate de stilul de viaţă, precum 
Black Friday şi Cyber Monday nu pot ascunde ceea cea 
devenit un continuu proces de fragmentare.20 „Tragedia 
noastră”, scria cândva romancierul Norman Mailer, „este 
că, în calitatea noastră de compatrioți, ne îndepărtăm tot 
mai mult unii de alţii, ca o navă spaţială descompusă în 
timpul zborului şi ale cărei bucăţi plutesc, sumbre, pe 
orbite izolate, ca nişte sateliți, fara planeta, şi cu 
comunicaţii slabe."21 Deşi lansat prematur, cu jumătate de 
secol mai devreme, diagnosticul lui Mailer se dovedeşte a 
fi acum de o acuratețe devastatoare. Alegerea lui Trump şi 
reacţia pe care ea a declanşat-o stau mărturie în acest 
sens. 


Dând un sens absurdului 


Considerând-o un episod din îndelungata istorie a Statelor 
Unite, mai degrabă decât o subită cădere nervoasă 
naţională, ce sens am putea da preşedinţiei lui Trump, 
chiar dacă doar pe o bază provizorie? Atitudinile şi 
aşteptările dominante din perioada post-Război Rece fac 
răspunsul la această întrebare si mai dificil de dat. In 
definitiv, nimeni nu s-ar fi putut aştepta la apariţia cuiva 
ca Trump. 


Dar, odată cu trecerea timpului va apărea un răspuns la 
această întrebare. Probabil că istoria îl va judeca pe Trump 
ca pe un personaj mai puţin perturbator decât pare acum 
(şi decât vrea să pară) şi mai mult ca pe o figură 
tranzitorie, care întruchipează şi, în acelaşi timp, expune 
contradicţiile acumulate ale stilului de viaţă american. 


De notat că majoritatea ororilor prezise de criticii lui 
Trump nu s-au întâmplat - cel puţin nu până la momentul 
scrierii acestor rânduri. Ordinea constituţională rămâne 
intactă. Libertatea presei rareori a mai fost exercitată cu 
atâta vigoare şi pasiune. In stradă, cetăţenii obişnuiţi se 
adună, spun ceea ce cred şi îşi ridică vocile, protestând. 
Cei care simt dorinţa de a-l venera pe Trump o fac după 
bunul plac. În ciuda frecventelor referiri la fascism, acel 
sistem de convingeri rămâne în mod clar demodat. Să 
candidezi la o funcţie ca fascist în America de azi nu este o 
reţetă pentru succesul electoral. 


De fapt, un atribut distinct al preşedinţiei lui Trump este 
prăpastia căscată între ceea ce preşedintele promite (sau 
ameninţă) să facă şi ceea ce urmează să se întâmple, de 
fapt, în cele mai multe dintre cazuri. Odată cu Trump, 
această prăpastie a atins proporţii neobişnuit de mari, fiind 
exacerbată şi mai mult de subordonații subversivi.22 


Sa ne amintim de promisiunile care i-au energizat pe 
susţinătorii lui Trump. El avea să revigoreze industria 
prelucrătoare americană şi să creeze milioane de slujbe 
bine plătite pentru clasa muncitoare. Reducând taxele, el 
avea să aducă o grămadă de bani în buzunarele 
americanului simplu. Avea să elimine deficitele comerciale 
şi să echilibreze bugetul federal. Avea să pună capăt 
războaielor noastre nesfârşite şi să aducă trupele acasă, 
unde era locul lor, solicitând în acelaşi timp aliaţilor 
Americii să pună umărul la propria apărare. Avea să 
stopeze imigrația ilegală. Avea să facă iarăşi din Statele 
Unite ţara creştină cu frica lui Dumnezeu care era menită 
să fie. Toate acestea laolaltă formau viziunea lui privind o 
Americă măreaţă din nou. 


Sa ne reamintim şi provocările pe care candidatul Trump 
le-a folosit pentru a declanşa indignarea autorităţilor, spre 
deliciul celor care dispretuiau aceste autorităţi. El a promis 
să reautorizeze tortura şi să „umple” închisoarea militară 
americană de la Guantanamo „cu nişte tipi rai”.2? A jurat 
să iasă din NATO, să abandoneze acordul nuclear cu 
Iranul, să mute ambasada SUA din Israel la lerusalim şi să 
renunţe la orice acord comercial de pe urma căruia 
economia americană nu beneficia în mod palpabil. El avea 
să pună capăt legii Obamacare „încă din prima zi”, să 
numească judecători antiavort şi să reînvie „Crăciun 
fericit!” ca urare de sărbători. Desfăşurând stindardul 
negru cu „America, înainte de toate”, el submina implicit 
mitul creaţiei istoriei contemporane - al Doilea Război 
Mondial văzut ca un „război bun”, care a confirmat 
misiunea eliberatoare încredinţată Americii de providenta. 


Cu toţii ne întrebăm cât de mult se aştepta Trump ca 
oricare dintre aceste promisiuni să fie materializate. Dar 
un lucru este cert: majoritatea rămân neîndeplinite. În 
acele circumstanţe în care ce a promis Trump se corelează 
cu ceea ce administraţia lui într-adevăr a făcut, rezultatele 
sunt aproape apocaliptice. 


Este adevărat, după ce Trump a devenit preşedinte, 
industria americană de prelucrare a cunoscut o uşoară 
dezvoltare. Dar globalizarea a rămas o realitate 
implacabilă. Cu excepţia celor specializaţi în ştiinţă, 
inginerie, tehnologie şi matematică, slujbele bune erau 
încă greu de găsit. Tinerii hipsteri puteau considera 
interesantă „economia gig”!!, dar probabil că n-ar mai fi 


11 Mediu de muncă în care sunt frecvente angajările la cerere pe 
termen scurt, contractele temporare şi contractele independente. 
(n.tr.). 


fost la fel de entuziaşti când, ajunşi la 60 de ani, s-ar fi 
întrebat dacă îşi pot permite să se retragă din câmpul 
muncii. 


În timp ce Trump şi Congresul republican şi-au respectat 
promisiunea referitoare la „reforma fiscală”, principalii 
beneficiari ai acesteia au fost cei bogaţi - o altă 
confirmare, dacă mai era nevoie, că economia americană 
îi favorizează pe cei puţini, în detrimentul celor mulţi. 


În privinţa deficitului comercial, acesta a atins, sub Trump, 
un maxim al ultimilor zece ani.2+ Stoparea deficitului urma 
să fie uşoară, pretinsese el în campanie. Dar, în locul 
echilibrării bugetului, preşedinţia lui Trump a dus la o 
revenire la deficitul de un trilion de dolari din timpul Marii 
Recesiuni, fapt care a făcut ca datoria externă a SUA să 
depăşească 21 de trilioane de dolari.?5 


În timp ce Partidul Republican a păstrat controlul asupra 
Senatului, preşedintele Trump s-a bucurat de un succes 
considerabil în numirea în funcţie a unor judecători 
conservatori. Acest lucru a stârnit furia progresiştilor, mai 
ales după nominalizarea lui Brett Kavanaugh la Curtea 
Supremă de Justiţie. Chiar şi aşa, deşi nu trebuie luată 
niciodată drept un lucru garantat, domnia legii rămâne, în 
America, într-o formă rezonabilă. 


Trump şi-a ţinut promisiunea de a ieşi din acordul nuclear 
iranian şi de a muta ambasada SUA de la Tel Aviv la 
lerusalim, o măsură pe care guvernele israeliene şi lobbyul 
evreiesc din America o promovaseră de decenii. Nu am 
fost singurul care s-a temut că fiecare dintre aceste 
gesturi putea avea efecte periculos de destabilizatoare. Nu 
trebuia să-mi fi făcut griji. Nu s-a schimbat mare lucru. 


În ciuda retragerii SUA din Planul Comun şi Cuprinzător de 
Acţiune, Iranul şi alti semnatari ai acordului au continuat 
să respecte total termenii acestuia.?* Dacă acţiunea lui 
Trump fusese menită să provoace guvernul iranian să 
acţioneze într-un mod care ar fi putut fi invocat drept 
casus belli, aşa cum iranofobii sperau, în mod clar, ea a 
eşuat. Cât priveşte mutarea ambasadei SUA la lerusalim şi 
apoi recunoaşterea suveranităţii israeliene asupra 
Inaltimilor Golan, aceste acţiuni nu au făcut decât să 
concretizeze nişte adevăruri deja existente, deşi rareori 
recunoscute: că „soluţia a două state” era o ficţiune şi că, 
în disputa dintre israelieni şi palestinieni, Washingtonul nu 
juca nicidecum rolul brokerului onest - în problemele care 
privesc Israelul, interesele naţionale ale Statelor Unite 
primează întotdeauna. 


Şi apoi, mai exista marea sperietoare a „izolaţionismului”. 
Când Trump a devenit preşedinte, diferiţi experţi în 
domeniul politicii externe au prezis că Statele Unite vor 
întoarce spatele lumii şi vor abandona rolul autoasumat de 
păstrător al ordinii şi de apărător al democraţiei. Dar 
izolationismul este ultimul termen care ar putea fi folosit 
pentru a caracteriza politica externă americană de când 
Trump a devenit preşedinte. 


Astăzi, Statele Unite rămân, oficial, dedicate apărării 
integrităţii teritoriale a tuturor statelor membre ale NATO - 
astăzi în număr de 30. Adăugaţi la aceasta continuarea 
obligaţiei de a apăra diferite alte naţiuni, inclusiv Japonia, 
Coreea de Sud şi, în conformitate cu Pactul de la Rio din 
1947, majoritatea statelor din America Latină. Mai puţin 
formal, dar nu mai puţin substanţial, Statele Unite asigură 
securitatea Israelului, Arabiei Saudite şi a altor ţări din 
Golful Persic. Indiferent ce a inspirat strania legătură 
dintre Trump şi Vladimir Putin, Pentagonul consideră în 


mod clar Rusia drept o ameninţare, aşa cum o dovedeşte 
şi prezenţa militară sporită a SUA în Polonia şi în 
republicile baltice.27 


Cât despre stoparea finanţării defensivei ţărilor aliate de 
către SUA, aşa cum Trump insistase că va proceda, o 
asemenea măsură nu a trecut niciodată de faza retorică. 
De exemplu, aliaţii europeni ai Americii au obţinut din 
partea lui Trump asigurarea că Statele Unite vor continua 
să îi apere, oferind în schimb promisiuni vagi că undeva 
prin Y-Yé ar putea lua în considerare o investiţie sporită în 
domeniul apărării. Această promisiune a generat din 
partea autoproclamatului negociator-sef declaraţia 
ridicolă: „NATO este mult mai puternică acum decât a fost 
acum două zile”.28 


Între timp, în ciuda diferitelor eşecuri minore, forţele SUA, 
aflate teoretic sub comanda lui Donald Trump, au rămas 
prezente în trei sferturi dintre statele independente ale 
lumii.2? După ce a cochetat putin cu posibile reduceri, 
Trump a schimbat cursul şi a sprijinit o creştere a 
bugetului Pentagonului pentru 2020.30 Fără a se deranja să 
se consulte mai întâi cu principalii comandanţi militari ai 
SUA, Trump a promis să creeze o nouă ramură a serviciilor 
armate - o „Forţă Spațială” menită să domine însuşi 
spaţiul extraterestru, un obiectiv care, potrivit 
preşedintelui, „este important pentru psihicul naţiunii”.31 


Orice ar alcătui, în totalitate, această colecţie pestriță de 
iniţiative, rezultatul nu se conformează nici unei definiţii 
plauzibile a izolationismului. 


Cât priveşte promisa barieră care să pecetluiască frontiera 
sudică a ţării, preşedintele s-a străduit să avanseze acel 
proiect fără să expună posibile prototipuri. Nici o dovadă 


nu sugerează că Mexicul ar acoperi costurile implicate de 
ridicarea unui „zid mare, gras şi frumos”, aşa cum Trump 
insistase în campanie că se va întâmpla. De asemenea, nu 
a existat nici un indiciu că fondurile necesare - estimate la 
peste 20 de miliarde de dolari - ar putea fi alocate de 
Congresul SUA, iar situaţia s-a agravat şi mai mult după ce 
republicanii au pierdut controlul asupra Camerei 
Reprezentanţilor, în noiembrie 2018.32 Sub preşedintele 
Trump, graniţa dintre SUA şi Mexic a rămas aşa cum 
fusese de decenii: păzită de patrule, dar penetrabilă, un 
pasaj de trecere pentru oamenii disperaţi care căutau 
siguranţă şi ocazii, dar şi pentru infractori care făceau 
trafic de droguri, arme şi carne vie. 


Şi, desigur, războaiele Americii nu s-au sfârşit. După mai 
bine de un an în funcţie, Trump încă pretindea că 
„analizează constant situaţia din Afghanistan şi din 
întregul Orient Mijlociu”, reiterând convingerea sa că 
implicarea militară a SUA în acea regiune „a fost cea mai 
mare greşeală din istoria ţării noastre” .73 


Această afirmaţie ar putea fi, indiscutabil, mai adevărată 
decât oricare alta făcută în mandatul lui Trump. Dar, chiar 
şi aşa, în primii doi ani de mandat, Trump a susţinut şi, în 
unele privinţe, chiar a amplificat intervenţiile militare 
americane din lumea islamică, deşi a făcut tot posibilul să 
nu-şi asume responsabilitatea pentru perpetuarea lor.34 
Faptul că Trump dorea să reducă profilul militar al SUA în 
zona extinsă a Orientului Mijlociu era, fără îndoială, 
adevărat. Dar în eforturile lui de a face asta, preşedintele 
s-a confruntat cu o îndârjită rezistenţă din partea 
experţilor în politică externă şi a membrilor corpului 
ofițeresc care juraseră să-i îndeplinească ordinele. 


Adevărul este că, în calitate de comandant suprem, Trump 
a avut o abordare discretă. El nu s-a adâncit imediat în 
detaliile politicii militare. Rareori s-a consultat direct cu 
comandanții militari din teren sau a vizitat trupele 
americane care serveau în străinătate. În ciuda faptului că 
era imobilizat într-un scaun cu rotile, Franklin Roosevelt şi- 
a petrecut mai mult timp alături de soldaţii care serveau în 
teatrele de operaţiuni. 


În cele din urmă, Trump nici măcar nu s-a apropiat de 
inaugurarea revigorării morale pe care baza lui de votanti 
evanghelici şi conservatori aparent o aşteptau. Cu Trump 
la Casa Albă, americanii aveau poate libertatea de a-şi ura 
„Crăciun fericit” în loc de „Sărbători fericite”, dar 
continuarea îndepărtării religiei formale din spaţiul public 
n-a dat semne de stagnare. Valul laicizării a continuat să 
crească, neafectat de nimic din ceea ce primul afemeiat al 
naţiunii spunea sau făcea. 


În urma acestor măsuri şi a altora, America lui Trump nu s- 
a deosebit apreciabil de America de dinaintea lui Trump. 
Deşi un fanfaron nociv si venal, preşedintele nu s-a 
dovedit a fi o forţă perturbatoare, aşa cum îl acuzau criticii 
lui. 


Aşadar, spre a nu-şi face sânge rău, americanii ar trebui să 
nu ia în seamă atmosfera generată de Trump - minciunile 
şi invectivele lui, poziţionările şi fanfaronadele. În primii 
trei ani de mandat în Biroul Oval ai lui Trump, țesătura de 
bază a stilului de viaţă american s-a păstrat în mare parte 
intactă. Este puţin probabil că preşedintele va afecta în 
mod apreciabil această țesătură, indiferent când şi în ce 
circumstanţe va părăsi el, în cele din urmă, funcţia. Cu 
toate acestea, sentimentul larg răspândit că alegerea lui 
Donald Trump reprezintă un fel de punct de cotitură în 


istoria Americii nu este lipsit de temei. Dar criticii 
preşedintelui interpretează greşit conotatiile acestui punct 
de cotitură. 


El însuşi un şarlatan de prima mână, Trump a expus ca 
fraudulos triumfalismul care a constituit marca deceniilor 
post-Război Rece. În această privinţă, Trump a contat într- 
o importantă măsură. 


Cu Trump la Casa Albă, pretenţiile că prăbuşirea Zidului 
Berlinului ar fi inaugurat o era de ascendență politică, 
economică, militară şi culturală americană au devenit 
imposibil de susţinut. De fapt, optimismul generat de 
teoria „sfârşitului istoriei” şi sprijinit pe convingerea că 
America perfectionase un sistem de economie politică, 
învățase să câştige războaie şi percepuse adevăratul sens 
al libertăţii s-a dovedit cu totul anapoda, producând 
pagube incomensurabile americanilor şi altor naţiuni. 
Geniul sloganului de campanie al lui Trump, „Faceţi 
America măreaţă din nou”, a derivat din recunoaşterea 
implicită a faptului că proclamarea măreției, făcută dupa 
încheierea Războiului Rece, se dovedise a fi o atitudine 
atât lipsită de conţinut, cât şi perversă. 


De la exploatare la eclipsă 


Viziunea noastră gonflată asupra preşedinţiei, în epoca 
post-Război Rece, face dificilă acceptarea de către 
americani a acestei posibilităţi: că Trump joacă, de fapt, 
un rol infim în tragedia derulată la scară mare. Practic, el 
nu este decât un simplu jucător. 


De fapt, imaginati-va ca Trump si Hillary Clinton sunt 
echivalentii contemporani ai lui Rosencrantz şi 
Guildenstern, din piesa lui Shakespeare, Hamlet. În 
această piesă, cei doi curteni sunt doi pioni într-o dramă 
pe care nici măcar nu încep să o înţeleagă. Cam acelaşi 
lucru se poate spune despre Trump şi Clinton. În anii 1960, 
dramaturgul Tom Stoppard a făcut senzație, 
transformându-i pe Rosencrantz şi Guildenstern în două 
figuri comice. Ar trebui ca scenariştii de la Saturday Night 
Live să facă acelaşi lucru cu Donald şi Hillary. De remarcat 
că, deşi participă la derularea acţiunii piesei, dezinvoltele 
personaje ale lui Shakespeare nu-i determina 
deznodământul. Aşa cum nu o vor face nici cel de-al 
patruzeci şi cincilea preşedinte al Americii şi nici femeia 
care şi-a dorit cu atâta disperare această funcţie. Piesa lui 
Shakesperare urmăreşte destinul lui Hamlet, nu pe cel al 
lui Rosencrantz şi Guildenstern, nişte personaje 
consumabile. Ceea ce contează în prezent nu este destinul 
lui Donald Trump, care este, de asemenea, un personaj 
dispensabil, neesential. 


In vreme ce temele principale din Hamlet sunt crima si 
razbunarea, temele centrale din tragedia tn care Donald 
Trump apare efemer sunt vanitatea si orbirea - si nu doar 
vanitatea si orbirea lui. Într-un grad încă neapreciat pe 
deplin, spiritul care a insufletit epoca post-Razboi Rece s-a 
axat pe perspectiva exploatării, prin profitarea de 
circumstanţele favorabile în care Statele Unite s-au regăsit 
- şi a căror creare a fost asumată de americani. În 
definitiv, odată cu căderea comunismului, se părea că 
drumul către crearea unei ordini globale privilegiind ideile 
americane şi cimentând avantajele de care se bucurau, 
poate pentru totdeauna, cel puţin unii dintre americani, 
era deschis. 


Din nefericire, între 1989 şi 2016, americanii au fost orbiti 
de evenimente care contraveneau unor asemenea 
aşteptări. Probleme neprevăzute au erodat avatanjele pe 
care, aparent, sfârşitul istoriei le adusese. Exploatarea nu 
a generat avantaje, ci eclipsă. 


Acea eclipsă a cunoscut trei forme. Mai întâi, epoca 
supremaţiei occidentale, cu Statele Unite în postura de 
succesor suprem al cândva formidabilelor imperii 
europene, se încheise acum pentru totdeauna. Emergenta 
Chinei ca superputere globală oferă doar cel mai evident 
indiciu al acestei realităţi. Nu mai puţin important este 
faptul că credinţa în inerenta superioritate a civilizaţiei 
occidentale - considerată un fapt garantat chiar şi la 
mijlocul secolului trecut - a devenit acum inacceptabilă, 
din punct de vedere politic şi moral. Şi pe bună dreptate: a 
sugera că valorile şi cultura occidentale trebuie să fie 
preferate, să zicem, valorilor asiatice sau culturii islamice, 
indică o alterare rasistă de neşters. 


În al doilea rând, epoca în care beneficiile progresului 
tehnologic depăşesc în mod necesar orice consecinţe 
negative se îndreaptă acum spre sfârşit. Tehnologia 
produce viteză, eficienţă şi precizie, alături de alte două 
calităţi deosebit de pretuite de americani - comoditate si 
un antidot la plictiseală. Dar aceste beneficii impun un 
cost care include supunerea faţă de entităţi corporatiste 
uriaşe şi lacome de profit. In viitorul apropiat, pe măsură 
ce maşinile inteligente devin prea inteligente pentru 
siguranţa noastră, se iveşte posibilitatea pierderii locurilor 
de munca în favoarea roboților şi a pierderii, irecuperabile, 
a intimitatii. 


În al treilea rând, epoca în care „îmblânzirea” naturii se 
traduce direct în beneficii pentru om este pe cale să se 


încheie. Schimbările climatice, cu nenumăratele lor efecte, 
stau mărturie a acestei evoluţii. Dar există şi alţi indicatori, 
mergând de la defrişările masive la acumularea de deşeuri 
din plastic în oceane si de la decimarea populațiilor de 
păsări la colapsul roiurilor de albine. Simplu spus, felul în 
care omenirea din secolul XXI aspiră să trăiască împinge 
Pământul în pragul epuizării resurselor. 


Aceste probleme vor defini echilibrul secolului XXI: o 
înclinare spre est a puterii globale, distopie tehnologică şi 
o degradare a mediului potenţial ireversibilă. La nici una 
dintre aceste probleme globalizarea neoliberală, urmărirea 
hegemoniei militarizate sub masca conducerii globale şi 
libertatea definită ca eliminare a limitelor nu oferă nici 
măcar un răspuns aproximativ adecvat. Chiar dimpotrivă. 


Toţi pelerinii 


Dacă luăm în considerare aceste provocări şocante, 
întrebarea sumbră a lui Rabbit Angstrom devine din nou 
presantă: Aşadar, care mai e raţiunea de a fi american? 


Unii observatori ar putea fi deranjati de premisele 
implicate de întrebare. Poate că astăzi nu e mai avantajos 
să fii american decât să fii canadian. În definitiv, cetăţenii 
Canadei o duc de minune fără să plasmuiasca fantasme 
potrivit cărora ei ar fi chemaţi să salveze lumea sau să o 
reclădească, dupa propria imagine. Insă, de secole întregi, 
americanii au fost conditionati să se privească drept nişte 
fiinţe unice, nişte „unşi ai lui Dumnezeu”. Ei nu vor 
renunţa uşor la acest aspect al identităţii de sine. 


De la John Winthrop la Ronald Reagan, lideri vorbind într- 
un registru profetic au articulat, afirmat şi dezvoltat ideea 
că misiunea americană implică ghidarea pelerinilor lumii 
către un Tărâm al Fagaduintei. La vremea lor, Thomas 
Jefferson, Abraham Lincoln, Woodrow Wilson, Franklin 
Roosevelt şi John F. Kennedy au revenit iar si iar asupra 
acestei teme, sentimentele lor fiind imitate de nenumarati 
oratori care-şi recitau patriotismul de Ziua Memorială, de 4 
lulie şi cu alte asemenea ocazii. Obligaţia Americii de a 
conduce şi de a elibera s-a insinuat de mult în ADN-ul elitei 
politice a naţiunii. 


Chiar şi necredincioşii din aceste cercuri continuă să 
afirme că americanii sunt un popor ales, chemat să aducă 
la îndeplinire telurile lui Dumnezeu pe Pământ. Ei 
consideră irelevant destinul altor naţiuni care s-au bucurat 
cândva de un la fel de grandios sentiment al misiunii 
divine - doar în secolul XX, printre aceste ţări s-au 
numărat Marea Britanie, Franţa, Germania, Japonia şi 
Uniunea Sovietică. Aşadar, este puţin probabil ca 
sugerarea faptului că antidotul necesar faţă de Trump ar 
putea fi ca Statele Unite să se mulţumească a fi o naţiune 
mai asemănătoare cu Marea Britanie vlăguită din timpul 
Elisabetei a Il-a, decât cu ambitioasa Anglie a Elisabetei | 
să fie acceptată în special de cei care râvnesc puterea. La 
urma urmei, nu poţi urca prea sus pe stâlpul alunecos al 
politicii îmbrăcând o pelerină de modestie şi promulgând 
propuneri şubrede. 


Ca atare, politica americană va rămâne aproape cu 
siguranţă un forum pentru promisiuni exagerate. 
Candidatul Trump a înţeles foarte bine asta. De aici, 
iscusinta promisiunilor sale că va asana mlaştina, va 
construi zidul, va pune capăt carnajului şi aşa mai departe, 
ad nauseam. 


Poate că răspunsul la întrebarea lui Rabbit, dacă există 
vreunul, ar putea fi găsit în realinierea acelui sens 
tradiţional al misiunii la condiţiile actuale. Când Războiul 
Rece a luat sfârşit, elitele americane au avut şansa să facă 
acest lucru, dar au eşuat lamentabil. Ele au interpretat 
greşit condiţiile şi au propagat un set de politici profund 
viciate. 


Seduşi de percepţia că istoria ajunsese la concluzia 
intenţionată, membrii acestor elite s-au convins pe ei înşişi 
ca neoliberalismul implementat la scară planetară, o 
abordare faţă de conducerea globală axată pe folosirea 
forţei armate sau pe ameninţarea cu folosirea forţei 
armate şi abandonarea autoconstrângerilor individuale - 
toate acestea desfăşurate sub egida unor preşedinţi 
capabili să descifreze semnele vremurilor - aveau să ducă 
omenirea către Cetatea de Smarald a prosperității, păcii şi 
libertăţii perfecte. Ei se aşteptau cu deplină încredere ca, 
dintre toţi locuitorii Cetăţii, americanii să se bucure de mai 
multe beneficii, aşa cum li se cuvenea. 


Dar rezultatele experimentului de implementare a 
consensului post-Război Rece, experiment care a durat un 
sfert de secol, s-au dovedit a fi o inegalitate absurdă, un 
război ce părea nesfârşit, un haos întins ca o epidemie - şi 
apariţia lui Donald Trump. Dacă sfârşitul istoriei din 1989 a 
instalat America într-o poziţie dominantă, atunci cineva a 
eşuat total. Să pui în seama preşedintelui Trump vina 
pentru acest eşec înseamnă să încerci să pasezi 
responsabilitatea sau să găseşti tapi ispăşitori - metode pe 
care Trump însuşi le-a ridicat la rang de artă. 


Chiar şi astăzi, în ciuda tuturor celor întâmplate de atunci, 
dovezile că elitele care au elaborat aceste politici ar fi 
dornice să recunoască dimensiunile colosale ale eşecului 


lor lipsesc aproape cu desăvârşire. Mai degrabă prezenţa 
lui Trump oferă o scuză făcută parcă la comandă pentru 
amânarea si pe mai departe a unei asemenea 
recunoasteri. Oricine speră ca membrii elitei politice să 
recunoască dimensiunile eşecului lor colectiv va avea mult 
de aşteptat. 


Şi atunci cum să găsim un răspuns adecvat la întrebarea 
lui Rabbit? În primul rând, poate că ar merita să lărgim 
sfera discuţiei. Ar trebui să reanalizăm propunerile care în 
ultimele decenii au fost considerate ca aflându-se în afara 
limitelor acceptate. Poate ca ereziile merită să fie 
examinate încă o dată. 


Printre cele mai putin atractive trăsături ale susținătorilor 
viziunii post-Razboi Rece se numără şi respingerea 
disidenţilor. Dacă respingi neoliberalismul globalizat, esti 
etichetat fie ca socialist, fie ca un om cu o gândire 
primitivă în materie de economie. Dacă pui la îndoială 
înclinația tot mai intensă a  Washingtonului către 
intervenţii militare în alte ţări, rişti să fii catalogat drept 
izolationist, declinist sau, mai grav, antimilitar. lar cei care 
se întreabă dacă nu cumva libertinismul fără restricţii ar 
putea crea propriile forme de recluziune riscă să se spună 
despre ei că ar fi intoleranti sau dornici să strice cheful 
celorlalţi. În fine, cei care sugerează că o concentrare prea 
mare a puterii în Biroul Oval ar fi atât imprudentă, cât şi în 
conflict cu Constituţia, sunt acuzaţi că ar fi pur şi simplu 
naivi. 


Neliniştitoarea preşedinţie a lui Donald Trump sugerează 
că e posibil să fi venit timpul pentru introducerea în 
discuţie a unor idei anterior clasificate ca fiind dincolo de 
limitele acceptate. Reîncadrarea discuţiei despre politica 
economică, rolul Americii în lume, sensul libertăţii şi, nu în 


ultimul rând, despre distribuţia puterii politice, în special la 
Washington, ar putea indica o nouă înţelegere a scopului 
naţiunii americane. 


În definitiv, respingerea de către Trump a viziunii post- 
Război Rece, viziune implicând o lume deschisă, păzită de 
forţele armate ale Statelor Unite, avea să-i aducă acestuia 
preşedinţia. Viaţa lui personală şi profesională de dinainte 
să devină preşedinte relevă că până şi cea mai 
confortabilă formă de libertate este lipsită de sens dacă nu 
se leagă de un scop moral mai larg. lar prestaţia lui în 
funcţia de preşedinte expune pe deplin nebunia ridicării 
unei singure persoane la rangul de Lider Suprem. 


Dar necesitatea imediată nu este impunerea unui nou 
consens, ci permiterea unei dezbateri serioase. Intr-o ţară 
divizată profund, ca Statele Unite, obiectivul primordial n- 
ar trebui să fie estomparea diferenţelor, ci evidenţierea lor 
şi, prin urmare, oferirea unui sens acestor diferenţe. 
Americanii merită alegeri mai bune decât Trump contra 
Clinton, republicani contra democrați sau ceea ce este 
astăzi considerat conservator contra a ceea ce este 
etichetat ca progresist. 


O dezbatere reală asupra unor alegeri reale ar permite 
apariţia unei alternative la neoliberalismul globalizat şi la 
inegalitatea generată de acesta - de exemplu, o economie 
bazată pe administraţie decât una care satisface un apetit 
pentru consum tot mai mare. O asemenea alternativă ar 
respinge hegemonia militarizată ca fiind o fantezie şi ar 
reevalua o armată bazată pe aşa-numiţi voluntari care duc 
războaie nesfârşite. Ea ar lua în calcul posibilitatea ca 
libertatea să presupună şi obligaţii, nu doar drepturi. In 
fine, ar examina pagubele produse de abandonarea 


conceptului unei guvernări federale constând în trei ramuri 
egale. 


Autoritatea politică existentă nu posedă stimulente pentru 
a promova sau chiar a permite o asemenea dezbatere. 
Asemenea stimulente nu fac parte nici din arsenalul altor 
centre de putere din America secolului XXI, inclusiv 
aparatul de securitate naţională, complexul militar- 
industrial, Wall Street, Silicon Valley şi „mlaştina” de la 
Washington pe care candidatul Trump a promis cândva să 
o asaneze. Cu toţii beneficiază de pe urma statu-quoului şi 
sunt dedicați perpetuării mecanismelor sale bine unse 
pentru a păstra bogăţia, statutul şi privilegiile în mâinile 
câtorva oameni, refuzându-le, în acelaşi timp, celor mai 
mulţi. Aşadar, este puţin probabil că o autentică 
dezbatere, capabilă să conducă la o schimbare reală, va 
veni de sus în jos. 


Dar trecutul oferă asigurări că o astfel de schimbare reală 
este posibilă. Poporul american se raliază în jurul unei 
cauze ample, care îi obligă pe deţinătorii de funcţii fie să 
tina seama de nemulţumirile lui, fie să plece. O asemenea 
cauză a constituit-o abolirea sclaviei, demarată ca o serie 
de evenimente culminând cu un conflict uriaş, care a 
distrus sclavia. Abuzurile suferite de muncitorii americani 
ca rezultat direct al industrializării de la finele secolului al 
XIX-lea au oferit baza unei alte cauze similare, aceasta 
generând reformele de amploare ale mişcării progresiste. 
Poate şi mai familiar astăzi este cazul Marii Crize din anii 
1930, o calamitate economică serioasă, care a inspirat 
politica Noii Intelegeri şi urmarea, indusă de război, a 
acesteia, sub forma legii de sprijinire a veteranilor reveniti 
de pe front. In fiecare situaţie, o cauză cu temeiuri morale 
a pus bazele unui nou consens, cu implicaţii 
transformatoare. 


O cauză comparabilă se prezintă astăzi, chiar dacă e 
cumva pusă în umbră de Sindromul Deranjului Trump”. 
Această cauză este încălzirea globală. Dovezile că 
schimbările climatice reprezintă un pericol clar şi concret 
continuă să se adune, fapt evidenţiat de acumularea, în 
ultima vreme, a unor fenomene meteorologice extreme, 
foarte rare.35 Chiar şi Pentagonul consideră încălzirea 
planetei o problemă (un exemplu al felului în care 
subordonații lui Trump îşi ignoră şeful).3 Ceea ce 
Pentagonul nu a recunoscut încă este că ameninţarea 
reprezentată de schimbările climatice deja depăşeşte 
ameninţarea pe care o constituie terorismul islamic şi va 
depăşi în cele din urmă pericolele reprezentate de Coreea 
de Nord a lui Kim Jong-un, de lranul ayatollahului Ali 
Khamenei, de Rusia lui Vladimir Putin sau chiar de China 
lui Xi Jinping, nici una dintre aceste puteri, ar trebui 
remarcat, nefiind scutită de această ameninţare climatică. 


Generatiile viitoare vor condamna, pe bună dreptate, lipsa 
de acţiune a lui Trump în faţa acestei crize rău 
prevestitoare - ba chiar exacerbarea ei prin desfiinţarea 
măsurilor de protecţie a mediului, promovarea depedentei 
de combustibili fosili şi oferirea de susţinere şi confort 
indivizilor care neagă dovezile ştiinţifice. Dar, oricât ar fi 
de condamnabile, schimbările politice implementate sub 
administraţia Trump nu reprezintă o despărţire totală de 
trecut. În 1992, înaintea primului Summit al Pământului, 
de la Rio de Janeiro, preşedintele George H.W. Bush a 
făcut o declaraţie lăudată de mulţi: „Stilul de viaţă 


12 În limba engleză „Trump Derangement Syndrome” (TDS) - sintagmă 
folosită de susţinătorii lui Trump pentru a reflecta criticile sau reacţiile 
negative la adresa acestuia, critici şi reacţii aparent iraționale şi fără 
legătură concretă cu acţiunile întreprinse de preşedintele american. 
(n.tr.). 


american nu este negociabil”.?” Nici unul dintre succesorii 
lui nu a îndrăznit să repudieze această afirmaţie. Ca 
urmare, răspunsul Washingtonului la schimbările climatice 
avea încă de pe atunci tendinţa de a fi precaut şi 
progresiv. 


Aşadar, când Miami e sub apă, iar incendiile de vegetaţie 
devastează California pe tot parcursul anului, americanii 
nu pot da vina doar pe Trump. Adevărul este că mai multe 
administrații care s-au succedat la putere împărtăşesc 
responsabilitatea pentru reacţia prea slabă şi prea târzie a 
Americii la schimbările climatice. Eşecul lor, instigat şi de 
Congres, ilustrează precis paralizia perspectivei post- 
Război Rece. Proclamarea unui sfârşit al istoriei a inhibat 
eforturile de concentrare a atenţiei asupra surprizelor pe 
care istoria încă mai are să ni le facă. 


Mai devreme sau mai târziu, americanii vor ajunge să îşi 
dea seama că schimbările climatice vor face nesustenabil 
stilul lor de viaţă. Cetăţenii ar putea descoperi că orice 
efort serios de a atenua impactul încălzirii planetei va 
necesita adoptarea obligatorie a unui model economic 
care pune accent pe corectitudine şi pe echitate, mai 
presus de preţurile acţiunilor sau de declaraţiile de profit 
trimestriale. In plus, ei ar putea alege să renunţe la 
„războaiele de epuizare” în favoarea unei abordări mai 
puţin militarizate şi mai luminate faţă de conducerea 
globală. Ei ar putea chiar îmbrăţişa o concepţie a 
cetateniei care cauta sa armonizeze libertatea individuala 
cu binele comun. Rezumând, imperativul abordării 
schimbărilor climatice ar putea oferi într-o zi un înlocuitor 
corespunzător pentru consensul dirijat dezastruos, impus 
poporului american după căderea Zidului Berlinului. Aici, 
însumate, sunt componentele unui răspuns adecvat la 
întrebarea lui Rabbit Angstrom. 


Faptul că Donald Trump este total nepăsător în faţa 
acestor evoluţii nici nu mai trebuie menţionat. Dar 
asemenea chestiuni ar putea să se afle dincolo de 
competențele oricărui preşedinte. În definitiv, nu 
preşedinţii modelează tara; tara modelează administratiile 
- sau cel puţin defineşte parametri în cadrul cărora 
preşedinţii acţionează. In ultimele câteva decenii, pe 
parcursul încercărilor noastre bezmetice de a ajunge la 
Cetatea de Smarald, aceşti parametri au devenit tot mai 
opuşi bunăstării colective a poporului american, fără a mai 
menţiona planeta în ansamblu. 


Privind retrospectiv, devine clar că prăbuşirea Zidului 
Berlinului nu a marcat „sfârşitul istoriei”. Nici nu a 
constituit un punct de cotitură în istoria Statelor Unite. El 
doar a îndepărtat frânele, accelerând procese deja 
avansate. Incheierea Războiului Rece a promis îndeplinirea 
unei versiuni profund americane a modernităţii. 
Ascensiunea lui Donald Trump în funcţia de preşedinte stă 
mărturie pentru eşecul ruşinos al acestui proiect. 


„Marea eroare a naturii noastre”, scria Edmund Burke în 
1756, „este că nu ştim unde să ne oprim” şi, prin urmare, 
în final „pierdem tot ce am agonisit din cauza dorinţei 
insatiabile de a dobândi şi mai mult.”3* Această singură 
frază captează esenţa destinului care i-a afectat pe 
americani în sfertul de secol ce a urmat Războiului Rece. 


Ce destinaţie ne aşteaptă în viitorul apropiat este dificil de 
ştiut. Nu va fi Boone City sau Cetatea de Smarald şi cu 
siguranţă nu va fi Cetatea lui Dumnezeu. Ce putem spune 
cu oarecare încredere este următorul lucru: într-o ţară a 
poporului, condusă de popor şi pentru popor, 
responsabilitatea finală pentru recunoaşterea nevoii de 
schimbare stă pe umerii poporului. Evitarea de către 


americani a acestei responsabilităţi, va pava aproape cu 
certitudine calea către preluarea puterii de indivizi precum 
Trump - sau chiar mai răi. 

Mulţumiri 


Odată cu apropierea bătrâneţii, apare şi o acuta 
conştientizare a faptului că nisipul se scurge rapid prin 
gâtul clepsidrei. Oare acel gât se lărgeşte cu trecerea 
timpului? Aşa se pare. 


Dar, alături de bătrâneţe vine şi o mai profundă apreciere 
a bunătăţii primite pe parcursul vieţii noastre. Am fost 
binecuvântat cu multe lucruri frumoase, nici unul dintre 
ele câştigat. Nu în ultimul rând, printre ele se numără 
dragostea familiei mele şi bunăvoința (şi toleranța 
prietenilor). Dedicatia de la începutul acestei cărţi 
consemnează gratitudinea mea nemăsurată faţă de un 
asemenea prieten care mi-a întins mâna într-un moment 
greu al vieţii mele. Generozitatea lui Eliot Cohen, dovedită 
atunci când epoca post-Război Rece abia începuse, a făcut 
diferenţa. 


Cât despre acest proiect special, şi alţi prieteni şi 
cunoştinţe m-au ajutat, mai mult sau mai puţin. Printre ei 
se numără Lawrence Kaplan, Cathy Lutz, Roy Scranton, 
Wick Sloane, şi David Warsh. Micul dejun luat într-o 
dimineaţă, devreme, la Universitatea Cornell, alături de 
profesorul Peter Katzenstein, a fost deosebit de util, 
ajutându-mă să transform o ipoteză într-o potenţială carte. 


Personalul decurcaret de la Biblioteca Publica Walpole a 
răspuns rapid şi eficient la diferitele mele solicitări. 
Mulţumiri speciale se cuvin lui Richard Fomo, pentru 
fotografia autorului, si lui Reggie Goehring pentru 
asistenţă, pe măsură ce lucrarea se apropia de sfârşit. 

priveşte pe agentul meu, John Wright, şi pe editorul meu, 
Tom Engelhardt, am mai spus-o: ei sunt cei mai buni în 
domeniu - şi sunt, în egală măsură, prieteni nepretuiti. 

